
Vechiul Testament în tâlcuirea Sfinţilor Părinţi 


5. Deuteronomul 


Comentarii la Cartea Deuteronom 


Introducere 


Deuteronomul este cea de-a cincea carte a lui Moise, sau a Pentateuhului. Septuaginta 
numeşte cartea Devteron6mion! (= repetarea Legii; a doua Lege), având în vedere conţinutul, 
dar şi locul de la 17, 18, unde textul ebraic vorbeşte despre copia Legii — mişneh hattorah 
hatto”th: o copie a acestei legi. Vulgata numeşte cartea Liber Deuteronomii, indicând şi 
denumirea ebraică: Helleaddabarim. Literatura rabinică numeşte cartea Mişne hatora (repeta- 
rea Legii), dar Biblia Hebraica o numeşte după cuvintele începătoare: Elle haddebarim (= 
iată cuvintele). 

Deuteronomul cuprinde trei cuvântări ale lui Moise, urmate de un adaos istoric. Moise 
repetă Legea descoperită pe Muntele Sinai, completând-o cu noi prevederi şi explicaţii, în 
preajma cuceririi Canaanului de către Israel. „Reluarea acestor legi în Deuteronom nu este o 
simplă repetare, ci o completare cu noi dispoziții şi, în bună măsură, o perfecționare a lor. [...] 
Ceea ce caracterizează aceste legi în ansamblul lor este umanismul şi spiritul de toleranță care 
transpare din felul cum sunt formulate, prin ele urmărindu-se atenuarea dreptului ce se baza pe 
obiceiul pământului. Înrudirea lor cu legi similare existente la alte popoare nu poate surprinde, da- 
că luăm în considerare faptul că poporul evreu, cu toată poziția sa singulară de popor ales, a trăit 
totuşi într-un context geografic, istoric şi cultural care l-a marcat în chip inevitabil”?. 

În preajma cuceririi Canaanului, Moise repetă Legea descoperită pe Muntele Sinai, 
pentru o generaţie nouă, cei ieşiţi ca adulți din Egipt fiind morți la acea dată. Totodată, Legea e 
explicată, dar şi adaptată noilor condiţii ce vor urma cuceririi Canaanului, când evreii vor trece 
la o viaţă sedentară, dar se vor şi confrunta cu numeroase popoare idolatre. În ce ne priveşte, 
vom urmări şi aici în mod predilect tâlcuirile mistice ale Sfinţilor Părinţi, precizările istorice, 
geografice sau filologice fiind cât mai succinte. 


! AevTpov6uov 
2 Da7Ta N 
3 AB, p. 162 


Comentarii 


CAPITOLUL 1 — Binefacerile lui Dumnezeu; nemulțumirea poporului. 


1: lată cuvintele pe care le-a grăit Moise către-ntregul Israel, dincolo de Iordan, în 
pustiul Arabah, din faţa Şufei, între Paran, Tofel, Laban, Haşerot şi Di-Zahab, 

„Întregul Israel sau tot Israelul semnifică, de obicei, adunarea tuturor fiilor lui Israel (v. 
3) într-un anume loc spre a li se citi, periodic, legea dată de Domnul prin Moise”?. Întregul 
Israel „este o expresie tehnică specifică Deuteronomului, expresia curentă în celelalte cărți este 
fiii lui Israel. Referindu-se la unitatea poporului ales, ca partener al legământului cu Dumnezeu 
(indicată în Levitic 4,13. 14. 15. 21 prin ovvayoyţ şi în Deuteronom 23, 2. 3 şi 31, 10 prin 
£kKimoiu), termenul îngăduie o pendulare între singular şi plural, între zu şi vo”. 

2: cale de unsprezece zile de la Horeb, în drumul de la Muntele Seir, către Cadeş- 
Barnea. 

3: Fost-a că-n anul al patruzecilea, luna a unsprezecea, în ziua cea dintâi a acestei 
luni a grăit Moise către toţi fiii lui Israel după toate câte-i poruncise Domnul pentru ei. 

4: Aceasta, după ce-l bătuse pe Sihon, regele Amoreilor, care locuia în Heşbon, şi pe 
Og, regele Vasanului, care locuia în Aştarot şi în Edreea. 

5: Acolo, dincolo de Iordan, în ţinutul Moabului, acolo a-nceput Moise să-nfăţişeze 
limpede această Lege zicând: 

Cu versetul următor începe prima cuvântare a lui Moise. „Primele 5 versete ale acestui 
capitol fixează cadrul spaţial şi temporal în care Moise a ținut prima sa cuvântare (1, 6 - 4, 40), 
ce rezumă istoria Israelului de la plecarea din Sinai şi sosirea la Pisga, lângă Iordan, urmată de 
îndemnul de a respecta îndatoririle legământului sfânt dintre Iahve şi poporul israelit. Sintagma 
tot Israelul încadrează întreaga carte a Deuteronomului, fiind un termen de adresare către în- 
treaga comunitate acelor cu credinţa în Iahve”. 

Chiar dacă toponimele cuprinse aici s-ar preta cu greu la o tâlcuire mistică, nu va fi cu 
totul lipsită de folos traducerea lor; desigur, vom recurge doar la sensul ce ni s-a părut a fi cel mai 
potrivit aici, cu precizarea că înțelesul unor denumiri este doar unul probabil. Moise a grăit 
dincolo de Iordan (= râul care curge în adâncime), în pustiul Arabah (= pustie), având în faţă Șufa 
(= vifor;, Marea Roşie), între Paran (= plin de peşteri), 7ofel (= var), Laban (= alb), Haşerot (= 
bogăţie) şi Di-Zahab (= bogat în aur), cale de 11 zile de la Horeb (= secetă; pustie), în drumul de 
la Seir (= acoperit cu mărăcini) către Cadeş-Barnea (= deşert consacrat). Israel învinsese pe 
Sihon (= distrugător), regele Amoreilor (= munteni), care locuia în Heşbon (= socoteală), şi pe Og 
(= uriaş), regele Vasanului (= ţară întinsă), care locuia în Aștarot (= bogăţie; idoli) şi în Edrei (= 
puternic). Apoi Israel a ajuns dincolo de Iordan, în ținutul Moabului (= provenit de la un tată). 

„Regatul lui Sihon se întindea la est de Marea Moartă şi de cursul inferior al Iordanului. 
Aşezarea Heşbon, care dădea şi numele ținutului respectiv, era situată la aproximativ 20 km 
sud-vest de actualul Amman”. „Regatul Basus (Vasan) cuprindea regiunea la nord de Heşbon. 
Era situat, de asemenea, la est de Iordan şi de Lacul Ghenizaret”?. 

Moise a cuvântat în luna Şebat (ianuarie — februarie), cea de-a II-a a anului religios 
evreiesc, într-al 40-lea an de la ieşirea din Egipt. Acum a înfățișat limpede Legea: „Verbul 

diasafeo, folosit numai aici în Vechiul Testament, înseamnă a face lumină într-o chestiune 
oarecare, a face pe cineva să vadă limpede, a da cuiva instrucțiuni precise. Aşadar, Legea de pe 
Sinai este reluată şi completată într-o amplă expunere care cuprinde nu numai texte de lege 
propriu-zisă, ci şi o seamă de clarificări asupră-le”?. 

6: „Domnul Dumnezeul nostru ne-a grăit nouă pe Horeb şi a zis: - Destul aţi locuit 
în muntele acesta! 

„Este semnificativ faptul că această prezentare istorică nu începe cu exodul din Egipt, ci 
cu plecarea de pe muntele sfânt Horeb, astfel încât legământul cu Dumnezeu şi țara făgăduinței 
se află într-o strânsă corelare”. 

7: Întoarceţi-vă şi porniţi la drum; duceţi-vă în muntele Amoreilor şi la toți vecinii 
lor: în Araba, în Munte, în Țara-de-Jos, în Negheb pe malurile mării, în ţinutul Ca- 
naaneenilor şi-n preajma Libanului pân-Ha râul cel mare al Eufratului. 


„Araba (sau Arabah): cu acest nume e desemnată valea Iordanului de lângă țărmul 


nordic al Mării Moarte”. „Ţara-de-Jos: zona deluroasă dintre Munte (centrul muntos al 


Palestinei) şi ţărmul Mediteranei”!?. „Negheb: partea de sud a Palestinei, desemnată uneori prin 
câmpie, ținutul pustiu sau miazăziua”">. 

8: lată, datu-v-am țara pe mână: intrați într-însa şi luaţi în stăpânire pământul pe 
care Domnul li S-a jurat părinţilor voştri, lui Avraam şi lui Isaac şi lui Iacob, să li-l dea, 
lor şi urmaşilor lor de după ei. 


Făgăduinţa făcută lui Avraam (Facerea 15, 18) e pe punctul de a se împlini. Totuşi, 
israeliții vor ajunge abia treptat să stăpânească întreg teritoriul indicat, aceasta realizându-se în 
vremea domniei regelui David. 

9: În vremea aceea v-am zis: Nu pot să vă duc singur. 

10: Domnul, Dumnezeul vostru, v-a înmulţit şi iată-vă astăzi numeroşi ca stelele 
cerului. 

11: Domnul, Dumnezeul părinţilor voştri, să vă înmulțească de o mie de ori mai 
mult decât sunteţi acum şi să vă binecuvinteze după cum v-a grăit! 

12: Cum voi putea eu de unul singur să vă port durerea şi povara şi neînțelegerile 
dintre voi? 

13: Alegeţi-vă dintre voi bărbați înţelepţi, pricepuţi şi încercaţi, pentru fiecare din 
seminţiile voastre, şi-i voi pune căpetenii peste voi. 

„În Ieşirea 18, 13-23 Iothor [letro] este cel care îl sfătuieşte pe Moise să pună căpetenii 
peste popor. + bărbaţi înfelepți: termenul grecesc ooq6ş acoperă înțelesul de înțelepciune 
aplicată, practică al ebraicului hakham””* 

14: Atunci mi-aţi răspuns zicând: Bun lucru este ce-ai zis tu să facem! 

15: Şi am luat dintre voi bărbaţi înţelepţi, pricepuți şi încercați şi i-am pus peste 
voi: căpetenii peste mii, peste sute, peste cincizeci, peste zeci, şi condeieri judecătorilor 
voştri. 

„Condeieri (literal: scribi): grefieri pentru instanţele de judecată. Menţiune proprie 
Septuagintei”!?. 

16: Şi le-am poruncit atunci judecătorilor voştri zicând: Să ascultați ceea ce se 

întâmplă-n mijlocul fraţilor voştri şi să judecați drept între un om şi fratele lui şi străinul 
din casa lui. 


17: În judecată să nu cauţi la faţa omului: pe cel mic să-l judeci ca şi pe cel mare; de 
fața omului să nu te temi, căci judecata este a lui Dumnezeu. Iar dacă o pricină va fi prea 
ț , J 
grea pentru voi, o veți aduce la mine şi o voi asculta eu. 


„Philon aplică prescripția creării de către Dumnezeu a omului şi a universului (Her. 155- 
157)”. Altfel zis, nedreptăţind pe cineva, ofensăm pe Creatorul aceluia. 


18: La vremea aceea v-am dat porunci asupra a tot ceea ce trebuie să faceți. 


„Legislația mozaică este de la Dumnezeu şi aceasta o confirmă teocrația care intră în 
istoria poporului evreu după eliberarea sa, ori din robia egipteană. În această situaţie se impune 
organizarea lui după norme divine speciale, având în vedere alegerea şi pregătirea sa pentru 
împlinirea planului iconomiei divine. Vechile forme de organizare patriarhală sunt luate ca bază 
pentru constituirea şi administrarea statului israelit şi, totodată, completate cu noi prescripții 
legale prin care să fie asigurată dezvoltarea religios-morală şi socială a israeliților. În urma 
încheierii legământului pe Muntele Sinai, israeliții vor primi prin Moise legi prin care să fie 
reglementată viaţa lor religioasă şi civilă”. 

19: Şi dac-am plecat de la Horeb, am mers prin tot pustiul acesta mare şi 
înfricoşător pe care l-aţi văzut, îndreptându-ne spre muntele Amoreilor, după cum ne po- 
runcise nouă Domnul, Dumnezeul nostru, şi am ajuns la Cadeş-Barnea. 

20: Atunci am zis către voi: Aţi ajuns la muntele Amoreilor, pe care Domnul, 
Dumnezeul nostru, ni-l dă nouă. 

21: Vedeţi: Domnul, Dumnezeul vostru, v-a dat pe mână pământul (acesta); suiţi- 
vă şi luaţi-l în stăpânire, după cum v-a spus vouă Domnul, Dumnezeul părinţilor voştri; 
nu vă temeți şi nici nu vă-nspăimântaţi! 

22: lar voi aţi venit cu toţii la mine şi ați zis: Să trimitem câţiva oameni înaintea 
noastră: să iscodească ţinutul şi să ne aducă ştiri despre drumul pe care să ne suim şi 
despre cetăţile în care să intrăm. 

„Inițiativa de a trimite cercetaşi aparține poporului, şi nu lui Iahve, sugerând credința 
îndoielnică a lui Israel în asigurarea Domnului de a le oferi țara făgăduită. Această atitudine 
ezitantă a lui Israel, ca şi protestele sale din versetul 27, vor atrage după sine pedepsirea 
poporului: doar generaţia următoare, căreia nu i se putea imputa neîncrederea părinţilor, va 
ajunge în ţara făgăduită”!*. 

23: Mie mi-a plăcut cuvântul acesta şi am luat dintre voi doisprezece bărbaţi, câte 
unul din fiecare seminţie. 

24: Aceştia s-au dus şi s-au suit în munte şi au ajuns până la valea Eşcol şi au 
iscodit-o. 

Valea Eşcol: „Septuaginta literal: valea Strugurelui. Ebraicul eşkol înseamnă strugure; 
ținut cu podgorii, nu departe de Hebron”. 

25: Au luat din roadele pământului şi ni le-au pus nouă înainte zicând: Bun e 
pământul pe care ni-l dă nouă Domnul, Dumnezeul nostru. 

26: Voi însă n-aţi vrut să vă suiţi, ci v-aţi împotrivit poruncii Domnului, Dumneze- 
ului vostru. 

„Aici, ca şi în alte pasaje din Deuteronom (1, 43; 9, 23; 34, 5) textul grecesc are pna, 
cuvânt [la Anania: poruncă], acolo unde în Textul Masoretic este gură; pasajele pot sugera anti- 
antopomorfismul traducătorulu sau reducerea unei metafore la înţelesul său simplu”. 

27: Aţi cârtit prin corturile voastre şi ați zis: Din ură-mpotriva noastră ne-a scos pe 
noi Domnul din țara Egiptului ca să ne dea în mâinile Amoreilor şi să ne nimicească. 

„Prima apariţie în Deuteronom a formulei a scoate din țara Egiptului. Menţionată prima 
dată în Ieşirea 20, 2, ieşirea din Egipt este evenimentul fondator al istoriei lui Israel, la care 
poporul lui Dumnezeu va trebui să se refere neîncetat, întrucât îi datorează identitatea şi 
originalitatea proprie. Tema va fi frecvent reluată în celelalte cărți biblice şi continuată în 
iudaism şi creştinism'”!. 

28: Unde să ne suim? Fraţii voştri v-au îngrozit inima zicând: Poporul acela-i mare 
şi numeros şi mai puternic decât noi; cetățile sunt mari şi zidite pân-la cer; chiar şi pe 
urmaşii lui Enac i-am văzut acolo. 

Enachiţii (= uriaşi) „erau vechii locuitori ai Canaanului, îndeosebi de pe muntele 
Hebron, consideraţi a fi foarte înalţi de statură. Ei sunt menţionaţi şi în textele egiptene”. 

De remarcat că Moise atribuie urmaşilor faptele săvârşite de părinţi, e dovada unei 
indisolubile legături între generații: chiar dacă nu suntem pedepsiţi pentru faptele strămoşilor, 
nu vom rămâne în afara urmărilor acelora de nu le vom îndrepta, ajutând, astfel, şi celor ce le- 
au săvârşit. Găsim aici, deşi învăluit, şi un argument în favoarearugăciunilor pentru morţi. 

29: Atunci v-am zis: Nu vă temeţi de ei şi nici să vă speriați. 

30: Domnul, Dumnezeul vostru, Cel Ce merge înaintea voastră, El împreună cu voi 
îi va birui, aşa cum întru toate v-a făcut EI vouă în ţara Egiptului 

Textul ebraic s-ar traduce prin: EI se va bate pentru voi. „Începând cu versetul următor, 
autorul introduce pasaje în care pronumele personal referitor la Israeliţi alternează între plural şi 
singular, uneori printr-o gramatică ciudată dar bine condusă, în interiorul aceleiaşi fraze. 
Teologic, aceasta înseamnă: 1) voi, fii ai lui Israel; 2) tu, Israele, ca popor ales şi unitar; 3) tu, 
israelitule, ca individ şi persoană. Relaţia omului cu Dumnezeu se consumă nu numai 
individual, ci şi în contextul neamului căruia îi aparține (ca şi, de altfel, în contextul întregii 
omeniri)”. 

31: precum şi-n pustiul acesta, în care ați văzut cum Domnul, Dumnezeul tău, te-a 
hrănit pe tine — aşa cum un om şi l-ar hrăni pe fiul său — de-a lungul drumului întreg pe 
care l-aţi umblat până ce aţi poposit în locul acesta. 

„La Părinţi apare tema Dumnezeului-doică hrănitoare (cf. Atanasie, Ep. Serap. 4, 16; 
Macarie, Hom. 46, 3)”. 

32: Voi însă nici aşa nu L-aţi crezut pe Domnul, Dumnezeul vostru, 

33: Cel Ce-n drumul acesta vă merge-nainte să vă caute vouă loc de popas, cu foc 
îndrumându-vă noaptea spre a vă arăta calea pe care să mergeţi, iar ziua cu nor. 

Dacă la /eșirea (cap. 33), Domnul a ameninţat poporul răzvrătit că va trimite un înger 
care să-l călăuzească, în urmă a condus El poporul, la insistenţele lui Moise. „Deci cântându-se 
lui Dumnezeu, se arată că nu este înger, nici creatură, ci cântarea se aduce dumnezeirii Lui. 
Căci fiind Duhul în popor, Dumnezeu Însuşi era cu ei prin Fiul în Duhul” . Ştim că Persoanele 
Sfintei Treimi sunt deofiinţă, dar locul scripturistic comentat cu greu ar putea fi adus drept argu- 
ment în susținerea dogmei treimice. Intenţia Sfântului Atanasie va fi fost aici mai degrabă aceea 
de a sublinia că Dumnezeu nu lasă unei creaturi conducereapoporului ales. 

34: Dar Domnul a auzit sunetul vorbelor voastre şi S-a mâniat şi S-a jurat zicând: 

S-a mâniat: „Părinții au încercat să interpreteze pasajul în sens neantropomorfic. 
Dumnezeu nu se poate mânia ca un om, El este impasibil, netulburat. Mânia lui este expresia 
Justiţiei. Despre subiect: Philon, Deus 52; Irineu, Adv. haer. II, 13, 3; Origen, Hom. Ez. 10, 2; 

35: Nu, nici măcar unul dintre oamenii aceştia nu va vedea pământul cel bun pe 
care Eu M-am jurat să-l dau părinţilor lor, 

36: în afară de Caleb, fiul lui lefone; el îl va vedea, lui îi voi da pământul pe care s- 
a suit, lui şi fiilor săi, pentru că el întru toate I s-a supus Domnului. 

Istoria lui Caleb se află în capitolele 13-14 dm Cartea Numerele. 

37: Din pricina voastră S-a mâniat şi pe mine Domnul şi a zis: Nici tu nu vei intra 
acolo! 

38: Iosua, fiul lui Navi, cel ce-ţi stă înainte, el va intra acolo; peel să-l întăreşti, căci 
el îi va împărți lui Israel [pământul] prin sorți. 

„Cel ce-ţi stă înainte: cel ce întotdeauna e gata să-ți primească poruncile. Menţionat pentru 
prima oară în leşirea 17, 8-16 drept comandant de oaste, losua va deveni succesor al lui Moise la 
conducerea Israeliţilor şi va cuceri Canaanul'”” . Despre împărţirea prin sorţi a pământului s-a 
vorbit la Cartea Numerele 33, 54. 

39: Şi copiii voştri, despre care voi ziceaţi că vor fi de pradă, şi pruncii voştri care- 
n ceasul de față încă nu ştiu să aleagă-ntre bine şi rău, ei vor intra acolo; lor îl voi da şi ei 
îl vor moşteni... 

40: Iar voi, întorcându-vă, v-aţi aşezat tabăra în pustie, pe calea ce duce spre 
Marea Roşie. 

„Traducerile moderne folosesc imperativul sau conjunctivul prezent; poporul nu s-a 
întors în pustiu, ci doar i s-a poruncit să se întoarcă”*. 

41: Şi mi-aţi răspuns zicând: Păcătuit-am în fața Domnului, Dumnezeului nostru! Ne 
vom sui şi vom lupta întocmai cum ne-a poruncit Domnul, Dumnezeul nostru!... Şi dacă v- 
ați luat fiecare armele de luptă, v-aţi adunat şi vă suiaţi la munte! 

42: Dar Domnul mi-a zis: Spune-le: Nu vă suiţi şi nu vă luptați, fiindcă Eu nu sunt cu 
voi; altfel, veţi pieri în faţa vrăjmaşilor voştri! 

43: Şi eu v-am spus, dar voi nu m-aţi ascultat, ci v-aţi împotrivit poruncii Domnului 
şi cu semeţie v-aţi suit în munte. 

44: Dar ieşindu-vă-nainte poporul amoreu care locuia în muntele acela, v-a pus pe 
fugă aşa cum fac albinele şi v-a măcelărit de la Seir până la Horma. 

45: Atunci v-aţi aşternut la pământ şi-ați plâns în fața Domnului, dar Domnul nu v-a 
ascultat glasul şi nu v-a luat în seamă. 

46: Şi aţi locuit în Cadeş zile multe, că multe au fost zilele cât ați şezut voi acolo. 

Odată căzuţi, să nu ne încumetăm către cele ce sunt peste puterile noastre; de asemenea, 
să nu nesocotim sfatul păstorului sufletesc; iarăşi, căinţa să urmeze de îndată căderii, iar nu 
după o şi mai mare înfrângere: „căutând din pricina înaltei păreri despre noi ceva mai mare 
decât puterea noastră, (putem) să fim răniţi de cei ce locuiesc încă în muntele contemplației 
noastre, ca Israel, despre care legea spune că, încumetându-se unii, s-au suit în munte şi a ieşit 
amoreul cel ce locuia în muntele acela şi i-a rănit pe ei”. lar amoreu este aici orice patimă ce, 
nedezrădăcinată fiind, nu ne va lăsa să suim la o stare superioară. 


CAPITOLUL 2 — Străbătând ţinuturile Edomiţilor, Moabiţilor şi Amoniţilor. 
Înfrângerea regelui Sihon. 

„Capitolele 2 şi 3 proiectează o imagine opusă celei precedente, caracterizată prin 
nesupunere şi eşec. Marşul lui Israel spre nord se află sub semnul reuşitei, fiind binecuvântat de 
Dumnezeu. In drumul său spre lordan, Israel străbate cinci ţinuturi, venind în contact cu 
popoarele respective: 2, 1-8 Edom, 2, 9-13 Moab, 2, 17-23, 37 Amon, 2, 24-36 Sihon, 3, 1-7 
Og. Întâlnirile cu aceste popoare sunt concepute după o schemă care cuprinde cinci elemente: 
marşul lui Israel — porunca lui lahve către Moise, conducătorul Israelului — descrierea 
popoarelor care au locuit înainte în aceste ținuturi — aprovizionarea poporului israelit pentru 
continuarea călătoriei — trecerea prin fiecare ținut, respectiv cucerirea ținutului amoriților. 
Traversarea paşnică a Edomului şi a Moabului (2, 1-13) este urmată de constatarea din 2, 14-16 
că generaţia răzvrătită a israeliților s-a stins, îndeplinindu-se astfel jurământul lui Iahve din 1, 
35. După parcurgerea ținutului Amon, urmează în 2, 26-3, 7 ciocnirile cu amoriţii (de) sub 
conducerea lui Sihon şi Og, care sunt înfrânți. Destinul acestor popoare este proiectat din 
perspectiva legământului dintre Dumnezeu şi Israel: ele sunt nimicite dacă se opun trecerii lui 
Israel spre pământul făgăduit”*: 


1: Apoi, întorcându-ne noi, am pornit prin pustie spre Marea Roşie, după cum îmi 
grăise Domnul, şi timp de multe zile am mers împrejurul muntelui Seir. 

2: lar Domnul a zis către mine: 

3: Ajunge de când umblați împrejurul acestui munte! Înturnaţi-vă dar spre 
miazănoapte! 

4: Dă poruncă poporului şi zi: Voi acum veţi trece prin hotarele fiilor lui Esau, 
fraţii voştri, care locuiesc în Seir; ei se vor înfricoşa de voi şi foarte se vor teme, 

„Fiii (sau urmaşii) lui Esau: Edomiţii, descendenții fratelui lui Iacob, care se numea şi 
Edom (vezi Facerea 36, 1)”. 

5: dar voi să nu ridicaţi război împotrivă-e, pentru că din pământul lor nu vă voi 
da nici măcar o urmă de picior: muntele Seir l-am dat în stăpânirea fiilor lui Esau. 

6: Mâncarea cu care vă hrăniţi s-o cumpăraţi de la ei cu bani, şi tot pe bani să vă 
cumpăraţi de la ei apa pe care-o beţi. 

7: Căci Domnul, Dumnezeul nostru, te-a binecuvântat pe tine în tot lucrul mâinilor 
tale; EI ştie cum ai străbătut câmpia aceasta întinsă şi-nfricoşătoare; iată, de-a lungul a 
patruzeci de ani Domnul Dumnezeul tău a fost cu tine şi n-ai dus lipsă de nimic. 

„În Deuteronom, cei patruzeci de ani apar ca o încercare la care Dumnezeu şi-a supus 
poporul ales. În Noul Testament, cele patruzeci de zile petrecute de isus în deşert amintesc anii 
exodului (Marcu 1, 12; Luca 4, 1; Matei 4, 4 — unde este citat Deuteronom 8, 3)”%. 

8: Şi am trecut pe-alături de fraţii noştri, fiii lui Esau, care locuiau în Seir, pe- 
alături de drumul Arabiei, de la Elat şi Eţion-Gaber; pe urmă ne-am înturnat şi am 
apucat pe calea pustiei Moabului. 

Fiii lui Esau ori Edom sunt urmaşii fratelui lui Iacov, motiv pentru care li se porunceşte 
israeliților să treacă cu pace prin hotarele lor. În itinerariul străbătut de evrei se trece pe lângă 
cetăţile Elar (= terebint) şi Eţion-Gaber (= şira spinării), de la acestea întorcându-se către pustia 
Moabului. 

9: Dar Domnul mi-a zis: Nu vă puneţi în duşmănie cu Moabiţii şi să nu porniţi 
război asupră-le, pentru că din pământul lor nu vă voi da nimic în stăpânire: Aurul l-am 
dat în stăpânire fiilor lui Lot. 

10: Înainte au locuit acolo Emimii, popor mare, numeros şi înalt la statură, ca fiii lui 
Enac; 

11: şi ei treceau drept Refaimi, ca fiii lui Enac, dar Moabiţii i-au numit Emimi. 

12: În Seir au trăit mai înainte şi Horeii; dar fiii lui Esau i-au alungat şi i-au nimicit 
de dinainte-le şi s-au aşezat ei în locul lor, aşa cum a făcut şi Israel cu pământul moştenirii 
sale, cel pe care Domnul i l-a dat... 

13: Acum, sculaţi-vă!, porniţi-vă şi treceţi valea Zared! 

Şi am trecut valea Zaredului. 

14: De atunci, de când am plecat de la Cadeş-Barnea şi până când am trecut valea 
Zaredului, s-au scurs treizeci şi opt de ani, până ce-au pierit din tabără toţi cei ce erau 
atunci buni de război, aşa cum li Se jurase Dumnezeu; 

15: că mâna Domnului a fost asupră-le ca să-i topească din mijlocul taberei, până ce- 
au pierit de tot. 

16: Şi a fost că dac-au murit toţi cei ce erau atunci buni de război şi dac-au pierit ei 
din mijlocul poporului, 

17: mi-a grăit mie Domnul zicând: 

18: Astăzi vei trece pe lângă hotarele lui Moab spre Ar; 

19: veţi fi foarte aproape de Amoniţi, dar să nu vă puneţi cu ei în dușmănie şi să nu 
porniţi război asupră-le, pentru că din pământul fiilor lui Amon nu-ţi voi da nimic în 
stăpânire: stăpânirea le-am dat-o fiilor lui Lot.” 

Odată pieriţi cei ce s-au temut să intre în Canaan, israeliții au trecut de Zared (= roditor), 
pârâu şi vale la graniţa dintre Edom şi Moab, şi au pornit către Ar (= oraş), pe lângă hotarele lui 
Moab. Aici „se insistă asupra legăturilor paşnice dintre israeliți şi amoniţi, dar în alte locuri sunt 
menţionate raporturile osile dintre cele două popoare”. 

20: (Acesta era socotit şi el a fi pământul Refaimilor, căci Refaimii îl locuiseră mai 
înainte; Amoniţii îi numeau Zomzomimi, 

„Zomzomimi: cei ce murmură; cârtitori. Par a fi identici cu Zuzimii menţionaţi în Facerea 
14, 9%, 

21: popor mare, numeros şi mai puternic decât voi, precum fiii lui Enac; Domnul 
însă l-a nimicit de dinaintea Amoniţilor, aşa că aceştia s-au înstăpânit şi locuiesc în ţi- 
nuturile lor până-n ziua de azi, 

22: aşa cum Domnul le-a făcut fiilor lui Esau, cei ce locuiau în Seir, când i-a prăpădit 
de dinainte-le pe Horei şi le-au luat în stăpânire ţinuturile şi s-au aşezat în ele până-n ziua de 
azi; 

23: şi [cum le-a făcut] şi Heveilor, cei ce locuiau în sate pân-la Gaza: i-au nimicit 
Caftorimii, cei ce plecaseră din Caftorim, şi s-au aşezat în locul lor). 

Caftorim: „Septuaginta transcrie Capadocienii şi Capadocia. Cafior: locul de obârşie al 
Filistenilor (cf. Ieremia 47, 4); o seamă de cercetători îl plasează în insula Creta”*?. 

24: Acum, aşadar, sculaţi-vă!, porniţi-vă şi treceţi valea Arnonului! Iată, ţi l-am dat 
în mână pe Sihon Amoreul, regele Heşbonului, precum şi ţara lui; începe-ţi înstăpânirea, fă 
război cu el! 

25: Chiar de astăzi Eu încep să semăn spaima de tine şi frica de tine-naintea tuturor 
neamurilor ce se află sub cer: cei ce vor auzi de numele tău se vor tulbura şi se vor îngrozi- 
nainte-ți. 

26: Din pustiul Chedemot am trimis soli la Sihon, regele Heşbonului, cu aceste 
cuvinte de pace: 

27: Trece-voi prin ţara ta; voi merge numai pe drum, fără să mă abat nici la dreapta 
şi nici la stânga; 

28: tu pe bani îmi vei vinde mâncarea cu care să mă hrănesc, şi tot pe bani apa pe 
care s-o beau; nu vreau decât să trec pe picioare, 


3 DEUT, p. 222 
“ DEUT, p. 202 
* BBVA, p. 202 


29: aşa cum au făcut pentru mine fiii lui Esau care trăiesc în Seir şi Moabiţii care 
locuiesc în Ar; aceasta, numai până voi trece Iordanul în ţara pe care ne-o dă nouă Domnul, 
Dumnezeul nostru. 

30: Dar Sihon, regele Heşbonului, n-a vrut ca noi să trecem pe la el, pentru că 
Domnul, Dumnezeul tău, i-a învârtoşat duhul şi i-a împietrit inima, aşa ca el să fie dat în 
mâinile tale, aşa cum este acum. 

Duhul: „Origen (Com. Io. XXXII, 218-228) socoteşte că acesta este singurul pasaj din 
Biblie în care duhul (vevuu) apare în sens negativ”. 

31: Atunci mi-a zis Domnul: lată, am început să ţi-l dau în mână pe Sihon Amoreul, 
regele Heşbonului, precum şi ţara lui; începe-ți înstăpânirea peste pământul său! 

32: lar Sihon, regele Heşbonului, ne-a ieşit înainte la Ihaţ, el şi tot poporul său, gata 
de luptă. 

33: Dar Domnul, Dumnezeul nostru, ni l-a dat pe mână şi l-am bătut, pe el şi pe fiii 
lui şi tot poporul lui. 

„Origen, în Omiliile XII şi XIII la Numeri, a comentat victoria asupra lui Seon [Sihon] ca 
un triumf asupra diavolului orgolios şi trufaş, epitete întemeiate pe etimologia numelui Seon. 
Numele capitalei sale, Esebon [Heşbon], este interpretat de Origen în sens etimologic, ca 
raționamente, Căci esența puterii diavolului stă în argumente (cf. Philon din Alexandnia, Leg. III, 
26)”. 

34: Atunci, la vremea aceea, i-am luat noi toate cetăţile; fiecare cetate am nimicit-o, 
iar din bărbaţii lor şi din femeile lor şi din copiii lor n-am lăsat pe nimeni viu. 

Lui Celsus, care se indigna de ideea masacrării duşmanilor, mai ales a tinerilor, Origen 
(C. Cels. VII, 18) [îi] răspunde că nu trebuie luat în sens literal cuvântul (oypiaş, ci în sens 
spiritual: trebuie distrus tot ce are viață la duşmanii născuţi din viciu, chiar şi relele abia născânde, 
adică cele mai mici gânduri păcătoase”**. 

35: Numai vitele le-am luat ca pradă, precum şi ceea ce se jefuise din cetăţile pe care 
le cuceriserăm. 

36: De la Aroer, care se află pe malul râului Arnon, şi de la cetatea cea din vale pân- 
la muntele Galaad n-a fost cetate care să ne fi scăpat; Domnul Dumnezeu a dat totul în mâi- 
nile noastre. 

37: Numai de pământul fiilor lui Amon nu ne-am apropiat: de malul întreg al râului 
laboc, de cetăţile ce sunt pe munte şi de nimic din ceea ce ne-a poruncit nouă Domnul, 
Dumnezeul nostru. 

Evenimentele rememorate aici au fost descrise la Cartea Numerele. Moise nu le reia 
inutil, ci scopul său era acela de a întări pe cei ce urmau să cucerească Ţara făgăduită, cu 
amintirea biruinţelor trecute. 


CAPITOLUL 3 — Biruința asupra lui Og, regele Vasanului. 


1: Întorcându-ne acolo, ne-am suit pe calea ce duce spre Vasan. Iar Og, regele 
Vasanului, ne-a ieşit înainte la Edrei, el şi tot poporul său, gata de luptă. 

„Regatul Vasan se întindea la nord de râul larmuc şi la est de lacul Ghenizaret. 
Localitatea Edrei era situată în partea sudică a Vasanului”*. 

2: Dar Domnul mi-a zis: Nu te teme de el, că-n mâinile tale l-am dat, pe el şi tot 
poporul lui şi toată ţara lui; vei face cu el ce-ai făcut cu Sihon, regele Amoreilor, cel ce locuia 

în Heşbon. 

3: Domnul, Dumnezeul nostru, l-a dat în mâinile noastre şi pe Og, regele Vasanului, 
cu tot poporul lui, şi l-am bătut până n-a mai rămas în el sămânță. 

„Victoria împotriva lui Og (cu sensul etimologic obstacol) [Origen] o interpretează ca o 
înfrângere a moleşelii (sensul etimologic al numelui Vasan)””. 

4: Atunci, la vremea aceea, i-am luat noi toate cetățile; n-a fost cetate pe care noi să n- 
o fi luat de la ei: şaizeci de cetăţi, tot ţinutul din preajma Argobului, (ce se ţinea) de regele Og 
al Vasanului, 

„Regiunea Argob făcea parte inițial din regatul Vasan; aici, ca şi în versetul 13, pare a 
desemna o confederație, identică cu regatul lui Og””!. 

S: toate, cetăţi întărite, cu ziduri înalte, cu porți şi zăvoare; nu punem la socoteală şi 
cetăţile neîntărite, care erau foarte multe. 

Cetățile neintărite: „literal: cetăţile Ferezeilor: ale celor ce locuiau la ţară, în aşezări 
lipsite de fortificaţii”. 

6: Le-am nimicit aşa cum făcuserăm şi cu Sihon, regele Heşbonului; fiecare cetate 
am nimicit-o: bărbaţi, femei şi copii. 

7: lar toate vitele şi ceea ce se jefuise de prin cetăţi ni le-am luatca pradă. 

8: Atunci, la vremea aceea, am luat noi din mâinile celor doi regi ai Amoreilor ţara 
de dincoace de Iordan, de la râul Arnonului până la muntele Hermon. 

„Hermon, vârf de munte din masivul Antiliban, situat la nord de Israel, la graniţa actuală 
dintre Liban şi Siria. În Deuteronom, el constituia graniţa de nord a regatului Vasan”?. 

9: (Sidonienii numesc Hermonul Sirion, iar Amoreii îl numesc Senir), 

10: toate cetăţile din şes, tot Galaadul şi tot Vasanul, până la Salca şi Edrei, cetăţi 
în ţara lui Og al Vasanului. 

11: Căci numai Og, regele Vasanului, doar el mai rămăsese din Refaimi. lată patul 
lui, pat de fier, încă se mai află în Rabatul fiilor lui Amon: de nouă coți în lungime şi de 
patru coţi în lăţime, coţi bărbăteşti. 

Salca (= coşul tău) era situată la 56 km est de Edrei. Refaimii, neam de o statură 
impunătoare, pare să se fi stins odată cu Og, ultimul său reprezentant. Cât despre patul acestuia, 
„este vorba probabil de unul din numeroasele monumente funerare megalitice de la est de 
Iordan, construit din bazalt, lung de aproximativ 4,5 m şi lat de 2 m”. 

12: Atunci, la vremea aceea, am luat noi în stăpânire ţinutul acesta. De la Aroer care 
este lângă râul Arnon, precum şi jumătate din muntele Galaadului cu cetăţile lui l-am dat 
(seminţiilor) lui Ruben şi Gad; 

13: iar ceea ce a rămas din Galaad, precum şi tot Vasanul, ţara lui Og, le-am dat la 
jumătate din seminţia lui Manase (tot ţinutul Argob şi tot Vasanul acela se socotea a fi ţara 
Refaimilor; 

14: Lair, fiul lui Manase, a luat tot ţinutul Argob până la hotarele Gheşuriţilor şi Ma- 
acatiţilor; iar |[sălaşurile] Vasanului le-a numit după numele său: sălaşurile lui Iair, aşa cum 
sunt până astăzi). 

„Gheşuriţii şi maacatiții: triburi aramaice organizate în mici formaţiuni statale în estul 
lacului Ghenizaret şi pe cursul superior al lordanulu”*. 

15: Lui Machir i-am dat Galaadul; 

16: iar [seminţiilor] lui Ruben şi Gad le-am dat de la Galaad până la râul Arnon 
(hotarul e pe la mijlocul râului) şi până la râul Iaboc (râul este hotarul fiilor lui Amon), 

17: precum şi Arabah, cu Iordanul drept hotar, de la Chineret până la Marea Araba- 
hului, Marea Sărată, la poalele Muntelui Fazga, spre soare-răsare. 

Machir este unul dintre fui lui Manase. „Pârâul Arnon constituia granița de sud a 
seminţiei lui Ruben. Cursul superior al pârâului laboc forma granița de est, dincolo de care se 
întindeau teritoriile amoniţilor”*. Muntele Fasga (cum e în Septuaginta) sau Pisga (= stânca 
împărțită) e situat în nord-estul Mării Moarte (Marea Sărată). „Împărțirea pământului între 
Ruben, Gad şi Machir este obscură (deopotrivă în greacă şi în ebraică) din pricina dublei lor 
menționări (12-13 şi 15-16) şi a intercalării unei notițe referitoare la Iair (14). 

18: În acea vreme v-am poruncit eu vouă zicând: Domnul, Dumnezeul vostru, v-a 
dat pământul acesta ca să-l stăpâniţi; voi toţi, cei destoinici, înarmaţi-vă şi mergeţi înain- 
tea fraţilor voştri, fiii lui Israel. 

„Versetul 18 deschide o nouă secţiune în şirul narațiunii, revenind la sentința din 1, 37- 
39, privind stabilirea triburilor israelite în ţara făgăduită, la vest de Iordan. Moise organizează 
cucerirea acestui pământ, îl numeşte pe Iosua conducător în locul său, care va împlini această 
făgăduinţă. Moise însuşi nu va trece dincolo de lordan”*. 

19: Numai femeile voastre, copiii voştri şi vitele voastre (ştiu că aveți vite multe) să 
rămână în cetăţile voastre pe care vi le-am dat, 

20: până când Domnul Dumnezeu le va da fraţilor voştri odihnă aşa ca şi vouă, şi 
până când îşi vor lua şi ei în stăpânire pământul pe care Domnul, Dumnezeul vostru, li-l 
dă peste Iordan; atunci vă veți întoarce fiecare la moşia sa pe care eu v-am dat-o. 

21: Şi tot în vremea aceea i-am poruncit lui Iosua zicând: Cu ochii voştri ați văzut 
tot ceea ce Domnul, Dumnezeul nostru, a făcut cu aceşti doi regi; tot aşa va face Domnul, 
Dumnezeul nostru, şi cu toate regatele prin care vei trece. 

22: Nu vă temeţi de ele, fiindcă Domnul, Dumnezeul vostru, Însuşi EI se va lupta 
pentru voi. 

23: În vremea aceea m-am rugat Domnului zicând: 

24: Doamne, Doamne, Tu eşti Cel Ce ai început să-i arăţi robului Tău tăria Ta şi 
puterea Ta, mâna cea tare şi braţul cel înalt; cine este oare Dumnezeu, în cer sau pe 
pământ, care să facă aşa cum Tu ai făcut şi aşa cum Tu ai întărit? 

25: Ajută-mă dar să trec şi să văd pământul cel bun care este peste Iordan, muntele 
acela frumos şi Libanul. 

26: Din pricina voastră însă Domnul nu m-a luat în seamă şi nu m-a ascultat; şi mi- 
a zis Domnul: Ajunge!; de-acum să nu mai vorbeşti de lucrul acesta! 

27: Suie-te pe vârful Fazgăi şi uită-te cu ochii tăi spre apus şi spre miazănoapte şi 
spre miazăzi şi spre răsărit şi vezi cu ochii tăi; căci tu nu vei trece lordanul acesta. 

28: Dă-i porunci lui Iosua: întăreşte-l şi îmbărbătează-l, căci el va merge înaintea 
acestui popor şi el va da în stăpânire tot pământul pe care l-ai văzut. 

29: Aşa că noi am rămas în vale, aproape de aşezământul lui Bet-Peor. 

Lui Moise 1 se va arăta Canaanul de pe muntele Pisga (în fapt, sunt mai multe vârfuri, la 
răsărit de Iordan, cunoscute sub acest nume). Evreii au rămas în apropiere de Ber-Peor (= casa 
deschisă), aşezare „situată în Moab, la poalele muntelui Pisga. În acest loc triburile israelite vin 
în contact cu adepți ai cultului zeului Baal-Peor””. 


CAPITOLUL 4 — Supunerea faţă de Lege. 

„Capitolul 4, 1-40 este asemănător unui codice de legi, precum Codicele Hammurapi, 
foarte apreciat în epoca respectivă: prolog (1-8), fondul de legi (9-31), epilog (32-40). Pe de altă 
parte, secțiunea centrală (9-31) conţine elemente ale unui tratat de vasalitate: antecedente (10- 
14), prevederile esenţiale (15-19; 23-24), blestem şi binecuvântare (25-31). Acest amestec de 
legilor şi actualizarea comandamentelor esenţiale din legământul cu Dumnezeu”. Introducem 
aici observaţia că, în pofida asemănărilor, între textul mozaic şi Codul Hammurabi sunt şi mari 
deosebiri. Foarte posibil ca Moise să fi avut cunoştinţă de acel cod, dar apropierea între cele 
două texte nu poate fi făcută decât într-un plan foarte limitat. 


1: Şi acum, Israele, ascultă hotărârile şi rânduielile pe care vă învăţ eu astăzi să le 
pliniţi, pentru ca voi să trăiţi şi să vă înmulţiți şi, intrând, să moşteniţi pământul pe care 
vi-l dă vouă Domnul, Dumnezeul părinţilor voştri. 

„Introducere concluzivă: Moise a încheiat expunerea unor evenimente istorice şi trece 
acum la înfăţişarea actelor normative care vor alcătui a doua Lege”. „Formula [şi acum] (ou 
vov, ebr. we attah) este caracteristică textelor juridice şi liturgice; aici marchează articulația 
dintre rememorarea trecutului şi prezentarea legii”. 

E aici şi un îndemn să nu amânăm, să nu lăsăm nici un moment să treacă nefolosit spre 
împlinirea voinţei dumnezeieșşti: „Moise zice: Și acum Israile. Ţine deci şi tu pe acum””. 

2: Să nu adăugaţi nimic la cuvântul pe care vi-l poruncesc eu, nici să lăsați ceva din 
el; păziţi poruncile Domnului, Dumnezeului vostru, pe care vi le poruncesc eu astăzi. 

„Formula canonică nu adăugaţi nimic, nu înlăturați nimic protejează, în întreg Vechiul 
Orient, textele codicelor de legi şi ale tratatelor de modificări arbitrare”. „Interdicţia de a 
adăuga sau de a scoate ceva din textul sacru va dobândi importanţă în creştinism pentru a 
exprima integralitatea Scripturilor. Irineu (4dv. haer. IV, 33, 8) citează această regulă pentru a 
defini una din condițiile păstrării imuabile a Scripturilor. Ea va fi folosită în polemica împotriva 
ereticilor'”?. 

3: Ochii voştri au văzut toate câte a făcut Domnul, Dumnezeul nostru, cu Baal- 
Peor: Domnul, Dumnezeul vostru, a nimicit dintre voi pe tot omul care i-a urmat lui Baal- 
Peor; 

4: dar voi, cei ce v-aţi lipit de Domnul, Dumnezeul vostru, toţi sunteţi vii până în 
ziua de astăzi. 

Parte dintre evrei au urmat cultului lui Baal-Peor, atrăgându-şi astfel asupra lor pedeapsa 
divină. „Este vorba de Baal, zeul fertilităţii, al cărui cult cuprindea, între altele, prostituția 
sacrală în numele acestei zeități, pedepsită în Israel cu moartea (Numeri 25, 1-5)”. 

5: Iată, v-am învăţat rânduieli şi legi după cum mi-a poruncit mie Domnul, pentru 
ca voi aşa să le pliniţi în ţara-n care mergeţi s-o moşteniți. 

6: Le veţi păzi şi le veţi plini, că aceasta este înțelepciunea voastră şi priceperea 
înaintea tuturor neamurilor care vor auzi vorbindu-se de toate legiuirile acestea şi vor 
zice: lată popor înţelept şi iscusit, neamul acesta mare! 

4: Într-adevăr, care este oare marele neam căruia să-i fie dumnezeii atât de 
aproape aşa cum întru toate ne este nouă Domnul, Dumnezeul nostru, ori de câte ori ÎI 
chemăm? 

„Dumnezeu care stă aproape (eWilov): noţiunea de Dumnezeu apropiat este o creaţie 


* DEUT, p. 224 
“1 BBVA, p. 204 
* SEP 1, p. 542 
* Sf. Varsanufie, Scrisori duhovniceşti, 21 
* DEUT, p. 224 
* SEP 1, p. 543 
5 DEUT, p. 224 

biblică (cf. Psalmi 118, 151; 144, 18; Isaia 50, 8; 55, 6; 58, 2; leremia 23, 23); textul grecesc 
redă sensul de singular al pluralului ebraic elohim gerobhim”””. 

8: Sau care este marele neam căruia să i se fi dat rânduieli şi hotărâri drepte aşa 
cum este toată Legea aceasta pe care o pun eu astăzi în faţa voastră? 

9: Bagă de seamă asupră-ţi şi păzeşte-ţi cu putere sufletul; să nu uiţi nimic din 
lucrurile pe care le-au văzut ochii tăi şi să nu-ţi iasă ele de la inimă în toate zilele vieţii 
tale; şi să-i înveţi pe fiii tăi şi pe fiii fiilor tăi 

Acestea sunt spuse „în sensul: să povesteşti urmaşilor tăi despre toate lucrurile pe care 
le-ai văzut; principiul predaniei orale, din generaţie în generaţie”. Bagă de seamă asupră-ți: 
SEP 1 are: ia seama la tine: „(mpOceye oeuvTw) — este o expresie care apare frecvent în 
Deuteronom, ca şi în alte cărți ale Pentateuhului (Facerea 24, 6; leşirea 10, 28; 23, 21; 34, 12), 
dar care nu se regăseşte în restul Bibliei. Formula a fost interpretată ca un precept moral 
(îngrijeşte-te de tine însuți), sens care lipseşte în textul ebraic. Philon o apropie de preceptul 
delfic cunoaşte-te pe tine însuţi (Somn. L, 58-60)”. 

10: ziua în care aţi stătut înaintea Domnului, Dumnezeului vostru, la Horeb, ziua 
adunării când mi-a zis mie Domnul:Adună la Mine poporul ca să asculte cuvintele Mele şi 
să înveţe a se teme de Mine în toate zilele pe care le vor trăi ei pe pământ, şi să-i înveţe şi 
pe fiii lor! 

„Legea, ca nedesăvârşită, zice: la aminte la tine însuţi. lar Domnul (Hristos), ca mai 
presus de desăvârşire, a poruncit să îndreptăm şi pe fratele nostru zicând: De-ţi va greşi fratele 
tău şi cele următoare (Matei 18, 15). Dacă mustrarea ta, mai bine zis, aducerea aminte 
îndreptată spre el, e curată şi smerită, să nu ocoleşti să împlineşti porunca Domnului. Dacă nu ai 
ajuns la această stare, împlineşte încă slujirea legii”. O scolie la acest loc completează: 
„Sfântul socoteşte aici, cred, că slujirea legii constă în a lua aminte cineva la sine însuşi, adică a 
căuta de ale sale. Iar slujirea Domnului constă în a privi şi la ale aproapelui şi a-l îndrepta”. 

11: Atunci v-aţi apropiat şi aţi stat la poalele muntelui; iar muntele ardea cu foc 
până-n cer; întuneric, beznă, vifor, vuiet mare! 

Până-n cer: ebraică: până-n inima cerului”. Întuneric: „compară cu leşirea 20, 21: iar 
Moise a intrat în întunericul unde era Dumnezeu”?.  Vuiet mare: „Versiunea Ebraică omite 
vuiet mare. De altfel, Textul Ebraic cunoaşte mai multe variante de traducere: întuneric, nori şi 
întunecime (KIV); întuneric, nor şi întunecime (RSV); Întunericul norilor şi al nopții- 
ntunecoase (TOB); ceru-ntunecat de nori negri (BJ); întuneric, nor şi strat noros de-ntuneric 
(OSTY); cer înconjurat de întuneric, de nori şi de beznă (GALA). Septuaginta întregeşte 
vizualul cu auditivul, dincolo de care se consumă experienţa mistică a lui Moise”*. 

12: lar Domnul v-a grăit din mijlocul focului: glasul cuvintelor Lui l-aţi auzit, dar 
vreo asemănare n-aţi văzut; nimic, în afară de glas. 

„Philon foloseşte acest verset ca argument pentru superioritatea auzului asupra văzului 
(Mier. 48; Decal. 33)”*. 

Se vorbeşte aici despre un g/as al lui Dumnezeu, perceput doar ca vuiet de către cei de 
Jos. „lată, glasul Domnului este Cuvânt fără de formă, pentru că puterea Cuvântului este cuvântul 
luminos al Domnului, este adevărul pogorât de sus din cer peste adunarea Bisericii şi lucrează 
prin o slujire directă şi plină de lumină”. Clement vede în cele petrecute pe Sinai o anticipare a 


? SEP 1, p. 543 

“5 BBVA, p. 204 

* SEP 1, p. 543 

Întrupării şi a Pogorârii Duhului Sfânt. 

Tot aici se face pomenire despre asemănare (omioma), adică „ceea ce seamănă cu 
cineva sau ceva; imagine. Deseori tradus prinformă, chip”*. 

Dumnezeu „S-a pogorât în chip de foc pe muntele Sinai. Dar că acelea erau chip (tip) şi 
altceva nimic, ne încredințează Hristos Însuşi. Mulțimea Iudeilor socotea că vede cu adevărat 
firea negrăită, prin mijlocirea lui Moise şi prin conducerea lor în Horeb şi prin strângerea lor în 
adunare (în biserică) sub muntele Sinai. Şi fiindcă cutremura pe ascultători şi sunetul 
pătrunzător al trâmbiţelor ce se auzea sus, socoteau că s-au făcut auzitori ai glasului 
dumnezeiesc. Dar că acestea le cugetau copilăreşte, îi încredinţează lămurit Dumnezeu”. 

13: Atunci v-a vestit EI legământul Său pe care v-a poruncit să-l pliniţi, adică cele 
zece porunci pe care le-a scris pe două table de piatră. 

„Ca orice contract, acest legământ a fost scris pentru amândoi partenerii, deci în două 
exemplare, fiecare pe câte o placă de piatră. Amândouă exemplarele, atât cel pentru Iahve, cât şi 
cel pentru Israel, vor fi păstrate (ulterior — n. n.) în Templul Sfânt din lerusalim'*5. 

14: În vremea aceea mi-a poruncit Domnul să vă învăţ rânduielile şi legile pe care 
voi să le pliniţi în ţara în care intrați ca s-o moşteniți. 

15: - Păziţi-vă cu străşnicie sufletele; de vreme ce n-aţi văzut vreo asemănare 
atunci când Domnul v-a grăit la Horeb, în munte, din mijlocul focului 

16: să nu cădeţi în nelegiuirea de a vă face vreun chip cioplit, nici vreo înfăţişare, 
nici vreo asemănare, fie ea bărbătească sau femeiască, 

17: nici asemănarea vreunei fiare din cele ce sunt pe pământ, nici asemănarea 
vreunei păsări înaripate care zboară sub cer, 

18: nici asemănarea vreunei vieţuitoare ce se târăşte pe pământ, nici asemănarea 
vreunui peşte din apele de sub pământ. 

„Dacă deci este cu neputinţă să ne facem o idee despre asemănarea lui Dumnezeu, cum 
oare mintea noastră va putea să se apropie de ființa Sa?””. Desigur, după Întruparea Fiului ştim 
mult mai multe despre Dumnezeu, dar El ne rămâne inaccesibil în fiinţa Sa. Omul, făcut după 
chipul şi asemănarea lui Dumnezeu, va greşi de va atribui divinității alte chipuri. „De vreme ce 
Legea trebuie înțeleasă duhovniceşte (Romani 7, 14), fiecare să bage de seamă ce fac atunci 
când unii iau chip de bărbat, alții, chip de femeie, un altul şi-a luat înfăţişare de pasăre, iar un 
altul de târâtoare sau de şerpi, şi în sfârşit un altul îşi realizează asemănarea cu Dumnezeu. Va 
înțelege tâlcul acestor cuvinte cine va citi cele scrise acolo”. 

19: Sau, de vei privi la cer şi vei vedea soarele şi luna şi stelele şi toată podoaba 
cerului, să nu cumva să te-nşeli şi să te închini lor, nici să le slujeşti, lor, celor pe care 
Domnul, Dumnezeul tău, le-a împărțit tuturor neamurilor de sub cer. 

„În afara interdicţiei de a se închina unor idoli în reprezentări sculpturale sau picturale 
antropomorfice sau animale, Israelul este avertizat împotriva cultului aştrilor, larg practicat în 
vechiul Orient””!. „Elementele naturale sunt un bun comun al tuturor neamurilor, în timp ce 
Dumnezeu i Se descoperă numai poporului ales. Întregul episod reprezintă o puternică pledoarie 
pentru monoteism, un monoteism despovărat de orice urmă de idolatrie””?. 

„Li le-a împărţit acestea nu ca să le fie zei, ci ca din lucrarea lor să cunoască, precum s-a 
spus, cei din neamuri pe Dumnezeu, Creatorul tuturor. Poporul de odinioară al iudeilor avea o 
învățătură mai deplină, pentru că avea cunoştinţa despre Dumnezeu nu numai din operele 


% BBVA, p. 205 

S7 Sf. Chiril al Alexandriei, Glafire la Ieşire, Il 

creaţiunii, ci şi din dumnezeieştile Scripturi”. 


20: Pe voi însă v-a luat asupră-Şi Dumnezeu şi v-a scos din cuptorul cel de fier, din 
Egipt, ca să-l fiţi Lui popor de moştenire aşa cum sunteţi acum. 

„Cuptorul cel de fier, metaforă pentru groaznicele chinuri îndurate de Israel în Egipt. 
Dacă însă, potrivit unor filologi, se traduce cuptorul cel pentru fier (furnal), atunci exegeza 
implică ideea purificării poporului ales în urma trecerii lui prin probele de foc ale Egiptului”. 

21: Dar Domnul Dumnezeu S-a mâniat pe mine din pricina vorbelor voastre şi S-a 
jurat că eu nu voi trece Iordanul acesta şi nu voi intra în ţara pe care Domnul Dumnezeu 
ţi-o dă ţie ca moştenire. 

22: Da, eu voi muri în ținutul acesta; eu nu voi trece Iordanul acela, în timp ce voi 
veţi trece şi veţi lua în stăpânire pământul acela bun. 

23: Luaţi aminte asupră-vă, ca nu cumva să uitaţi legământul pe care Domnul, 
Dumnezeul vostru, l-a încheiat cu voi, şi să nu vă faceţi chip cioplit asemănător cu ceva 
din cele pe care Domnul, Dumnezeul tău, ţi-a poruncit [să nu le asemeni]. 

„E vorba de animalele şi elementele naturii enumerate în versetele 16-19, versete care, 
de altfel, nu sunt altceva decât detalierea poruncii a doua (Ieşirea 20, 4-5; Deuteronom 5, 8-10). 
Toate aceste animale şi elemente făceau parte din cultele idolatre ale Egiptenilor, Asiro- 
Babilonienilor şi ale popoarelor din Canaan”. 

24: Căci Domnul, Dumnezeul tău, este foc mistuitor, Dumnezeu gelos! 

Prin gelos e redat grecescul zilotis (= plin de zel; gelos); în ce ne priveşte, preferăm 
prima variantă. „Versetul, care constituie unul din cele mai cunoscute locuri din Biblie, exprimă 
dragostea nemărginită a lui Dumnezeu față de oameni, dar şi exclusivismul acestui legământ, 
care nu tolerează recunoaşterea vreunei alte divinităţi””€. 

Dar Dumnezeu e şi foc mistuitor. „Sfinţii teologi (prooroci) descriu de multe ori ființa 
mai presus de ființă şi fără formă prin focul care redă multe din însuşirile dumnezeirii 
începătoare, dacă putem spune aşa, în formă văzută. Căci focul sensibil este, aşa zicând, în toate 
şi pătrunde prin toate în chip neamestecat şi e mai presus de toate. Şi fiind întreg luminos şi în 
acelaşi timp ascuns, este necunoscut prin el însuşi, când nu există o materie în care să-şi arate 
lucrarea proprie. Căci fiind nestăpânit şi nevăzut, le stăpâneşte pe toate şi atrage la lucrarea sa 
pe toate cele în care se iveşte. E neschimbat, se transmite pe sine tuturor celor ce se apropie într- 
un fel oarecare, înviorează prin căldura de viață făcătoare, luminează prin flăcările neacoperite. 
E de nereţinut, neamestecat, desfăcător, e neschimbat, urcă în sus, e ascuţit în urcuş, e înalt, nu 
primeşte nici o cădere în jos, e pururi în mişcare, în aceeaşi mişcare atrăgător al altora, 
cuprinzător, dar necuprins, nu are nevoie de altceva, se măreşte pe sine pe neobservate, îşi arată 
mărimea în materiile primite, e lucrător puternic, tuturor prezent în chip nevăzut. De e 
nesocotit, pare să nu existe, dar prin atingere se arată deodată potrivit cu ceea ce atinge şi cu 
sine, ca printr-o căutare; şi iarăşi luceşte fără întrerupere, nemicşorat, în toate răspândirile lui 
îmbelşugate. Şi alte multe însuşiri ale dumnezeirii ar putea afla cineva în însuşirile focului ca în 
nişte chipuri”. Celor ce se apropie cu cuviință, Dumnezeu le e foc curăţitor, nu unul nimicitor. 
Avem de luptat cu ispitele „până ce va intra în locul cel sfânt (altarul) al nostru focul lui 
Dumnezeu. Atunci nu vom mai sta sub sila unor gânduri ce intră în noi înainte de a băga de 
seamă (prejudecăţi). Căci Dumnezeul nostru este foc ce mistuie toată aprinderea (necuvenită) şi 
mişcarea, gândurile de mai înainte (prejudecățile), împietrirea şi întunecarea dinăuntru, văzută 
şi gândită”. „(Un) nume este Dumnezeu (o The6s), care derivă de la thein, ce înseamnă a 
alerga şi a înconjura toate, sau de la 6thin, ce înseamnă a arde, căci Dumnezeu este foc 


* Sf. Atanasie cel Mare, Cuvânt împotriva elinilor, XLV 

mistuitor a toată răutatea, sau de la theâsthe, ce înseamnă a vedea totul, deoarece Lui nu i se 
poate ascunde nimic şi observă toate””. „Termenul The6s (Dumnezeu) are, după oamenii 
învățați, rădăcina etimologică fie în thâin (a alerga), fie în 6thin (a arde), pentru că pururi este 
în mişcare şi pentru că mistuie deprinderile urâte. De aceea 1 se spune şi foc mistuitor. Dar 
acesta e un nume arătând o relaţie cu ceva, nu e un nume în sine, dezlegat de orice”. Cu- 
noaştem şi numim pe Dumnezeu după lucrările Sale, dar nu ştim ce este EI în Sine. „Ce s-ar 
mistui în Dumnezeu dacă-L concepem ca pe un foc? Să credem cumva că se mistuie ca o 
materie oarecare, de pildă ca lemnul, fânul sau paiul? Atunci ce lucru vrednic de laudă pentru 
Dumnezeu ar fi să mistuie EI astfel de materii? Dacă într-adevăr vrem să nu-L închipuim pe 
Dumnezeu că mistuie şi nimiceşte ceva, atunci să spunem că El mistuie gândurile rele ale 
cugetului, faptele de ruşine, poftele păcătoase, atunci când intră în inima credincioşilor şi când 
împreună cu Fiul Îşi face sălaş în sufletele care s-au învrednicit să primească Cuvântul Lui şi 
Înţelepciunea Lui”*!. Dacă Dumnezeu e foc mistuitor, nu ne putem apropia de EI oricum: 
„făcându-vă oglinzi ale lui Dumnezeu, numai atunci atingeţi-vă cu frică de cele dumnezeieşti, 
căci dacă nu, când Se va descoperi, atunci veţi cunoaşte că Dumnezeul nostru este foc mistuitor, 
care mistuie nu pe prieteni, nici pe cei care L-au iubit, ci pe cei care nu L-au primit, venind ca 
lumină”?. Dacă-L respingem pe Dumnezeu ca lumină, ne vom lipsi de bunătatea luminii, însă Îl 
vom cunoaşte totuşi ca foc, având noi parte doar de firea arzătoare a focului. 

25: lar de ţi se vor naşte fii şi nepoți şi dacă, îmbătrânind voi în ţară, veţi săvârşi 
fărădelege şi vă veţi face orice fel de chip cioplit şi veți făptui ceea ce e rău în ochii Dom- 
nului, Dumnezeului vostru, ca să-L mâniați, 

26: iau ca martori astăzi cerul şi pământul împotriva voastră, că repede şi de tot veți 
pieri din ţara spre care treceţi Iordanul ca s-o moşteniţi; nu, multă vreme nu veți trăi într- 
însa, ci cu desăvârşire veți pieri. 

„Invocarea cerului şi a pământului ca martori ai judecății lui Dumnezeu constituie o 
formulă caracteristică contractelor încheiate în antichitate, în care se menţionau zeii care 
garantau binecuvântarea, respectiv blestemul, pentru partenerii contractuali, în funcție de 
respectarea tratatului”*?. 

27: Domnul vă va împrăştia prin toate neamurile şi nu veţi rămâne decât puţini la 
număr în neamurile printre care Domnul vă va risipi. 

28: Acolo veţi sluji la dumnezei străini, la lucruri făcute de mâini omeneşti din 
lemn şi din piatră, care nu văd şi nici nu aud, care nu mănâncă şi nici nu simt. 

Lucruri făcute de mâini omeneşti: „(epya XEpov avBporov): această sintagmă, care 
defineşte stereotip idolii, se găseşte de opt ori în Septuaginta, întotdeauna la plural şi fără 
articol, adesea însoţită de indicări ale materialelor (ca lemnul şi piatra). Incriminarea idolatriei 
este aici palidă în comparație cu alte pasaje (cum ar fi Ieremia 10, 5.15), idolatria fiind 
considerată în tradiția iudaică drept unul din cele trei păcate capitale. Noul Testament reia tema, 
cu acelaşi ton de respingerenetă (Fapte 17, 24.29; Romani 1, 21-22)%. 

29: De acolo îl veţi căuta pe Domnul, Dumnezeul vostru, şi-L veţi afla numai dacă- 
L vei căuta din toată inima ta şi din tot sufletul tău întru necazul tău, 

„Principiul biblic după care omul îl găseşte pe Dumnezeu dacă îl caută este exprimat în 
Isaia 55, 6; leremia 36, 13 şi I Paralipomena 28, 9. + Philon citează acest verset (Fuga 141-142) 
— fără ultimele cuvinte — pentru a afirma valoarea morală a căutării lui Dumnezeu'*?. 

30: atunci când în cele din urmă te vor ajunge toate cuvintele acestea şi te vei 

întoarce la Domnul Dumnezeul tău, şi glasul Său îl vei auzi; 

31: că Dumnezeu îndurat este Domnul, Dumnezeul tău, Care nu te va părăsi şi nu 
te va da pierzării şi nici nu va uita legământul (încheiat) cu părinții tăi, acela pentru care 
li S-a jurat. 

Preştiind războiul cel împotriva noastră şi căderile noastre, Dumnezeu ameninţă mai cu 
seamă pentru ca noi să ne ferim de cufundarea în nefericire prin depărtarea de EI: „orice război 
al demonilor împotriva noastră se face ca să înstrăineze pe cei ce ascultă de slava lui Dumnezeu 
şi de harul Duhului Sfânt. Dar noi chiar înaintea luptei acelora împotriva noastră, precum văd, 
ne lipsim de un asemenea dar, părăsind poruncile lui Dumnezeu şi nemairâvnind să-L căutăm 
din tot sufletul. Căci, dacă L-am căuta, n-am mai trăi în chip atât de trândav şi nepăsător. Dacă 
ne-am gândi la cele cereşti n-am mai avea atâta râvnă faţă de cele pământeşti. Dacă am cugeta 
la cele nestricăcioase, nu ne-am mai revărsa spre cele curgătoare şi stricăcioase. Dacă am dori 
cele veşnice, n-am mai urmări atât cele vremelnice. Dacă L-am iubi pe Dumnezeu, nu ne-am 
mai întoarce aşa de la cei care ne călăuzesc spre El. Dacă am căuta să dobândim virtuțile, nu ne- 
am scârbi atât de învățătorii virtuților. Dacă am îmbrăţişa cu bucurie postul, n-am mai murmura 
nicicând din pricina lipsei mâncărilor sau a băuturilor. Dacă ne-am lupta să fim stăpâni asupra 
patimilor, nu ne-am mai deda în chip nestăpânit plăcerilor. Dacă am avea credinţa dreaptă şi 
sigură, n-am mai făptui lucrurile necredincioşilor. Dacă am avea frica lui Dumnezeu în inimile 
noastre, nu ne-am mai împotrivi adevăraţilor robi ai Lui pentru orice virtute plăcută lui Dum- 
nezeu. Dacă am avea smerenie, nu ne-am mai ridica împotriva robilor lui Dumnezeu. Dacă ne- 
am fi învrednicit să dobândim iubirea adevărată, L-am cunoaşte şi pe Dumnezeu şi am voi nu 
numai să fim pedepsiți, dar şi necinstiţi, loviți, nedreptăţiți şi batjocoriţi, şi pentru Hristos am 
răbda orice încercare, orice necaz'%€. 

32: Întrebaţi zilele care-au fost, cele de dinainte de voi, din ziua când a făcut 
Dumnezeu om pe pământ, întrebaţi de la o margine a cerului pân-la marginea cerului, în- 
trebaţi dacă s-a mai petrecut un lucru tot atât de mare ca acesta şi dacă s-a mai auzit ceva 
la fel, 

33: dacă un neam oarecare a mai auzit vreodată glasul Dumnezeului Celui viu gră- 
ind din mijlocul focului, aşa cum l-aţi auzit voi fără să fi murit; 

Glasul Dumnezeului Celui viu: „în Versiunea Ebraică: glasul unui zeu sau glasul lui 
Dumnezeu. Expresia Dumnezeului celui viu e specifică Septuagintei”*. 

34: sau dacă Dumnezeu a mai încercat vreodată să vină şi să-Şi ia poporul din 
mijlocul altui popor prin încercări şi prin semne şi prin minuni şi prin război şi prin mână 
tare şi prin braţ înalt şi prin vedenii mari, aşa cum Domnul, Dumnezeul nostru, a făcut în 
Egipt în faţa ochilor tăi, 

Vedenii mari: „Ebraică: prin mari îngroziri. Aici vedenii în sensul de manifestări 
spectaculoase menite să uimească şi să-nspăimânte'*. 

35: pentru ca tu să ştii că Domnul, Dumnezeul tău, doar EI este Dumnezeu, şi că-n 
afară de EI un altul nu este. 

„Versetul reprezintă prima afirmare în Deuteronom a monoteismului (cf. Ieşirea 20, 3), 
reluată în 4, 39 şi 32, 39%. „Această ultimă parte a capitolului 4 începe prin îndemnul adresat 
Israelului de a realiza o comparaţie religioasă, împinsă până la limitele timpului şi spațiului, 
pentru a evidenția măreţia credinţei în Dumnezeu”. 

36: Din cer ţi-a făcut auzit glasul Său ca să te înveţe, pe pământ ţi-a arătat focul 
Său cel mare, iar tu I-ai auzit cuvintele din mijlocul focului. 

37: Pentru că El i-a iubit pe părinţii tăi şi v-a ales pe voi, urmaşii lor de după ei, şi 


5 Sf. Simeon Noul Teolog, Cateheze, 3 
*7 BBVA, p. 206 

EI Însuşi cu puterea Lui cea mare te-a scos din Egipt 

„Acest verset, printr-o sinteză doctrinară proprie Deuteronomului, leagă alegerea 
poporului lui Israel de promisiunea făcută lui Avraam şi de intervenţia lui Dumnezeu în ieşirea 
din Egipt”. 

38: ca să nimicească de dinainte-ţi neamuri mai mari şi mai tari decât tine şi să te 
ducă-n ţara lor şi să ţi-o dea ţie moştenire, aşa cum o ai astăzi. 

39: Cunoaşte dar astăzi şi adu-ţi aminte-n inima ta că Domnul, Dumnezeul tău, El 
este Dumnezeu sus în cer şi jos pe pământ şi că-n afară de EI un altul nu este. 

40: Să-l păzeşti hotărârile şi rânduielile pe care ţi le poruncesc eu astăzi, ca să-ţi fie 
bine, ţie şi fiilor tăi de după tine, şi să trăiţi îndelungate zile pe pământul pe care Domnul, 
Dumnezeul tău, ţi-l dă pentru totdeauna”. 

Aici se încheie îndemnurile adresate poporului de a păstra dreapta credință. 

41: Atunci a ales Moise trei cetăţi de dincolo de Iordan, spre soare-răsare, 

„Apollinarius pune cele trei orașe în raport cu Treimea şi opune azilul în oraşe exilului 
în singurătate: refugiații puteau fi asistați de leviţi””. 

42: pentru ca în ele să poată fugi ucigaşul cel ce fără voie şi-a ucis aproapele, adică 
fără să-i fi fost aceluia duşman cu o zi sau două înainte; dacă va fugi el în una din aceste 
cetăţi, va scăpa cu viaţă: 

43: Beţer, în pustia din şes, pentru cei din Ruben; Ramot, în Galaad, pentru cei din 
Gad; şi Golan, în Vasan, pentru cei din Manase. 

Triburile Ruben, Gad şi jumătate din Manase au ales să locuiască la răsărit de Iordan, în 
afara Canaanului. Pentru aceştia sunt stabilite cetățile de scăpare, pentru cazurile de omor 
involuntar. Acestea erau: Bețer (= strălucire), Ramot (= înălțimi) şi Golan (= bucurie). 

44: lată legea pe care Moise a pus-o în faţa fiilor lui Israel. 

„Legea (v6puoş): este aici termenul generic prin care se face referire la diversele 
prescripţii enumerate în versetele următoare'”*. 

45: Şi iată mărturiile, hotărârile şi rânduielile pe care Moise le-a rostit fiilor lui 
Israel în pustie, când au ieşit din Egipt, 

46: dincolo de Iordan, în vale, față-n faţă cu Bet-Peorul, în ţara lui Sihon, regele 
Amoreilor, care a trăit în Heşbon, cel pe care-l bătuseră Moise şi fiii lui Israel după ieşirea 
lor din Egipt 

47: şi s-au înstăpânit în ţara lui, ca şi în ţara lui Og, regele Vasanului, cei doi regi ai 
Amoreilor ce se aflau dincolo de Iordan, spre soare-răsare, 

48: de la Aroer, care este pe malul râului Arnon, până la muntele Sihon (adică 
Hermon), 

49: cu tot Arabahul de dincolo de Iordan, spre soare-răsare, la poalele muntelui 
Fazga. 

În adaosul care încheie prima cuvântare a lui Moise, se rememorează biruinţele 
dobândite de evrei în luptele cu Amoreii, lupte purtate până la muntele Hermon. „lar Ermon se 
tălmăceşte prin alungarea fiarelor. Unii spun că de acolo izvorăşte Iordanul. Prin acestea se 
indică harul sfântului Botez”. 

Biblia 1982 traduce diferit versetul 45: Și iată poruncile, legile şi îndreptările pe care le-a 
rostit Moise... „Prin aceasta s-a făcut dovada, chiar cu Legea, că există o deosebire între una şi 
alta, ceea ce ne îndeamnă să dăm o şi mai mare atenţie cerințelor din Lege, pentru că acolo unde, 
de exemplu, se zice: iată porunca, acolo cuvântul poruncă nu se acoperă cu înţelesul cuvântului 
Lege, iar când se scrie: iată îndreptările, nu trebuie considerate ca Lege sau ca poruncă”. 


”! SEP 1, p. 547 

* SEP 1, p. 548 

SEP 1, p. 548 

CAPITOLUL 5 — Întărirea celor zece porunci. Purtarea lui Israel şi cuvântarea lui Moise. 


1: Moise a chemat tot Israelul şi le-a zis: 

„Ascultă, Israele, poruncile şi rânduielile pe care le grăiesc eu astăzi în auzul 
urechilor voastre; le veţi învăţa şi le veți păzi întru faptă. 

„A doua cuvântare a lui Moise (care se încheie la 28, 68) începe cu reluarea decalogului. $ 
Formula solemnă ascultă, Israele (uxove, lopun) apare numai în Deuteronom, fie în context 
Juridic, la începutul unui discurs important (5, 1; 6, 4; 27, 9), fie în ajunul unei lupte (9, 1; 20, 
CĂ tau 

2: Domnul, Dumnezeul vostru, a încheiat cu voi legământ în Horeb. 

3: Nu cu părinţii voştri a încheiat Domnul legământul acesta, ci cu voi, cu voi cei ce 
sunteţi astăzi aici cu toții vii. 

„Idee înaltă asupra simultaneităţii generaţiilor în faţa lui Dumnezeu; prin eternitatea Lui 
şi convieţuirea în EI, oricare generație devine contemporană cu cele ce au precedat-o şi cu cele 
ce-i urmează. Principiu reluat şi dezvoltat de Părintele Stăniloae în teologia responsabilități 
solidare la Judecata de Apoi””. 

4: Faţă către faţă a grăit Domnul cu voi, în munte, din mijlocul focului; 

5: iar eu în acest timp stăteam între Domnul şi voi ca să vă spun cuvântul 
Domnului, de vreme ce voi v-aţi temut de faţa focului şi nu v-aţi suit în munte. EI a zis: 

Stăteam sau am stat (SEP 1): „verbul woră&vou înseamnă [a te opri şi] a sta drept şi 
indică o atitudine care, după Philon (Somn. II, 215-236), este proprie lui Dumnezeu sau 
apropiaților Săi”*. 

Urmează (versetele 6-21) repetarea Decalogului (Ieşirea 20, 18-21), cu o serie de 
adaosuri şi explicaţii: 

6: Eu sunt Domnul, Dumnezeul tău, Cel ce te-am scos din ţara Egiptului, din casa 
robiei. 

„Pentru Origen (Fom. Ex. 8, 1; Hom. Lev. 16,7 etc.), Egiptul este un simbol al lumii de 
aici, loc al captivităţii omului în păcat, în contrast cu paradisul libertăţii şi cu Ierusalimul, casa 
libertăţii””. 

7: Să nu ai alți dumnezei în afară de Mine. 

Dumnezeu pretinde un cult exclusiv, ca să nu slujim celor ce nu sunt. El e Cel ce ne-a 
eliberat, ca dintr-un Egipt, de robia păcatului şi a morţii. De aceea se cuvine să-l slujim doar Lui, 
şi nu falşilor dumnezei, cum făceau cei mai mulți dintre cei vechi. „Nu-i împiedica pe ei să-i 
aibă pe aceia ca alți dumnezei pentru că ar exista alți dumnezei, ci pentru ca nu cumva, 
întorcându-se de la Dumnezeul cel adevărat, să înceapă să-şi facă zei din cele ce nu sunt”!%. Au 
alți dumnezei cei ce se alipesc de cele materiale, precum şi ereticii care falsifică sfintele 
învățături ale Bisericii. 

8: Să nu-ţi faci chip cioplit, nici vreo asemănare cu ceva din câte sunt în cer, acolo 
sus, ori din câte sunt pe pământ, aicea jos, ori din câte sunt în apele de sub pământ; 

„Apele de sub pământ: e vorba de apele subterane, dar şi de acelea care, potrivit 
cosmologiei biblice, stă pământul". 

9: să nu te închini lor, nici să le slujeşti; că Eu, Domnul, Dumnezeul tău, Eu sunt un 
Dumnezeu gelos, Cel ce vina părinţilor o dă pe seama copiilor pân-la al treilea şi-al 


% SEP 1, p. 548 

7 BBVA, p. 206 

patrulea neam pentru cei ce Mă urăsc, 

10: dar Mă milostivesc pân-la al miilea neam spre cei ce Mă iubesc şi-Mi păzesc 
poruncile. 

Nu e îngăduit să reprezentăm pe Dumnezeu în chipul creaturilor, pentru a nu confunda 
Creatorul cu creaţia. Cum vom vedea, interdicția nu a fost totală, dar, în general, s-a evitat de a 
da un chip văzut celor nevăzute, existând şi pericolul căderii în idolatrie. Însă în nici un caz nu 
poate fi atacat, pornind de la această poruncă, cultul sfintelor icoane. Odată cu întruparea Fiului, 
Dumnezeu a luat un chip văzut, ce poate fi reprezentat. La rândul său, Sfânta Scriptură este 
icoană. Dar ea poate deveni şi chip cioplit, sau idol fără viață, când e scoasă din Biserică şi 
tâlcuită de către eretici. 

Poate surprinde pedepsirea copiilor, până la al treilea şi al patrulea neam, pentru 
păcatele părinţilor. „Dumnezeu nu vrea să spună aici că au să fie pedepsiţi alții pentru păcatele 
altora, ci că vor suferi pe bună dreptate aceeaşi pedeapsă ca şi înaintaşii lor, pentru că nu s-au 
făcut mai buni, deşi au avut înaintea lor pilde de păcătoşi pedepsiţi”!?. Nu suntem străini de 
faptele strămoşilor, rămânând în sarcina noastră să îndreptăm greşelile acelora, pentru ca ele să nu 
mai sporească răul în lume şi să se şteargă, astfel, în vederea Judecăţii de Apoi. Oricum, se arată 
aici lămurit că mila divină covârşeşte pedeapsa. În ce priveşte pedepsirea copiilor până la al 
patrulea neam, reluăm o tâlcuire mistică, prezentată şi-n cel de-al doilea volum: „Primul neam so- 
cotesc că este sămânţa răului, adică atacul (sau momeala). Al doilea e pofta. Al treilea, 
deprinderea (habitudinea) răului, adică consimţirea. Al patrulea, lucrarea, adică fapta. Deci se 
pedepseşte până la al treilea şi al patrulea neam. Căci atacul şi pofta sunt nevinovate, întrucât răul 
n-a răzbit până la capăt”. 

11: Să nu iei numele Domnului, Dumnezeului Tău, în deşert, că nu va lăsa Domnul 
nepedepsit pe cel ce ia în deşert numele Lui. 

E repetată porunca a treia, ce opreşte folosirea numelor divine în mod inutil ori 
necuviincios. 

12: Păzeşte ziua odihnei, ca s-o sfinţeşti, aşa cum ţi-a poruncit ţie Domnul, 
Dumnezeul Tău. 

13: Şase zile să lucrezi; în ele fă-ţi toate treburile, 

14: dar ziua a şaptea este odihna Domnului, Dumnezeul Tău; în ea să nu faci nici o 
muncă, nici tu, nici fiul tău, nici fiica ta, nici robul tău, nici roaba ta, nici boul tău, nici 
asinul tău, nici orice dobitoc al tău, nici străinul ce locuieşte la tine, pentru ca robul tău şi 
roaba ta să se odihnească întocmai ca și tine. 

Străinul ce locuieşte la tine: „ebraică: străinul ce se află-n porţile tale = ce se află-n 
cetățile (aşezările) tale. Poarta cetății antice orientale domina o piaţă unde se ţineau întrunirile, 
judecăţile obşteşti şi orice alte acţiuni de interes public”!%%. 

15 : Adu-ţi aminte că slugă ai fost în ţara Egiptului şi că Domnul, Dumnezeul Tău, 
te-a scos de acolo cu mână tare şi cu braţ înalt; iată de ce ţi-a poruncit ţie Domnul, 
Dumnezeul Tău, să păzeşti ziua odihnei şi s-o sfinţeşti. 

„Sărbătorirea zilei sabatului ocupă un loc central în decalogul deuteronomic, 
Justificându-se printr-o motivaţie suplimentară faţă de acelaşi comandament din cele zece po- 
runci din Ieşirea 20, 8-11: în Deuteronom, ziua de odihnă trebuie respectată în cinstea eliberării 
din sclavia egipteană, fiind prilej de bucurie pentru israeliți care trebuie să acorde şi sclavilor 
lor dreptul de a se odihni în această zi”!%. „Spre deosebire de redactorul Ieşirii, care plasează 
sabatul în relație directă cu crearea lumii, cel al Deuteronomului îi dă un sens istoric: celebrarea 


1% Sfântul loan Gură de Aur, Omilii la Matei, LXXIV, 2 

săptămânală a eliberării poporului lui Dumnezeu din Egipt”%. 


Este aici, desigur, un înțeles mai înalt decât simpla reţinere de la lucrări într-o anumită zi. 
„Mulţi au trecut de la treapta lucrătoare la vedere şi s-au odihnit de la toate, aflându-se într-o 
sâmbătă a legii duhovniceşti”!”. După ce am ostenit să ne însuşim virtuțile, vom odihni în 
Dumnezeu prin fixarea în contemplaţie. „Sâmbăta, fiind ultima zi din săptămână, înseamnă tim- 
pul venirii Mântuitorului nostru, Care S-a arătat la sfârşitul şi la apusul veacului prezent şi ni S-a 
făcut nouă început şi uşă şi cale spre spălarea păcatelor, spre libertate şi iertare, spre nestricăciune 
şi viaţă şi spre nădejdea viitoare”!%. Dar cei ce urmează Domnului depăşesc sâmbăta, intrând 
într-o nouă zi: „A şaptea zi este arătată, deci, ca zi de odihnă; ziua aceasta, prin îndepărtarea de 
fapte rele, pregăteşte ziua cea dintâi, care este cu adevărat ziua odihnei noastre”. Sabatul avea 
un rol pregătitor: „Odinioară, în vremea sabatului celui prefigurativ, deşi (oamenii) se odihneau 
cu trupul, sufletele lor erau încătuşate în răutăți şi păcate. Or acesta este sabatul adevărat, odihna 
cea adevărată, când sufletul este curat şi nu împlineşte cugetele lui Satan, când se odihneşte în 
liniştea şi bucuria cea veşnică a Domnului”. Creştinii vor înlocui sabatul cu Duminica, ziua 
Învierii Domnului şi a Pogorârii Duhului Sfânt. 

Cu toţii, însă, ne-am aflat în robia păcatului, ca într-un Egipt, şi am fost eliberați de 
Hristos, spre odihna zilei neînserate, de vom veghea să nu recădem în robie: „răpit puţin câte 
puţin de trândăvie şi de nepăsare, am căzut din nou în relele dinainte, ba chiar în rele mai mari. 
Dar Tu, Împărate milostiv şi îndelung-răbdătorule, nu Te-ai întors de la mine, ci [...] cu mâna 
Ta cea tare şi cu braţul Tău cel înalt m-ai smuls din lumea cea amăgitoare şi din lucrurile şi din 
poftele lumii şi, retrăgându-mă trupeşte şi sufleteşte din toate, [...] m-ai aşezat în ceata robilor 
tăi”. „După cât cunosc eu neînvăţatul, iată motivul pentru care se ţine sâmbăta. Şi voi începe 
de la cele mai de jos şi de la cele mai grosolane. Dumnezeu, cunoscând grosolănia, iubirea de 
plăcerile trupului şi înclinarea completă spre materie a poporului israilitean, şi cunoscând în 
acelaşi timp şi lipsa lui de judecată, a poruncit să se țină sâmbăta, în primului loc ca să se odih- 
nească şi robul şi vita, după cum este scris, deoarece bărbatul drept are milă de sufletele 
vitelor lui (Pilde 12, 10); în al doilea loc, ca să fie, prin despărțirea de grijile materiale, liber 
spre a se aduna către Dumnezeu ca să-şi petreacă toată ziua a şaptea în psalmi, în imne, în 
cântări duhovniceşti, în studiul dumnezeieştilor Scripturi şi să se odihnească în Dumnezeu. 
Când nu era lege şi nu era nici Scriptura inspirată de Dumnezeu, nici sâmbăta nu era afierosită 
lui. Când însă a fost dată prin Moise Scriptura inspirată de Dumnezeu, i s-a afierosit lui 
Dumnezeu sâmbăta, ca măcar în ea să se ocupe de studiul (Scripturii) cei care nu-şi afierosesc 
întreaga lor viaţă lui Dumnezeu, cei care nu slujesc din dragoste Stăpânului ca unui Tată, ci să 
dea ca nişte robi nerecunoscători măcar o mică şi neînsemnată parte a vieţii lor lui Dumnezeu, 
şi aceasta de frica tragerii la răspundere şi a pedepselor care urmează din călcarea poruncii”?. 

16: Cinsteşte pe tatăl tău şi pe mama ta, aşa cum ţi-a poruncit Domnul, Dumnezeul 
Tău, ca să-ți fie ţie bine şi să trăieşti ani mulți pe pământul pe care Domnul, Dumnezeul 
Tău, ţi-l dă ţie. 

Suntem datori să aducem cinstire părinţilor noştri trupeşti şi sufleteşti. Încalcă porunca 
mai ales cei ce se împotrivesc învăţătorilor rânduiți de Hristos în Biserica Sa. E cuprins aici şi un 
alt avertisment: „Nu te lăsa condus de porniri lipsite de judecată şi nici nu te lua după deprinderile 
cele din lume”""?. 

17: Să nu ucizi. 

Dumnezeu este Cel ce dă viaţa şi Singurul în drept să o ia. E oprită astfel luarea cu voie a 
vieţii aproapelui, precum şi a propriei vieți. Dar cea mai gravă e uciderea sufletească (Matei 10, 
28). „Cel ce vrea să nimicească învăţătura cea adevărată despre Dumnezeu şi despre veşnicia Lui, 
ca să pună în locul ei minciuna, spunând fie că universul este fără pronie, fie că lumea este 
necreată, fie că sunt minciuni temeiurile adevăratei învățături, acela este cel mai mare criminal”"!*. 
Astfel, ucigaşi sunt ereticii care caută să-i despartă pe credincioşi de Biserică, după cum sunt şi 
sinucigaşi, ca unii ce şi-au ales osânda veşnică. 

18: Să nu te desfrânezi. 

Sunt oprite relaţiile trupeşti nelegiuite, ca şi desfrânarea sufletească, prin îndepărtarea de 
Dumnezeu. Relaţiile trupeşti sunt îngăduite doar între cei uniți prin Taina Nunții. Dar e şi un 
înțeles mai adânc: „Desfrânare este atunci când cineva părăseşte gnoza cea bisericească şi ade- 
vărată şi înțelegerea despre Dumnezeu şi se îndreaptă spre o învăţătură falsă, care nu se cuvine, 
adică îndumnezeieşte creaturile sau personifică ceva din cele ce nu există”"'5. Pe scurt, orice 
erezie este desfrânare. 

19: Să nu furi. 

E oprită însuşirea oricărui bun străin. Tot fur este şi cel ce vrea să răpească din Biserică 
sufletele credincioşilor, ademenindu-le la erezii. Mântuitorul ne-a avertizat că: „Furul nu vine 
decăt ca să fure şi să junghie şi să piardă ” (loan 10, 10), de aceea: De omul eretic, după întâia 
şi a doua mustrare, depărtează-te, ştiind că unul ca acesta s-a abătut şi a căzut în păcat, fiind 
singur de sine osândit (Tit 3, 10-11). 

20: Să nu mărturiseşti strâmb împotriva aproapelui tău prin mărturie mincinoasă. 

Porunca a noua vizează în special mărturia în tribunal, dar poate fi extinsă la toate 
împrejurările vieţii. Porunca e limpede, dar mai ascunde şi alte înţelesuri: „Să nu fii cu două 
gânduri, nici cu două feluri de vorbă, pentru că două feluri de vorbă înseamnă cursa morţii”"!€. 
Pentru a tăia rădăcina păcatului, „să nu vorbeşti de rău, să nu ţii minte răul”. Mărturisire 
strâmbă e şi defăimarea drepteredincioşilor de către eretici. 

21: Să nu râvneşti la femeia aproapelui tău, să nu doreşti casa aproapelui tău, nici 
țarina lui, nici robul lui, nici roaba lui, nici boul lui, nici asinul lui, nici orice dobitoc al lui, 
nici nimic din cele ce sunt ale aproapelui tău. 

Legea pune stavilă chiar şi gândurilor păcătoase, ştiind că de la acestea se ajunge lesne la 
păcatul cu fapta. Mai mult, „porunca îţi spune să nu fii rob duhului trupesc, ci să-l stăpâneşti”!!5. 
„Dacă trebuie să ne înfrânăm pântecele şi cele de sub pântece, atunci este lămurit că am primit 
dintru început de la Domnul prin lege porunca de a ne tăia pofitele”"!?. Nu e oprită doar poftirea 
celor materiale: „După cum este pedepsit cel care pofteşte cele ce nu i se cuvin, tot aşa nu-i este 
îngăduit să poftească lucruri false”, adică să răstălmăcească sfintele învățături după urechile 
sale eretice. „Prin aceste cuvinte ne arată că nu numai cel ce face păcatul se desparte de 
Dumnezeu şi se face vrăjmaş al lui, ci şi cel ce iubeşte şi pofteşte ceva, adică are o afecțiune în 
inima sa față de ceva din cele de pe pământ; fiindcă acest lucru e prietenia lumii; astfel încât se 
arată limpede că şi atunci când cineva este dezbrăcat de toate şi nu face cu fapta nici un fel de 
păcat, ci numai îl iubeşte şi îl îndrăgeşte şi are o relaţie de afecţiune faţă de el, acela e vrăjmaş al 
lui Dumnezeu [|...], astfel încât cine are în sufletul său o dispoziţie de poftă şi o afecţiune față de 
altceva este în afara acestei porunci”!?!. 

22: Cuvintele acestea le-a grăit Domnul către toată adunarea voastră, în munte, din 

mijlocul focului, al norului, al întunericului şi-al furtunii, cu glas de tunet, şi altceva n-a mai 
grăit; şi le-a scris pe două table de piatră şi mi le-a dat mic. 

Dacă Domnul altceva n-a mai grăit, înseamnă că doar Decalogul este poruncă 
dumnezeiască, legiuirile aparținând în mare parte lui Moise, iluminat, desigur, de Duhul Sfânt. 
Descoperirea de pe Sinai nu s-a rezumat, însă, doar la Decalog; înseamnă, atunci, că doar acesta 
are valoare de Legământ neschimbabil, celelalte prevederi fiind conjuncturale, adaptate situației 
lumii de atunci şi unui spațiu geografic dat; este ascuns aici şi motivul pentru care avem mereu 
nevoie de tâlcuirea Scripturii de către cei cărora Duhul le descoperă tainele dumnezeieşti. „În 
Targumuri este evitată precizarea că nu a mai fost formulată nici o lege după decalog, cu 
formularea şi nu a încetat: verbul ebraic este pus în legătură cu rădăcina s-w-p a înceta, nu cu 
y-s-p a adăuga. Rabinii au încercat să arate că întreaga Tora, legea scrisă şi legea orală, vine 
direct de la Dumnezeu, nu numai decalogul. Pentru Irineu (4dv. haer. IV, 15, 1), decalogul 
aminteşte principiile naturale, iar Dumnezeu nu impune nimic altceva, chiar dacă au fost 
necesare unele prescripţii de cult după episoadele de idolatrie”"?. 

23: Şi a fost că după ce I-aţi auzit glasul din mijlocul focului — şi muntele ardea în 
pară de foc —, v-aţi apropiat de mine toate căpeteniile seminţiilor voastre, cu bătrânii 
voştri, 

24: şi aţi zis: lată, Domnul, Dumnezeul nostru, ne-a arătat slava Sa, iar noi l-am 
auzit glasul din mijlocul focului; azi am văzut cum va grăi Dumnezeu către om şi acesta 
va rămâne viu. 

25: Acum, însă, noi nu vrem să murim; că focul acesta mare ne va mistui; de vom 
mai auzi glasul Domnului, Dumnezeului nostru, vom muri. 

26: Căci este oare vreun om care să audă glasul Dumnezeului Celui viu grăind din 
mijlocul focului, cum am auzit noi, şi să rămână viu? 

27: Apropie-te dar tu şi ascultă câte-ţi va spune ţie Domnul, Dumnezeul nostru, şi 
apoi ne vei spune tu nouă toate câte ţi-a grăit Domnul, Dumnezeul nostru, şi noi le vom 
asculta şi le vom plini... 

28: lar Domnul a auzit glasul cuvintelor voastre grăind către mine şi mi-a zis 
Domnul: Auzit-am glasul cuvintelor acestui popor, pe care l-au grăit către tine; tot ce-au 
grăit este bine. 

29: Numai de-ar avea într-înşii aceeaşi inimă să se teamă de Mine şi-n toată vremea 
să-mi păzească poruncile, ca să le fie bine, şi lor, şi fiilor lor în veac! 

„„Ieama de Dumnezeu însemna în Vechiul Orient acea concepţie fundamentală, pe care 
azi o denumim credință sau religie; întemeierea întregii vieți pe taina dumnezeiască. Această 
teamă nu stă în opoziție cu dragostea (vezi 10, 12), ci uneşte distanța plină de venerație cu 
apropierea bazată pe încredere”%. 

30: Du-te şi spune-le: Întoarceţi-vă la sălaşele voastre! 

31: Tu însă rămâi aici cu Mine, iar Eu îţi voi spune toate poruncile, hotărârile şi 
rânduielile pe care tu trebuie să-i înveţi să le păzească în ţara pe care Eu le-o dau s-o 
moştenească. 

Biblia 1688 are: Jar tu aicea stăi cu Mine. „Nimeni nu stă, decât dacă stă în credinţă, 
decât dacă stă neclintit în cugetul inimii sale”!%. Cel depărtat de Dumnezeu nu stă vreodată, ci 
aleargă de la o patimă la alta, adâncindu-se în ele. 

32: Aşadar, aveţi grijă să faceţi aşa cum v-a poruncit Domnul, Dumnezeul vostru, 
şi să nu vă abateți nici la dreapta, nici la stânga! 

33: Umblaţi în calea pe care v-a poruncit-o Domnul, Dumnezeul vostru, ca să vă 

dea odihnă şi să vă fie bine şi s-aveţi îndelungare de zile în ţara pe care o veţi moşteni. 

Pentru ca să vă dea odihnă, textul ebraic are: ca să trăiţi (să fiți vii). Aici însă e vorba de 
calea lui Dumnezeu, cea care-l adună pe om de pe drumurile sale rătăcitoare, nesigure, în derivă, 
calea la capătul căruia îl aşteaptă odihna”"%. 


CAPITOLUL 6 — Iubirea față de Dumnezeu şi paza poruncilor Sale. 


1: Iată poruncile, hotărârile şi rânduielile pe care Domnul, Dumnezeul vostru, mi-a 
poruncit să vă învăţ, pentru ca voi aşa să faceţi în ţara spre care mergeţi s-o moşteniți, 

2: ca să vă temeţi de Domnul, Dumnezeul vostru, şi toate hotărârile Lui şi 
poruncile Lui pe care ţi le poruncesc eu astăzi să le păzeşti, tu şi fiii tăi şi fiii feciorilor tăi, 
în toate zilele vieţii tale, ca să trăiţi în îndelungare de zile. 

3: Ascultă, Israele, şi sileşte-te să le plineşti, ca să-ţi fie bine şi să vă înmulţiţi 
foarte, precum ţi-a grăit Domnul, Dumnezeul părinților tăi, că-ţi va da pământul unde 
curge lapte şi miere. 

„Hiperbola biblică a pământului unde curge lapte şi miere este reluată de cinci ori în 
Deuteronom (11, 9; 26, 9; 27, 3; 31, 20), fiind însă rară în textele profetice; lipseşte cu totul în 
Noul Testament". Urmează un fragment prezent numai în Septuaginta, inclus de unele ediţii 
ale Bibliei la versetul 3: 

4a: Acestea sunt hotărârile şi rânduielile pe care Domnul Dumnezeu le-a poruncit 
fiilor lui Israel în pustie, după ieşirea lor din ţara Egiptului: 

Versetele ce urmează (4b-9) sunt cunoscute în tradiția iudaică sub numele Șema (Șema 
Israel = Ascultă, Israele); constituie pentru evrei una dintre cele mai importante rugăciuni, care 
trebuie rostită zilnic. 

4b: Ascultă, Israele, Domnul, Dumnezeul nostru, este singurul Domn. 

„Text important şi (poate tocmai de aceea) cu mai multe variante de traduceri după textul 
ebraic: Domnul, Dumnezeul nostru, este un Domn; Domnul, Dumnezeul nostru, Domnul este 
unul; Domnul este Dumnezeul nostru, Domnul este singur, Domnul este Dumnezeul nostru, 
Domnul El unul. Preferinţa unor traducători pentru varianta (cu nuanțele ei): Domnul, Dumnezeul 
nostru, este Domnul unul pune accentul pe ideea că Dumnezeu este indivizibil, că adică El nu 
poate fi multiplicat în asemănările idoleşti ale popoarelor păgâne. Textul Sepruagintei însă e 
citat aidoma, chiar de Domnul lisus, în Marcu 12, 29, ceea ce-i conferă o autoritate indiscuta- 
bilă; el atestă, o dată mai mult, monoteismul pe care Dumnezeu Se străduieşte să-l impună 
poporului ales”. 

Dar monoteismul nu contrazice învățătura despre Sfânta Treime: „Treimea ipostasurilor 
dumnezeirii celei una nu împarte Domnia cea una. Persoanele sunt cu adevărat trei, dar cu toate 
acestea Dumnezeu este Unul, în ființă, putere, voință, lucrare şi în toate celelalte însuşiri 
fuințiale. Aşadar, a sluji unității lui Dumnezeu, a privi şi a te aduna cu toată puterea spre ea, 
ieşind din cele multe, este voie alui Dumnezeu şi îmbunătăţire a minţii, precum şi cale de aflare 
a adevărului şi rod al dragostei dumnezeieşti şi al îndumnezeirii”"*%. Spunând „aceasta, 
dumnezeirea Duhului are grijă să ridice mintea spre Unul cel mai presus de lume. Căci nu e 
îngăduit a propovădui pe Unul, iar întoarcerea şi privirea minții spre EI a nu o înfăptui. Ceea ce 
zice Duhul Sfânt, vrea să fie şi înţeles. Iar a înțelege ceva presupune întoarcerea minţii spre acel 
ceva. Căci, dacă lipseşte întoarcerea minţii spre ceea ce e de înţeles, lipseşte şi ceea ce ar avea 
mintea să înţeleagă. În cazul acesta, propovăduirea Celui Unul ar fi absurdă (fără rost), precum 

absurdă ar fi şi credinţa în El. lar dacă acestea ar fi absurde, atunci, a nu cugeta pe Unul prin 
întoarcerea şi înălțarea minţii spre EI ar fi şi mai absurd”!”. „Deci Unul este cel vrednic de iubit: 
este Unitatea treimică. lar Aceasta premerge minții în dragostea ei față de Ea. Deci, mintea trebuie 
să dorească să se întindă spre Unul cel mai presus de lume, ca prin aflarea şi vederea Lui să i se 
aprindă dragostea față de EI şi omul să se poată face împlinitor al legii şi al poruncii, iubind, 
potrivit cu cele spuse, pe Domnul Dumnezeul lui”!*%. 

Scăpând noi din robie, trebuie să ne facem mintea ascultătoare voii dumnezeieşti: „cei 
ce, după surparea prigonitorilor, cercetează chipurile virtuților spre a le învăţa cu recunoştinţă, 
trebuie să aibă numai deschisă urechea înţelegerii. Către aceştia zice: Ascultă, Israele”!!. 
„Cuvântul lui Dumnezeu, ascuns în cele zece porunci ale Sale, Se face corp cu noi, coborându-Se 
cu noi în activitatea noastră morală, pe urmă iarăşi ne ridică prin cunoştinţă, înălțându-ne până 
ce ne urcăm la cea mai înaltă dintre toate poruncile, care zice: Domnul Dumnezeul tău Domnul 
Unul este”"*?. Tâlcuirea face aluzie la Întruparea Cuvântului şi la Înălţarea Sa la Cer; prima 
corespunde lucrării virtuţilor, iar cea de a doua, contemplației, având ca finalitate 
îndumnezeirea. 

5: Să-L iubeşti pe Domnul, Dumnezeul tău, din toată inima ta, din tot sufletul tău şi 
din toată puterea ta. 

„Tema iubirii lui Israel față de Dumnezeu este caracteristică pentru Deuteronom (cf. 7, 
9; 10, 12; 11, 1.13.22; 13, 4; 19,9; 30, 6.16.20). În restul Pentateuhului nu mai este menţionată 
decât în Ieşirea 20, 6. Iubirea pe care Israel i-o datorează lui Dumnezeu este întotdeauna 
explicată: înseamnă să Îi asculte glasul, să-L slujească, să se alipească de EI, să se teamă de El 
(cf. 10, 12; 13,4-5)1%. 

„Mintea şi cugetul ce se înfăţişează lui Dumnezeu printr-o simțire puternică şi printr-o 
rugăciune fierbinte sunt urmate şi de umilinţa sufletului. lar dacă mintea, cuvântul şi duhul 
aleargă şi cad înaintea lui Dumnezeu, cea dintâi prin luare aminte, cel de-al doilea prin chemare, 
iar cel de-al treilea prin umilință şi dragoste, întreg omul din lăuntru liturghiseşte Domnului”. 
Dar starea aceasta, de nu vom veghea, o putem pierde: „şi după botez tâlharul poate să intre (în 
suflet) şi să facă ceea ce vrea. S-a scris: Să iubeşti pe Domnul Dumnezeul tău din toată inima ta. 
Tu, însă, zici: ÎL iubesc şi am pe Duhul Sfânt. (Însă te întreb): Te gândeşti, Îl iubeşti şi ÎL doreşti 
(mereu) pe Domnul? Eşti preocupat (de aceste simțăminte) ziua şi noaptea? (Numai) dacă ai o 
astfel de iubire eşti curat. Dacă n-o ai, caută atunci când îţi vin cugete pământeşti şi viclene, dacă 
nu cumva înclini către ele; vezi ca totdeauna sufletul tău să fie preocupat de iubirea şi darul lui 
Dumnezeu. Pentru că gândurile la cele lumeşti atrag mintea spre cele pământeşti şi stricăcioase 
şi nu-i permit să iubească pe Dumnezeu sau să-şi amintească de E/*5. 

6: Cuvintele acestea pe care ţi le spun eu astăzi să fie în inima ta şi în sufletul tău; 

7: să le sporeşti în fiinţa fiilor tăi şi să le vorbeşti de ele când şezi acasă, când mergi 
pe cale, când te culci şi când te scoli. 

„Când şezi acasă, când pleci şi când călătoreşti, sau orice altceva de faci, întipăreşte-ți 
amintirea de curăție. Deci nu te împiedic să-L pomeneşti neîncetat, ci să convorbeşti despre El. 
Nu te împiedic nici să discuţi despre Dumnezeu ca despre un lucru lipsit de evlavie, dar să nu o 
faci aceasta la vremea nepotrivită. Nu opresc nici învățătura despre EI, ci lipsa de măsură”. 
Dacă e de folos să-L pomenim neîncetat cu mintea pe Dumnezeu şi să cugetăm la poruncile 
Sale, este, în schimb, riscant să teologhisim fără pregătire, ori să discutăm despre cele 

dumnezeieşti într-un timp sau loc nepotrivit. „Ai văzut că se cuvine ca niciodată să nu scoatem 
din suflet aducerea aminte de Dumnezeu, ci să ne fie strâns lipită de cugetul nostru. Ai văzut că 
se cuvine să fim totdeauna gata de luptă şi să nu lăsăm nicicând armele din mână, ci, cunoscând 
furia celui care dezlănțuie război împotriva noastră, să fim treji, să priveghem, să-i închidem 
intrările şi să nu uităm niciodată hrana cea duhovnicească”. 

8: Să le legi ca semn la mână şi neclintite să-ţi fie înaintea ochilor. 

„Cea de a doua jumătate a versetului, în versiunea ebraică: şi-ţi vor fi ca o panglică- 
mprejurul frunţii tale. Interpretarea literală a acestui verset a creat mai târziu filacteriile (vezi 
Matei 23,5), adică punguţele de stofă în care erau cusute texte sacre scrise pe petice de pergament, 
purtate cu ostentaţie de farisei, ca şi de alți iudei evlavioşi, spre a-şi arăta ataşamentul față de 
Lege. Diferenţa de text poate indica faptul că la vremea redactării Septuagintei filacteriile nu exis- 
tau”!%%. „Prescripţia de a purta la mână cuvintele divine şi de a le avea în faţa ochilor, în semn de 
iubire față de Dumnezeu, stă la baza obiceiului de a purta filacterii, numite în ebraică totaphoth 
şi, mai târziu, tefillin. Textul grecesc foloseşte expresia în fața ochilor, cel ebraic: între ochi (cf. 
Aquila, Symmachus: uera&v). Aceste filacterii pe care evreii trebuie să le poarte asupra lor la 
rugăciunea de dimineaţă conțin patru pasaje din Tora: Ieşirea 13, 1-10; 13, 11-16; Deuteronom 6, 
4-10; 11, 13-21. Pe cele descoperite la Qumran, printre alte pasaje din Tora, era înscris şi 
decalogul (10QPhyl. 1-4)”. 

„Ce sunt filacteriile şi ciucurii? Pentru că iudeii uitau adesea binefacerile lui Dumnezeu, 
de aceea Dumnezeu a poruncit să scrie pe cărțulii mici minunile Sale şi să şi le atârne de mâinile 
lor. [...] Aceste cărțulii se numeau filacterii. [...] Apoi, ca să le aducă iarăşi aminte de poruncile 
Lui, Dumnezeu a făcut cu ei ceea ce fac adeseori mulți oameni care îşi leagă degetul cu un petic 
sau cu un fir de lână ca să nu uite ceva. Tot aşa şi Dumnezeu a poruncit iudeilor, ca unor copii, să- 
şi coasă de haine, la marginea de la picioare, o fâşie de pânză de culoare violetă, pentru ca 
uitându-se la ea să-și aducă aminte de poruncile Lui. Aceste fâşii de pânză se numeau ciucuri”. 

9: Să le scrii pe uşorii casei tale şi pe porţile tale. 

„Uşorii: pia, cuvânt homeric, mai apare şi în 11, 20. termenul ebraic este mezuzah, 
folosit apoi metonimic cu referire la obiceiul de a atârna la intrarea caselor cutiuţe în care sunt 
scrise cuvintele divine din Deuteronom 6, 4-9 şi 11, 13-21". 

10: Iar când Domnul, Dumnezeul tău, te va duce în ţara pentru care li s-a jurat 
părinţilor tăi — lui Avraam, lui Isaac şi lui Iacob — că ţi-o va da: cetăţi mari şi frumoase pe 
care nu tu le-ai zidit, 

11: case pline de toate bunătăţile, pe care nu tu le-ai umplut, fântâni săpate pe care 
nu tu le-ai săpat, vii şi măslini pe care nu tu i-ai sădit; când vei mânca şi te vei sătura, 

12: atunci ia seama să nu-L uiţi pe Domnul Cel ce te-a scos din ţara Egiptului, din 
casa robiei. 

13: De Domnul, Dumnezeul tău, să te temi, numai Lui să-l slujeşti, de EI să te li- 
peşti şi doar pe numele Lui să te juri. 

„Invocarea numelui lui Iahve într-un jurământ era nu numai o garanţie asupra 
sincerității, ci şi o mărturisire sinceră a credinței în singurul Dumnezeu adevărat ca supremă 
autoritate morală”. „Pavel va relua expresia a se alipi de Domnul (| Corinteni 6, 17), care va 
fi mult folosită în limbajul spiritual al creştinilor: originea ei este aşadar biblică, nu 
platoniciană, aşa cum s-a afirmat adesea”$%. 

„Mintea care se întinde spre El iese din toate în tot chipul din pricina privirii spre Cel 


157 Sf. loan Gură de Aur, Omilii la Facere, X, 8 

mai presus de bunătate şi a dorinței după Cel mai presus de toate, mai bine zis după Cel din Care 
sunt toate şi spre care tind toate în chip firesc. lar aceasta întâmplându-se, cum se cuvine, mintea 
iese afară şi din patimi. Căci mintea care s-a înălțat mai presus şi decât cele mai presus de 
bunătate [atributele dumnezeieşti — n. n.] greu mai poate rămâne în ruşinea patimilor. De aceea, 
zice Legea: Numai Lui să-l Slujiți, adică Celui ce e Unul. Deci, trebuie să tindem spre Unul din 
vârf dacă vrem să împlinim şi legea lui Dumnezeu şi să ne aflăm şi deasupra patimilor”. 

14: Să nu mergeţi pe urmele altor dumnezei, dintre dumnezeii neamurilor 
dimprejurul vostru, 

15: că Dumnezeu gelos este Domnul, Dumnezeul tău, Cel ce este-n mijlocul tău: nu 
cumva să se aprindă asupră-ţi mânia Domnului, Dumnezeului tău, şi să te piardă de pe 
faţa pământului. 

16: Să nu-L ispiteşti pe Domnul, Dumnezeul tău, aşa cum L-aţi ispitit la Masa. 

În textul ebraic, „plural: Să nu-L ispitiți pe Domnul, Dumnezeul vostru. Domnul lisus 
însă, în convorbirea Sa cu diavolul (Matei 4, 7; Luca 4, 12), va cita după Septuaginta. A nu-L 
ispiti pe Dumnezeu înseamnă a nu-L pune la încercare, a nu-L supune la probe, a nu-l cere 
dovezi asupra puterii Sale; altfel, ar însemna că te îndoieşti de E". „Vezi episodul din Ieşirea 
17, 2-7, când Israel s-a îndoit de prezenţa Domnului în mijlocul său”!*. 

17: Cu străşnicie să păzeşti poruncile Domnului, Dumnezeului tău, mărturiile şi 
hotărârile Lui pe care ţi le-a poruncit. 

18: Să faci ceea ce este plăcut şi bun în ochii Domnului, Dumnezeului tău, ca să-ţi 
fie bine şi să intri şi să moşteneşti pământul cel bun pe care Domnul cu jurământ l-a 
făgăduit părinților voştri, 

19: alungând de dinaintea feţei tale pe toţi vrăjmaşii tăi, după cum a grăit Domnul. 

20: Şi va fi că de te va întreba mâine fiul tău zicând: Ce e cu aceste mărturii şi 
hotărâri şi rânduieli pe care Domnul, Dumnezeul nostru, ni le-a poruncit nouă? 

21: Îi vei răspunde fiului tău: Robi îi eram lui Faraon în ţara Egiptului, iar 
Domnul ne-a scos de acolo cu mână tare şi cu braţ înalt. 

22: Acolo, sub ochii noştri, făcut-a Domnul semne şi minuni mari şi groaznice 
asupra Egiptului, asupra lui Faraon şi a casei lui, 

23: iar pe noi ne-a scos de acolo ca să ne aducă înăuntru spre a ne da pământul pe 
care cu jurământ le-a făgăduit părinţilor noştri că-l va da. 

24: Atunci ne-a poruncit Domnul să plinim toate hotărârile acestea, să ne temem de 
Domnul, Dumnezeul nostru, ca să ne fie nouă bine în toate zilele şi să rămânem în viață 
aşa cum suntem azi. 

25: Şi milă va face cu noi dacă ne vom sili să plinim toate poruncile acestea în fața 
Domnului, Dumnezeului nostru, aşa cum EI ne-a poruncit. 

În loc de şi milă va face cu noi, textul ebraic are: Și dreptatea noastră va fi; sau: Și 
dreptate va fi pentru noi; sau: Aşa va fi dreptatea noastră; sau: Și noi vom fi drepți, sau: Şi va fi 
pentru noi un fapt de dreptate... Aşadar, credincioşia față de Lege îi conferă omului un anume 
statut în faţa lui Dumnezeu, acela de drept, adică vrednic de mântuire. Întemeindu-se însă pe 
textul Septuagintei, apostolul Pavel va demonstra că păzirea Legii, fiind imposibilă în totalitatea 
ei şi amănuntele ei, nu-l poate face pe om drept (fără cusur) în fața lui Dumnezeu şi că 
întotdeauna el Îi mai rămâne lui Dumnezeu dator cu ceva; această datorie este radiată nu prin 

faptele Legii, ci prin mila lui Dumnezeu. Aşadar, în ultimă instanță, mântuirea e opera Harului 
(vezi îndeosebi Epistolele către Romani și Galateni)”. 

CAPITOLUL 7 — Israel trebuie să-i nimicească pe Canaaneeni şi să le ardă idolii. 


1: Când Domnul, Dumnezeul tău, te va face să intri în ţara-n care vei intra s-o 
moşteneşti şi va şterge de dinaintea feţei tale neamuri mari şi numeroase: Heteii, Gher- 
gheseii, Amoreii, Canaaneenii, Ferezeii, Heveii, lebuseii - şapte neamuri mai numeroase şi 
mai puternice decât voi - 

2: şi când Domnul, Dumnezeul tău, îi va da în mâinile tale şi-i vei bate, atunci să-i 
stârpeşti de istov, să nu faci cu ei nici o înţelegere şi nici să le arăţi vreo milă. 

„Distrugerea duşmanilor şi a idolilor lor constituie în Deuteronom o condiție absolută 
pentru a lua o ţară în stăpânire”. Cât priveşte stârpirea acelor neamuri, textul ebraic are: „să-i 
dai anatemei. A da anatemei era expresia folosită pentru prăzile de război (oameni şi bunuri) 
care-l erau oferite în întregime Domnului, ca semn de recunoştinţă, fără ca biruitorul să aibă 
dreptul de a se înfrupta din ele. Pentru ca însă el să nu fie cumva ispitit s-o facă, atunci ele erau 
totalmente distruse: robii, ucişi; bunurile, arse. De aici, expresia a da anatemei a devenit 
echivalentă cu a nimici, a stârpi, a da pierzării, a anatematiza pe cineva = a-l blestema la pie- 
ire”!*. Despre popoarele canaanite enumerate aici am vorbit în comentariul la Facerea. 

3: Să nu te încuscreşti cu ei: pe fiica ta să n-o dai după fiul lui, iar pe fiica lui să nu 
o iei pentru feciorul tău, 

„Evitarea legăturilor familiale cu non-israeliţi'* constituie una dintre interdicțiile legii 
separării, formulată deja în Ieşirea 34, 125. 

4: că aceasta îl va face pe fiul tău să se-ndepărteze de Mine şi să slujească altor 
dumnezei; atunci se va aprinde mânia Domnului asupra voastră şi degrab te va pierde. 

E oprită înrudirea cu popoarele idolatre: „Fiindcă deci se putea întâmpla, fără îndoială, 
ca unii din israeliți, atraşi de bogăţie, să voiască a-şi lua de femei pe fetele celor mai de frunte 
dintre păgâni, nemaidând nici o însemnătate apostaziei, hotărăşte urgie şi moarte pentru această 
îndrăzneală şi supune vina aceasta celor mai grele pedepse. Căci în chip necesar cea dată 
străinului îşi va schimba şi cugetul şi va sluji dracilor. Deci pe pierzătorul propriului rod l-a 
supus unor pedepse egale. Aşadar, pe când Scriptura Sfântă şi nouă îndeamnă pe părinţi să se 
străduiască să facă creşterea copiilor în sfaturile Domnului, legea zăbavnică la limbă merge pe 
ocolite şi cu înconjururi pe aceeaşi cale. Căci după ce a poruncit părinților să nu lase pe fiice să 
se dedea la urâciune şi desfrânare, le spune după aceea că trebuie să le păzească pe ele în 
cunoştinţa de Dumnezeu şi să nu le lase să se piardă în spurcata slujire la idoli, însoțindu-se prin 
legea nunții cu bărbat bogat, dar străin”. Dar şi gândurile trebuie ferite de însoţirile cu cei de 
alt neam: „Căci se întâmplă celor ce nu prea au grijă să ia aminte la cugetul lor, după tăierea 
patimilor, că icoanele vechilor năluciri încep să răsară iarăşi ca nişte vlăstare. Dacă le va da 
cineva loc să pătrundă treptat în cugetare şi nu le va împiedica intrarea, se vor sălăşlui iarăşi 
patimile în el, silindu-l să-şi facă viețuirea o nouă luptă, după biruință. Căci se întâmplă ca 
unele dintre patimi, după ce au fost îmblânzite şi învăţate să mănânce iarbă la fel cu boii, să se 
sălbăticească iarăşi, din negrija celui ce le paşte, şi să-şi recapete cruzimea fiarelor. Ca să nu se 
întâmple aşadar aceasta, zice: să nu cauţi să urmezi lor, după ce au fost nimiciţi de tine (Bibha 
1914), ca nu cumva sufletul, câştigând deprinderea de-a se îndulci cu asemenea năluciri, să se 
întoarcă la vechea răutate”$. 

5: Dar iată cum să le faceți: capiştile lor să le dărâmaţi, stâlpii lor să-i zdrobiți, 
sfintele lor crânguri să le tăiaţi, chipurile cele cioplite ale dumnezeilor lor să le ardeţi în 

foc; 

6: că popor sfânt Îi eşti tu Domnului, Dumnezeului tău, să-l fii poporul Său ales 
mai mult decât toate neamurile de pe faţa pământului. 

Se cere stârpirea locurilor consacrate slujirii idoleşti: capiștile (altare cu trepte); stâlpii 
(coloane de piatră simbolizând prezenţa unei divinități) şi crângurile, „un trunchi de lemn, 
servind drept obiect de cult, reprezentând un copac înverzit, simbolul forţei vitale şi al 
fecundității, întruchipat în Canaan de zeiţa Aşera (Astarte)”**. Tot aici, „în textul grecesc, ca şi 
în cel ebraic, în Deuteronom este descris pentru prima dată legământul dintre Dumnezeu şi 
Israel în termenii unei alegeri”. 

7: Şi dacă Domnul v-a ales şi v-a osebit, aceasta nu pentru că voi aţi fi mai 
numeroşi decât toate neamurile — căci voi sunteţi mai puţini decât toate neamurile. 

„Sunt numeroase versetele din Septuaginta care fac referire la numărul mic al evreilor 
(oduyooT6ş sau oiiyos apuc). Philon vede aici o temă filozofică (sau de aplicație 
psihologică), de identificare a răului cu ceea ce este în număr mare şi a binelui cu ceea ce este 
în număr mic”s6, 

8: Dar pentru că Domnul vă iubeşte şi pentru că El Îşi ține jurământul cu care li S- 
a jurat părinţilor voştri, de aceea v-a scos Domnul cu mână tare şi cu braţ înalt şi te-a 
scăpat din casa robiei, din mâna lui Faraon, regele Egiptului. 

„Aici este pentru prima dată menționată iubirea lui Dumnezeu pentru Israel; în 4, 37 şi 
10, 15 este vorba de iubirea lui Dumnezeu pentru părinții neamului, iar în 6, 5 — despre iubirea lui 
Israel pentru Dumnezeu. Textul grecesc (ca şi cel ebraic) foloseşte acelaşi verb: oyazrdo (ebr. 
ahebh)”"*. Pentru te-a scăpat SEP 1 are te-a răscumpărat: „Sensul originar al verbului ATp60o 
este a elibera plătind o răscumpărare. Noul Testament reia termenul pentru a indica actul de 
răscumpărare a omenirii prin moartea lui lisus. Aici termenul trebuie luat în sens metaforic; nu 
este vorba de un preț cerut sau primit. La Pavel, învățătura despre răscumpărare este 
esențialmente biruinţa lui Hristos asupra morții şi a diavolului, care ţineau omenirea în robie”!$. 

9: Şi vei cunoaşte că Domnul, Dumnezeul tău, El este Dumnezeu, Dumnezeu cre- 
dincios, Cel ce păzeşte legământul şi mila pân-la al miilea neam către cei ce-L iubesc şi-l 
păzesc poruncile; 

„Dumnezeu credincios: plin de credincioşie; leal; cel ce nu-şi calcă niciodată 
cuvântul'"*. 

10: dar celor ce-L urăsc le plăteşte fiecăruia; fără-ntârziere îi va nimici pe cei ce-L 
urăsc, fiecăruia-n parte îi va plăti. 

Dumnezeu le plăteşte fiecăruia, „literal: după față. Grecescul prâsopon înseamnă față, 
dar şi persoană (limba română păstrează acest înțeles în expresia față bisericească). Aşadar, 
pedeapsa dumnezeiască are în vedere răspunderea personală a fiecăruia din cei ce-L urăsc pe 
Dumnezeu, în timp ce versetul precedent atestă mila infinită şi nediscriminatorie a lui 
Dumnezeu, cu efecte şi asupra descendenților. Idee mult mai generoasă decât în /eşirea 34, 7, 
unde pedeapsa divină îi poate lovi şi pe urmaşi, dar numai până la al treilea şi al patrulea neam 
(faţă de beneficiarii milei, care sunt mii şi mii)”1%0, 

11: Păzeşte dar aceste porunci, hotărâri şi rânduieli, cele pe care-ţi poruncesc 
astăzi să le plineşti. 

12: Şi va fi că dacă veţi asculta rânduielile acestea şi le veţi ţine şi le veţi plini, 
atunci şi Domnul, Dumnezeul tău, Îşi va ține legământul şi mila faţă de tine, aşa cum li S-a 

jurat părinţilor tăi; 

13: te va iubi, te va binecuvânta, te va înmulți; va binecuvânta rodul pântecelui tău 
şi rodul pământului tău, pâinea ta, vinul tău, untdelemnul tău, cirezile vitelor tale şi 
turmele oilor tale pe pământul acela pe care Domnul li S-a jurat părinţilor tăi că ţi-l va da. 

14: Şi vei fi binecuvântat mai mult decât toate neamurile; nimeni nu va fi-ntru tine 
bărbat fără rod sau femeie stearpă, şi nici între vitele tale. 

15: Domnul va îndepărta de la tine toată neputinţa; nici una din bolile cele rele ale 
Egiptului, pe care tu le-ai văzut şi le-ai cunoscut, nu le va pune asupră-ţi, ci le va pune 
asupra celor ce te urăsc. 

16: Vei mânca toate prăzile neamurilor pe care Domnul, Dumnezeul tău, ţi le va 
da; ochiul tău să nu le cruţe, iar tu să nu slujeşti dumnezeilor lor: aceasta-ţi va fi ţie 
piedică. 

„Ochiul este prin excelenţă calea de manifestare a sentimentelor omeneşti, mai ales a 
celor de milă”!*!. 

Sunt înfăţişate binecuvântările cu care Domnul va milui pe israeliți, dacă aceştia vor 
rămâne statornici în dreapta credință. 

17: lar dacă vei zice-n cugetul tău: Neamul acesta-i mai numeros decât mine, cum 
voi putea să-i nimicesc?, 

18: să nu te temi de ei, ci adu-ţi aminte de ceea ce le-a făcut Domnul, Dumnezeul 
tău, lui Faraon şi tuturor Egiptenilor 

19: de marile încercări pe care le-au văzut ochii tăi, de semnele acelea şi de 
minunile cele mari, de mâna cea tare şi de braţul cel înalt, de cele prin care Domnul, 
Dumnezeul tău, te-a scos afară; aşa va face Domnul, Dumnezeul tău, cu toate neamurile în 
faţa cărora te temi. 

20: Chiar şi viespile le va trimite Domnul, Dumnezeul tău, asupra lor până ce vor 
pieri cei ce-au rămas şi s-au ascuns de tine. 

21: Nu te teme-n fața lor, că Domnul, Dumnezeul tău, este-ntru tine, Dumnezeu 
mare şi puternic. 

22: Domnul, Dumnezeul tău, va potopi de dinaintea ta popoarele acestea puţin câte 
puțin; nu vei putea să le nimiceşti dintr-o dată, ca să nu se pustiască pământul şi să se 
înmulțească împotriva tafiarele sălbatice. 

23: Domnul, Dumnezeul tău, ţi le va pune-n mână, iar tu le vei da pierzării cu 
pierdere mare, până le vei stârpi. 

24: Pe regii lor îi va da în mâinile voastre, iar numele lor va pieri din locul acela; 
nimeni în faţa ta nu va putea să ţi se-mpotrivească, până-i vei stârpi. 

Şi-n războiul duhovnicesc trebuie să ne punem încrederea în Dumnezeu, pentru a nu ne 
înfricoşa de mulțimea piedicilor. Dumnezeu va lupta pentru noi (dar vom depune şi noi un efort, 
după puteri) şi-i va birui pe vrăjmaşi; biruința nu vine dintr-o dată, căci nu ne-am exercita 
îndeajuns şi s-ar ridica fiarele sălbatice asupra noastră; conlucrând, însă, cu harul, cu răbdare şi 
credinţă, vom stârpi patimile şi vom curăţi Jocul, adică sufletele noastre. „Dacă nu ne lenevim şi 
nu lăsăm loc gândurilor dezordonate ale răutăţii, ci cu voia împingem mintea şi gândurile 
noastre către Domnul, atunci şi Domnul, cu voia Sa, va veni spre noi şine va aduna în jurul Lui. 
Pentru că toată plăcerea şi slujirea ţine de gânduri. De aceea, sârguieşte-te să placi Domnului, 
aşteaptă-L mereu înlăuntrul tău, caută-L cu gândurile tale, obligă şi forțează-ţi voinţa şi 
hotărârea să tindă pururi către El. Şi să vezi cum vine şi-Şi face sălaş în tine. Cu cât îţi 
concentrezi mintea spre căutarea Lui, cu atât mai mult El (voieşte), împins de îndurarea şi 
bunătatea Sa, să vină la tine, să-ți dea odihnă; pentru că El stă şi priveşte către gândul, cugetele 
şi reflexiunile tale; EI vede cum ÎI cauţi: fie din toată inima, fie în chip trândav şi nepăsător. Şi 
dacă vede că ai zel în căutarea Lui, numaidecât Se arată şi Se lasă văzut de tine, îți dă ajutorul 

Lui, te face victorios şi te izbăveşte de duşmanii tăi”"2. 


25: Chipurile cele cioplite ale dumnezeilor lor să le ardeţi cu foc; să nu pofteşti 
argintul şi nici aurul de pe ele; să nu le iei pentru tine, ca să nu greşeşti din pricina lor: că 
urâciune este aceasta înaintea Domnului, Dumnezeului tău. 

„Termenul B5fivyua (silă, greață, lucru urât, spurcăciune, urâciune) apare frecvent în 
Deuteronom, mai ales în formula B5sivyua kvpio To 020 ov, cu referire la obiectele de cult 
păgâne, idolatrice. În textul ebraic îi corespund doi termeni, folosiţi cu o frecvenţă echivalentă: 
tocbah (cu sens preponderent moral, religios) şi şegeţ (cu un sens concret, de indicare a unor acte 
sau acțiuni). Prin acest termen Părinții îl vor numi pe Antihrist (urâciunea pustiirii, expresie care 
apare în Cartea lui Daniel, fiind reluată în Evanghelii: Matei 24, 15)"%. 

26: Urâciune să nu duci în casa ta, ca nu cumva să cazi şi tu sub blestemu-n care este 
ea; dimpotrivă, ca de-o scârbă să te scârbeşti şi ca pe-o urâciune s-o urăşti, că blestemată 
este. 

„Idolii erau adesea statui din lemn, acoperite cu plăcuţe din aur sau argint. O asemenea 
urâciune, ebr. tocbah, gr. to vdeligma, (lat.) abominatio, poate să fie tot ce este incompatibil cu 
natura lui Iahve sau a lui Israel, ceea ce implică un pericol care trebuie eliminat”**. 

În Creştinism, cea mai mare urâciune este erezia: „Căci este cu adevărat un foc străin, ne- 
plăcut lui Dumnezeu, mişcarea fierbinte a minţii, plină de înțelepciunea drăcească şi arsă de 
Sfintele Scripturi. Şi iarăşi urâciune este idolul plăsmuit în chip de dumnezeu”. 


CAPITOLUL 8 — Îndemn către popor să nu uite binefacerile lui Dumnezeu. 


1: Siliţi-vă să pliniți toate poruncile acestea pe care vi le poruncesc eu astăzi, ca să fiți 
vii şi să vă înmulțiţi şi să intrați şi să moşteniţi pământul pe care Domnul, Dumnezeul 
vostru, cu jurământ l-a făgăduit părinţilor voştri. 

2: Îţi vei aduce aminte de toată calea pe care Domnul, Dumnezeul tău, te-a purtat 
prin pustie ca să te chinuie şi să te încerce şi pentru ca ascunsurile inimii tale să se cu- 
noască: păzi-vei tu poruncile Sale, sau nu? 

Ca să te chinuie € tradus de SEP 1 — ca să te pedepsească: „verbul xak60 este interpretat 
de Philon ca manifestare a iubirii părinteşti a lui Dumnezeu, care îşi educă în felul acesta poporul 
ales, corijându-l şi punându-l la locul său (Congr. 170-175), 

3: Te-a chinuit, te-a înfometat şi te-a hrănit cu mana pe care părinţii tăi n-o 
cunoscuseră, ca să-ţi arate că nu numai cu pâine va trăi omul, ci că omul va trăi cu tot 
cuvântul care iese din gura lui Dumnezeu. 

„Ebr. : ci cu tot ceea ce iese din gura Domnului, omiţându-se astfel cuvântul. Textul 
Septuagintei însă va fi citat aidoma de Însuşi lisus Hristos în convorbirea Sa cu diavolul (Matei 
4, 4). Referinţa expresă la cuvântul lui Dumnezeu e o trimitere directă la puterea creatoare a 
Acestuia, Cel ce a făcut lumea (ceru/ şi pământul) prin cuvânt (Evanghelistul loan, prin 
transferul semantic dintre hrema şi 16gos, va identifica în acest cuvânt pe Fiul lui Dumnezeu 
(Cuvântul), devenit, prin întrupare, lisus Hristos (loan 1, 1-3). Puşi în situaţia de a nu putea să-şi 
procure hrana prin mijloace proprii (cultivarea pământului), evreii aveau să-şi dea seama că Dum- 
nezeu îi poate hrăni direct, cu mană, o mană însă pe care mai întâi a anunțat-o prin cuvânt (Eu voi 
face să plouă pentru voi pâine din cer — leşirea 16, 4). Cum la Dumnezeu nu există virtualitate 


1% Sf. Macarie Egipteanul, Omilii duhovniceşti, XXXI, 3-4 

(pe cele ce nu sunt le cheamă ca şi cum ar fi — Romani 4, 17), orice lucru ia ființă în chiar clipa 
când Dumnezeu l-a rostit. Aşadar, prin succesiunea textuală: nu numai...ci cu tot cuvântul (iar nu: 
ci şi cu tot cuvântul...) nu trebuie înţeles un paralelism între pâine şi cuvânt, că adică omul s-ar 
hrăni cu cuvântul lui Dumnezeu pe lângă pâine, ci sensul integrator, prin care cuvântul lui 
Dumnezeu devine (sau este) pâine. Hrana materială se află înlăuntrul celei duhovniceşti (căutați 
mai întâi împărăţia lui Dumnezeu şi dreptatea Lui, şi toate acestea vi se vor adăuga — Matei 6, 
33). În ultimă instanță, lisus Se va identifica pe Sine Însuşi ca atare: Fu sunt pâinea vieţii (loan 6, 
35), anunțând, de fapt, Pâinea euharistică. Sfinții Părinți acordă spaţii largi dimensiunii 
duhovniceşti a acestui verset”!%. 

„Mana este tipul Pâinii celei vii, Care S-a coborât din cer”!%. Această pâine trebuie să o 
râvnească drepteredincioşii. „De ce, aşadar, tragem la pământ vieţuirea cea cerească, afundând-o 
în mizeriile materiale? De ce ne îngrămădim jur-împrejur gunoaie, noi, cei ce ne hrăneam odi- 
nioară cu mâncări alese (Plângeri 4, 5), cum a zis leremia despre unii, plângându-i? Căci când ne 
odihnim în cugetări strălucite şi arzătoare, ne nutrim cu mâncări alese. lar când părăsim această 
stare şi suntem traşi în lucrurile pământești, ne adunăm în jurul nostru gunoaie”!*. 

4: lată că-n patruzeci de ani hainele de pe tine nu s-au ros, picioarele nu ţi s-au 
umflat. 

„Metafora veşmintelor care nu s-au zdrenţuit şi a picioarelor care nu s-au bătătorit a fost 
luată în sens literal în tradiția ebraică şi în cea creştină. Unii Părinţi au văzut aici şi o 
prefigurare a Învierii (Ambrozie, De fide, libri guinqgue, 2.2.23; Augustin, Epistulae, 205)". 

5: Şi vei cunoaşte cu inima ta că aşa cum omul îl ceartă pe fiul său, tot astfel 
Domnul, Dumnezeul tău, te ceartă pe tine, 

6: şi [astfel] vei păzi poruncile Domnului, Dumnezeului tău, umblând în căile Lui şi 
temându-te de EI. 

Îl ceartă traduce gr. pedevse: „Sensul prim al grecescului pedevo este acela de a creşte un 
copil, de a-l forma, a-l instrui, a-l educa. Numai legat de acesta a derivat cel de al doilea: a certa, a 
pedepsi, a-i da o lecție; aşadar, a certa pe cineva cu scopul de a-l îndrepta. Despre Dumnezeu ca 
educator, Clement Alexandrinul va scrie o carte anume: Pedagogul””. 

7: Că Domnul, Dumnezeul tău, te va face să intri într-o ţară bună şi cuprinsă, 
unde-s pâraie de apă şi izvoare ale adâncurilor ce ţâşnesc prin câmpuri şi prin munţi, 

8: ţară de grâu şi de orz, ţară de vii, de smochini şi rodii, ţară de măslini, 
untdelemn şi miere, 

„Cele şapte elemente enumerate aici (grâu, orz, viță, smochin, rodiu, măslin, miere) 
corespund exact produselor care se duceau la Templu pentru ceremonia roadelor de pârgă (cf. 
infra 26, 1-11)". 

9: ţară-n care nu-ţi vei legumi pâinea şi de nimic nu vei duce lipsă, ţară-n care 
pietrele sunt fier şi din ai cărei munți vei scoate aramă. 

„Descrierea pământului făgăduit începe cu ceea ce este mai preţios pentru un popor care 
a petrecut patruzeci de ani străbătând pustiul: bogăţia surselor de apă”. Nu-ţi vei legumi 
pâinea: „...nu din sărăcie sau cu zgârcenie îţi vei mânca pâinea; nu vei socoti şi nici nu-ţi vei 
micşora îmbucăturile, gândind să-ţi mai rămână şi pe mâine”. Vei scoate: „verbul metallevo, 
folosit numai aici în Vechiul Testament, îşi are sensurile legate de existența, săparea sau 
exploatarea unei mine. Poetul Vasile Voiculescu îşi va asemăna sufletul cu o mină în care 

Dumnezeu (Minerul) caută aur”. 


10: Vei mânca şi te vei sătura şi-L vei binecuvânta pe Domnul, Dumnezeul tău, 
pentru ţara cea bună pe care ţi-a dat-o. 

Toate acestea sunt tipuri ale ospăţului duhovnicesc din Împărăţia cerească; dar, spre a le 
dobândi acestea, trebuie să ne pregătim încă de aici. „Vezi că se cuvine să întinzi masă 
duhovnicească şi după ce ai stat la masă, ca nu cumva, trândăvindu-ţi-se sufletul, să cazi în 
vreun păcat greu, dând loc uneltirilor diavolului, care caută orice împrejurare ca să ne dea 
lovitură de moarte?”"'. 

11: la aminte să nu-L uiţi pe Domnul, Dumnezeul tău, nepăzindu-l poruncile şi 
rânduielile şi hotărârile pe care ţi le poruncesc eu astăzi, 

12: ca nu cumva după ce vei mânca şi te vei sătura şi-ţi vei zidi case frumoase şi vei 
trăi în ele, 

13: după ce turmele şi cirezile tale se vor înmulţi, după ce-ţi va spori argintul şi 
aurul, după ce toate ale tale-ţi vor spori, 

14: să nu ţi se-nalţe inima şi să-L uiţi pe Domnul, Dumnezeul tău, Cel ce te-a scos 
din ţara Egiptului, din casa robiei, 

15: Cel ce te-a purtat prin pustiul cel mare şi înfricoşător, unde sunt şerpi veninoşi. 
scorpioni şi locuri arse de soare şi fără de apă, Cel ce-a scos pentru tine izvor din stâncă 
de cremene, 

16: Cel ce te-a hrănit în pustie cu o mană pe care tu n-o cunoşteai şi nici părinţii tăi 
n-o cunoscuseră, ca să te chinuie şi să te-ncerce şi-n cele din urmă să-ţi facă bine. 

„De aceea, sfinții trebuie admiraţi nu numai pentru că au fost aşa de evlavioşi şi de 
filozofi în vremea când strâmtorarea era în toată puterea ei, ci şi pentru că au rămas tot aşa de 
sârguitori şi tot aşa de vrednici şi după trecerea furtunii, când s-au liniştit lucrurile”. 

17: Să nu zici în inima ta: Tăria mea şi vigoarea mâinii mele, ele mi-au făurit 
această putere mare... 

18: Dimpotrivă, să-ţi aduci aminte de Domnul, Dumnezeul tău, că EI ţi-a dat tărie 
să devii puternic spre a-Şi întări legământul cu care li S-a jurat părinţilor tăi, aşa cum 
[este el] acum. 

19: Şi va fi că dacă-L vei uita pe Domnul, Dumnezeul tău, şi vei merge după alţi 
dumnezei şi lor le vei sluji şi lor te vei închina, vă încredințez eu astăzi, pe cer şi pe 
pământ, că-ntru totul veţi pieri. 

20: Precum acele neamuri pe care Domnul Dumnezeu le face să piară de dinaintea 
voastră, aşa veţi pieri, pentru că n-aţi ascultat de glasul Domnului, Dumnezeului vostru. 

Israel (mintea văzătoare de Dumnezeu) trebuie să fie egal în alipirea de Domnul, atât în 
necazuri, cât şi în sărbătoare; el îşi va aminti pururi de binefacerile divine, ştiind că tot ce are îi 
este dat de sus. Altfel, de se va depărta de Dumnezeu, se va cufunda în moarte 


CAPITOLUL 9 — Moise le aminteşte israeliților fărădelegile lor din trecut. 


1: Ascultă, Israele: Tu treci astăzi Iordanul ca să intri şi să iei în stăpânire neamuri 
mari şi mult mai puternice decât tine, cetăți mari cu ziduri până la cer, 

2: popor mare şi numeros şi înalt la statură, fiii lui Enac, pe care tu îi ştii şi despre 
care ai auzit spunându-se: Cine poate să li se-mpotrivească fiibr lui Enac? 

3: Astăzi vei cunoaşte că Domnul, Dumnezeul tău, este Cel ce merge înaintea ta; foc 

mistuitor, EI îi va surpa, EI îi va pune pe fugă de dinainte-ţi, EI îi va nimici degrab, aşa 
cum ţi-a grăit ţie Domnul 

4: După ce Domnul, Dumnezeul tău, va nimici aceste neamuri de dinaintea feţei 
tale, tu să nu zici în inima ta: Din pricina dreptăţii mele m-a adus Domnul să moştenesc 
acest pământ bun!, de vreme ce din pricina fărădelegilor lor va nimici Domnul aceste 
neamuri de dinaintea feţei tale. 

5: Nu din pricina dreptăţii tale şi nu din pricina curăţiei tale vei intra tu să le 
moşteneşti pământul, ci din pricina păgânătăţii lor va nimici Domnul aceste neamuri de 
dinaintea feţei tale, şi pentru ca să-ntărească legământul cu care Domnul li S-a jurat 
părinţilor voştri, Avraam, Isaac şi Iacob. 

„Versetul înfăţişează două motive pentru intrarea evreilor în țara Canaanului: 
nelegiuirea păgânilor şi fidelitatea lui Dumnezeu față de făgăduinţa Sa. Este un avertisment 
împotriva ispitei, care l-ar putea încerca pe Israel, de a-şi atribui vreun merit în aceasta. 
Gratuitatea alegerii divine va fi dezvoltată în Noul Testament, mai ales în Epistola către Romani, 
unde Pavel respinge ideea îndreptăţirii omului prin faptele Legii. Origen comentează pe larg 
îndreptățirea lui Avraam prin credinţă. Tot despre gratuitatea darurilor divine, cf. Philon, Sacrif. 
5pB, 

6: Şi vei cunoaşte astăzi că nu din pricina dreptăţii tale îţi dă Domnul, Dumnezeul 
tău, pământul acesta bun să-l moşteneşti, de vreme ce tu eşti un popor tare la cerbice. 

Prin cerbicie înţelegem îndărătnicie, încăpățânare. La fel cu poporul Israel, suntem şi noi 
avertizați să nu credem că binefacerile dumnezeieşti s-ar datora dreptăţii noastre. 

Sunt vestite viitoarele victorii ale israeliților, insistându-se aici asupra fiilor lui Enac 
(Anak). „Într-adevăr, Iosua şi Caleb i-au respins şi i-au nimicit pe mulţi dintre anakei. Resturi 
ale lor s-au mai păstrat până târziu în cetăţile de pe coasta filisteană: Gaza, Gat şi Aşdod””. 

Următorul „verset marchează începutul unei noi secțiuni în Deuteronom, care se întinde 
până la 10, 11. Moise relatează, la persoana I, povestea viţelului de aur, a tablelor legământului 
şi a intervenţiei sale. Genul literar al acestei secțiuni aminteşte de cel din capitolele 1-3. Sunt 
reluate în paralel evenimente cuprinse în /eşirea 32, cu anumite diferențe. Relatarea nu este 
unitară, fiind inserate intercalări în mai multe capitole”. 

7: Adu-ţi aminte şi nu uita cât L-ai mâniattu pe Domnul, Dumnezeul tău, în pustie: 
din ziua când aţi ieşit din Egipt şi pân-ce-aţi poposit în locul acesta, voi n-aţi contenit să 
nu vă-ncredeţi în Domnul. 

8: La Horeb L-aţi mâniat pe Domnul, iar Domnul într-atât S-a întărâtat asupră-vă 
încât voia să vă dea pierzării. 

9: Când m-am suit eu în munte să iau tablele de piatră, tablele legământului pe 
care Domnul l-a încheiat cu voi, am stat în munte patruzeci de zile şi patruzeci de nopți; 
pâine n-am mâncat şi apă n-am băut. 

„Expresia patruzeci de zile şi patruzeci de nopți apare de zece ori în Vechiul Testament: 
de cinci ori în Deuteronom (9, 9.11.18.25 şi 10, 10), de trei ori în Facerea, în legătură cu Noe 
(7, 4.12.17), o dată în Ieşirea (24, 18) şi o dată în III Regi 19, 8, în legătură cu călătoria lui Ile 
în deşert. Expresia este simbolul unei perioade de criză şi vesteşte că Israel, sau omenirea, va 
regăsi calea mântuirii”!*!. 

10: Domnul mi-a dat două table de piatră scrise cu degetul lui Dumnezeu; pe ele 
erau scrise toate cuvintele pe care Domnul vi le-a grăit în munte, din mijlocul focului, în 
ziua adunării. 

11: Şi a fost că după patruzeci de zile şi patruzeci de nopţi mi-a dat Domnul cele 

două table de piatră, tablele legământului. 

12: Şi mi-a zis Domnul: Scoală-te şi te pogoară repede de aici, că poporul tău s-a 
ticăloşit, cel pe care tu l-ai scos din ţara Egiptului; repede s-au abătut de la calea pe care 
le-am poruncit-o: şi-au făcut loruşi chip turnat. 

13: Şi mi-a grăit Domnul: De mai multe ori ţi-am grăit şi am zis: Am văzut poporul 
acesta, şi iată că-i popor tare la cerbice. 

14: Lasă-Mă dar acum să-i nimicesc şi numele să li-l sting de sub cer, iar pe tine te 
voi face neam mare şi tare şi mai numeros decât acesta... 

15: Eu atunci m-am întors şi m-am pogorât din munte, iar muntele ardea în foc, iar 
cele două table ale mărturiilor erau în amândouă mâinile mele. 

16: Şi văzând că voi păcătuiserăţi înaintea Domnului, Dumnezeului vostru, că v-aţi 
făcut un vițel turnat şi că atât de repede v-aţi abătut de la calea pe care Domnul vă 
poruncise s-o urmați, 

17: am luat cele două table şi le-am aruncat din mâinile mele şi-n faţa voastră le-am 
sfărâmat. 

18: Şi pentru a doua oară m-am rugat înaintea Domnului; ca şi întâia oară, 
patruzeci de zile şi patruzeci de nopți n-am mâncat pâine şi n-am băut apă, din pricina pă- 
catelor voastre cu care-aţi păcătuit făcând ceea ce e rău înaintea Domnului, Dumnezeului 
vostru, ca să-L mâniați. 

19: Îngrozit eram de mânia şi de urgia cu care Domnul Se mâniase pe voi într-atât 
încât voia să vă nimicească. lar Domnul m-a ascultat şi de data aceasta. 

20: Chiar şi pe Aaron Se mâniase Domnul foarte tare, încât şi pe el voia să-l dea 
pierzării; atunci, în chiar vremea aceea, eu m-am rugat şi pentru Aaron. 

Moise mijloceşte pentru popor şi pentru arhiereul Aaron. „Moisi, rugându-se pentru 
arhiereul care a păcătuit, a înduplecat pe Domnul. Dar lisus Unul-Născut nu înduplecă oare pe 
Dumnezeu când Se roagă pentru noi? Dumnezeu n-a oprit pe Aaron, din pricina păcatului său, să 
ajungă arhiereu. Pe tine, însă, care vii dintre neamuri, te va opri să vii la mântuire? Pocăieşte-te, 
deci, omule, şi tu, şi nu-ți este oprit harul! Ai pe viitor o viață fără de prihană! Cu adevărat 
Dumnezeu este iubitor de oameni şi nici un om nu va putea să spună după vrednicie iubirea de 
oameni a lui Dumnezeu”!?. 

21: lar în păcatul vostru, vițelul pe care-l făcuserăţi, l-am luat, l-am ars cu foc, l- 
am zdrobit şi l-am pisat bine până ce s-a făcut mărunt şi arăta ca praful, iar praful l-am 
aruncat în pârâul ce cobora din munte. 

„Operațiunile de distrugere a viţelului din metal turnat corespund unei simbolici larg 
răspândite în Vechiul Orient, de anihilare totală a obiectelor de cult nedorite”. 

22: Şi la Tabeerah, şi la Masa, şi la Chibrot-Hataava L-aţi mâniat pe Domnul, 
Dumnezeul vostru. 

Septuaginta traduce aici toponimele: Tabeerah (= vâlvătaia), Masa (= încercarea) şi 
Chibrot-Hataava (= mormintele poftei). 

23: Când Domnul v-a trimis din Cadeş-Barnea zicând: Suiţi-vă şi moşteniţi 
pământul pe care Eu vi l-am dat..., voi v-aţi împotrivit poruncii Domnului, Dumnezeului 
vostru, şi nu l-aţi dat crezare şi n-aţi ascultat de glasul Său. 

24: Neascultători de Domnul aţi fost din ziua-n care EI vi S-a făcut cunoscut. 

„Ebr.: din ziua-n care eu v-am cunoscut, formulare ce exprimă o constatare a lui Moise 
şi limitată la durata relației dintre acesta şi poporul ales. Septuaginta pune constatarea pe seama 
lui Dumnezeu Însuşi şi, într-o interpretare mai largă, o împinge până la începutul neamului 
omenesc, ştiut fiind că Dumnezeu I S-a descoperit (S-a făcut cunoscut) omului încă din epoca 
paradisiacă, atunci când s-a manifestat întâia şi marea neascultare a acestuia față de Creatorul 

25: Patruzeci de zile şi patruzeci de nopţi m-am rugat eu înaintea Domnului, atât 
m-am rugat — căci Domnul Se rostise să vă nimicească - 

„Ebr.: m-am prosternat;, am căzut cu faţa la pământ. Septuaginta foloseşte verbul deo = 
a se ruga, din care derivă substantivul deisis = rugăciune, dar cu particularitatea că e o ru- 
găciune pentru cei ce sunt în nevoie şi au trebuinţă de mijlocire”**. 

26: şi m-am rugat lui Dumnezeu zicând: Doamne, Doamne, Împărat al 
dumnezeilor, nu-l da pierzării pe poporul Tău - moştenirea Ta - pe care l-ai eliberat cu 
puterea Ta cea mare, pe cei ce Tu i-ai scos din țara Egiptului cu marea Ta putere, cu mâna 
Ta cea tare şi cu brațul Tău cel înalt! 

Expresia Împărat al dumnezeilor (vasilev ton theon), „proprie Septuagintei, nu se află 
în textul masoretic [...]. Ea nu vrea să însemne că Domnul ar fi mai-marele zeilor, într-o 
ierarhie pseudo-religioasă, ci că Dumnezeu Unicul şi Atotputernicul dispune de dumnezeii cei 
mincinoşi în mod discreţionar. De altfel, în numele Unicului Dumnezeu sfărâmase Moise viţelul 
de aur, falsul dumnezeual Israeliţilor”*. 

27: Adu-ţi aminte de Avraam, Isaac şi lacob, robii Tăi, cărora Te-ai jurat pe Tine 
Însuţi; nu Te uita la cerbicia acestui popor, la reaua lui credință, la păcatele lui, 

28: ca nu cumva cei ce trăiesc în ţara din care Tu ne-ai scos să zică: Pentru că 
Domnul n-a fost în stare să-i ducă-n ţara pe care le-o spusese şi pentru că (astfel) i-a urât, 
de aceea i-a scos, ca să-i omoare-n pustie... 

29: Ei sunt poporul Tău — moştenirea Ta — pe care i-ai scos din ţara Egiptului cu 
marea Ta putere, cu mâna Ta cea tare şi cu braţul Tău cel înalt. 

Cum am arătat şi în volumele precedente, este de mare folos mijlocirea Sfinţilor pentru 
noi. A nu recunoaşte aceasta, cum se petrece în Protestantism, înseamnă nu doar orbire din 
pricina orgoliului, ci şi împotrivirea fățişă la adevărul Scripturii! 


CAPITOLUL 10 — Alte table ale Legii şi chivotul lor. Alegerea leviților. 
Credincioşia faţă de Dumnezeu. Tăierea-mprejur a inimii. 


1: În vremea aceea mi-a zis Domnul: Ciopleşte-ţi două table de piatră cum au fost 
cele dintâi şi suie-te la Mine în munte; apoi îţi vei face un chivot de lemn. 

„Termenul chivot este transpunerea tradițională în română a grecescului KipoT6ş, cutie 
de lemn, cufăr. În Ieşirea, chivotul era locul prezenţei divine, în schimb în Deuteronom are unica 
funcţie de a adăposti cele zece porunci”. 

2: Eu voi scrie pe table cuvintele care-au fost pe tablele cele dintâi, pe care tu le-ai 
sfărâmat, iar tu le vei pune în chivot... 

3: Eu am făcut un chivot din lemn de salcâm, am cioplit două table de piatră cum 
fuseseră cele dintâi şi m-am suit în munte, iar cele două table erau în mâinile mele. 

„În acest pasaj din Deuteronom, atât în Textul Masoretic, cât şi în Septuaginta, 
construirea chivotului îi este atribuită lui Moise; în pasajul corespunzător din Ieşirea este indicat 
[Beţaleel] (38, 1). 

4: EI a scris pe table întocmai după cum fusese scris pe cele dintâi, cele zece porunci 
pe care vi le spusese Domnul în munte, din mijlocul focului, iar Domnul mi le-a dat mie. 

„A scris (eypouyev): subiectul nu este exprimat nici în greacă, nici în ebraică. Pasajul 

sugerează mai degrabă că cel care a scris este Dumnezeu, nu Moise (ca în leşirea 34, 28)". 


5: Şi întorcându-mă eu, m-am pogorât din munte şi am pus tablele în chivotul pe 
care-l făcusem — acolo unde se află — aşa cum îmi poruncise Domnul. 

Scrierea altor table e o anticipare a venirii Legii celei Noi. 

„Următoarele patru versete (6-9) reprezintă o digresiune asupra unui itinerar preluat 
dintr-o tradiţie uşor diferită faţă de cea consemnată în Numerii 33, 30-38 (acolo, de pildă, se 
relatează că moartea lui Aaron a avut loc în muntele Hor). Pentru o mai bună explicitare am pus 
textul în paranteză”: 

(6: Fiii lui Israel au plecat din Beerot-Bene-laacan la Mosera. Acolo a murit Aaron 
şi acolo a fost îngropat; iar Eleazar, fiul său, a devenit preot în locul lui. 

7: De acolo au plecat la Gudgod, şi din Gudgod la Iotbata, pământ cu ape 
curgătoare. 

8: În vremea aceea a pus Domnul de-o parte seminţia lui Levi, ca să poarte chivotul 
legământului Domnului, să stea înaintea Domnului ca să slujească, să se roage şi să 
binecuvinteze întru numele Lui; aceasta, până-n ziua de astăzi. 

„Prima mențiune a leviţilor în Deuteronom. Cele patru funcții ale leviţilor sunt 
exprimate prin patru verbe: a duce chivotul; a sta înaintea lui Dumnezeu, a Sluji (a se ocupa de 
cult); a se ruga/mulțumi lui Dumnezew”"!. 

9: De aceea nu au leviţii parte şi nici moştenire cu fraţii lor; moştenirea lor este 
Însuşi Domnul, aşa cum EI Însuşi le-a spus-o.) 

„În versetele 6-9 se introduc două digresiuni: moartea lui Aaron şi alegerea leviţilor ca 
purtători ai chivotului legământului”'*?. Conform acestui loc, Aaron a murit la Mosera (= 
legătură; piedică), despre acest loc se ştie doar că era situat în preajma muntelui Hor. În ce-i 
priveşte pe leviţi, care nu au parte şi nici moştenire cu fraţii lor, aceasta se referă la faptul că ei, ca 
trib sacerdotal, nu aveau un teritoriu propriu, urmând să trăiască împrăştiaţi în întregul Israel. 
Despre acestea am vorbit pe larg în comentariul la Numerele. 

10: Am stat eu în munte patruzeci de zile şi patruzeci de nopți; iar Domnul m-a 
ascultat şi de data aceasta: Domnul n-a vrut să vă nimicească. 

Din nou e subliniat rolul de mijlocitor al lui Moise; decizia ultimă aparține, desigur, lui 
Dumnezeu. 

„Ultima parte a discursului (10, 11 — 11, 32) reia exigenţele legământului cu Dumnezeu, 
Cel ce dăruieşte fertilitate pământului. Descrierea pământului făgăduit, mănos şi prosper, este 
urmată de formulele de binecuvântare şi blestem. Deschiderea unei noi secțiuni în discurs este 
marcată de formula de introducere Și acum”. 

11: Mi-a zis Domnul: Scoală-te şi mergi înaintea poporului acestuia, ca să intre şi 
să moştenească ţara pe care M-am jurat părinţilor lor că le-o voi da. 

12: Şi acum, Israele, ce anume cere de la tine Domnul, Dumnezeul tău, fără numai 
să te temi de Domnul, Dumnezeul tău, să umbli în toate căile Lui, să-L iubeşti, să slujeşti 
Domnului, Dumnezeului tău, din toată inima ta şi din tot sufletul tău, 

„Întrebarea: Ce-ţi cere Domnul Dumnezeul tău? se regăseşte în Miheia 6, 8 într-un 
context similar. Philon (Spec. 1, 299-300) spune că cererea adresată de Dumnezeu omului este 
foarte simplă: să-l iubească pe Dumnezeu ca pe un binefăcător şi să se teamă de EI ca de un 
stăpân: iubirea față de Dumnezeu este ultima etapă a iniţierii spirituale, pe când teama, începutul 
înţelepciunii, este accesibilă tuturor. Irineu, citând acest verset, spune că omul are nevoie de 
prietenia lui Dumnezeu, pe când /ui Dumnezeu aceasta nu-i aduce nimic în plus (Adv. Haer. IV, 
16, 4). Origen adaugă că Dumnezeu cere ceva omului nu pentru că are nevoie de darurile 

noastre, ci pentru a ne da înapoi, spre mântuire, ceea ce i-am dat (Hom. Luc. 39, 6-7)*. 


13: să păzeşti poruncile Domnului, Dumnezeului tău, şi hotărârile Lui pe care ţi le 
spun eu astăzi ca să-ţi fie ţie bine? 

„Dumnezeu ne pune o întrebare. Ce ne întreabă? Citiţi la Moise: Aşadar ce cere de la tine 
Domnul Dumnezeu? Dumnezeu ne pune o întrebare şi ne cere, nu pentru că EI ar avea nevoie de 
noi, ci pentru a-l da ceea ce trebuie să-l dăm pentru mântuirea noastră”!*. 

14: Iată, al Domnului, Dumnezeului tău, este cerul şi cerul cerului, pământul şi 
toate câte sunt într-însul; 


„Cerul cerului (0 ovpuvos 70 vovpavov): sintagma transpune (la singular) superlativul 
ebraic; cele două ceruri distincte ( o ovpuvoş Kai 0 ovpauvos 70 vovpuvov) se regăsesc în III 
Regi 8, 27. Philon (Spec. I, 302) interpretează această distincție ca opoziția dintre cerul 
inteligibil (o vozr6g), divin, şi cerul perceptibil( o aio0n76Ş), terestru”. 

15: dar numai pe părinţii voştri i-a ales Domnul ca să-i iubească, şi pe urmaşii lor 
de după ei, pe voi v-a ales El mai multdecât toate neamurile, aşa (cum este) în ziua de azi. 

16: Tăiaţi-vă-mprejur învârtoşarea inimii voastre, şi cerbicea voastră n-o mai 
întăriţi. 

„Ebraică: Tăiați-vă-mprejur inima voastră. Diferenţă de nuanţă, în care Septuaginta 
oferă metafora întreagă. Tăierea-mprejur era semnul exterior, corporal, care atesta apartenența 
la poporul lui Dumnezeu (Facerea 17, 10). Mai importantă însă decât aceasta trebuie să fie 
circumcizia spirituală, aceea care desprinde şi aruncă învârtoşarea inimii (inima considerată ca 
sediu al minții, voinţei şi sensibilităţii), adică acea coaţă grosolană care-l separă pe Dumnezeu de 
miezul ființei omeneşti. Circumcizia învârtoşării inimii este prezentată aici ca lucrare a omului; 
circumcizia inimii este prezentată în 30, 6 ca lucrare a lui Dumnezeu; luate împreună, cele două 
lucrări realizează synergia, adică împreună-lucrarea din relația Dumnezeu-om. Apelul la 
lepădarea învârtoşării inimii va fi făcut şi de proorocul Ieremia (4, 4) şi reluat, cu accente defi- 
nitive, de către Pavel (Romani 2, 29); Apostolul va merge până într-acolo încât va declara 
inutilitatea circumciziei fizice şi înlocuirea acesteia cu circumcizia duhovnicească, botezul, 
singura poartă de intrare în Biserica lui Hristos”. 

17: Căci Domnul, Dumnezeul vostru, El este Dumnezeul dumnezeilor şi Domnul 
domnilor, Dumnezeul cel mare şi puternic şi temut, Cel ce nu caută la faţă şi nici nu 
primeşte daruri, 

18: Cel ce face dreptate străinului şi orfanului şi văduvei, Cel ce iubeşte pe străin 
dându-i pâine şi haină. 

Străin: „în înţelesul de rezident; venetic; cel de alt neam care a cerut azil şi a fost acceptat 
într-o comunitate (familie, trib, naţiune)”. 

19: Să-l iubiţi pe cel străin, pentru că şi voi ați fost străini în ţara Egiptului. 

După enumerarea unor atribute divine precum unicitatea, atotputernicia, imparțialitatea 
ori incoruptibilitatea, se dă porunca iubirii străinilor. E vorba despre străinii ce se aşează în 
Israel, primind şi credința acestuia; la fel, în Biserică e primit oricine doreşte să accepte dreapta 
credinţă. În schimb, e oprită legătura cu popoarele idolatre, respectiv cu ereticii, atâta vreme cât 
aceia resping adevărata învățătură dumnezeiască. 

20: De Domnul, Dumnezeul tău, să te temi, Lui să-l slujeşti, de EI să te lipeşti şi pe 
numele Lui să te juri. 

„Dacă stai în rugăciune înaintea lui Dumnezeu Atotţiitorul, Făcătorul şi Proniatorul 
tuturor, de ce ] te înfățişezi atât de lipsit de judecată, încât îți uiţi de frica Lui cea neîntrecută şi 

tremuri de nişte țânțari şi gândaci? Sau n-ai auzit pe cel ce zice: De Domnul Dumnezeul tău să 
te temi?”%, 

21: El e fala ta şi El e Dumnezeul tău, EI, Cel ce-n mijlocul tău a făcut acele lucruri 
mari şi slăvite pe care le-au văzut ochii tăi. 

22: Cu numai şaptezeci şi cinci de suflete s-au coborât părinţii tăi în Egipt, iar 
acum Domnul, Dumnezeul tău, te-a făcut numeros ca stelele cerului. 

Versiunea ebraică vorbeşte despre 70 de suflete. Septuaginta adaugă pe cei doi fii şi pe 
nepotul lui Efraim şi pe fiul şi nepotul lui Manase, totalizând astfel 75 de suflete. 


CAPITOLUL 11 — Îndemnuri la paza poruncilor Domnului. 


1: Să-L iubeşti pe Domnul, Dumnezeul tău, şi-n toate zilele să păzeşti ceea ce ţi-a 
spus EI să păzeşti, hotărârile Lui şi judecăţile Lui. 

2: Voi cunoaşteţi astăzi (căci nu e vorba de copiii voştri, care nu cunosc pentru că 
n-au văzut), voi cunoaşteţi certarea Domnului, Dumnezeului tău, slava Lui, mâna cea tare 
şi brațul cel înalt, 

3: precum şi semnele Lui şi minunile pe care le-a făcut în mijlocul Egiptului 
împotriva lui Faraon, regele Egiptului, şi asupra ţării lui întregi, 

4: ce a făcut EI cu oastea Egiptenilor, cu carele lor şi călărimea lor, cum a învăluit 
peste ei apele Mării Roşii atunci când alergau în urmărirea voastră, şi cum i-a nimicit 
Domnul Dumnezeu până-n ziua de astăzi; 

5: ce a făcut EI pentru voi în pustie până la sosirea voastră în locul acesta; 

6: ce a făcut EI cu Datan şi Abiron., fiii lui Eliab, fiul lui Ruben, când pământul şi-a 
deschis gura şi i-a-nghiţit în mijlocul a tot Israelul, pe ei, familiile lor, corturile lor şi toată 
fiinţa ce se ţinea de ei, 

7: căci ochii voştri sunt cei ce au văzut toate lucrurile Domnului cele mari pe care 
EI le-a făcut astăzi întru voi. 

8: Să păziţi toate poruncile Lui pe care vi le poruncesc eu astăzi, ca să fiţi vii şi să 
vă înmulţiţi şi să intraţi şi să moşteniți pământul spre care veţi trece Iordanul, acolo!, să-l 
moşteniți, 

9: ca să dăinuiţi îndelung în ţara pe care Domnul li S-a jurat părinților voştri să le- 
o dea, lor şi urmaşilor lor de după ei, ţara-n care curge lapte şi miere. 

„Acolo! pare a indica gestul prin care Moise arată Țara Făgăduinţei, în care el, totuşi, nu 
va ajunge. Amănunt specific Septuagintei”>. 

10: Căci pământul la care mergi tu ca să-l stăpâneşti nu este ca pământul Egiptului 
din care ați ieşit, acolo unde, după ce semănai sămânţa, îl adăpai cu picioarele, ca pe o 
grădină de legume; 

„Aluzie la tehnica irigaţiilor egiptene: fie o roată hidraulică acționată prin pedalare, fie 
şanţuri scobite şi astupate cu picioarele”. 

11: ci pământul la care mergi tu să-l moşteneşti e pământ cu munți şi văi, care se 
adapă din ploaia cerului, 

12: un pământ asupra căruia Domnul, Dumnezeul tău, veghează pururi; ochii 
Domnului, Dumnezeului tău, sunt asupră-i de la-nceputul anului pân-la sfârşitul anului. 

13: Şi va fi că dacă veţi asculta cu luare-aminte toate poruncile pe care ţi le 
poruncesc eu astăzi: să-L iubeşti pe Domnul, Dumnezeul tău, şi să-l slujeşti din toată 

inima şi din tot sufletul tău, 

14: EI îi va da pământului tău ploaie la vreme, timpurie şi târzie, şi tu îţi vei aduna 
grâul şi vinul şi untdelemnul tău, 

1Sa: şi-n ţarinile tale va daiarbă pentru animalele tale. 

„Aşadar, cugetarea la lege aduce sufletelor noastre înțelepciunea şi echilibrul pentru a 
putea împlini cele ce le vrea Dumnezeu. lar dorul după cele făgăduite face uşor de purtat 
osteneala pentru virtuţi”? 

15b: Dar dacă vei mânca şi te vei sătura, 

16: ia aminte la tine însuți ca nu cumva să te-apuce mărinimia, să călcaţi pe- 
alături, să slujiţi pe la dumnezei străini şi să vă închinați lor 

17: să-L aprindeţi pe Domnul asupră-vă cu mânie şi să vă-nchidă cerul ca să nu fie 
ploaie, şi pământul să nu-şi dea roadele, iar voi să pieriţi degrab de pe pământul cel bun 
pe care vi l-a dat vouă Domnul. 

Nu cumva să te-apuce mărinimia: „lateral: să nu ţi se lăţească inima. Expresie ironică 
la adresa celui ce se îndestulează, uitându-L pe Cel ce i-a dat belşugul şi arătându-şi dis- 
ponibilitatea pentru un fel de ecumenism avant la lettre. Textul Masoretic, pe lângă faptul că 
izolează fraza precedentă, legând-o conclusiv de prima parte a versetului 15, foloseşte o 
expresie mai directă: ia seama ca nu cumva să-ți fie inima înşelată' 20. 

18: Puneţi dar aceste cuvinte în inima voastră şi-n sufletul vostru; legaţi-le ca semn 
la mână şi neclintite să le aveţi înaintea ochilor. 

19: Daţi-le ca învăţătură fiilor voştri; vorbeşte-le de ele când şezi acasă, când mergi 
pe cale, când te culci şi când te scoli. 

20: Să le scrieţi pe uşorii caselor voastre şi pe porţile voastre, 

21: pentru ca zilele voastre şi zilele copiilor voştri în ţara pe care Domnul li s-a jurat 
părinţilor voştri că le-o va da să sporească precum zilele cerului deasupra pământului. 

22: Şi va fi că dacă-ntru auz veţi auzi toate poruncile acestea pe care vă poruncesc cu 
astăzi să le pliniţi: să-L iubiți pe Domnul, Dumnezeul vostru, să umblaţi în toate căile Lui şi 
să vă lipiți de EI, 

23: atunci Domnul va alunga toate popoarele acestea de la faţa voastră şi veţi stăpâni 
popoare mai mari şi mai puternice decât voi. 

24: Tot locul pe care va călca talpa piciorului vostru, al vostru va fi: de la pustie şi de 
la Liban, de la râul cel mare, râul Eufratului, şi pân-la marea cea dinspre apus vor fi 
hotarele voastre. 

25: Nimeni nu va putea să vă stea-mpotrivă; frica de voi şi tremurul de voi le va 
pune Domnul, Dumnezeul vostru, pe faţa-ntregului ţinut pe care veţi călca, aşa cum EL 
Domnul, v-a grăit. 

Mutând acestea la războiul cel nevăzut, „Domnul porunceşte să întâmpinăm pe diavolul 
fără frică şi răceală [...]. Căci de nu vei muri de moartea cu trupul de bunăvoie pentru bunătatea 
lui Dumnezeu, vei muri fără de voie cu sufletul, despărţindu-te de Dumnezeu. Deci cât te 
priveşte pe tine, nu te îngreuia să primeşti de bunăvoie pătimirile vremelnice pentru Dumnezeu, 
ca să intri în slava Lui””*. Prin moartea cu trupul de bunăvoie înţelegem mortificarea ascetică 
(omorârea poftelor), dar şi moartea fizică, ce trebuie acceptată în lupta cu vrăjmaşii dreptei 
credinţe, atunci când împrejurările oimpun. 

26: lată, eu vă pun astăzi înainte binecuvântare şi blestem: 

27: Binecuvântare, dacă veţi asculta de poruncile Domnului, Dumnezeului vostru, 
pe care vi le poruncesc eu astăzi; 

28: blestem, dacă nu veţi asculta de poruncile Domnului, Dumnezeului vostru, pe 

care vi le poruncesc eu astăzi, ci vă veţi abate de la calea pe care v-o poruncesc eu astăzi şi 
veţi merge să slujiți la dumnezei străini, pe care nu-i ştiţi. 

„Binecuvântarea şi blestemul devin efective nu prin ele însele, ci prin opţiunea omului 
față de bine sau rău. Ca şi în cazul primilor oameni în rai, călcarea poruncii lui Dumnezeu 
atrage după sine blestemul'?%5. 

29: Când Domnul, Dumnezeul tău, te va duce în ţara spre care te îndrepți ca s-o iei 
în stăpânire, binecuvântarea o vei pune în muntele Garizim şi blestemul în muntele Ebal. 

„Acest verset anunţă instaurarea ceremoniilor rituale prezentate în capitolul 272%, 
„Funcția pe care o îndeplinesc cei doi munţi în ceremonie este justificată de orientarea lor: 
Garizim spre miazăzi, [Ebal] spre miazănoapte”. 

30: (lată, nu sunt aceştia dincolo de Iordan, înapoia drumului dinspre soare-apune, 
în țara Canaaneenilor care locuiesc la apus de Ghilgal, aproape de stejarul Mamvri?). 

31: Şi pentru că voi treceţi Iordanul spre a intra să moşteniţi ţara pe care Domnul, 
Dumnezeul vostru, v-o dă ca moştenire veşnică, s-o stăpâniţi şi să trăiţi într-însa, 

32: daţi-vă silinţa să pliniţi toate poruncile Lui şi toate hotărârile acestea pe care vi 
le pun eu astăzi înainte. 

Cu aceste îndemnuri se încheie cea de-a doua cuvântare a lui Moise. 


CAPITOLUL 12 — Locul adevăratei slujiri lui Dumnezeu. 


„În fapt, aici începe cea de a doua Lege. Prin conţinutul lor, capitolele 12-26 poartă şi 
numele de Codul Deuteronomic. Acest Cod este, în mare măsură, o reluare a Legii mai vechi, 
cu o seamă de amănunte, precizări şi adaosuri la măsura evoluţiei pe care societatea israelită o 
va cunoaşte în Ţara Făgăduinţei””**: 


1: Iată poruncile şi hotărârile pe care vă veţi strădui să le pliniţi în ţara pe care 
Domnul, Dumnezeul părinţilor voştri, v-o dă spre moştenire pe toată durata zilelor câte le 
veți trăi voi pe pământ. 

2: Să pustiiți toate locurile unde popoarele pe care le veţi stăpâni au slujit 
dumnezeilor lor, cele din munții înalţi, cele de pe dealuri şi cele de sub copac umbros. 

3: Să le dărâmaţi altarele; să le zdrobiţi stâlpii; sfintele lor crânguri să le tăiaţi; 
chipurile cele cioplite ale dumnezeilor lor să le mistuiţi în foc, iar numele lor să-l stârpiți 
din locul acela. 

Prima obligație a credinciosului este îndepărtarea de la orice fel de idolatrie. La credința 
adevărată ajungem după ce ne-am curăţit Jocul lăuntric de orice gânduri înrudite cu erezia. 

4: Nu tot aşa însă Îi veţi face Domnului, Dumnezeului vostru, 

S: ci în tot locul pe care Domnul, Dumnezeul vostru, îl va alege în una din cetăţile 
voastre spre a 1 se rosti numele şi a fi chemat, acolo ÎI veţi căuta, acolo veţi intra, 

„Pasajul este comparabil cu III Regi 8, 26-30 (sfinţirea templului lui Solomon) 

6: acolo vă veţi aduce arderile-de-tot şi jertfele şi pârga şi făgăduinţele şi darurile 
cele de bunăvoie şi pe întâii-născuţi din cirezile voastre şi din turmele voastre; 


7: acolo veţi mânca în faţa Domnului, Dumnezeului vostru, acolo vă veţi bucura, voi 
şi casnicii voştri, de tot ce-nseamnă lucrul mâinilor voastre, aşa cum te-a binecuvântat pe 
tine Domnul, Dumnezeul tău. 

E anticipată ridicarea Templului şi se subliniază unicitatea acestuia; acolo se vor aduce 
jertfele şi se va bucura poporul. De aici, un sfat pentru credincioşi: „Trezindu-te şi lăudând pe 
Dumnezeu şi chemându-L iarăşi în ajutor, începe întâi primul lucru, adică să te rogi în inimă 
fără împrăştiere şi în chip curat până la un ceas. Căci în acest timp mintea se află în starea cea 
mai liniştită şi mai netulburată. De aceea, ni s-a poruncit să jertfim lui Dumnezeu cele întâi 
născute şi cele mai alese ale noastre, adică să-l înălțăm în chip neclintit cel dintâi gând, prin 
rugăciunea curată către Domnul nostru lisus Hristos", 


8: Acolo nu veți face nimic din ceea ce faceţi voi acum aici, fiecare după cum îi 
place lui; 

9: căci pân-acum încă n-aţi intrat în odihna şi-n moştenirea pe care v-o dă Domnul, 
Dumnezeul vostru. 

10: După ce veţi trece Iordanul şi vă veţi aşeza în ţara pe care v-o dă vouă ca 
moştenire Domnul, Dumnezeul vostru, când El vă va odihni dinspre partea tuturor 
vrăjmaşilor care vă-mpresoară şi când veţi locui la adăpost de spaime, 

11: atunci, în locul pe care Domnul, Dumnezeul vostru, îl va alege spre a I se chema 
numele, acolo veţi aduce tot ceea ce vă poruncesc eu astăzi: arderile-voastre-de-tot, 
jertfele voastre, zeciuielile voastre, pârga ridicată de mâinile voastre, şi toate cele alese din 
darurile pe care 1 le veţi făgădui Domnului, Dumnezeului vostru. 

12: Să vă veseliți în faţa Domnului, Dumnezeului vostru, voi şi fiii voştri şi fiicele 
voastre şi robii voştri şi roabele voastre, precum şi levitul cel din porţile voastre, de vreme 
ce el n-are parte şi moştenire cu voi. 

13: Fereşte-te ca nu cumva să-ți aduci arderile-de-tot în orice loc pe care-ţi cad 
ochii, 

14: ci numai în locul pe care Domnul, Dumnezeul tău, îl va alege în una din cetăţile 
tale; acolo-ţi vei aduce arderile-de-tot şi acolo vei plini tot ceea ce-ţi poruncesc eu astăzi. 

Prin Joc înţelegem aici fie sufletul curățit de patimi, fie Biserica (desigur, anticipând): 
„Deci e o greşeală şi o vină a unui suflet lipsit de orice evlavie să îndrăznească a jertfi în orice 
loc şi să nu îndeplinească în casa lui Dumnezeu taina lui Hristos"?!!. „Prin cuvântul Joc ce 
altceva se înțelege decât contemplarea în Duhul, (stare) în care aflându-se Moise, a putut să 
vadă pe Dumnezeu, Care i se înfățişa în măsura în care putea fi cunoscut? Acesta este locul 
propriu pentru o veritabilă adorare””!?. 

15: Totuşi, ori de câte ori îţi va fi pofta, poţi să înjunghii şi să mănânci carne în 
orice cetate, după binecuvântarea pe care ţi-a dat-o Domnul, Dumnezeul tău; atât cel 
necurat cât şi cel curat va putea să mănânce din ea, aşa cum [se mănâncă] cea de 
căprioară şi cea de cerb. 

„Centralizarea cultului atrage după sine desacralizarea unor ritualuri: tăierea profană a 
animalelor poate fi făcută oriunde, sacrificarea lor religioasă numai în sanctuarul ales. Carnea 
care nu este destinată jertfelor în lerusalim poate fi consumată oriunde, fără a fi necesară 
purificarea rituală. Această carne este socotită la fel ca şi carnea de vânat, care nu poate fi 
întrebuințată la jertfe'?'5. „„Vânatul constituia o hrană profană; carnea nu era supusă nici unei 
interdicții sau restricţii rituale, putând fi consumată oricând şi oriunde””!*. 

16: Numai sângele să mu-l mâncaţi, ci să-l vărsaţi pe pământ precum apa. 

Despre această interdicție am vorbit în volumele anterioare. 

17: Nu-ţi va fi îngăduit să mănânci în cetățile tale zeciuiala din grâul tău, din vinul 
tău şi din untdelemnul tău, nici întâi-născuţii cirezilor tale şi pe ai turmelor tale, nici 


21 Calist şi Ignatie Xanthopol, Cele 100 de capete, 26 

2! Sf. Chiril al Alexandriei, Despre închinarea şi slujirea în duh şi adevăr, X 

prinoasele voastre de făgăduinţă, câte le veţi făgădui, nici darurile voastre cele de 
bunăvoie, nici pârga-n ridicarea mâinilor voastre, 

18: ci-n locul acela pe care-l va alege Domnul Dumnezeul tău, acolo le vei mânca în 
fața Domnului, Dumnezeului tău, tu şi fiul tău şi fiica ta şi robul tău şi roaba ta, levitul şi 
străinul care este-n cetăţile tale; şi-n faţa Domnului, Dumnezeului tău, te vei veseli de 
toate câte-au făcut mâinile tale. 

19: Ia seama să nu-l părăseşti pe levit, în toată vremea cât vei trăi pe pământ. 

Nu e primită jertfa adusă în afara Bisericii şi fără preot (levit). „Căci nu te poţi apropia 
de Dumnezeu şi nu e primită jertfa fără Levit. Pentru că mijlocesc, imitând pe Mijlocitorul între 
Dumnezeu şi oameni, adică pe Hristos. lar spunând legea că nu trebuie să se săvârşească 
jertfele în afară de cortul sfânt, a arătat clar că una este Biserica şi una taina lui Hristos, şi că nu 
e legiuită, ba chiar respinsă şi nu poate plăcea lui Dumnezeu jertfa ce nu se săvârşeşte în Bi- 
serică'?!>. 

20: Iar dacă Domnul, Dumnezeul tău, îţi va lărgi hotarele, aşa cum ţi-a spus, şi 
dacă tu vei zice: Am să mănânc carne..., [şi aceasta] pentru că sufletul tău doreşte să mă- 
nânce carne, mănâncă-ntr-adevăr carne după pofta sufletului tău. 

21: Dacă locul pe care Domnul, Dumnezeul tău, l-a ales să I se cheme-ntr-însul 
numele va fi departe de tine, atunci să-njunghii din cirezile tale şi din turmele pe care ţi le- 
a dat Dumnezeul tău, aşa cum ţi-am poruncit eu, şi-n cetăţile tale să mănânci după pofta 
sufletului tău. 

22: Cum se mănâncă cerbul şi căprioara, aşa le vei mânca; şi cel necurat din 
mijlocul tău, şi cel curat, deopotrivă vor mânca. 

23: Dar ia bine seama să nu mănânci sânge, pentru că sângele lui este suflet; să nu 
mănânci sufletul laolaltă cu carnea; 

„Interdicția de a bea sânge (cf. Facerea 9, 4; Levitic 3, 17; 7, 25-26; 17, 10-14) este 
întemeiată pe identificarea sângelui cu ebraicul nepheş, ființă vie, tradus în greacă cu wvyn, pe 
care creştinii l-au înţeles ca suflet — ceea ce a pus probleme exegeților (dacă sufletul = sângele, 
atunci mai este nemuritor?). Origen a reunit formulele din Levitic 17, 11 şi Deuteronom 12, 23, 
făcând distincţia între omul exterior şi omul interior (Dialogus Her. 11)”. 

24: să nu-l mâncaţi, ci să-l vărsaţi pe pământ precum apa; 

25: să nu-l mănânci, ca să-ţi fie bine, ţie şi copiilor tăi de după tine, de vei face 
[astfel] ce e bun şi plăcut în faţa Domnului, Dumnezeului tău. 

26: Numai sfintele tale prinoase, de le vei avea, şi darurile tale de făgăduință, pe 
acelea le vei lua şi vei veni la locul pe care Domnul, Dumnezeul tău, Şi l-a ales ca într-însul 
să 1 se cheme numele. 

27: Îţi vei face arderile-de-tot; cărnurile le vei aduce pe jertfelnicul Domnului, 
Dumnezeului tău; sângele jertfelor tale îl vei vărsa la temelia jertfelnicului Domnului, 
Dumnezeului tău, iar cărnurile le vei mânca. 

„Cei ce slujeau odinioară lui Dumnezeu în umbra legii închipuiesc pe începători în 
evlavie. Căci şi aceştia de abia pot să înțeleagă dispoziţiile văzute ale simboalelor cu înţeles de 
tipuri. Dat fiind aşadar că nu acelora li s-a dat în primul rând legea, ci nouă, căci prin noi se 
desăvârşeşte duhovniceşte, care vieţuim după pilda lui Hristos, să cercetăm cu evlavie raţiunea 
jertfelor de atunci. Începătorul în evlavie, învățând să cunoască faptele dreptăţii, se 
îndeletniceşte numai cu făptuirea întru toată ascultarea şi credința, mâncând cele văzute ale 
virtuților ca pe nişte trupuri. Raţiunile poruncilor, care alcătuiesc cunoştinţa celor desăvârşiţi, el 
le lasă lui Dumnezeu prin credință, neputându-se întinde cât ţine lungimea cunoştinței. Căci 


215 Sf. Chiril al Alexandriei, Despre închinarea şi slujirea în duh şi adevăr, XUL 

altarul este simbolul lui Dumnezeu, Căruia toți îi jertfim duhovniceşte şi Căruia îi lăsăm 
cunoştinţa celor mai presus de puterea noastră, ca să trăim. lar temelia altarului e chipul 
credinţei în EI, căci credinţa e temelia (Evrei 11, 1) care poartă toată zidirea faptelor şi în- 
țelesurilor dumnezeieşti. Tot cel ce nu se poate împărtăşi cu sobrietate de beţia vinului 
înțelepciunii dumnezeieşti prin cunoştinţă, face bine să verse rațiunile cunoştinţelor pe care nu 
le înţelege lângă această temelie, adică să lase credinţei cunoştinţa raţiunilor care sunt mai 
presus de puterea lui. Deci drept chip al celor începători în evlavie, poporul vechi mânca 
trupurile jertfelor, iar sângele îl vărsa la temelia altarului, întrucât, din pricina cugetului 
copilăresc, nu se putea ridica la cunoştinţa celor ce se săvârşeau tainic. Hristos însă, făcându-ni- 
Se arhiereu al bunurilor viitoare (Evrei 9, 11) şi jertfindu-Se pe Sine ca jertfă tainică, Îşi dă 
împreună cu trupul şi sângele celor ce şi-au deprins simţurile sufletului în vederea desăvârşirii, 
ca să poată distinge binele şi răul (Evrei 5, 14). Căci cel desăvârşit a trecut nu numai de treapta 
începătorilor, ci şi de a înaintaţilor, şi de aceea nu ignoră rațiunile celor săvârşite de el după 
poruncă, ci bându-le întâi pe acelea (raţiunile) cu duhul, mănâncă prin fapte toată carnea 
virtuților, ridicându-şi înțelegerea celor săvârşite prin simţuri la nivelul cunoaşterii cu 
mintea”?!”. 

28: Păzeşte şi ascultă, şi vei plini tot ceea ce-ţi poruncesc eu ţie astăzi, ca să-ţi fie 
bine, ţie şi copiilor tăi în veac, de vei face (astfel) ce e bun şi plăcut în faţa Domnului, 
Dumnezeului tău. 

29: Când Domnul, Dumnezeul tău, va pierde de la fața ta neamurile la care tu 
mergi să le iei pământu-n stăpânire, după ce te vei înstăpâni asupră-le şi le vei locui ţara, 

30: atunci ia seama asupră-ţi ca, după ce ele vor pieri de dinainte-ţi, nu cumva să te 
ispiteşti a călca pe urmele lor; să nu te ispiteşti spre dumnezeii lor zicând: - Cum oare le- 
au slujit neamurile acestea dumnezeilor lor? Şi eu voi face la fel!... 

31: Să nu-l faci aşa Domnului, Dumnezeului tău; căci urâciunile pe care Domnul 
le-a urât, pe acelea le-au făcut ele dumnezeilor lor: că chiar şi pe fiii lor şi pe fiicele lor le- 
au ars cu foc dumnezeilor lor. 

„Avertisment împotriva preluării, în cultul faţă de Iahve, a unor ritualuri de la popoarele 
din Canaan, cum ar fi practica de a oferi jertfe omeneşti””!*. 

32: Tot cuvântul pe care ţi-l poruncesc eu astăzi, pe acela să-l păzeşti întru faptă; 
nimic să nu-i adaugi şi de nimic să nu-l lipseşti. 

„În versiunea ebraică, acest verset este primul din capitolul următor (care va avea, deci, 19 
versete). Tot aşa e situat în Septuaginta ediția Rahlfs. Versiunea de față păstrează însă ordinea din 
alte versiuni, mai vechi, ale Sepmuagintei, aşa cum se află ele în ediţiile româneşti ale Bibliei 
(Bucureşti 1658, Blaj 1795, Sibiu 1858, Bucureşti 1914 şi 1936), dar şi în versiunile engleze King 
James şi Revised Standard (nu însă şi în Today'sy”?. 


CAPITOLUL 13 — Pedepsirea celor ce îndeamnă la idolatrie. 


]: De se va ridica în mijlocul tău prooroc sau visător de vise şi-ţi va da semn sau 
minune, 

2: iar semnul sau minunea de care el ţi-a vorbit va veni într-adevăr, dacă atunci el 
îţi va zice: — Să mergem şi să slujim la alţ dumnezei..., pe care voi nu-i ştiţi, 

3: să nu ascultați de cuvintele acelui prooroc sau de ale celui ce a visat visul acela; 
că (prin aceasta) vă-ncearcă Domnul, Dumnezeul vostru, ca să afle dacă pe Domnul, 
Dumnezeul vostru, ÎL iubii din toată inima voastră şi din tot sufletul vostru. 


27 St. Maxim Mărturisitorul, Răspunsuri către Tulasie, 36 

„În Orientul antic visele erau considerate ca un mijloc de comunicare divină către un 
profet sau către puţinii aleşi care, având vise şi vedenii, le transmiteau celorlalți (Numeri 12, 6; 
22, 20; 1 Regi 3, 15; 28, 6; leremia 23, 25). Nu este deci vorba de un tâlcuitor de vise care 
interpreta visele altor persoane. Termenul tehnic folosit pentru a desemna pe cel care poseda 
această calitate era visător sau văzător de vise'”””. „De obicei, spusele unui profet sunt întărite, 
spre mai multă crezare, de semne şi minuni cu care el le asociază, aşa cum a făcut, de pildă, 
Moise (vezi leşirea 4, 30-31). Dar de la acelaşi Moise ştim că şi vrăjitorii lui Faraon au fost în 
stare să facă aceleaşi semne (Ieşirea 7, 11). Dacă deci proorocii mincinoşi au puterea de a-şi 
asocia profețiile cu anumite semne, nu semnele sau minunile constituie principalul criteriu al cre- 
dibilității, ci conţinutul profeților, dacă ele adică sunt în acord cu autentica învăţătură descoperită 
de Dumnezeu. În asemenea cazuri, credinciosului i se cere un foarte puternic simţ al 
discernământului (facultatea deosebirii duhurilor - 1 Corinteni 12, 10), spre a nu se lăsa 
înşelat”. 

Pentru a nu greşi, vom cere sfat celor îmbunătăţiți: „suntem datori să ne îndreptăm cu 
toată puterea pe noi înşine spre voia lui Dumnezeu şi să nu credem inimii noastre, ci chiar de ar 
fi un lucru bun (ceea ce gândim), să auzim şi de la vreun sfânt că e bun. Să nu ne încredem în 
noi înşine, chiar dacă am început să lucrăm bine şi socotim că trebuie să iasă cum e drept. Ci 
trebuie să facem tot ce stă în puterea noastră, iar pe de altă parte să spunem altuia cum am lucrat 
şi să aflăm de am lucrat bine. Dar nici după aceea să nu fim fără grijă, ci să aşteptăm şi judecata 
lui Dumnezew”?. 

4: Pe urmele Domnului, Dumnezeului vostru, să umblaţi şi de EI să vă temeţi; 
poruncile Lui să le păziţi şi de glasul Său să ascultați; Lui să-l slujiți şi de EI să vă lipiţi. 

Urmăm lui Dumnezeu în duh, un urcuş spre redobândirea asemănării cu El. „Niciodată 
n-ar trebui să ne întrebăm: dacă Dumnezeu ar fi legat de un anumit loc, atunci pe ce cale să 
ajungem la EI? Putem spune aceasta pentru că Dumnezeu e mai presus de orice loc, iar în mâna 
Lui stau toate câte există şi nimeni nu-L poate cuprinde. De aceea apropierea de El nu trebuie 
înțeleasă în sens spaţial'?%. „Legea numeşte asemănarea urmare; iar o urmare ca aceasta te face 
asemenea atât cât este cu putinţă”?”. 

5: lar pe proorocul acela sau pe cel ce a visat visul să-l daţi morţii, pentru că el ţi-a 
vorbit cu scopul de a te abate de la Domnul, Dumnezeul tău, Cel ce te-a scos din ţara 
Egiptului şi te-a eliberat din casa robiei, dorind să te scoată din calea pe care Domnul, 
Dumnezeul tău, ţi-a poruncit să mergi; să-l faceţi pe cel rău să piară dintre voi. 

„Cât de sfântă şi de potrivită cu Dumnezeu e legea! Căci dacă ucigaşii de trupuri trebuie 
numaidecât să moară, după lege, cum nu se va primejdui, pe drept cuvânt, cel ce pricinuieşte o 
rătăcire pierzătoare sufletului şi-l aruncă pe acesta, care, după cuvântul Mântuitorului, e mai 
bun decât trupul, în gropile pieirii? De aceea a legiuit Dumnezeu ca amăgitorul şi batjocoritorul 
celor sfinte să fie supus la pedeapsa ucigașului” 2%. 

6: Dacă fratele tău dinspre tată sau fratele tău dinspre mamă sau fiul tău sau fiica 
ta sau femeia de la sânul tău sau prietenul tău care-i una cu sufletul tău te va ruga în taină 
zicând: - Să mergem şi să slujim altor dumnezei..., pe care tu nu i-ai ştiut, nici tu şi nici 
părinţii tăi, 

7: unora dintre dumnezeii neamurilor din preajma voastră, aproape de tine sau 
departe de tine, de la o margine a pământului pân-la marginea pământului, 


8: să nu te învoieşti cu el, nici să asculţi de el; ochiului tău să nu i se facă milă de el, 


2 DBUT, p. 230 

21 BBVA, p. 217 

* Ava Dorotei, Învăţături de suflet folositoare, V, 8 

să nu te-nduri de el şi nici să-l tăinuieşti; 

9: ci dă-l cu totul pe faţă; mâna ta să fie cea dintâi asupră-i ca să-l omoare, şi apoi 
mâinile poporului întreg. 

Dă-l cu totul pe față: „în sensul: denunţă-l în faţa tuturor (secvenţă absentă din Textul 
Ebraic)”26. 

10: Cu pietre-l vor ucide şi va muri, pentru că a-ncercat să te abată de la Domnul, 
Dumnezeul tău, Cel ce te-a scos din ţara Egiptului, din casa robiei. 

Obligativitatea uciderii celui depărtat de Dumnezeu rămâne şi în Creştinism, dar capătă 
un alt sens: „când a poruncit să fie ucis păcătosul voia, adică, să-l mute de la moarte la viaţă, la 
lipsa de patimi, ce se dobândeşte prin (dreapta) credință. Învăţătorii de lege, însă, n-au înţeles 
lucrul acesta; interpretau legea căutând să se biruie unii pe alții şi dădeau astfel prilejuri celor ce 
voiau să hulească în zadar legea". 

11: Şi dacă-ntregul Israel va auzi, se va teme, şi o altă asemenea faptă rea nu se va 
mai face-n mijlocul vostru. 

12: lar dacă-n vreuna din cetăţile pe care Domnul, Dumnezeul tău, ţi le dă ca să le 
locuieşti vei auzi spunându-se 

13: că dintre voi au ieşit oameni nelegiuiți care-i stârnesc pe locuitorii cetății lor 
zicând: - Să mergem şi să slujim altor dumnezei..., pe care voi nu i-aţi ştiut, 

14: caută, cercetează şi întreabă bine, şi de va fi adevărat lucrul acela, cum că-ntre 
voi s-a petrecut acea urâciune, 

15: de tot să-i ucizi pe locuitorii acelei cetăţi cu lovire de sabie, şi s-o stârpeşti de 
istov, pe ea şi tot ce este în ea. 

„Textul Ebraic adaugă: chiar şi vitele ei să le treci prin ascuțişul săbiei "2%. 

16: Prăzile ei adună-le pe toate în mijlocul pieţei, iar cetatea arde-o în întregime cu 
foc, pe ea şi toată prada ei, înaintea Domnului, Dumnezeului tău: nelocuită fie-n veci, şi a 
doua oară să nu se mai zidească. 

17: Nimic din cele blestemate să nu se lipească de mâna ta, ca să-Şi potolească 
Domnul iuțimea mâniei Sale şi să-ți dea milă şi să Se-ndure de tine şi să te înmulțească, aşa 
cum li S-a jurat părinţilor tăi, 

Din cele blestemate: „din cele date anatemei, sortite pieirii 

18: de vei asculta glasul Domnului, Dumnezeului tău, şi de vei păzi toate poruncile 
Lui câte ţi le poruncesc eu astăzi, făcând ce este bun şi plăcut înaintea Domnului, Dum- 
nezeului tău. 

„Nespus de gravă era apreciată situația în care o cetate întreagă ar fi căzut în idolatrie. 
În acest caz, Legea prevedea, ca pedeapsă, dărâmarea acesteia până în temelii şi uciderea a tot 
ce era suflare de viaţă, de la om şi până la dobitoc, în această cetate””*. Oricum, nicăieri în 
Vechiul Testament nu se relatează ca vreo cetate să fi fost pedepsită astfel, exceptând cetatea 
Ghibea (Judecători, cap. 19-20), pedepsită cu nimicirea, însă nu pe motiv de idolatrie. 


22229 


CAPITOLUL 14 — Jelanii oprite. Mâncăruri curate şi necurate. 


1: Fii sunteţi ai Domnului, Dumnezeului vostru; să nu vă curăţiţi deasupra 
mortului, nici să vă radeţi între ochi. 


2 BBVA, p. 217 

1 Clement Alexandrinul, Stromate, VII, 14, 3-4 
2% BBVA, p. 218 

2 BBVA, p. 218 

2% AB, p. 175 

„Întregul verset se referă la unele rituri funerare practicate de neamurile Canaanului, 
rituri pe care Legea lui Dumnezeu le interzice. În legătură cu primul (rit) versiunea ebraică 
denunță practicarea unor incizii corporale, practică la care se face aluzie şi în Levitic 19,28. 
Septuaginta însă foloseşte verbul fivao (de altfel, singura dată în întreg Vechiul Testament) = a 
purifica, a deveni strălucitor (prin purificare), ceva asemănător cu expresia a străluci de 
curăţenie, ceea ce n-ar exclude ritualul unei purificări prin incizare”%!. Cât priveşte raderea în- 
tre ochi, „poate fi vorba de raderea smocului de păr dintre sprâncene. Traducătorii din ebraică, 
deşi pornesc de la textualitatea expresiei între ochi, glosează pe ideea tunderii părului de pe 
frunte (cum am zice azi, tunderea bretonului), sau pe cea a raderii părului din porțiunea frontală 
a capului'2*?. 

2: Că popor sfânt îi eşti tu Domnului, Dumnezeului tău, şi pe tine te-a osebit 
Domnul, Dumnezeul tău, să-l fii popor ales între toate neamurile câte se află pe faţa pă- 
mântului. 

3: Nimic spureat să nu mâncaţi. 

„„Spurcat e mai puternic decât necurat şi are aici un conţinut religios-moral: ceea ce este 
urâciune în faţa Domnului, termen care condamnă orice formă de idolatrie”?*?. 

4: lată animalele pe care le puteţi mânca: viţelul din vaci, 

5: mielul din oi şi iedul din capre; cerbul, gazela, antilopa, bivolul, ţapul sălbatic, 
bourul şi girafa. 

Girafa: „literal: cămila-panteră. Acest fel de interdicții alimentare, enumerate mai jos, 
sunt mai explicite în Levitic 11; unele sunt reluate aici, dar nu toate vietățile pot fi identificate 
foarte precis"?**. 

6: Orice animal care are copita despicată, cu copita adică despărţită-n două unghii, 
şi care face parte dintre rumegătoare, îl puteţi mânca. 

„În tradiţia iudaică, şi apoi în cea creştină, verbul Swymiew a fost interpretat alegoric: 
despicarea copitei a fost văzută ca un indiciu al capacităţii de discernământ'?**. 

Puteau fi mâncate cornutele mari şi mici, atât cele domestice, cât şi cele sălbatice. 
„acestea, dat fiind că merg repede pe drum cu aceste două unghii, simbolizează pe cei ce merg 
corect pe calea Legii”2%. Poate fi vorba şi despre o depăşire a egoismului: „piciorul e simbolul 
mersului prin fapte. lar despicătura copitei e chipul clar a putinţei de-a merge, de-a păşi drept şi 
fără vină în amândouă direcţiile: spre noi şi spre alţii”. „Cu copita despicată înseamnă că cel 
drept merge şi în lumea aceasta şi aşteaptă şi veacul cel sfânt”*. „Animalul cu copita despicată 
în două arată dreptatea; că dreptatea are talerele egale; acest animal apoi rumegă propria sa 
mâncare, mâncarea dreptății, adică Cuvântul; Cuvântul intră în noi din afară prin cateheză, aşa 
cum intră mâncarea; iar dinăuntru, ca din stomac, este trimis minţii spre a fi păstrat în memorie. 
Omul drept rumegă hrana cea spirituală când are în gura sa Cuvântul; dreptatea o desparte în 
două: sfinţeşte şi aici pe pământ pe omul drept, dar îl trimite şi în veacul ce va să fie”. 

7: Dintre cele ce rumegă şi dintre cele cu copita despicată şi din cele cu unghiile 
despărțite să nu mâncaţi: cămila, iepurele şi ariciul, cele ce rumegă fără să aibă copita 
despicată; acestea pentru voi sunt necurate; 

Cămila: este vorba despre dromader, cămila cu o cocoaşă, cămila cu două cocoaşe fiind 
foarte rară în Orientul Apropiat. 


%1 BBVA, p. 218 

“2 BBVA, p. 218 

5 BBVA, p. 218 

+ BBVA, p. 218 

5 SEP 1, p. 570 

* St. Macarie Egipteanul, Omilii duhovniceşti, XXXIL, 4 

%7 St. Chiril al Alexandriei, Despre închinarea şi slujirea în duh şi adevăr, V 
8 Barnaba, Epistola, X, |l 

% Clement Alexandrinul, Pedagogul, III, 76, 1-2 

Prin iepure s-a tradus ebraicul arnebet, care desemna toate speciile acestei familii 
cunoscute în Orient. Simbolic, iepurele reprezintă desfrâul şi lipsa de măsură. Este oprit 
consumul iepurelui „ca să nu fi sodomit, nici să te amesteci cu unii ca aceştia; că iepurele îşi 
schimbă în fiecare an culcușul, câţi ani trăieşte, atâtea culcuşuri are”. 

&: şi porcul, pentru că, deşi are copita despicată şi despărţită-n două unghii, nu ru- 
megă; necurat e pentru voi. Din cărnurile acestora să nu mâncaţi, de stârvurile lor să nu 
vă atingeți. 

Ebraicul kaziir desemna o specie de porc semisălbatic. În general, orientalii evită 
porcul, acesta fiind în vechime principalul purtător al leprei. Porcul simbolizează ignoranța, 
lăcomia, desfrâul şi egoismul. „Despre porc a vrut să spună aceasta: Să nu te lipeşti de astfel de 
oameni, care sunt asemenea porcilor! Cu alte cuvinte: oamenii, când trăiesc în belşug, uită de 
Domnul; dar când sunt în nevoi, îşi aduc aminte de Domnul; că şi porcul, când mănâncă, nu ştie 
de stăpânul său; dar când e flămând guiţă; iar dacă primeşte mâncare iarăşi tace””*!. „Legea 
opreşte să se mănânce animalele care prin natura lor sunt grase, de pildă porcii, că de felul lor 
au multă carne grasă. O carne ca aceasta folosesc cei cărora le place să trăiască în desfătări. Se 
spune că un filosof, făcând etimologia cuvântului is (= porc; gr.), a arătat că acest cuvânt vine 
de la cuvântul this (= jertfă), pentru că porcul este un animal propriu pentru jertfă (thisis) şi 
pentru junghiere'”?. În plus, „porcul este simbol al desfrânării, pentru că-i iubitor de plăceri, 
pofticios, murdar, are patimă necurată după mâncări şi împreunări, îi place să fie scărpinat şi să 
stea în mocirlă şi pune carne pe el pentru tăiere şi pieire””*. 

9: Din toate [vietăţile] care sunt în apă le puteţi mânca pe acelea care au aripi şi 
solzi; pe acestea le puteţi mânca, 

10: dar pe nici una din cele ce nu au aripi şi solzi să n-o mâncaţi; acestea pentru voi 
sunt necurate. 

Dintre vieţuitoarele acvatice, Legea îngăduie doar consumul peştilor. Sunt oprite 
moluştele, crustaceele, caracatița etc. „Să nu te asemenea, lipindu-te de nişte oameni ca aceştia, 
care până la sfârşit sunt nelegiuiți şi osândiți la moarte, după cum şi aceste viețuitoare ale mării 
sunt singurele blestemate să înoate în adânc, că nu înoată ca celelalte, ci locuiesc pe pământul 
de jos din adânc”. 

11: Orice pasăre curată o puteți mânca. 

12: Dar dintre zburătoare să nu le mâncaţi pe acestea: vulturul, zgripțorul şi 
vulturul-de-mare; 

Prin vultur (ebr. neşer) se înțeleg toate speciile acestuia. Zgriptorul (ebr. peres) pare a 
desemna o specie de vultur ce se hrăneşte mai ales cu peşti, Gypaetus barbatus. Ar putea fi 
aceeaşi pasăre cu vulturul de mare (ebr. azuaiah). 

13: şoimul şi eretele cu soiurile lor; 

Șoimul (ebr. daah) este cunoscutul răpitor diurn, din familia falconidelor. Eretele (ebr. 
aiah) pare a fi o specie înrudită. 

14: corbul cu soiurile lui; 

Prin corb sunt înțeleşi toți reprezentanţii acestei familii. 

15: struţul, cucuveaua, precum şi pescăruşul cu soiurile lui, 

Struţul (ebr. bat haiaanah = fiica strigătului) este interzis evreilor, deşi popoarele din 
zonă consumă carnea acestuia. Prin cucuvea e tradus ebraicul takmas, despre care nu se ştie cu 
exactitate ce specie denumeşte. Pescărușul (ebr. şalaq) pare a fi, în fapt, cormoranul. 

16: bâtlanul, cocorul şi ibisul; 

Bâtlanul sau huhurezul (Bibha 1982) traduce ebraicul kos, desemnând fie o specie de 


* Barnaba, Epistola, X, 6 

1 Barnaba, Epistola, X, 3 

*2 Clement Alexandrinul, Stromate, Il, 105, 1-2 
3 Clement Alexandrinul, Stromate, V, 51, 3 

* Barnaba, Epistola, X, 5 

bufniţe, fie, mai probabil, pelicanul sau cormoranul. Cocorul (ebr. ianşuq) ar putea desemna 
lebăda, aici. 

17: huhurezul, vultanul cu soiurile lui, pupăza, bufnița, 

Huhurezul redă ebraicul qaat, fiind vorba despre pelican. Wultanul traduce ebraicul 
rakhama (= cel tandru), desemnând o specie de vultur caracterizată prin afecțiunea arătată 
puilor. În finalul versetului apare din nou şalag, echivalat de Biblia 1982 cu șoimul de mare. 
Pupăza e pasărea cunoscută şi de noi. 

18: pelicanul, cormoranul cu soiurile lui, lebăda şi liliacul. 

Pelicanul încearcă echivalarea ebraicului kasiidah, cuvânt ce s-ar traduce prin milostiva 
şi desemnând probabil barza, cunoscută pentru afecțiunea sa față de pui. Cormoranul apare 
unde textul ebraic are anafah, care ar însemna pasăre supărată; posibil să fie vorba despre 
papagal. Lebăda echivalează ebraicul dukifat, care ar corespunde pupezei. În sfârşit, liliacul 
(ebr. atalaf), deşi mamifer, e socotit până azi între păsări în Orientul Apropiat; el a devenit 
simbolul 1dolatriei. 

Sunt, în general, oprite consumului păsările răpitoare. „Căci acestea zboară la înălțime 
şi se bucură de locurile înalte şi urăsc pe cele de jos. Iar aşa este cel fudul şi îngâmfat, care are 
în sine cugetul trufaş şi e obişnuit să dispreţuiască pe omul cuviincios şi modest şi nu-i place să 
consimtă cu cei smeriți”?%. „Să nu te lipeşti, nici să nu te asemenea cu astfel de oameni, care 
nu ştiu să-şi câştige hrana lor cu osteneală şi sudoare; ci, cu fărădelegea lor, răpesc averi străine; 
şi mergând, cu înfăţişare nevinovată, pândesc şi se uită de jur-împrejur pe cine să despoaie din 
pricina lăcomiei lor, ca şi păsările acestea, care nu-şi câştigă singure hrana, ci stau trândave şi 
caută cum să mănânce cărnuri străine; sunt o ciumă, prin răutatea lor'”2*. Critica nu e, desigur, 
la adresa păsărilor, ci a oamenilor ce se aseamănă păsărilor de pradă. 

19: Toate insectele înaripate sunt necurate pentru voi; să nu mâncaţi din ele. 

Insectele erau oprite israeliților, o excepţie constituind lăcusta, din care orientali 
mănâncă, până azi, patru soiuri, arbeh, solam, kargol şi kagab. 

20: Orice zburătoare curată o puteţi mânca. 

21: Să nu mâncaţi nici o mortăciune; dă-o străinului ce se află în cetăţile tale, s-o 
mănânce el; sau dă-o celui de alt neam; că popor sfânt Îi eşti tu Domnului, Dumnezeului 
tău. 

Miel să nu fierbi în laptele mamei sale. 

Miel: „ca şi la Ieşirea 23, 19; 34, 26, Textul Masoretic preferă ied”. „Ultima 
recomandare este, probabil, o aluzie la un obicei al vechilor populaţii canaaneene, de care evreii 
trebuia să se distingă'”"*%. Toate aceste prescripţii alimentare au fost prezentate şi la capitolul 11 
al Cărții Levitic, unde apăreau şi animale în plus oprite consumului. Deosebirea poate proveni 
de acolo că, îndepărtându-se de Egipt, anumite soiuri nu mai erau întâlnite de evrei în noua lor 
țară (de exemplu, crocodilul, de care aici nu se mai face pomenire). Între animalele oprite intrau 
şi acelea divinizate în alte părți, în special în Egipt, sau acelea socotite respingătoare. 

22: Să pui de-o parte zeciuială din toată roada seminţelor tale, roada țarinei tale de 
la an la an, 

23: şi s-o mănânci în faţa Domnului, Dumnezeului tău, în locul pe care Domnul, 
Dumnezeul tău, îl va alege pentru ca-n-trânsul să I se cheme numele; adu zeciuieli din 
grâul tău, din vinul tău, din untdelemnul tău, şi pe întâi-născuţii cirezilor tale şi ai 
turmelor tale, ca să înveţi a te teme de Domnul, Dumnezeul tău, în toate zilele. 

24: Dar dacă drumul va fi prea lung pentru tine şi dacă nu le vei putea duce pentru 
că locul pe care Domnul, Dumnezeul tău, l-a ales spre a 1 se chema într-însul numele îţi e 


5 St. Chiril al Alexandriei, Despre închinarea şi slujirea în duh şi adevăr, V 
** Barnaba, Epistola, X, 4 

1 BBVA, p. 218 

* SEP 1, p. 571 

departe, atunci, pentru că Domnul, Dumnezeul tău, te-a binecuvântat, 

25: vinde-le pe argint, ia argintul în mâinile tale şi mergi la locul pe care Domnul, 
Dumnezeul tău, îl va alege, 

26: şi cu argintul acela cumpără tot ce va pofti sufletul tău: şi din boi, şi din oi, şi 
din vin, şi din sicheră, şi din tot ce-ţi va pofti sufletul tău, şi mănâncă acolo, în fața 
Domnului, Dumnezeului tău, şi te veseleşte, tu şi familia ta, 

27: dar şi levitul care este-n cetăţile tale, pentru că el nu are parte şi nici moştenire 
împreună cu tine. 

„Centralizarea cultului are drept consecință renunţarea la una din ideile, până atunci 
fundamentale, ale aducerii jertfei: nu mai era obligatoriu ca produsele vegetale şi animale 
consumate în cadrul unui ritual, înaintea lui Dumnezeu, să provină din propria jertfă'?*. În plus, 
se vorbeşte despre veniturile preoților şi leviţilor, care „constau nu numai din primiţii şi 
primogenituri, ci mai ales din zeciuiala care se percepea de două ori pe an aducând mari resurse 
de întreţinere a slujitorilor la altar. Prima zeciuială consta din îndatorirea fiecărui israelit de a da 
leviţilor dijmă din roadele pământului (cereale şi fructe) şi din animale. Cel ce voia să-şi 
răscumpere dijma trebuia să adauge la preţul ei a S-a parte (Levitic 27, 30-32). Zeciuiala a doua 
revenea tot leviţilor, deoarece la împărțirea Țării Sfinte nu primiseră nici o parte de moştenire şi 
ea era de fapt dijma celor ce erau prea departe de locaşul sfânt şi nu puteau veni la el cu produsele 
agricole şi cu animalele. În acest caz Legea mozaică prevedea aducerea arginţilor necesari 
locaşului sfânt pentru a putea cumpăra cu ei cele pentru pregătirea ospățului sacrificial. La un in- 
terval de trei ani se adunau veniturile din zeciuielile primite în anul acela şi se pregătea un mare 
ospăț sacrificial la care participau şi străinii, sclavii şi văduvele, pe lângă preoți şi leviţi”2%. 

28: După trei ani să scoţi toate zeciuielile roadelor tale din anul acela şi să le pui în 
cetăţile tale; 

29: atunci să vină levitul - căci el nu are parte şi moştenire împreună cu tine — şi 
străinul şi orfanul şi văduva, cei ce se află în cetățile tale, şi să mănânce şi să se sature, 
pentru ca Domnul, Dumnezeul tău, să te binecuvinteze în tot lucrul pe care-l vei face. 

„Zeciuiala din fiecare al treilea an trebuia folosită în scopul ajutorării leviţilor, săracilor, 
văduvelor şi orfanilor”!. 


CAPITOLUL 15 — Anul iertării. Întâii-născuţi. 


1: În anul al şaptelea vei faceiertare. 

„Legea privind anularea datoriilor în cel de al şaptelea an porneşte de la vechiul obicei 
de a lăsa terenurile agricole nelucrate, pentru refacerea lor, la fiecare şapte ani (Ieşirea 23, 10; 
Levitic 25, 4). În acest an creditorii trebuiau să renunţe la împrumuturile acordate debitorilor. 
Un asemenea contract putea să stipuleze că, în cazul nerambursării datoriei, debitorul sau un 
membru al familiei sale erau pasibili de a deveni sclavi sau să fie constrânşi să muncească 
pentru creditor. Aceste clauze îşi pierd valabilitatea după proclamarea anului sabatic, în care 
prevala iertarea Domnului în favoarea celor săraci'””. O remarcă asupra comentariului de mai 
sus: Anul sabatic a fost proclamat îndată după ieşirea din Egipt! Mai mult, hotărârea lăsării 
odihnei ţarinilor s-a dat deodată cu cea a iertării datoriilor în anul al şaptelea. 

2: lată care este rânduiala iertării: Vei ierta întreaga datorie pe care ţi-o datorează 
aproapele tău şi fratele tău; să nu o ceri înapoi, pentru că iertare 1 s-a chemat Domnului, 
Dumnezeului tău. 


* DEUT, p. 231 
5 AB, p. 289 
1 AB, p. 164 
5 DEUT, p. 231 

„Întrucât în anul sabatic nu se lucra pământul şi nu erau nici venituri, Legea porunceşte 
ca datoriile să fie amânate şi nu iertate, aşa cum susțin talmudiştii. Toţi cei ce dădeau împrumut 
oamenilor lor săraci trebuiau în acest an să-i ierte de datorii, de aceea şi anul sabatic a primit 
numele de iertare (şemittah -15, 1) sau de iertarea Domnului (şemittah laiahve - 15, 2)”. 

3: De la cel străin cere ceea ce-i al tău asupră-i; dar fratelui să-i ierţi datoria pe care 
el o are către tine. 

4: Că-n mijlocul tău nu va fi sărman (pentru că Domnul, Dumnezeul tău, te va 
binecuvânta în ţara pe care ţi-o dă s-o stăpâneşti ca moştenire), 

5: numai dacă veţi asculta cu luare-aminte glasul Domnului, Dumnezeului vostru, ca 
să păziți şi să pliniți toate poruncile acestea pe care ţi le poruncesc eu astăzi. 

„Vezi adevărul fulgerând în umbre? Căci arată şi aici cât se poate de învederat iconomia 
Mântuitorului nostru privitoare la noi. Pentru că celor ce au venit lângă EI prin credinţă şi s-au 
făcut casnici şi fraţi ai Lui prin aceea că s-au împărtăşit de Sfântul Duh şi s-au făcut părtaşi de 
firea dumnezeiască, le-a iertat datoriile şi n-au trebuit să plătească nimic. Căci n-a cerut de la ei 
suferirea pedepselor pentru neascultare, măcar că erau datori să dea socoteală pentru viaţa lor 
dinainte. lar pe cei încă străini şi de alt neam i-a lăsat sub povara datoriilor, pentru necredința 
lor şi pentru faptul că s-au ţinut cât mai departe de familiaritatea cu EI, şi i-a supus osândei şi 
trebuinţei de-a fi pedepsiţi, ca pe unii ce au păcatul încă neşters”"2**. 

6: Căci Domnul, Dumnezeul tău, te va binecuvânta după cum ţi-a spus: tu vei 
împrumuta neamuri multe, dar tu nu te vei împrumuta; şi peste multe neamuri vei fi 
stăpân, dar ele pe tine nu te vor stăpâni. 

Septuaginta „foloseşte verbul danizo = a împrumuta bani cu dobândă, aşa cum e folosit 
aici, ca şi în versetele 8 şi 10, precum şi în cap. 28 versetele 12 şi 14. Traducerile Textului 
Masoretic însă introduc şi ideea unui amanet (gaj, garanție, zălog) pe care creditorul îl deţine de la 
debitor şi care trebuie restituit odată cu iertarea datoriei. După unii interpreți, amanetul putea fi 
chiar unul din copiii debitorului, care trebuia să muncească în contul datoriei neachitate. În altă 
ordine de idei, versetele 1-11 cunosc două variante de interpretare, în funcție de formularea 
traducerii după Textul Masoretic: pe de-o parte, aceea a rabinilor talmudişti, care văd o iertare 
radicală şi definitivă a datoriilor şi, pe de alta, aceea a moderaţilor, care cred că iertarea era doar 
temporară, pe durata anului sabatic, aşa cum pare a sugera versetul 92%. 

Conform unei tâlcuiri patristice: „Evreul a dat cu împrumut popoarelor, dar el n-a primit 
de la ele învăţătura, ci ele au luat-o de la el, căruia 1-a deschis Dumnezeu comoara Sa, pentru ca 
ploaia cuvântului Său să dea roade popoarelor, să fie el mai mare peste popoare şi să nu aibă pe 
cineva mai mare peste el”. Fără a contrazice cuvântul de mai sus, arătăm că a sosit timpul în 
care Evreul să-şi ceară împrumutul înapoi de la neamuri, adică să redescopere învățătura mântul- 
toare, pornită oarecând de la el şi reprimită azi cu mare dobândă. 

7: lar dacă-n ţara pe care Domnul, Dumnezeul tău, ţi-o dă, dacă-n vreuna din 
cetăţile tale va fi-n mijlocul tău cineva sărac, să nu-ţi învârtoşezi inima, nici să-ţi închizi 
mâna de dinaintea fratelui tău celui lipsit; 

8: dimpotrivă, deschide-ţi mâinile-amândouă şi împrumută-l cu oricât îi va trebui 
şi pentru orice are lipsă. 

9: Ia aminte asupră-ţi, ca nu cumva-n ascunzişul inimii tale să fie gând nelegiuit 
care să zică: - Se apropie anul al şaptelea, anul iertării..., şi să caţi cu ochi rău asupra 
fratelui tău celui lipsit şi să nu-i dai; că el va striga-mpotriva ta către Domnul, şi mare 
păcat va fi întru tine. 

Legea veghează până şi asupra ascunzișului inimii: „Noi oamenii păcătuim uşor cu 


AB, p. 308 

2 Sf. Chiril al Alexandriei, Despre închinarea şi slujirea în duh şi adevăr, VII 
 BBVA, p. 219 

25 Sf. Ambrozie al Milanului, Scrisori, XXXVII, 14 


Sl 


gândul. De aceea Cel Care a zidit una câte una inimile noastre, ştiind că cele mai multe păcate 
le săvârşim din imboldul gândurilor noastre, a poruncit ca în primul loc mintea să ne fie curată. 
Şi pentru că păcătuim uşor cu mintea, Dumnezeu ne cere să avem de ea mai multă purtare de 
grijă şi pază”. 

10: Dă-i, dă-i şi împrumută-l cu cât îţi cere şi după cum are trebuinţă; iar când îi 
dai, să nu ţi se strângă inima; că pentru aceasta te va binecuvânta Domnul, Dumnezeul 
tău, întru toate faptele tale şi-ntru totul, oriunde mâinile tale vor lucra. 

„Poruncind deci să se dea împrumuturi şi tăind lăcomia şi făgăduind celor ce voiesc să 
facă această binecuvântare, le cere ca, după ce se scurg şapte ani peste datorii, să le ierte, 
cinstind timpul iertării tuturor, adică cel al venirii lui Hristos, în care am fost îndreptaţi toți prin 
credinţă. Căci atunci am dobândit amnistia vechilor păcate prin aceea că EI a pironit pe crucea 
Sa zapisul cel împotriva noastră şi a înlăturat pedepsele ce le datoram Judecătorului. [...] E un 
obicei al dumnezeieştii Scripturi să asemene tot răstimpul veacului de față şi de acum cu o 
săptămână, din pricina întoarcerii zilelor la început. Căci sfârşitul săptămânii e Sâmbăta. lar ve- 
cină nemijlocită este ziua a opta, care aduce un nou început al veacului prin învierea lui Hristos. 
[...] Deci Hristos a venit, după Scriptură, la sfârşitul veacului de faţă şi oarecum Sâmbăta, când 
i-a Şi eliberat pe toţi cei legaţi în lanţurile păcatelor lor şi îndatorați Lui cu pedepsele pentru 
neascultare. [...] Deci legea ne-a arătat indirect şi ca prin ghicitură taina dumnezeiască, 
poruncind să se facă iertare în anul al şaptelea. Şi introduce pe cărările bunătăţii, învățând să se 
pună iubirea de frați mai presus de bani şi îndemnând pe Israeliţi să fie darnici şi să 
împărtăşească ale lor altora. Ea porunceşte bunătate față de frate şi vecini, ca pe o deprindere în 
purtarea de grijă mai iubitoare faţă de toţi'”*:. 

11: Că săraci nu vor lipsi de pe pământ; de aceea-ți poruncesc eu ţie să faci această 
faptă şi-ţi spun: Deschide, deschide-ţi mâna către fratele tău, către săracul tău şi către 
sărmanul tău din ţara ta! 

12: De ţi se va vinde ţie fratele tău, evreu sau evreică, şase ani îţi va sluji, iar în al 
şaptelea îl vei lăsa să plece de la tine liber. 

„Aceste obiceiuri erau simboluri ale veacului, care-şi face revoluţia în cicluri de câte 
şapte zile ale săptămânii în drumul căruia suntem cuprinşi şi noi: în acest an păcatele se iertau 
după binevoitoarea înţelegere a Domnului nostru, ca să nu fim daţi pedepsei fără de sfârşit a 
veacului viitor. Aşadar cuvântul de şapte ori se foloseşte din pricina înrudirii lui şapte cu lumea 
aceasta, pentru că oamenii îndrăgostiți de această lume trebuie să-şi afle pedeapsa, mai ales o- 
biectele care i-au făcut să-şi aleagă o viață păcătoasă'””. „Iar Domnul nostru lisus Hristos la 
sfârşitul veacurilor, ca după şapte ani, a iertat datoriile şi a eliberat pe cei ce au păcătuit [...]. Şi 
vremea iertării s-a arătat în timpul sărbătorii Corturilor, care închipuieşte taina învierii, când 
cortul, sau trupul din pământ al fiecăruia, se preschimbă'?“. 

13: Iar când îl vei lăsa să plece de la tine liber, nu-l lăsa să plece cu mâna goală, 

14: ci dă-i cu dărnicie din turmele tale şi din grâul tău şi de la teascul tău; după cum 
te-a binecuvântat pe tine Domnul, Dumnezeul tău, aşa dă-i şi lui. 

„Aceasta însemna că toată vremea, dinainte de venirea Mântuitorului nostru, Israil era 
strâmtorat de duhul robiei, înjugat sub legea care pedepsea. Dar, când în timpurile din urmă ale 
veacului (căci sâmbăta ni s-a dat şi drept chip al acestora) a răsărit Emanuil, a fost alungat 
duhul robiei. Şi nedând nimic Stăpânului, au fost chemaţi la libertate şi răscumpărare, la slava 
înfierii. Căci cei ce au crezut s-au îndreptat, după Scripturi, nu din faptele legii, ci din credință. 
[...] lar lăsându-ne liberi, adică izbăvindu-ne de păcate şi înfrumusețându-ne cu harul înfierii, 
ni s-a adăugat, ca merinde bună, pe Sine Însuşi, ca jertfă neprihănită şi ca oaie dusă spre 

Junghiere pentru noi, dăruindu-ne putinţa să ne împărtăşim de binecuvântarea de-viaţă- 
făcătoare, adică de sfântul Lui trup şi sânge. Aceasta socotesc că înseamnă trebuința de-a da 
merinde din oi, din pâine şi vin, în anul al şaptelea, adică în Sâmbăta spirituală (inteligibilă) 
celor chemaţi la libertate din bunătatea Stăpânului””*!. 

15: Adu-ţi aminte că şi tu ai fost rob în ţara Egiptului şi că Domnul, Dumnezeul 
tău, te-a scos de acolo; iată de ce-ţi poruncesc eu ţie să faci fapta aceasta. 

16: Iar dacă acela îţi va zice: - Nu mă duc de la tine!..., pentru că te-a-ndrăgit, pe 
tine şi casa ta, de vreme ce-i este bine la tine, 

17: să iei undreaua şi să-i găureşti urechea lipită de canatul uşii, şi-ţi va fi el rob în 
veci. Tot aşa vei face şi cu slujnica ta. 

„Fiind aşa de înrădăcinată în societatea antică, Moise nu a putut să desființeze sclavia 
din viaţa israeliților, ci numai a îngrădit-o prin anumite prescripții descoperite de Dumnezeu. 
Prin normele Legii a căutat numai să îmbunătățească viaţa sclavilor, pe care-i socoteşte ca pe 
nişte oameni angajaţi să muncească sub ascultarea stăpânilor lor. Astfel, sclavului evreu i se dă 
posibilitatea de răscumpărare, în urma căreia stăpânul era obligat să-i dea libertatea (Levitic 25, 
49). Un sclav evreu trebuia să lucreze doar 6 ani, iar în al 7-lea, stăpânul îl elibera dându-i 
daruri. Dobândirea libertăţii implica şi pe soția acestuia, exceptând cazul că sclava fusese 
primită de la stăpân şi ea rămânea în continuare în această stare împreună cu fiii săi, până la 
începutul anului al 7-lea al sclaviei sale. Dacă sclavul era mulțumit de felul cum fusese tratat de 
stăpânul său, Legea prevede că robul poate să rămână şi după cei 7 ani în slujba acestuia, însă 
trebuia să se prezinte în faţa judecătorului ca să dea o declarație că vrea să rămână pe mai 
departe în casa stăpânului. În această situaţie, sclavului i se găurea urechea, ca simbol că 
rămâne rob pe vecie cu familia sa'?”. 

„Robul care-şi iubeşte stăpânul, femeia şi copii, renunțând la libertatea adevărată pentru 
legătura cu cele trupeşti, se face rob veşnic. De aceea 1-a fost găurită urechea cu sula, ca nu 
cumva, auzind prin deschizătura firească a auzului, să primească vreun gând de libertate, ci să 
rămână necontenit rob, iubind cele de aici”. Despre acest aspect am mai vorbit în 
comentariul la /eșirea. 

18: Să nu-ţi vină greu când îl vei lăsa să plece liber de la tine, fiindcă-n şase ani el 
ţi-a slujit pentru simbria pe un an a unui simbriaş; şi te va binecuvânta Domnul, Dumne- 
zeul tău, în toate câte vei face. 

Putem vedea în rob pe acel păcătos care, prin căință, întrece nevoințele simbriaşului, 
adică ale aceluia ce, nedespărţindu-se vreodată de Dumnezeu, aşteaptă răsplata pentru faptele 
sale. 

19: Tot întâi-născutul de parte bărbătească ce se va naşte în cirezile tale şi-n 
turmele tale îl vei închina Domnului, Dumnezeului tău; cu boul tău cel întâi-născut să nu 
lucrezi, şi pe întâi-născutul oilor tale să nu-l tunzi. 

Acestea sunt fie tipuri ale lui Hristos, fie ale celor născuţi din nou prin Taina Botezului, 
după cum s-a arătat în numeroase locuri din volumele anterioare. 

20: ÎL vei mânca, tu şi familia ta, an de an, în faţa Domnului, Dumnezeului tău, în 
locul pe care Domnul, Dumnezeul tău, îl va alege. 

Referire la jertfa din animale pe care fiecare credincios trebuia s-o aducă, cel puţin odată 
într-un an, la sanctuar. Parte din această jertfă revenea aceluia şi familiei sale. 

21: Dacă însă are-n el o meteahnă, dacă-i şchiop sau orb sau rău vătămat, să nu-l 
jertfeşti Domnului, Dumnezeului tău. 

22: ci să-l mănânci în cetăţile tale; atât cel necurat cât şi cel curat pot să-l mănânce, 
ca pe o căprioară sau ca pe un cerb. 

23: Numai sânge sănu mănânci, ci să-l verşi pe pământ precum apa. 
Despre animalele cu meteahnă am vorbit pe larg în comentariul la Levitic, cap. 22. 


CAPITOLUL 16 — Cele trei sărbători: a Paştilor, a Săptămânilor, a Corturilor. 


1: Să păzeşti luna Spicului şi să-l faci Domnului, Dumnezeului tău, Paştile, pentru că 
în luna Spicului te-a scos Domnul, Dumnezeul tău, din Egipt, noaptea. 

În luna Abib (= spic), numită ulterior Nisan (= început; primăvară), prima lună din 
calendarul religios al evreilor, corespunzătoare lunilor martie-aprilie, sunt prăznuite două mari 
sărbători iudaice: Paştile, legat de Sărbătoarea Azimilor, amintită în versetele 3, 4 şi 8. Despre 
sărbătorile mozaice am vorbit în volumele anterioare (II-IV). 

2: Paştile să I le jertfeşti Domnului, Dumnezeului tău, din turme şi din cirezi, în locul 
pe care Domnul îl va alege pentru ca-ntr-însul să 1 se cheme numele. 

3: Împreună cu ele să nu mănânci dospitură; timp de şapte zile să mănânci cu ele 
azimă, pâinea durerii — că-n mare grabă aţi ieşit voi din Egipt, noaptea, — aşa încât de-a 
lungul vieţii voastre-ntregi să vă aduceţi aminte de ziua când aţi ieşit din ţara Egiptului. 

Pâinea durerii e redată de SEP 1 ca pâinea înjosirii: „(upTrov KuKOGEOG): sintagma 
apare numai aici şi se referă la soarta lor în Egipt (Ieşirea 3, 7.17; Deuteronom 8, 2; 26, 6). 
Termenul K&k&wowg a primit în literatura creştină sensul de mortificare””*. 

„Aici s-ar putea vorbi mult despre motivul pentru care legea lui Dumnezeu porunceşte 
să mâncăm în zilele de sărbătoare pâinea durerii sau azima cu ierburi amare [...]. Aceasta a 
făcut-o din pricină că omului, fiind ființă compusă, nu 1-a fost cu putință, câtă vreme trupul 
pofteşte împotriva duhului (Galateni 5, 17), să respecte cu întreaga ființă sfințenia praznicului, 
pentru că dacă ţii sărbătoarea numai în duh atunci chinui trupul cel neputincios, care din pricina 
dorinţei cărnii nu-i în stare să serbeze şi cu duhul; în schimb, dacă sărbătorim numai trupeşte, 
atunci nu mai putem face loc serbării în duh". „Chiar şi sărbătoarea Paștelui şi cea a 
Azimelor cuprind, zicem noi, pâinea durerii şi nimeni nu poate prăznui o sărbătoare fără a 
mânca pâinea durerii şi fără a lua Paştele cu tristețe sau ierburi amare. Înţelegi deci că ele sunt 
sărbători ale lui Dumnezeu, ele nu sunt compatibile cu plăcerile trupului, ele nu îngăduie nici o 
nepăsare, nici o desfătare, nici o voluptate, ele cer mâhnirea inimii, tristeţe şi smerenie”? 

4: Timp de şapte zile să nu se afle la tine dospitură-n tot ţinutul tău, iar din 
cărnurile pe care le-ai jertfit seara, în ziua cea dintâi, să nu rămână până dimineaţa. 

5: Nu-ţi va fi îngăduit să jertfeşti Paştile în oricare dintre cetăţile tale pe care 
Domnul, Dumnezeul tău, ţi le dă, 

6: ci numai în locul pe care Domnul, Dumnezeul tău, îl va alege pentru ca-ntr-însul 
să 1 se cheme numele, acolo să jertfeşti Paştile, seara, în asfinţitul soarelui, la vremea când 
ai ieşit tu din ţara Egiptului. 

7: Acolo vei fierbe şi vei frige şi vei mânca, în locul pe care Domnul, Dumnezeul 
tău, îl va alege, iar dimineaţa te vei întoarce şi vei merge la sălaşurile tale. 

Am vorbit, în comentariile la /eşirea, despre mielul pascal; aici sunt două noutăți: se pare 
că e îngăduită şi fierberea mielului, iar aducerea jertfei urmează să se facă la sanctuarul unic: „Cu 
toate că era plină ţara iudeilor de zeci de mii de cetăţi şi sate, Dumnezeu a poruncit să se plinească 
cele sfinte şi legea cu privire la Paşti numai în sfânta cetate, litera legii închipuind, socotesc, prin 
aceasta, că nu e îngăduit şi nu se îngăduie cuiva să împlinească taina lui Hristos în orice mod ar 
vrea, adică în orice loc. Căci singurul loc cuvenit ei şi cu adevărat potrivit este sfânta cetate, adică 
Biserica în care este şi preotul legiuit. Şi prin mâini sfințite se săvârşesc cele sfinte şi se aduce 

tămâie lui Dumnezeu, Celui ce ţine toate, şi jertfă curată [...]. Aşadar, ereticii care strâmbă cele 
drepte dispreţuiesc legea cu privire la aceasta, căci jertfesc mielul nu în sfânta cetate, nici prin 
mâinile celor aleşi prin Duhul pentru sfânta slujbă, ci [...] răpindu-şi loruşi cinstea şi jertfind în 
tot locul. Căci, ca nişte tauri batjocoritori şi îngâmfați, se pornesc fără judecată numai spre cele ce 
le place lor”. 

8: Şase zile vei mânca azime, iar ziua a şaptea, ca încheiere, e sărbătoarea 
[închinată] Domnului, Dumnezeului tău; să nu faci în ea nici o lucrare, în afară de cele cei 
se fac sufletului. 

Încheiere: „literal: ieşire (din sărbătoarea Azimelor). Ebraică: adunare solemnă. În toate 
relatările, sărbătoarea Azimelor este strâns legată de aceea a Paştilor”?%. „Menţiunea: în afară 
de cele ce i se fac sufletului lipseşte din "Textul Masoretic. Pe această excepţie însă se vor re- 
zema toate minunile pe care lisus le va face în zi de Sâmbătă, toate îndreptate mai întâi spre 
vindecarea sufletului”?*. 

9: Să-ţi numeri şapte săptămâni întregi; de când începe secera să secere, de atunci 
vei începe să numeri şapte săptămâni. 

10: Îi vei sărbători Domnului, Dumnezeului tău, sărbătoarea Săptămânilor, după 
cum îți dă mâna, din cele ce-ţi vor fi date prin binecuvântarea Domnului, Dumnezeului tău; 

11: şi te vei veseli în faţa Domnului, Dumnezeului tău, tu, fiul tău şi fiica ta, robul tău 
şi roaba ta, levitul din cetăţile tale, străinul, orfanul şi văduva, cei care vor fi în mijlocul 
vostru, în locul pe care Domnul, Dumnezeul tău, îl va alege pentru ca-ntr-însul să 1 se 
cheme numele. 

12: Adu-ţi aminte că ai fost rob în ţara Egiptului; păzeşte şi plineşte poruncile 
acestea. 

După ce era adus un snop cu cele dintâi roade ale orzului, se numărau 7 săptămâni şi 
apoi se ținea, în ziua întâi a săptămânii (Duminica), Sărbătoarea Săptămânilor sau Cincizecimea 
sau Sărbătoarea Secerişului. După Pogorârea Duhului Sfânt, în ziua Cincizecimii anului 30, 
sărbătoarea a căpătat, pentru creştini, o nouă semnificație 

13: Sărbătoarea Corturilor s-o serbezi în şapte zile, când vei fi adunat strânsura 
din aria ta şi din teascul tău. 

14: Şi te vei veseli în sărbătoarea ta, tu, fiul tău şi fiica ta, robul tău şi roaba ta, 
levitul şi străinul, orfanul şi văduva, cei ce sunt în cetăţile tale. 

15: Şapte zile îi vei sărbători Domnului, Dumnezeului tău, în locul pe care Domnul, 
Dumnezeul tău, îl va alege pentru ca-ntr-însul să I se cheme numele; dacă Domnul, 
Dumnezeul tău, te va binecuvânta în toate roadele tale şi-n tot lucrul mâinilor tale, tu vei fi 
veselindu-te. 

„Sărbătoarea corturilor sau, mai exact, a colibelor, are loc toamna, după ce s-au încheiat 
toate lucrările în agricultură. Este o sărbătoare a bucuriei, a recunoştinței față de Dumnezeu, 
care a binecuvântat poporul şi i-a dat o recoltă bogată. Denumirea colibelor provine probabil 
din faptul că, în timpul culesului strugurilor, israeliții se adăposteau în colibe din ramuri, 
ridicate în podgorii'2. 

16: De trei ori pe an, toți ai tăi de parte bărbătească se vor înfăţişa înaintea 
Domnului, Dumnezeului tău, în locul pe care-l va alege EI: la sărbătoarea Azimelor, la săr- 
bătoarea Săptămânilor şi la sărbătoarea Corturilor. În faţa Domnului, Dumnezeului tău, 
să nu te înfăţişezi cu mâinile goale, 

17: ci fiecare după cum îi dă mâna, după cum ţi s-a dat şi ţie prin binecuvântarea 
Domnului, Dumnezeului tău. 


*%7 Sf. Chiril al Alexandriei, Despre închinarea şi slujirea în duh şi adevăr, XVII 
*% BBVA, p. 220 

* BBVA, p. 220 

*% DEUT, pp. 231-232 

Acestea sunt cele trei mari sărbători anuale ale israeliților, stabilite în perioada mozaică. 
Dacă Legea cerea tuturor să fie prezenţi la sanctuarul central în fiecare din aceste sărbători, 
ulterior, din pricina distanțelor mari, s-a rânduit ca fiecare credincios să meargă la Templu cel 
puţin odată într-un an, la una dintre marile sărbători. 

18: În toate cetăţile tale, pe care Domnul, Dumnezeul tău, ţi le dă, îţi vei pune 
judecători şi condeieri, după seminţii, ca să judece poporul cu judecată dreaptă. 

Condeieri: „ca şi la 1, 15, e vorba de grefierii care-i asistau pe judecători; ei însă puteau 
fi şi persoane instruite cu rol de sfetnici pe lângă cârmuitori, judecători şi căpetenii militare'””!. 

19: Ei nu vor face abateri de la judecată, nu vor căuta la faţa omului şi nici nu vor 
primi daruri, căci darurile orbesc ochii înțelepţilor şi strâmbă pricinile drepţilor. 

20: Pe cel drept cu dreptatea să-l urmăreşti, pentru ca voi să trăiţi şi să intrați şi să 
moşteniţi ţara pe care Domnul, Dumnezeul tău, ţi-o dă. 

„Legea a socotit cu multă dreptate că cei rânduiţi să judece se cuvine să se arate mai 
presus de iubirea de câştig şi nu se abat, din cinstire față de vreunii, de la ceea ce e drept şi fără 
pată, ci să ajungă să respingă ca pe un lucru necinstit înclinarea în vreo parte, cântărind după 
lege toate lucrurile, imitând pe Judecătorul tuturor, adică pe Hristos, pe Care însăşi legea l-a 
prevestit clar că va fi, ca Dumnezeu, Judecător drept”? 

21: Să nu-ţi sădeşti ţie crâng, şi nici ceva de lemn, lângă jertfelnicul pe care I-l vei 
face Domnului, Dumnezeului tău. 

22: Şi nici stâlp să nu-ți întăreşti, cel pe care Domnul, Dumnezeul tău, l-a urât. 

„Priveşte cum desparte pe închinătorul adevărului de orice rătăcire idolească, 
neîngăduindu-i să se folosească de legile păgânilor, ci îndemnându-l să lepede obiceiurile acelo- 
ra, chiar dacă n-ar fi spre nici o pagubă, dacă s-ar păstra. [...] Păgânii alegând arborii cei mai 
stufoşi şi orice dumbravă cu desiş bogat, clădeau acolo altare şi aduceau jertfe dracilor. Căci la 
altarele dracilor se adaugă rătăcirea minții şi dezmierdări trupeşti. Pentru că minciuna e prin 
sine neputincioasă şi de aceea se înfrumuseţează adeseori prin sulimanuri din afară, precum fac 
şi femeile urâte. Dar altarul dumnezeiesc, care străluceşte de frumuseţea adevărului, ce trebu- 
ință are de proptele din afară, adică de podoabe deşarte? Căci nu prin dezmierdări trupeşti ne 
putem apropia de Dumnezeu, nici printr-o minte moleşită şi alipită de cele trupeşti, ci cu o 
cugetare trează şi care priveşte întins spre cele de sus şi din ceruri”?7*. Cât priveşte interdicţia de 
a sădi crâng în preajma jertfelnicului, „chiar dacă un asemenea crâng e sădit pentru trebuinţele 
proprii, simplul fapt că el se află în vecinătatea altarului sacru i-ar putea conferi o aură de sacra- 
litate, ceea ce ar fi un pas către idolatrie”?”. 


CAPITOLUL 17 — Idolatrrii. Judecătorii. Regii. 


1: Domnului, Dumnezeului tău, să nu-l jertfeşti vițel sau oaie cu meteahnă, sau cu 
oarecare beteşug, că urâciune este aceasta înaintea Domnului, Dumnezeului tău. 

Meteahnă: „textul grecesc recurge la substantivul pnua, după modelul ebraic, unde este 
folosit dabhar, cuvânt, lucru. Origen (Exh. Mart. 7) sprijinindu-se pe ambiguitatea acestui 
termen, vede aici interdicţia de a pronunţa cuvinte nepotrivite”?"5. 

2: Dacă în vreuna din cetăţile tale pe care ţi le dă Domnul, Dumnezeul tău, se va 
afla bărbat sau femeie făcând ceea ce e rău în ochii Domnului, Dumnezeului tău, călcând 
legământul Lui, 

3: şi mergând să slujească altor dumnezei şi să se închine lor, soarelui sau lunii sau 


21 BBVA, p. 221 

** Sf. Chiril al Alexandriei, Despre închinarea şi slujirea în duh şi adevăr, VUL 
2% Sf. Chiril al Alexandriei, Despre închinarea şi slujirea în duh şi adevăr, X 
*% BBVA, p. 221 

*% SEP 1, p. 576 

la orice (lucru) din cele ce alcătuiesc podoaba cerului — adică la ceea ce nu ţi-am poruncit 
Eu —, 

„Aici Eu se referă la Domnul, care vorbeşte prin gura lui Moise 

4: când ţi se va spune aceasta şi vei auzi, să cercetezi cu toată grija şi, dacă lucrul 
acesta se adevereşte, anume că o astfel de urâciune s-a petrecut în Israel, 

S: atunci pe bărbatul acela, sau pe femeia aceea, pe cei ce au făcut acest lucru rău, 
scoate-i în fața porţilor tale şi ucide-i cu pietre şi ei vor muri. 

În fața porților, „adică în afara cetăţii, pentru ca aceasta să nu fie întinată de cadavrul 
celui ucis. De altfel, în piaţa de lângă poartă se făceau şi judecăţile publice”. „Dată fiind 
organizarea teocratică a statului iudaic, cele mai grave abateri şi delicte erau socotite cele care 
constituiau o ofensă adusă lui Dumnezeu, respectiv cele prin care se încălcau primele patru 
porunci din Decalog. Idolatria era pusă în fruntea unor astfel de abateri întrucât se considera a fi 
nu numai 0 rătăcire dogmatică sau o cădere de la credință, cu consecințe grave pe planul 
moralității, ci şi o crimă de înaltă trădare față de Dumnezeu, conducătorul suprem al poporului 
evreu. O astfel de fărădelege se pedepsea cu moartea”?%5. 

6: Cel osândit la moarte va fi ucis pe temeiul a doi sau trei martori; pe temeiul unui 
singur martor nu va fi ucis. 

Dacă înţelesul acestora e clar, iată o interesantă mutare a problemei într-un alt plan: 
„Cuvântul Cel închinat de toată zidirea ne învaţă dumnezeieştile taine prin credință; folosindu- 
Se de asemănarea omului şi de chipul trupului, EI ne descoperă înțelesurile Legii spunând că cei 
doi oameni, a căror mărturie este adevărată, sunt El (Fiul) şi Tatăl (cf. loan, cap. 17-18)””. 

7: Mâna martorilor va fi cea dintâi asupră-i ca să-l ucidă, şi numai după aceea 
mâna-ntregului popor; şi [astfel] voi înşivă veţi azvârli răul din voi. 

În cazul execuțiilor prin lapidare, martorii acuzării trebuia să arunce primii piatra; 
aceasta avea ca scop sensibilizarea conştiințelor, presupunându-se că martorii ar şovăi în cazul 
în care au mărturisit strâmb. „Când Dumnezeu Însuşi e baţjocorit în slujirea ce I se cuvine, nu e 
lucru cuminte a te milostivi. Şi e cu totul păgubitor a te lăsa moleşit la vreme nepotrivită, pe 
motiv că o cere iubirea întreolaltă. [...] Să se dea la o parte atunci legea milei şi să se dea în 
lături puterea dragostei naturale şi tot ce ţine de iubirea de oameni şi, ca să zic aşa, să fie slujit 
Dumnezeu printr-o binecredincioasă asprime. Sau oare nu vei recunoaşte că e un lucru cuvenit 
ca cei ce au îmbrățişat apostazia fără motive să fie pedepsiţi fără milă, ca unii ce au nesocotit 
slava mai presus de toate şi nu s-au ferit să necinstească fără grijă pe Cel pe Care era mai bine 
să-L bucure prin silințele spre statornicie?%0. 

8: lar dacă-ntr-o judecată va fi o pricină pe care să n-o poţi lesne dezlega - ceva 
între sânge şi sânge, între judecată şi judecată, între rană şi rană, între-nfruntare şi- 
nfruntare - lucruri de judecat în cetăţile tale, atunci scoală-te şi du-te la locul pe care 
Domnul, Dumnezeul tău, îl va alege pentru ca-ntr-însul să 1 se cheme numele, 

9: şi mergi la preoții leviţi şi la judecătorul care va fi în zilele acelea, iar ei vor 
cerceta şi-ţi vor spune ce a hotărât judecata. 

Prin preoții leviți înţelegem „clerul de la sanctuarul central, spre deosebire de leviţii 
răspândiţi în toată ţara. Judecătorul putea fi unul dintre aceşti preoți sau un magistrat laic. Acest 
tribunal suprem avea menirea de a judeca şi a pronunţa sentinţa în procesele mai dificile, care 
depăşeau competenţa judecătorilor locali”*!. „Acest for nu sugerează criterii de judecată pentru 
cel indecis, ci pronunţă el însuşi o sentință”2*?. 


276 


* BBVA, p. 221 

1 BBVA, p. 221 

* AB, pp. 174-175 

*% Sf. Grigorie de Nyssa, Tâlcuire la Cântarea Cântărilor, Cuvânt înainte 

*% Sf. Chiril al Alexandriei, Despre închinarea şi slujirea în duh şi adevăr, VI 
%!1 DEUT, p. 232 

10: Şi vei face după cuvântul pe care ei ţi-l vor spune în chiar locul pe care Domnul, 
Dumnezeul tău, îl va alege pentru ca-ntr-însul să 1 se cheme numele, şi te vei sili să plineşti 
toate câte-ţi vor rândui ei. 

11: După legea şi după hotărârea rostită de ei vei face; nu te vei abate, nici la dreapta 
şi nici la stânga, de la cuvântul pe care ţi-l vor spune ei. 

12: lar omul ce se va semeţi pân-acolo încât să nu asculte de preotul care pururi 
slujeşte numelui Domnului, Dumnezeului tău, sau de judecătorul care va fi în zilele acelea, 
omul acela va muri, şi [astfel] vei azvârli răul din Israel. 

13: Şi dacă-ntregul popor va auzi, se va teme şi nu se va mai păgâni. 

„Vezi cum porunceşte legea limpede celor ce voiesc să pârască pentru orice pricină pe 
cineva, să ia ca judecător şi cunoscător pe preot. Dar să iei seama să faci după toate câte îţi va 
legiui ţie. [...] Căci nu legiuieşte el, ci aduce la cale dreaptă, interpretând fără părtinire ceea ce 
vrea Legiuitorul. Şi fiind cel mai bun susținător al dreptăţii, cântăreşte cu grijă judecata de 
fiecare dată. De aceea pe cei ce nu vor să asculte îi ajunge osânda sălbăticiei şi mândriei şi se 
hotărăşte împotriva lor ceea ce întrece toate relele, adică moartea. Căci va muri, zice, cel ce va 
dispreţui pe preotul care stă de faţă să slujească întru numele Domnului Dumnezeu. Deci mare 
şi minunat lucru este, cu adevărat, a sta înaintea lui Dumnezeu. Deci şi a-l sluji. lar cel ce a 
necinstit pe slujitorul lui Dumnezeu va fi sub osândă şi chinuri, şi cel ce disprețuieşte această 
demnitate dumnezeiască va suporta pedeapsa amară a mândriei. [...] Drept aceea nimeni să nu 
judece pe preot, chiar dacă s-ar arăta neglijent şi chiar dacă ar fi cu nepăsare faţă de viaţa cea 
după lege, să i se dea ascultare când tâlcuieşte legea. Căci pătimeşte în cele ale voinţei lui, dar 
explică cele ale lui Dumnezeu. Şi nu trebuie dispreţuite cele ale lui Dumnezeu pentru cele 
omeneşti” 2%. 

14: Când vei intra în ţara pe care Domnul, Dumnezeul tău, ţi-o dă de moştenire, 
când o vei lua în stăpânire şi vei locui într-însa şi vei zice: - Îmi voi pune peste mine rege, ca 
şi celelalte neamuri dimprejurul meu..., 

15: atunci să-ţi pui rege peste tine pe acela pe care-l va alege Domnul, Dumnezeul 
tău: dintre fraţii tăi să-ţi pui rege peste tine; să nu pui peste tine rege de alt neam, că acela 
nu este fratele tău. 

„Adică înaintând şi aplecându-ne noi cât mai înlăuntrul cuvintelor dumnezeieşti şi 
intrând în pământul sfânt, adică în făgăduinţa lui Dumnezeu prin credință în Hristos, nu trebuie 
să mai slujim zidirii în locul Ziditorului Dumnezeu. Ci să punem peste noi Stăpânitor şi 
Judecător pe Fiul Cel născut din Dumnezeu, chiar dacă se înţelege cu trupul. [...] Deci pe altul 
peste EI nu vom primi nicidecum şi grumazul nu ni-l vom pleca sub jugurile străine. Pentru că 
unul ne este conducător, Hristos”2%*. 

16: Numai să nu ţină mulți cai, nici să-ntoarcă poporul în Egipt, pentru ca să-şi 
înmulțească el caii, căci Domnul a zis: - Pe calea aceasta mu vă veţi mai întoarce! 

„Un rege cu o armată (în special cavalerie) prea puternică e expus îngâmfării şi, ca 
urmare, neascultării faţă de Dumnezeu'”*%. 

17: Să nu ţină multe femei, ca nu cumva să-i devină inima schimbătoare, nici 
argint şi aur să-şi înmulțească peste măsură. 

18: Şi de-ndată ce va şedea pe tronul regatului său, el să-şi scrie pentru sine această 
A Doua Lege din cartea ce se află la preoţii-leviţi. 

„Ebr.: va scrie pentru sine, într-o carte, o copie de pe această Lege. Expresia A Doua 
Lege (Devteron6mion) e specifică Septuagintei şi a devenit titlul întregii cărți”. 

19: S-o aibă cu sine şi s-o citească în toate zilele vieţii sale, spre a învăţa să se teamă 


*%5 Sf. Chiril al Alexandriei, Despre închinarea şi slujirea în duh şi adevăr, XUL 
*%4 Sf. Chiril al Alexandriei, Despre închinarea şi slujirea în duh şi adevăr, VU 
% BBVA, p. 222 
*% BBVA, p. 222 

se Domnul, Dumnezeul său, să păzească toate poruncile acestea şi să plinească aceste 
hotărâri, 

20: aşa încât inima lui să nu se înalțe pe deasupra fraților săi, să nu se abată el de 
la porunci, nici la dreapta şi nici la stânga, şi să fie-ntru ani îndelungați, el şi fiii săi întru 
fiii lui Israel. 

„Instituția regalității, potrivit Legii mozaice, trebuia să fie condusă de un rege israelit, 
căruia 1 se înmâna, la urcarea sa pe tron, un volum din Tora, ca să conducă pe supuşii săi, care îl 
respectau ca pe un uns al Domnului pe drumul legământului şi al poruncilor divine. EI era ajutat 
în exercitarea funcţiilor sale de funcţionarii de la curte şi de stat”. 


CAPITOLUL 18 — Veniturile preoților. Despre vrăjile de orice fel. Vestire 
mesianică. 


1: Preoţii, leviţii şi toată seminţia lui Levi nu vor avea parte şi nici moştenire cu 
Israel; moştenirea lor sunt jertfele Domnului: cu acelea se vor hrăni. 

2: [Levi] nu va avea moştenire între fraţii săi; moştenirea lui este Domnul, aşa cum 
i s-a spus. 

3: lată care e dreptul preoţilor din partea poporului, din partea celor ce aduc 
jertfe, fie bou, fie oaie: preotului îi vei da şoldul, fălcile şi stomacul. 

Stomacul: „(enystron): al patrulea stomac al rumegătoarelor, în care se termină digestia, 
considerat în bucătărie ca o delicatesă; nuanţă specificată numai în acest loc”2%. 

4: De asemenea, pârga grâului tău şi pe a vinului tău şi pe a untdelemnului tău, 
precum şi pârga de la tunderea oilor tale i le vei da lui, 

5: că pe el l-a ales Domnul, Dumnezeul tău, din toate seminţiile tale, să stea 
înaintea Domnului, Dumnezeului tău, ca să slujească şi să binecuvinteze întru numele 
Domnului, el şi fiii săi întru fiii lui Israel de-a pururi. 

6: Dacă un levit va veni din vreuna din cetăţile voastre, de oriunde s-ar afla fiii lui 
Israel, de acolo unde locuieşte el, şi-i pofteşte sufletul să vină în locul pe care-l va alege 
Domnul, 

7: el va sluji numelui Domnului, Dumnezeului tău, întocmai ca şi toţi fraţii săi, 
leviţii, care stau acolo înaintea Domnului; 

8: el va avea ca hrană parte egală, pe lângă ceea ce vinde din moştenirea 
părintească. 

Sunt repetate drepturile leviţilor, cât şi datoria lor de a-l sluji lui Dumnezeu; leviţii sunt, 
desigur, chip al preoţiei Noului Testament. „Fraţilor şi părinților, nu vedeţi cum cei ce stau 
înaintea împăratului pământesc socotesc ei înşişi acest lucru o slavă mare şi se fălesc cu el şi sunt 
invidiați pentru aceasta de oamenii din lume? Deci dacă aşa stau lucrurile cu cele stricăcioase şi 
deşarte, cu atât mai mult noi [preoții - n. n.], care suntem soldaţi în oștirea Împăratului ceresc şi 
am primit slujirea Lui, nu trebuie oare să ne bucurăm şi să ne veselim că ne-am învrednicit să fim 
luaţi în slujba Lui şi am fost chemaţi la slujirea numelui Său?”*. „Căci unul fiind Dumnezeu al 
tuturor preoților de pretutindeni, trebuie să fie uniți cei ridicați la această stare şi aleşi prin 
hotărârea de sus. Aceasta s-a păstrat şi acum în biserici şi legea e cinstită de noi. Căci deşi fiecare 
din cei aleşi pentru preoție are o cetate şi o parte a lui, totuşi de va merge dintr-o cetate sau 
localitate în alta, va mânca împreună cu preoţii şi se cinsteşte cu legile iubirii. Dar legea pare să 
indice şi ceva tainic, precum socotesc. Sunt pe tot pământul zeci de mii de localități şi cetăţi în 
care suflete sfinte şi evlavioase ale oamenilor slujesc lui Dumnezeu, prin aceea că trăiesc după 


%7 AB, p. 148 
%8 BBVA, p. 222 
% Sf. Simeon Noul Teolog, Cateheze, 10 

lege şi viețuiesc evanghelic şi oferă Lui ca jertfă spre bună mireasmă, se înţelege duhovnicească: 
credință, nădejde, iubire, răbdare, blândeţe, iubire de săraci. [...] Dar toți aceştia aleargă spre o 
maică, cea una şi comună, lerusalimul ceresc, Biserica celor întâi născuţi, frumoasa cetate de sus, 
cortul cel adevărat, pe care l-a fixat Domnul şi nu un om. Acolo vom sluji mai curat, după ce a 
fost scos păcatul din noi cu totul, după ce a încetat lucrarea leului şi a balaurului, a vasiliscului şi 
a aspidei”2%. 

9: lar după ce vei intra tu în ţara pe care ţi-o dă ţie Domnul, Dumnezeul tău, să nu 
te înveţi a face aceleaşi urâciuni pe care le fac acele neamuri. 

10: Întru tine să nu se afle nimeni care să-şi treacă fiul sau fiica prin foc, nici unul 
care vesteşte prevestind, nici un prezicător sau ghicitor sau vrăjitor 

Unul care vesteşte prevestind: „se pare că e vorba (cel puţin după termenul ebraic) de 
categoria astrologilor”?!. Ghicitor: termenul grecesc „se referă la cel ce ghicește interpretând 
zborul sau strigătul păsărilor [ioonizomenos|; la Romani se numea augur (care însă îl desemna 
şi pe cel ce prezicea prin tâlcuirea viselor)”*?. Vrăjitor: „practicant al magiei negre, de orice 
IS ia 

11: sau vreunul care descântă farmece sau care cheamă spirite sau care citeşte 
minunăţiile sau care vorbeşte cu morții. 

Care cheamă spirite: „categoria spiritiştilor de orice fel". Citeşte minunăţiile: „cel ce 
interpretează evenimentele sau întâmplările extraordinare””*. Care vorbeşte cu morții: „practica 
necromanțţiei”%*€, 

12: Căci urâciune este înaintea Domnului tot cel ce face acestea, şi din pricina unor 
astfel de urâciuni îi va nimici Domnul, Dumnezeul tău, de la fața ta. 

13: Tu însă fii desăvârşit în faţa Domnului, Dumnezeului tău. 

14: Că neamurile acestea, pe care tu le vei moşteni, ascultă de vrăjitori şi de 
prevestitori; dar ţie Domnul, Dumnezeul tău, nu ţi le îngăduie. 

Sunt oprite practicile magice de orice fel. 

15: Prooroc ca mine îţi va ridica Domnul, Dumnezeul tău, dintre fraţii tăi; de El să 
ascultați. 

„Textul Masoretic adaugă: din mijlocul vostru. Text profetic fundamental prin care se 
anunță venirea lui Mesia. Pe el se vor întemeia Sfinţii Apostoli, mai întâi prin predica lui Petru 
(Fapte 3,12-26), în a argumenta că lisus Hristos ca Mântuitor a fost vestit chiar de Moise. 
Reţinem şi faptul că Petru, prin Evanghelistul Luca, citează după Septuaginta”. Iar dacă s-ar 
obiecta că lui Moise i-a urmat la conducerea poporului losua, sau Isus al lui Navi, şi acela 
„arată acoperit pe lisus, Fiul lui Dumnezeu; că numele de Iisus, care a fost vestit mai dinainte 
de lege, este umbra Domnului lisus”?*%. „Deci nu vom urma tâlcuitorilor de semne şi celor ce 
întreabă morţii, precum nu vom primi nici zborurile păsărilor ca vreun lucru care ne spune ceva 
din viitor, fie că se mişcă spre dreapta, fie spre stânga, fie că se fac spre seară, fie dimineaţa. 
Căci acestea ţin de cea mai de pe urmă nebunie. Ci, luând conducător în toate pe Hristos, Cel 
Care pentru noi S-a făcut prooroc şi om ca noi, de la El vom primi cunoştinţa celor 
trebuincioase şi lângă El vom rămâne, aruncând departe de noi proorociile mincinoase ale 
dracilor şi dispreţuindu-le. Căci precum numai lui Dumnezeu Îi aparţine prin fire şi în mod 
propriu să dea viaţă şi să stăpânească peste toate, la fel, socotesc numai El are cunoştinţa 


2% Sf. Chiril al Alexandriei, Despre închinarea şi slujirea în duh şi adevăr, XUIL 
1 BBVA, p. 222 

2 BBVA, p. 222 

3 BBVA, p. 222 

tuturor. lar propriu firii Lui e să ştie limpede cele ce vor fi şi să aibă adunată în Sine cunoştinţa 
tuturor. [...] Deci Lui îi vom greşi şi față de slava Lui supremă ne vom face vinovaţi, de vom 
crede că se află în duhurile spurcate şi necurate cele care alcătuiesc bunătatea şi măreţia Lui”. 

16: - Este-ntocmai ceea ce tu ai cerut în Horeb de la Domnul, Dumnezeul tău, în ziua 
adunării, zicând: Mai mult să nu mai auzim glasul Domnului, Dumnezeului nostru, iar focul 
acesta mare să nu-l mai vedem, ca să nu murim. 

17: Şi a zis Domnul către mine: Bine-au zis ce-au zis. 

18: Prooroc asemenea ţie le voi ridica din fraţii lor şi voi pune cuvintele Mele în 
gura Lui şi EI le va grăi după cum Îi voi porunci Eu. 

„Ebr.: EI le va grăi tot ceea ce-l voi porunci Eu. Textul Septuagintei se referă nu la 
cantitățile, ci la domeniul şi modalitatea în care lisus preia şi predă cuvintele Tatălui: Cuvântul 
pe care îl auziţi nu este al Meu, ci al Tatălui Care M-a trimis (loan 14, 24); Încă multe am a vă 
spune, dar nu le puteţi purta acum (loan 16, 12); dar Mângâietorul, Duhul Sfânt, pe care Tatăl 
Îl va trimite întru numele Meu, Acela vă va învăța toate. Aşadar, textul Septuagintei nu face din 
predica lui lisus o operă închisă, ci deschide perspectiva pnevmatologică pe care se întemeiază 
predica Apostolilor şi întreaga Sfântă Tradiţie a Bisericii”*%, 

19: Iar omul care nu va asculta de cuvântul Lui, de oricâte va grăi Proorocul acela 
întru numele Meu, Eu sunt Cel ce-i va cere socoteală. 

„Deci cele ce s-au lucrat prin Moise şi puterea mijlocirii lui sunt chip (tip) şi icoană. 
Căci cu mult mai negrăit e felul mijlocirii lui Hristos. Acela era slujitor al legii şi al umbrei şi 
vestitorul unei pedagogii de sus. Hristos însă e Stăpânul legii şi al proorocilor. EI legiuieşte cele 
ce le voieşte, şi a fost Mijlocitor în înțelesul că în EI s-au întâlnit şi s-au adunat într-o unitate 
Dumnezeirea şi omenitatea. Căci prin Hristos se înţeleg acestea amândouă deodată'*!. 

20: Iar proorocul care va îndrăzni să grăiască în numele Meu cuvânt pe care nu Eu 
i-am poruncit să-l grăiască, şi care va grăi în numele altor dumnezei, acel prooroc va 
muri. 

21: lar dacă vei zice-ntru inima ta: Cum vom cunoaşte cuvântul pe care nu 
Domnul l-a grăit? 

22: Când proorocul a grăit în numele Domnului, dar ceea ce a spus el nu se va plini 
şi nu se va-ntâmpla, atunci nu Domnul a grăit cuvântul acela; din duh păgân a vorbit acel 
prooroc; să nu vă ţineţi de el. 

„Duh păgân încearcă să-l traducă pe asevia = impietate; sacrilegiu; lipsă de evlavie; 
impostură; cutezanța (obrăznicia) de a te da drept ceea ce nu eşti, de a vorbi în numele altuia 
fără să ai mandat”. 


CAPITOLUL 19 — Cetățile de scăpare. Pedepsirea martorilor mincinoşi. 


1: Când Domnul, Dumnezeul tău, va nimici neamurile al căror pământ ţi-l dă ţie 
Domnul, Dumnezeul tău, când le vei moşteni şi vei locui în cetăţile şi-n casele lor, 

2: atunci în mijlocul ţării pe care Domnul, Dumnezeul tău, ţi-o dă ţie, îţi vei alege 
trei cetăți. 

3: Calea [cea mai bună] tu s-o socoteşti; împarteîn trei părţi pământul ţării pe care 
ţi-o împarte ţie Domnul, Dumnezeul tău; acolo va fi scăpare pentru tot ucigaşul. 

Calea cea mai bună tu s-o socoteşti: „Traducerile după Textul Masoretic oscilează între: 
Să-ţi pregăteşti o cale; Vei pregăti drumurile; Vei ține-n stare bună calea lor de acces, Vei 


2% Sf. Chiril al Alexandriei, Despre închinarea şi slujirea în duh şi adevăr, VI 
*% BBVA, p. 223 

%! Sf, Chiril al Alexandriei, Despre închinarea şi slujirea în duh şi adevăr, II 
*2 BBVA, p. 223 

stabili un plan al drumurilor, Vei ține drumurile-n stare bună; Să-ţi faci drum, toate convergând 
către ideea unui sistem rutier prin care fugarii să aibă acces la cetățile de azil. Septuaginta 
foloseşte verbul stohazome (de altfel, numai aici în tot Vechiul Testament) = a socoti, a chibzui, 
a judeca asupra a ceea ce poate fi mai bun, ceea ce înseamnă că termenul calea are sens 
metaforic: modalitate, fel de a lucra. Cu alte cuvinte, dacă Moise primeşte de la Domnul 
porunci precise şi deseori foarte amănunțite, el se bucură şi de propriul său liber arbitru'*%. 

4: lată acum rânduiala privitoare la ucigaşul care va fugi acolo şi va trăi: tot cel ce 
fără voie îl va lovi pe aproapele său, fără să fi avut mai înainte vreo ură asupră-i; 

5: cel ce va intra cu aproapele său în pădure să taie lemne şi, dacă cel ce taie lemne 
ridică mâna cu securea, iar securea sare din coadă şi-l loveşte pe aproapele lui şi acela 
moare, cestălalt va putea să fugă în una din aceste cetăți şi va scăpa cu viaţă; 

6: aceasta, ca nu cumva ruda celui ucis să alerge cu inima-nfierbântată pe urmele 
ucigașului şi, dacă drumul va fi mai lung, să-l ajungă şi să-l omoare, măcar că acesta nu e 
vinovat de moarte, pentru că nu avusese mai-nainte vreo ură asuprăi. 

7: lată, prin urmare, de ce-ţi dau eu ţie această poruncă: - Alege-ţi trei cetăți. 

8: lar când Domnul, Dumnezeul tău, îţi va lărgi hotarele, aşa cum li S-a jurat pă- 
rinților tăi, şi când EI, Domnul, îţi va da toată ţara pe care a zis că le-o va da părinţilor tăi, 

9: dacă te vei sili să plineşti toate poruncile acestea pe care ţi le poruncesc eu astăzi, 
iubindu-L pe Domnul, Dumnezeul tău, şi umblând în toate căile Lui în toate zilele, atunci 
la aceste trei cetăţi îţi vei mai adăuga încă trei, 

10: şi astfel nu se va vărsa sânge nevinovat în ţara pe care Domnul, Dumnezeul tău, 
ţi-o dă s-o moşteneşti, şi-n mijlocul tău nu va fi (nimeni) vinovat de sânge. 

Am vorbit despre cetăţile de scăpare pentru ucigaşul fără voie la Cărţile Ieşirea şi 
Numerii. 

11: Iar dacă-n mijlocul tău va fi vreun om care-şi urăşte aproapele şi-l pândeşte, şi 
dacă va sări asupră-i şi-l va lovi şi acela moare, şi dacă apoi va fugi în vreuna din cetăţile 
acestea, 

12: atunci bătrânii cetăţii lui vor trimite şi-l vor lua de acolo şi-l vor da pe mâna 
rudelor mortului, iar acestea îl vor ucide. 

13: Ochiului tău să nu-i fie milă de el; sângele nevinovat îl vei spăla astfel din Israel 
şi bine-ți va fi. 

Pentru cei ce săvârşeau asasinat nu exista loc de azil, iar pedeapsa pentru fapta lor era 
moartea. 

14: Să nu muţi pietrele de hotar ale aproapelui tău, cele pe care le-au pus părinții 
tăi în moşia pe care tu ai moştenit-o în ţara pe care Domnul, Dumnezeul tău, ţi-o dă s-o 
moşteneşti. 

E vorba despre borna ce marca hotarul dintre două proprietăți. „Legea respectării 
hotarelor este pentru prima dată enunțată aici; va fi reluată în Deuteronom 27, 17%. 

15: Un singur martor nu e de-ajuns să depună mărturie împotriva unui om pentru 
o oarecare nedreptate sau oarecare greşeală sau oarecare păcat pe care-l va fi făcut, ci 
prin spusa a doi martori sau prin spusa a trei martori se va statornici tot ce se spune. 

„Depoziţiile a doi sau trei martori nu constituie o sentință, ci doar elementele prin care 
se defineşte capul de acuzare; cu alte cuvinte, martorii nu li se substituie judecătorilor. 
Principiul va fi recomandat de Însuşi Domnul Lisus pentru aplanarealitigiilor'*0%. 

„Martori ai învierii lui (Hristos) sunt doisprezece ucenici; n-au mărturisit folosindu-se 
de cuvinte, ci au suferit pentru adevărul învierii Lui până la chinuri şi moarte. Apoi după 
Scriptură: Prin gura a doi-trei martori se va statornici orice cuvânt, pentru învierea lui Hristos 

mărturisesc doisprezece; mai pui încă la îndoială învierea?”%. 

16: De se va ridica martor nedrept asupra cuiva, învinuindu-l de nelegiuire, 

17: cei doi împricinați vor sta înaintea Domnului şi înaintea preoților şi înaintea 
judecătorilor ce vor fi în zilele acelea. 

18: iar judecătorii vor cerceta cu de-amănuntul şi, dacă vor găsi că acela a depus 
mărturie strâmbă şi că-ntru nedreptate a stat împotriva frateluisău, 

19: să-i faceţi precum gândise el să-i facă rău fratelui său; şi veţi alunga răul dintre 
voi. 

20: Iar ceilalţi, auzind, se vor teme şi nu se vor mai apuca să facă un astfel de rău 
în mijlocul vostru. 

21: Ochiului tău să nu-i fie milă de el: suflet pentru suflet, ochi pentru ochi, dinte 
pentru dinte, mână pentru mână, picior pentru picior; precum cineva îl va da de râpă pe 
fratele său, aşa să-l daţi voi peel. 

„Ultima frază lipseşte din Textul Masoretic, ca şi din unele ediţii ale Septuagintei 
(inclusiv Rahlfs). Ea pecetluieşte celebra lege a talionului, pe care lisus, pornind chiar de la 
această frază, o va răsturna prin inversarea subiecţilor: Pe toate câte voiţi să vi le facă vouă 
oamenii, întocmai faceți-le şi voi lor (Matei 7, 12)”. „De remarcat că aici legea talionului are 
un sens exact după context: ea nu legitimează un act de răzbunare, ci defineşte un act 
reparatoriu (martorul mincinos trebuie să plătească pentru mărturia mincinoasă”*%. 

„Declaraţiile martorilor trebuiau verificate de către judecători şi, dacă s-ar fi dovedit că 
mărturia lor a fost mincinoasă, li se aplicau acestora pedepsele ce s-ar fi cuvenit acuzatului, în 
cazul în care s-ar fi făcut vinovat de acuza adusă. Din păcate, nici chiar această perspectivă n-a 
împiedicat apariția frecventă de martori mincinoşi, dovadă cazurile binecunoscute al lui Nabat, 
al Suzanei şi, cel mai flagrant, al Mântuitorului Hristos, împotriva căruia au depus mărturie 
mincinoasă doi martori plătiţi de Sinedriu'*”. 


CAPITOLUL 20 — Regulile războiului şi ale luptătorilor. 


1: Când vei ieşi la război asupra duşmanilor tăi şi vei vedea cai, care de luptă şi 
gloată mai multă decât ai tu, să nu te temi de ei, căci cu tine este Domnul, Dumnezeul tău. 
Cel ce te-a scos din ţara Egiptului. 

2: lar când vei fi aproape de luptă, să vină preotul şi să-i vorbească poporului 
spunându-i: 

3: Ascultă, Israele, voi mergeţi astăzi la război asupra duşmanilor voştri; inima să 
nu vă slăbească, nu vă temeți, nu vă speriaţi, nu şovăiţi în fața lor. 

4: Că Domnul, Dumnezeul vostru, Cel ce-mpreună cu voi merge înaintea voastră, 
împreună cu voi îi va bate pe duşmanii voştri [şi] vă vamântui. 

„Ebr.: (Domnul) merge cu voi ca să Se Iupte pentru voi. În textul Septuagintei, Domnul 
nu 1 Se substituie omului (precum în cazul ieşirii lui Israel din Egipt, când Domnul, prin minuni, 
Se luptă în locul său, omul fiind neajutorat), ci i se alătură în semn de solidaritate, ceea ce, în 
fapt, prefigurează synergia = conlucrarea dintre Dumnezeu şi om, indispensabilă în procesul 
mântuirii, aşa cum va fi dezvoltată în teologia Sfinţilor Părinţi ai Răsăritului”. 

5: Cărturarii vor grăi şi ei către popor, zicând: Cine e omul care şi-a zidit casă 
nouă şi n-a sfinţit-o? să se ducă şi să se-ntoarcă la casa lui, ca nu cumva să moară-n 
bătălie şi să i-o sfinţească altul. 


3 Sf. Chiril al Ierusalimului, Catehezele, IV,12 

Cărturarii: „literal: scribii; grămăticii. Idem în Textul Masoretic. Versiunile engleză 
preferă să traducă: ofițerii. Contextul însă indică mai degrabă categoria acelor condeieri sau 
grefieri (vezi 1, 15) care erau familiari cu legile”*"!. A sfinţi: „Termenul se referă şi la mişcările 
din următoarele două versete şi indică acţiunea de a inaugura ceva nou ca act sacramental. E 
singurul text asupra inaugurării sacramentale a unei case particulare; acelaşi verb (kenizo) e fo- 
losit la III Regi 8, 63(64) pentru sfinţirea casei Domnului”*!?. 

6: Cine e omul care şi-a sădit vie şi încă nu s-a bucurat de ea? să se ducă şi să se- 
ntoarcă la casa lui, ca nu cumva să moară-n bătălie şi un altul să se bucure de ea. 

7: Cine e omul care s-a logodit cu o femeie şi n-a luat-o? să se ducă şi să se-ntoarcă 
la casa lui, ca nu cumva să moară-n bătălie şi s-o ia altul. 

„Legea a gândit ca un general, pentru că nu putem sluji cu ardoare în război, când 
gândurile ne sunt împrăştiate spre alte dorinţe - că cei care se aruncă fără ezitare în primejdii 
trebuie să nu fie stăpâniți de alte porniri şi gânduri -; şi a gândit cu iubire de oameni, pentru că a 
socotit că ar fi nedrept ca, odată ce nu se ştie ce aduce un război, un om să nu se folosească de 
ostenelile sale şi altul să aibă parte pe nemuncite de munca lui”. 

8: De asemenea, cărturarii vor mai grăi către popor, zicând: Cine e omul care se- 
nspăimântă şi-i puţintel la inimă?: să se ducă şi să se-ntoarcă la casa lui, ca nu cumva să- 
mpuţineze şi inima fratelui său aşa cum e a lui. 

„Zice marele Vasile: Să nu porți război deodată cu toate patimile că, poate slăbind, te vei 
întoarce la cele dinapoi şi nu te vei afla pregătit pentru Împărăţia Cerurilor. Ci luptă-te cu 
fiecare din patimi, pe rând, începând de la răbdarea celor ce vin asupră-ţi (Epistola către Hilon). 
Şi pe drept cuvânt. Căci dacă nu o are cineva pe aceasta, niciodată nu va putea sta la războiul 
cel văzut, ci îşi va pricinui sieşi şi altora fuga şi pierzarea, prin slăbire, după cuvântul pe care l-a 
spus Dumnezeu lui Moise: Fricosul să nu iasă la război şi celelalte. Dar în războiul văzut poate 
să rămână cineva acasă şi să nu iasă la război. Prin aceasta pierde darurile şi cununile, 
rămânând poate numai cu sărăcia şi cu necinstea. Dar în războiul nevăzut nu se poate afla un 
singur loc unde să nu fie război, chiar dacă ar străbate cineva toată creația. Şi oriunde ar merge, 
află război. În pustie, fiare şi draci şi celelalte greutăţi şi spaime; în linişte, draci şi ispite; în 
mijlocul oamenilor, draci şi oameni care te ispitesc. Nu se află loc fără supărare. De aceea, fără 
răbdare nu poate avea odihnă'”!*. „Oare nu învăţăm din aceasta, cei ce ne lepădăm de lume, să 
ne lepădăm desăvârşit şi aşa să ieşim la război, ca nu cumva punând început slăbănog şi stricat, 
să întoarcem şi pe ceilalţi de la desăvârşirea evanghelică, semănând temere într-înşii?P. 
„Oare nu şti că nu e prețuit la Dumnezeu, dar nici nu voieşte să rabde ostenelile pentru credința 
față de EI, cel care nu socoteşte viaţa în această lume ca o trecere? [...] Dar cel ce şi-a zidit casă 
şi e ocupat cu muncile în legătură cu ea e tipul celui ce nu suportă să socotească viaţa de acum 
ca trecătoare. Iar cel ce şi-a sădit vie e tipul iubitorului de avuţie şi de câştig. În sfârşit, cel ce s- 
a logodit cu femeie, închipuieşte mintea stăpânită de gândul femeii, moleşită şi predată poftelor 
trupului. De aceea, la glasul crainicului de război, ea se desparte de mulțimea sfântă şi în stare 
de luptă. Căci cele ce se cuvenea să le cugete şi să le spună cei stăpâniți de astfel de patimi, 
acelea le-a strigat crainicul. Sau nu e oare adevărat că celor obişnuiţi să bolească de acestea le 
place să nu iubească chinurile prigonirilor şi să nu stăruie în ostenelile pentru iubirea de 
Dumnezeu, gândindu-se că dacă, luptând, li s-ar întâmpla să pătimească ceva, s-ar lipsi de case, 
de avuţii şi de poftele prețuite de ei? De aceea li se întâmplă că apar lipsiți de curaj şi stăpânii 
de frică'*!5. „Celor ce spun că s-au lepădat de lume, dar biruiţi din nou de necredinţă, se tem să 
se rupă de bunurile pământeşti [li se recomandă acestea]. [...] Oare Scriptura nu arată clar 

preferința ei, ca astfel de oameni nici să nu încerce a intra în această tagmă monahală, şi nici să 
nu-şi ia un nume nemeritat, ca nu cumva, prin îndemn şi pildă ticăloasă, să abată şi pe alții de la 
desăvârşirea evanghelică şi să le aducă slăbire prin teama lor necredincioasă'*!. Uşor de 
observat că ultimele tâlcuiri mută accentul, de pe războiul văzut, pe cel nevăzut; am face 
observaţia că, deşi cei mai mulți autori citați în această secțiune se referă la monahi, nu sunt 
excluşi nici cei din lume de la sfintele nevoinţe. 

9: Şi va fi că după ce cărturarii vor înceta să-i vorbească poporului, atunci pe mai- 
marii oştirii îi vor pune-nainte să călăuzească poporul. 

10: Când te vei apropia de o cetate să te baţi cu ea, mai întâi s-o îmbii la pace. 

11: Dacă-ţi vor răspunde cu pace şi-ţi vor deschide, atunci tot poporul ce se află într- 
însa îţi va plăti bir şi-ţi va fi supus. 

12: Dar dacă nu te va asculta şi va face război asupră-ţi, atunci s-o împresori; 

13: şi când Domnul, Dumnezeul tău, o va da în mâinile tale, tot ce este-ntr-însa parte 
bărbătească s-o ucizi cu tăişul săbiei, 

14: în afară de femei şi de bunuri şi de vitele toate şi de tot ce este-n cetate; toate 
averile să ţi le iei ca pradă, şi tu vei mânca de la duşmanii tăi toată prada pe care Domnul, 
Dumnezeul tău, ţi-o dă ţie. 

15: Aşa vei face cu toate cetăţile care sunt foarte departe de tine şi care nu sunt 
dintre cetăţile acestor neamuri. 

„Tratamentul aplicat în caz de război oraşelor din afara Canaanului este diferit de cel 
aplicat popoarelor din Canaan, conlocuitoare cu triburile israelite. Atitudinea față de acestea 
(din urmă) este mult mai drastică, pentru a împiedica contaminarea cu religiile lor păgâne””!5. 

16: Dar în cetăţile acestor neamuri pe care Domnul, Dumnezeul tău, ţi le dă să le 
moşteneşti pământul, să nu laşi în viață nimic din tot ce suflă, 

17: ci de istov să-i dai pieirii, pe Hetei şi pe Amorei, pe Canaaneeni şi pe Ferezei, pe 
Hevei, pe lebusei şi pe Gherghesei, aşa cum ţi-a poruncit ţie Domnul, Dumnezeul tău, 

18: ca nu cumva ei să vă înveţe să faceți toate urâciunile pe care le-au făcut pentru 
dumnezeii lor, şi să păcătuiți astfel în fața Domnului, Dumnezeului vostru. 

19: Dacă, luptându-te să cucereşti o cetate, o vei ţine împresurată mai multe zile, să 
nu-i strici pomii, nici să te pui pe ei cu securea; din pom să mănânci, dar de tăiat să nu-l tai; 
oare pomul ce stă-n pământ este el om să poată fugi de dinainte-ţi la adăpost în ţarc? 

20: Numai copacul pe care-l ştii că nu face roadă bună de mâncat, pe acela poți să-l 
strici şi să-l tai, ca să-ţi durezi întărituri de-mpresurare asupra cetăţii care se războieşte cu 
tine, până ce ţi se va preda. 

„Pentru Philon (Virt. 150 s.; Spec. IV, 226-229), interdicția — menţionată aici pentru prima 
dată — de a tăia copacii fructiferi din ținuturile cucerite este semnul moderației legilor mozaice; pe 
de altă parte, copacii sunt văzuţi alegoric, sugerând activitățile intelectuale: trebuie distrus numai 
ceea ce este steril (4gric. 12 s.)*. 

Faţă de canaaniţi se impune nimicirea, în vreme ce cu vrăjmaşii mai depărtaţi se poate 
cădea la pace, dacă aceia se supun. La fel, avem să nimicim patimile înrădăcinate în noi, în 
vreme ce cu acelea exterioare nouă vom lupta după împrejurări, căutând să le supunem; oricum, 
suntem datori să-i stârpim pe vrăjmaşii din inima noastră, locul dat nouă de Dumnezeu şi a 
cărui curățire atârnă în bună măsură de noi, în conlucrare cu harul. 


CAPITOLUL 21 — Ispăşirea unui omor al cărui făptaş e necunoscut. Căsătoria cu 
femei aflate în robie. Dreptul întâiului-născut. Fiii nesupuşi. 

1: Dacă pe pământul pe care Domnul, Dumnezeul tău, ţi-l dă ţie să-l moşteneşti se 
va găsi om ucis zăcând în câmp şi nu se ştie cine l-a ucis, 

2: bătrânii tăi şi judecătorii tăi vor ieşi şi vor măsura [depărtarea] până la cetățile 
dimprejurul celui ucis; 

3: iar bătrânii cetăţii celei mai apropiate de cel ucis vor lua o junincă ce n-a fost 
pusă la muncă şi n-a tras la jug; 

4: şi bătrânii acelei cetăţi vor aduce juninca într-o râpă sălbatică, într-un loc care 
n-a fost lucrat, nici măcar semănat, şi acolo-n râpă vor tăia gâtul junincii. 

„Ritualul de purificare pentru o crimă anonimă, prin jertfirea unei juninci, nu mai apare 
în alt loc în Biblie". 

5: Apoi să vină preoţii, leviţii, - că pe ei i-a ales Domnul, Dumnezeul tău, să-l stea 
înainte şi să binecuvinteze-ntru numele Lui; şi prin cuvântul lor se va judeca toată- 
mpotrivirea şi toată vătămarea -, 

6: şi toţi bătrânii cetăţii celei mai apropiate de cel ucis îşi vor spăla mâinile pe 
capul junincii celei tăiate-n râpă. 

„Gestul ritual al spălării mâinilor este amintit şi în Psalmi 25, 6 şi 72, 13; el 
simbolizează proclamarea nevinovăţiei sau dezvinovăţirea. La acest gest ritual se face aluzie în 
relatarea scenei în care Pilat se spală pe mâini declarându-se nevinovat de sângele lui lisus 
(Matei 27, 24%. 

7: Şi răspunzând, vor zice: Mâinile noastre n-au vărsat sângele acesta, şi ochii 
noştri n-au văzut; 

&: fii milostiv poporului Tău, Israel, pe care Tu, Doamne, l-ai răscumpărat din ţara 
Egiptului; ca să nu fie sânge nevinovat întru poporul tău, Israel!... Şi li se va ierta lor pă- 
catul sângelui. 

9: Tu, aşadar, vei ridica sângele nevinovat din mijlocul vostru dacă voi veţi face ce 
este bun şi plăcut înaintea ochilor Domnului, Dumnezeului tău. 

„Fragmentul cuprins între (versetele) 1-9 prezintă un ritual străvechi (Levitic 14, 2-9; 16, 
5-10; Numeri 19, 2-10), menit să înlăture răzbunarea de sânge în cazul unei crime al cărei autor 
nu putea fi identificat. Această răzbunare ar fi putut să se îndrepte împotriva oricărui locuitor al 
celei mai apropiate aşezări. Prin acest ritual, localitatea respectivă era absolvită de orice învinuire, 
fund ferită de o asemenea amenințare. Momentul culminant al ritualului, în timpul căruia nu se 
aducea nici o jertfă, îl constituie rugăciunea din versetul 8%. 

„Prin acestea se închipuie gândul duhovnicesc al Scripturii, că nu numai pentru greşelile 
vădite trebuie să ne temem, ca unii ce vom avea să suferim pedepse pentru ele, ci şi pentru cele 
săvârşite de noi în chip neştiut, dând mereu junca, adică trupul (gr. sârx, de genul feminin) 
nostru să fie junghiat în valea înfrânării şi a nevoinţei. De aceea se părăsea junca încă vie, ca să 
învăţăm că nu trebuie să omorâm trupul, ci numai să junghiem şi (să) îmblânzim plăcerile răs- 
culate”*%. O notă a traducătorului explică: „În Sfânta Scriptură, junca nu rămâne vie, e 
Junghiată, dar Sfântul Maxim a înţeles prin verbul nevrokopin o lovire şi o slăbire a juncii, nu o 
Junghiere a ei”. 

Junca e şi tip al lui Hristos: „Deci a fost omorât pentru noi Emanuel; S-a slăbit pentru 
păcatele noastre [...]. S-a aflat pătimind aceasta în pământul Iudeilor şi în afara cetății 
Ierusalim. Dar cum sau în ce fel nu s-a cunoscut cel ce a făcut acestea? Ce zice legea? Căci ştim 
că cele îndrăznite împotriva lui Hristos sunt fapta lipsei de credinţă a ludeilor. [...] Pentru ce 
deci spune legea că nu l-au cunoscut pe ucigaş? Cuvântul cuprinde o taină şi nu le este 


0 SEP 1, p. 582 
21 SEP 1, p. 583 
=» DBUT, p. 234 
3% Sf. Maxim Mărturisitorul, Întrebări, nedumeriri şi răspunsuri, 63 


66 


descoperit tuturor în chip simplu. Li se face cunoscut numai celor ce înţeleg drept taina lui 
Hristos. Conducătorii iudeilor şi cei ce se împărtăşeau de gândurile lor nelegiuite cugetau că au 
învins pe Hristos fără voia Lui [...]. (Însă) Tatăl a dat pe Fiul Său şi, ca să spunem aşa, se zice că 
EI L-a bătut pe EI. [...] Să nu cugete deci mare lucru despre sine ucigătorul Domnului. Căci nu 
au pus stăpânire pe Hristos cel slăbit. Acest adevăr să-l afle prin Moise. Fiindcă nu ştiu pe 
ucigător'*??. „Viţeaua e [...] chipul lui Hristos. E viţea, ca Cel ce n-are experienţa jugului, fiind 
Dumnezeu după fire. Pentru că Dumnezeu este liber şi nu e sub jugul nici uneia dintre cele ce 
sunt (dintre creaturi). Ci mai degrabă stăpâneşte peste toate, având sub mâna Lui toată zidirea. 
Dar fiind Fiul ca Dumnezeu liber după fire, S-a făcut împreună cu noi om şi sub jug. De aceea a 
numit pe Tatăl Său, împreună cu noi, Dumnezeu. Căci noi am fost puşi sub jugul stăpânirii 
dumnezeirii. Deci e viţea întrucât S-a coborât sub jugul propriu firii, dar e în afara jugului 
pentru slava dumnezeirii şi pentru că e cu totul liber. Dar ia seama că viţeaua e dusă în valea 
(prăpastia) aspră şi nelucrată. Aceasta înseamnă că Hristos după cinstita cruce, când a suferit 
răni, a părăsit pământul iudeilor şi S-a strămutat în ţinuturile care n-au fost lucrate, nici 
semănate. Căci, înainte de a fi luminat Hristos neamurile, (ele) se aflau în lume, ca în pământ 
uscat şi nelucrat şi pustiu de buna rodire cea după Dumnezeu. [...] Ţările neamurilor sau mulți- 
mea lor sunt de asemănat deci cu un pământ râpos şi nelucrat şi cu totul neroditor. Acolo trebuia 
să se taie vițeaua prin slujitorii lui Dumnezeu. Căci prin noi se săvârşeşte taina lui Hristos, celor 
din neamuri. Şi mărturisind patima Lui şi învierea Lui din morţi, ne împărtăşim de binecuvân- 
tările de taină (de Taina Euharistiei). Aceasta socotesc că înseamnă tăierea viţelei. Căci, când 
săvârşim Sfânta Taină, vestim moartea şi învierea Lui. Dar aceia dintre ludei care s-au despărțit 
de necredinţa lor, părăsind cetatea în care Hristos a fost rănit şi a pătimit, venind în valea 
râpoasă şi nelucrată, îşi vor spăla acolo mâinile peste Hristos Însuşi. Căci se vor spăla în 
moartea Lui, botezându-se. Aceasta socotesc că înseamnă: Își vor spăla mâinile peste (capul 
junincii). lar mărturisind că n-au fost părtaşi la necredinţa ludeilor, vor primi iertarea. Căci 
iudeii, înfuriindu-se împotriva lui Hristos, iau asupra capetelor lor nelegiuirea, zicând: Sângele 
Lui asupra noastră şi asupra fiilor noştri (Matei 27, 25). lar cei ce aşteaptă harul de la EI şi cer 
curățirea prin Sfântul Duh, prin care au început să-L cinstească, strigă, zicând: Mâinile noastre 
n-au vărsat sângele acesta. Deci în Hristos e curățirea. Şi aceia dintre iudei care vor voi să 
cugete cele drepte - ceea ce au făcut, înaintea altora, dumnezeieştii ucenici şi cei ce au crezut 
prin ei, care pot fi închipuiți de bătrâni - vor fi cinstiți şi aleşi, ca unii ce leapădă necredinţa lui 
Israel prin credinţa în Hristos”%%5. 

10: Când vei ieşi la război în fața duşmanilor tăi şi când Domnul, Dumnezeul tău, 
ţi-i va da în mâinile tale şi vei lua robi din ei ca pradă, 

11: dacă printre robi vei vedea femeie frumoasă la chip şi-ţi va cădea dragă şi vei 
vrea să ţi-o iei de soţie, 

12: o vei aduce în casa ta, îi vei rade capul, îi vei tăia unghiile, 

13: şi vei lua de pe ea haina de robie. Ea va locui în casa ta şi timp de o lună îşi va 
plânge pe tatăl ei şi pe mama sa; după aceea vei intra la ea şi vei locui cu ea şi-ţi va fi ţie 
femeie. 

14: lar dacă după aceea n-o mai vrei, s-o laşi liberă; dar să n-o vinzi pe bani: să nu 
faci din ea o sclavă, de vreme ce ai umilit-o. 

„Simbolismul acestor acte, desigur, rituale (raderea capului, tăierea unghiilor şi 
lepădarea hainei de sclavă) nu ne este cunoscut. (Potrivit textului ebraic, acestea sunt făcute de 
către femeia însăşi)”. „Această lege, proprie Deuteronomului, s-a bucurat de numeroase 


interpretări în ambele tradiţii, iudaică şi creştină”. 

„Legea nu-ţi îngăduie să trăieşti cu ea spre a o face de ocară, nici s-o plăteşti ca pe o 
desfrânată, ci-ţi cere să ai legături cu ea numai pentru facerea de copii. Vezi iubire de oameni 
unită cu înfrânarea? Legea nu îngăduie stăpânului prinsei în război să-şi satisfacă cu ea plăcerile 
dacă o iubeşte, ci-i taie pofta pentru o bucată de timp limitată; şi, mai mult, îi pune să-i taie 
părul prinsei în război, ca să i se potolească dragostea neruşinată; iar dacă gândul lui îl 
îndeamnă s-o ia de soție, stăpânul o va lua chiar dacă e urâtă. Apoi dacă cineva şi-a săturat pofta 
şi nu mai vrea să trăiască cu cea prinsă în război, legea porunceşte s-o lase slobodă, să n-o 
vândă, dar nici s-o ţină ca slujnică. Legea vrea ca prinsa în război să fie liberă şi lipsită de 
grijile de gospodărie, ca nu cumva stăpânul ei, aducându-și în casă altă femeie, ea să sufere 
cumplit din pricina geloziei”5%. 

„Care este, peste tot, războiul şi împotriva cui? Şi cine e femeia frumoasă la chip, prea 
impunătoare? Şi ce înseamnă a o lipsi de părul capului ei? Ba şi de unghiile ei şi de veşmintele 
ei de femeie aflată în prinsoare? [...] Sinagoga (adunarea) ludeilor slujea ca o roabă egiptenilor. 
Căci părinţii s-au coborât la început în Egipt, siliți de foame. Dar deoarece, cu trecerea vremii, 
s-au întărit şi s-au făcut foarte îndrăzneți şi numeroşi, egiptenii au început să se teamă ca nu 
cumva încrezându-se aceia în mulțimea proprie să se ridice împotriva lor şi să pună sub 
stăpânirea proprie pe cei ce stăpâneau înainte. De aceea Israel a fost supus din greu muncii de 
facere a cărămizilor. Dar Dumnezeu s-a milostivit de ei. Şi a pornit [...] război împotriva 
stăpânirii tiranice a egiptenilor. Şi i-a eliberat de ea, biruind-o. Dar a văzut în cea robită cetatea 
prădată a Ierusalimului, sau mulțimea ludeilor strălucind de frumuseţea nobleţii părintești 
[Iudeii sunt roaba capturată de Dumnezeu în războiul împotriva Egiptului; El e Stăpânul ce vrea 
să-şi ia mireasă Sinagoga - n. n.].Căci era frumoasă şi vrednică de admiraţie din pricina 
părinţilor. Şi văzând-o şi poftind-o pe ea, sau socotind-o vrednică de iubit şi voind să se 
căsătorească cu ea şi s-o facă maica unor bune străduinţe, a adus-o în casa Lui. Şi ce înseamnă 
aceasta? I-a alcătuit în pustie cortul sfânt, ca pregătită prin jertfele după lege şi prin slujirile 
preoțeşti în chip (tip), să afle în scurt timp taina lui Hristos. [...] Pentru că, luând-o în casă, i-a 
ras părul şi a scăpat-o de unghii şi a eliberat-o de veşmintele robiei. Fiindcă e propriu Sfintei 
Scripturi să indice, prin cap, mintea. lar perii sunt asemănaţi cu înțelesurile greşite din ea. Deci 
raderea perilor înseamnă lepădarea înțelesurilor greşite ceea ce s-a poruncit şi vechiului Israel 
răscumpărat să facă. [...] lar prin scăparea de unghiile lungi, se înţelege lepădarea de murdărie 
şi necurăţie. [...] Iar hainele celei ajunse în prinsoare aş spune că sunt şi înfăţişează forma 
robiei şi chipurile vieţuirii în răutate. Căci fiind supusă voilor diavolului (închipuit prin Egipt - 
n. n.) şi având grumazul plecat sub tirania aceluia, a îmbrăcat ca o haină ruptă şi iubirea 
murdară de trup. Dar după ce a fost eliberată prin lege şi a fost învățată să cugete şi să împli- 
nească cele bune, s-a dezbrăcat de păcatele vechii răutăți şi s-a îmbrăcat în vieţuirea după lege 
ca într-o haină strălucitoare. [...] De fapt ne-am îmbrăcat în Sfântul Botez, lepădând, odată cu 
satana, (şi) hainele robiei lui. Astfel, după ce am îmbrăcat pe Emanuil Însuşi, ne predăm lui 
Dumnezeu şi Tatăl [...]. Observă că dezbrăcându-ne de hainele trupului ca de o robie, ne 
folosim de Hristos, ca de un veşmânt strălucitor şi dumnezeiesc. Căci El este cămaşa veseliei şi 
veşmântul mântuirii. Deci rasă de peri şi eliberată de unghiile care o murdăresc şi de hainele 
robiei, va locui în casa ta şi se va sălăşlui în ea ca soție căsătorită [e vorba aici despre firea 
înnoită prin Botez - n. n.]. Dar va plânge pe tatăl şi pe mama ei o lună de zile, adică îşi va 
aminti de cei de acasă. Şi după aceea vei intra la ea şi-ţi va fi ție femeie. Căci socotesc că cei 
chemaţi la unitate familiară cu Dumnezeu trebuie să-şi elibereze mintea de gânduri necuvenite 
şi de amintirile deşarte ale greşalelor de pe pământ şi de toată întinarea [...] şi să stăruiască 
neîmprăştiat în Dumnezeu care ne-a păstrat şi ne-a primit în unirea familiară părintească. [...] 
Iar petrecerea statornică a minţii în curțile dumnezeieşti e semn că ea e foarte statornică şi plină 
de dragostea față de Dumnezeu. Dar Făcătorul nu e lipsit de cunoştinţa măsurii înțelegerii omu- 
lui. [...] Căci despărţindu-ne de viaţa în lume şi desfăcându-ne mintea de patimile iubitoare de 

trup, nu obişnuim să o facem aceasta în mod desăvârşit. Pentru că suntem slabi la început şi 
mintea e atrasă de plăcerile rele. Şi alunecă uşor la amintirea împrăştierilor în lume şi 
îmbrăţişează repede prietenia cu ea, chiar dacă o apasă legea şi Dumnezeu ne trage oarecum 
înapoi şi ne mută la o viață mai bună. Deoarece virtutea e suitoare, iar cărarea ce duce spre rău 
foarte coborâtoare, respingând osteneala celei dintâi, pornim cu uşurinţă pe cealaltă. Deci ce 
zice legea? Va plânge pe tatăl ei şi pe mama ei o lună de zile, adică nu se deprinde îndată să lo- 
cuiască în casă nouă. Ci-şi aminteşte scurtă vreme de cei de acasă. Se întâmplă aceasta celor 
căzuţi în prinsoare. Aceştia chiar dacă se bucură de cinstire de la cei sub care ajung şi chiar dacă 
li se dă putinţa unor desfătări îmbelşugate, se doresc după casa şi cetatea în care au trăit şi-şi 
amintesc de ele şi uneori varsă lacrimi, durerea şi întristarea umplându-le mintea, pentru că au 
fost lipsiţi de ţara lor. [...] După ce a plâns, deci, pe tată şi pe mamă, o lună de zile, va fi ție fe- 
meie. Căci eliberaţi, cum am spus, de viața din lume, ne lipim de Dumnezeu, se înțelege într-o 
unire duhovnicească. [...] Dar dacă nu o voieşti pe ea, o vei slobozi pe ea liberă şi nu o vei 
vinde pe arginţi. Căci, când Sinagoga iudeilor nu a crezut, şi şi-a pus mâinile pe Hristos, când s- 
a înfuriat împotriva Stăpânului ei, a fost urâtă şi s-a făcut nedorită; ba a şi fost scoasă din casa 
dumnezeiască şi sfințită. Dar nu s-a predat robiei, nici nu s-a vândut satanei, supunându-se cu 
totul voilor lui. Pentru că n-a căzut Israel în slujirea idolilor, deşi a căzut din familiaritatea cu 
Hristos. Ci a continuat să mărturisească pe Dumnezeu cel Unul şi prin fire ] s-a închinat Lui şi a 
păstrat iubirea faţă de Moise şi de lege. De aceea nu L-a respins cu totul pe Dumnezeul tuturor, 
odată ce s-a învrednicit odinioară de familiaritatea cu El. Aceasta ne-o spune, zicând: WN-o vei 
dispreţui pe ea, pentru că ai umilit-o pe ea. Umilire numeşte aici atingerea fecioriei ei, sau 
modul unirii duhovniceşti, se înţelege cu Hristos"*%. 

15: De va avea cineva două femei, una iubită şi alta neiubită, şi atât cea iubită cât şi 
cea neiubită îi vor naşte fii, iar întâiul-născut va fi al celei neiubite, 

16: acela, în ziua când îşi va împărți averea către fiii săi, nu va putea să-l socotească 
pe fiul femeii iubite drept întâi-născut în dauna fiului celei neiubite, care este întâiul-născut, 

17: ci-l va recunoaşte drept întâi-născut pe fiul celei neiubite; acestuia îi va da parte 
îndoită din toate câte va avea, de vreme ce acesta este pârga fiilor lui, şi lui i se cuvin cele ce 
se cuvin întâiului-născut. 

Cum am arătat şi la Cartea Facerea, întâiul-născut moştenea dublu față de frații săi, 
rămânea capul familiei după moartea tatălui şi primea o binecuvântare paternă deosebită. Dar, 
precum în cazul Isav - Iacov, calitatea de întâi-născut se putea pierde, în favoarea fratelui mai 
vrednic, la fel cum Sinagoga, întâi-născută în credinţă, a pălit în fața Bisericii celei din neamuri. 
„Acela este cu adevărat întâiul-născut, care este născut sfânt, din mamă sfântă, după cum 
adevărată mamă este aceea de pântecele căreia nu se îndepărtează adevărații fii, ci păcătoşii. 
Aşadar, fiul acelei mame neadevărate nu este întâiul-născut, dar este cinstit ca şi un întâi-născut, 
ajutat cu cheltuială, ca să nu ducă lipsă, nu ca să fie bogat. Acesta însă primeşte dublu din toate, 
ca să aibă de prisos". 

18: De va avea cineva fiu neascultător şi îndărătnic, care nu ascultă de vorba 
tatălui său şi de vorba mamei sale, şi dacă aceştia îl ceartă, dar el nu-i ascultă, 

19: atunci tatăl său şi mama sa îl vor prinde şi-l vor duce la bătrânii cetăţii, la 
poarta acelui loc, 

20: şi vor zice către bărbaţii cetăţii lor: - Acest fiu al nostru este neascultător şi 
îndărătnic, nu ascultă de vorba noastră; e lacom şi beţiv... 

21: Atunci bărbaţii cetăţii lui îl vor ucide cu pietre, iar el va muri. Şi vei stârpi pe 
cel rău din mijlocul vostru, iar ceilalți vor auzi şi se vor teme. 

Dacă pe moderni, obişnuiţi în mare măsură cu laxismul moral şi cu indiferentismul 
religios, asemenea locuri îi pot şoca, e de observat că Legea pune stavilă puterii discreționare a 


* Sf, Chiril al Alexandriei, Glafire la A doua Lege, Îl 

tatălui: judecata o va face un tribunal, iar mama joacă un rol activ. „Deci mai e îngăduit să ne 
îndoim că cinstirea tatălui şi a mamei urmează îndată după cinstirea lui Dumnezeu? [...] Dar 
spune-mi, zicând că prin ei ne-am născut, nu arată limpede că sunt chip al Creatorului şi al 
Celui ce cheamă cele ce nu sunt la existență? lar zicând că trebuie să fie cinstiți cu frică din 
partea noastră, nu i-a îmbrăcat cu demnitatea Stăpânului?”5!. 

22: De va fi-ntru cineva păcat vrednic de moarte şi-l veţi osândi să moară 
spânzurat de copac, 

23: trupul său să nu rămână peste noapte pe copac, de vreme ce blestemat este de 
Dumnezeu tot cel spânzurat pe lemn; în felul acesta nu veţi pângări pământul pe care 
Domnul, Dumnezeul tău, ţi-l dă să-l moşteneşti. 

„În numele acestei prescripţii, Iosif din Arimateea îi cere lui Pilat trupul lui lisus pentru 
a-l înmormânta seara (Matei 27, 57-58)%%. „Versetele 22-23 sunt celebre la creştini pentru că 
dau în greacă terminologia care va fi aceea a osândirii la moarte a lui lisus, spânzurat pe lemn 
(Fapte 10, 39), în care iudeii au văzut un blestem al lui Dumnezeu (vezi Galateni 3, 13)*%. 

Spânzurarea pe lemn era precedată de execuție; expunerea cadavrului era considerată 
drept înjositoare, semn al unui profund dispreț faţă de cel în cauză, socotit a fi blestemat de 
Dumnezeu. O moarte asemănătoare a primit pentru noi Hristos, Cel ce ne-a răscumpărat din 
blestemul Legii, făcându-Se pentru noi blestem; pentru că scris este: Blestemat este tot cel 
spânzurat pe lemn (Galateni 3, 13). 


CAPITOLUL 22 — Alte porunci. 


1: Când vezi boul fratelui tău sau oaia lui rătăcind pe drum, să nu le treci cu 
vederea, ci întoarce-le din drum şi du-i-le fratelui tău. 

2: Dar dacă fratele tău nu este aproape de tine, sau nu-l cunoşti, du-le la tine-n adă- 
post şi să stea la tine până ce fratele tău le va căuta; atunci i le vei da. 

3: Aşa să faci şi cu asinul său, aşa să faci cu haina lui, aşa să faci cu tot ce a pierdut 
fratele tău; din toate câte a pierdut el şi vei găsi tu, nimic să nu treci cu vederea. 

4: Când vei vedea asinul fratelui tău sau boul său căzuți în drum, să nu-i treci cu 
vederea, ci să-i ridici împreună cu el. 

La Ieşirea 23, 4 se porunceşte să grijim chiar şi de vitele vrăjmaşului nostru. „Vezi cu 
câtă simţire ne călăuzeşte spre binele cel mai înalt şi mai desăvârşit, poruncind să facem din 
grija de vitele celui ce ne-a supărat un mijloc de deprindere a uitării răului. Ba îl încununează 
necontenit şi cu numele de frate, împiedicându-ne, cred, pornirea spre mânie şi sporirea în 
Josnicie şi înfățişându-ne legea firii ca susținătoare a iubirii. Căci de vei afla, zice, o vită 
rătăcitoare sau o haină pierdută, să le redai fratelui tău. Şi de se va întâmpla ca vreuna din vitele 
care obişnuiesc să poarte povară să fi căzut la pământ şi să fie turtită de greutate, să o ajuţi şi să 
o ridici. lar aceasta nu e nimic altceva decât o folosire a stăpânilor lor, o deprindere în 
milostenie, o înaintare spre apropiere sufletească şi o strădunță de-a arunca departe supărarea, o 
ocolire a motivelor de supărare, ca să nu mai voim să jignim dragostea şi legea iubirii de frați. 
Dar se pare că şi altceva vrea să spună porunca. Dacă atâta grijă a avut legiuitorul, încât ne cere 
ca şi unui animal necuvântător, dacă pătimeşte, să-i dăm ajutor, cum nu va avea cu mult mai 
mult grijă de oameni şi de iubirea datorată celor de aceeaşi fire? Drept aceea, chiar dacă ne-ar fi 
duşman cel ce rătăceşte, să-l ajutăm să afle de la noi calea cea dreaptă şi să fie susținut să tindă 
spre ceea ce este de folos". 


%! Sf. Chiril al Alexandriei, Despre închinarea şi slujirea în duh şi adevăr, VII 

5: Femeia să nu se îmbrace în haine bărbătești, nici bărbatul să nu se îmbrace cu 
haine femeiești; că tot cel ce face aceasta e urâciune-n ochii Domnului, Dumnezeului tău. 

„Aluzie probabilă la ritualuri şi culte păgâne, în care se simula schimbarea de sex, 
denaturându-se astfel credinţa că omul este creaţia lui Dumnezeu”**5. 

„Dar pentru ce legea opreşte pe bărbat să se îmbrace cu haine femeieşti? Pentru că vrea 
să ne purtăm ca bărbaţi, să n-o facem pe femeile nici cu trupul, nici cu fapta, nici cu gândul, nici 
cu cuvântul. Legea vrea ca cel ce se îndeletniceşte cu adevărul să rămână bărbat şi în răbdare şi 
în înfrânare şi în viaţă şi în purtări şi în cuvânt şi în exerciţii ascetice, noaptea şi ziua, iar dacă 
va fi cândva nevoie, să dea mărturie cu sângele lui.” „Că sfinţii trebuie să se arate în toate 
privinţele într-un singur fel şi nu cu cugetări de două feluri, opuse, se vede clar din porunca 
limpede a legii [...]. Căci tot aşa de mult este urâciune şi arătare neplăcută înaintea lui 
Dumnezeu a face pe viteazul în faptele de moliciune muierească (căci aceasta înseamnă a pune 
în hainele bărbatului pe femeie), cât şi a boli în faptele bărbaţilor de moliciune (căci aceasta este 
asemenea cu îmbrăcarea bărbatului în haină muierească)**”. 

6: Dacă-n faţa ta se va ivi un cuib de pasăre, fie-n potecă, fie într-un copac, fie pe 
pământ, cu pui sau cu ouă şi cu mama lor şezând pe pui sau pe ouă, să n-o prinzi pe mamă 
împreună cu puii; 

7: mamei dă-i drumul; doar puii să-i iei pentru tine, ca să-ţi fie bine şi să trăieşti 
zile multe. 

Sunt numeroase locurile din Scriptură care îndeamnă la delicateţe faţă de natură, ori 
pun, cel puțin, stavilă cruzimii; aici chiar se condiționează lungimea vieții omeneşti în funcție 
de atitudinea față de creaţie. Dar e şi un tâlc ascuns în acestea: „Fiecare virtute e ca o maică şi 
ca o obârşie a bunătăţilor din ea, fie că numeşte cineva bunătatea, sau iubirea de săraci, sau 
blândeţea, sau îndelunga răbdare. Căci e bun cineva nu cu sine, ci mai degrabă cu alții. Şi se 
împărtăşesc de iubirea lui de săraci cei ce au nevoie de ea; la fel, de blândeţea şi de îndelunga 
răbdare a aceluia. Deci fiecare virtute poate fi cugetată ca o maică şi ca un izvor al bunătăților 
care sunt în ea şi ţâşnesc din ea. Iar cuiburile virtuţilor sunt sufletele care le cuprind şi le 
ocrotesc. Deci legea porunceşte ca cei ce se întâlnesc cu oamenii în care sălăşluiesc, ca în nişte 
cuiburi, virtuțile, să-şi însuşească câştigurile ce vin din ele, dar să nu caute să vatăme virtutea, 
adică maica faptelor preabune'5*%. 

8: De vei zidi casă nouă, fă-i la streaşină o apărătoare de jur-împrejur, ca să nu faci 
în casa ta omor dacă va cădea cineva de pe ea. 

De regulă, casele orientale au acoperișul orizontal, servind drept terasă. „Îngrăditura 
este smerenia. Căci ea încununează şi păzeşte toate virtuțile. Precum fiecare virtute trebuie să se 
întărească cu smerenie |...] aşa şi desăvârşirea virtuţii are nevoie de smerenie”. „Dar ce sunt 
copiii de care a spus Legea să avem grijă să nu cadă de pe acoperiş? Copiii sunt gândurile ce se 
nasc în suflet. Pe acestea trebuie să le păzim cu smerenie, ca să nu cadă de pe acoperiş, care 
[...] e desăvârşirea virtuţilor", 

9: Via ta să nu ţi-o semeni cu [seminţe] de două feluri, ca nu cumva, la strânsură, 
sămânța pe care ai semănat-o să se afierosească împreună cu roadele viei tale. 

Finalul versetului are sensul „nu cumva întreaga recoltă să-l fie închinată Domnului (să 
capete un caracter sacru) şi să nu poată fi folosită pentru consumul obişnuit, profan'**!. 

10: Să nu ari cu bou şi cu asin la un loc. 

11: Să nu te îmbraci cu haină ţesută amestecat din lână şi din in. 


* DEUT, p. 235 

Legea interzice cele eterogene, hibridizările de orice fel, văzând în aceasta un atentat la 
ordinea divină. „Pentru Philon (Spec. IV, 203-210), această întreită interdicție este justificată 
prin necesitatea de a păstra legea firii”. 

„Legea opreşte apoi să se înjuge un bou şi un asin la aratul pământului; poate că legea s- 
a gândit că e nepotrivit să fie puse la acelaşi jug aceste animale; dar a arătat în acelaşi timp să 
nu facem nedreptate unuia de alt neam şi să-l punem sub jug, când (nu) 1 se poate aduce altă 
vină decât că e de alt neam, pentru care n-are nici o vină; că a fi de alt neam nu-i un rău, nici 
consecința unui rău. Mi se pare, însă, că textul acesta se interpretează şi alegoric: Nu trebuie 
dată cultivarea cuvântului, în chip egal, şi celui curat şi celui necurat, şi celui credincios şi celui 
necredincios, pentru că unul - boul - este socotit curat, iar celălalt - asinul - este din rândul ani- 
malelor necurate'**. „Prin aceasta arată că fapta trebuie să fie totdeauna curată. Dacă deci ceea 
ce se săvârşeşte are ceva din voia celui ce o săvârşeşte, fapta s-a întinat şi nu este plăcută lui 
Dumnezeu'"*. E vorba despre tăierea voii proprii; a pretinde că împlineşti voia lui Dumnezeu 
amestecând şi ceva din voia proprie e o hibridizare pe care Legea o opreşte. „Fericitul Moise 
zice, lămurind prin pilde, că sufletul nu trebuie să dea urmare ambelor voiri, celei rele şi celei 
bune, ci numai celei bune, şi să nu cultive două feluri de roade, cel bun şi cel rău, ci numai pe 
cel bun. [...] Prin toate acestea ne dă în chip tainic să înțelegem, precum s-a spus, că nu trebuie 
să cultivăm în noi păcatul şi virtutea, ci să se lase spre rodire numai seminţele virtuții; şi că 
sufletul să nu aibă părtăşie (comuniune) cu două duhuri, cu Duhul lui Dumnezeu şi cu duhul 
lumii, ci să se lase robit numai de Duhul lui Dumnezeu şi să se producă numai rodurile Du- 
hului'*%. „Căci amăgirea şi viclenia cu chip de bunătate e cu adevărat păcat foarte greu şi mai 
mare decât toată prihana şi un lucru din cele mai urâte lui Dumnezeu, având ca soră faţa îndoită 
a sufletului şi a gândurilor şi schimbarea neîncetată, care stârnesc mânia dumnezeiască a minţii 
preacurate. [...] Astfel legea îi interzice omului ca un lucru prea urât şi necuvenit a umbla cu 
viclenii, adică a viețui fățarnic şi a-şi lua chipul dreptății şi a păgubi pe frați, disprețuind legile 
iubirii. Dumnezeu nu ne lasă să avem haină țesută din două feluri, învăţându-ne, ca printr-o 
ghicitură, să nu suferim a avea o minte cu două feţe, înţeleg două feţe lăuntrice şi spirituale, 
blestemata poftă de-a plăcea oamenilor, împletită din două porniri ce se corup una pe alta. Căci 
care, sau cum e viaţa fățarnicilor? Oare nu aceea de-a se arăta vederii oamenilor şi de-a părea că 
sunt buni, ei nefiind buni cu adevărat? [...] Deci faţa îndoită a purtărilor e ţesută din două 
voințe neasemenea'"*%. „Ce voieşte să spună sfântul prin aceste ghicituri? Că nu trebuie să 
sădeşti în acelaşi suflet, împreună, patima şi virtutea, nici să-ţi împarţi viața între cele potriv- 
nice, ca să cultivi în acelaşi suflet mărăcini şi grâu, nici mireasa lui Hristos să nu preacurvească 
cu vrăjmaşii lui Hristos şi, pe de o parte, să zămislească lumina, pe de alta, să nască întunericul. 
Căci nu pot fi acelea împreună, precum nici laturile virtuții împreună cu laturile patimii. Căci ce 
prietenie poate fi între neprihănire şi desfrânare? Şi ce unitate de gând, între dreptate şi 
nedreptate? Sau ce părtăşie are lumina cu întunericul? Nu se retrage una din faţa celuilalt şi nu 
voieşte să rămână fără cel ce-l războieşte? Deci, plugarul înţelept trebuie să sloboadă, ca dintr- 
un izvor bun de băut, apele cele bune ale vieţii, neamestecate cu noroi, şi să cunoască numai 
rodurile lui Dumnezeu şi cu ele să se ostenească, cu străduință, toată viaţa. Făcând aşa, chiar 
dacă ar răsări vreun gând străin între rodurile virtuții, văzând în ascunsul tău ostenelile tale Cel 
ce toate le vede, va smulge cu puterea Lui acea rădăcină vicleană şi fățarnică a gândurilor 
înainte de odrăslire. Căci celui ce stăruie întru ostenelile virtuţii îi vine repede în ajutor harul 
Duhului, care nimiceşte seminţele răutăţii şi nu poate cădea acela din nădejde, nici nu poate fi 
trecut cu vederea şi lăsat neizbăvit cel ce stăruie pururi lângă Dumnezeu”. 

12: Fă-ţi ciucuri la cele patru laturi ale hainelor tale cu care te îmbraci. 

Despre aceşti ciucuri am vorbit în comentariul la Numerii 15, 37-41. 

13: De-şi va lua cineva femeie şi va trăi cu ea, dar apoi o va urî 

14: şi va aduce asupră-i vorbe de învinuire şi-i va scoate nume rău şi va zice: - Am 
luat-o pe femeia aceasta şi, intrând eu la ea, n-am găsit-o fecioară.... 

15: atunci tatăl fetei şi mama ei o vor lua şi vor arăta semnele fecioriei fetei în faţa 
bătrânilor, în poartă. 

„Veşmintele cu care mireasa a fost îmbrăcată în noaptea nunții serveau şi de aşternut. 
Acestea erau înmânate părinților miresei, care, pe baza urmelor de sânge, puteau dovedi într-un 
eventual proces castitatea fiicei”**%. 

16: Iar tatăl fetei le va zice bătrânilor: - Pe această fiică a mea am dat-o de femeie 
acestui om, iar el a urât-o; 

17: acum el aruncă asupra ei vorbe de-nvinuire zicând: Pe fata ta n-am găsit-o 
fecioară...; dar iată, acestea sunt semnele fecioriei fiicei mele! Şi vor întinde veșmântul ei 
înaintea bătrânilor cetăţii. 

Veşmântul ei: „cămaşa nupțială 

18: Atunci bătrânii acelei cetăți îl vor lua pe omul acela şi-l vor pedepsi; 

19: îl vor îndatora să plătească o sută de sicli de argint pe care-i vor da tatălui fetei, 
pentru că a scos nume rău unei fecioare israelite; ea îi va deveni lui soţie, iar el nu va putea 
s-o izgonească toată viaţa. 

„Vezi că a poruncit ca cel ce a disprețuit pe nedrept pe cea neosândită să nu fie lăsat cu 
totul nepăgubit de sinedriu? Căci socotesc că binele trebuie respectat şi nu trebuie lăsat ca unii, 
săturându-se repede să îmbrățişeze ceea ce le place, să bârfească ceea ce e cinstit ca necinstit, ci 
mai degrabă făcut să se silească a avea grijă să se lipească de tot ce e bun şi să iubească a 
petrece cu cele prea bune spre bunul lor nume. Căci cei ce nu se lasă abătuţi de oboseală din 
continuarea săvârşirii unor lucruri, vor înfăptui bine scopul pe care îl urmăresc'**, 

Urmează alte delicte cu caracter sexual, cele mai grave fiind pedepsite cu moartea: 

20: Dar dacă cele spuse vor fi adevărate şi dacă asupra fetei nu s-au găsit semnele 
fecioriei, 

21: atunci fata să fie scoasă la uşa casei tatălui ei; oamenii acelei cetăţi o vor ucide 
cu pietre, iar ea va muri, pentru că a făcut întinare întru fiii lui Israel, desfrânându-se în 
casa tatălui ei. Şi aşa vei stârpi răul din mijlocul tău. 

De remarcat că fata nu era ucisă doar în cazul în care, vinovată fiind, nega aceasta, prin 
tatăl său. 

22: De se va găsi cineva dormind cu femeie măritată, pe amândoi să-i ucideţi: şi pe 
bărbatul care a dormit cu femeia, şi pe femeie. Şi aşa vei stârpi răul din Israel. 

23: De va fi vreo fată fecioară logodită cu bărbat, şi cineva o va întâlni în cetate şi 
se va culca cu ea, 

24: pe amândoi îi veţi scoate la poarta cetăţii lor şi vor fi ucişi cu pietre: pe fată o 
vor ucide pentru că n-a strigat în cetate, iar pe bărbat pentru că a umilit-o pe femeia 
aproapelui său. Şi aşa vei stârpi răul din mijlocul tău. 

25: Dacă pe fata cea logodită o va afla bărbatul acela în câmp şi, silind-o, se va 
culca cu ea, să-l ucideţi numai pe cel ce s-a culcat cu ea; 

26: iar fetei să nu-i faci nimic; asupra ei nu este vină de moarte, căci aceasta este ca 
şi cum cineva s-ar ridica asupra aproapelui său şi l-ar omori; 

27: pentru că el a aflat-o în câmp: fata cea logodită va fi strigat, dar n-a fost cine s- 
o ajute. 

28: De va întâlni cineva o fată fecioară, dar care nu-i logodită, şi, silind-o, se va 
culca cu ea şi vor fi descoperiți. 

29: atunci cel ce s-a culcat cu ea îi va da tatălui fetei cincizeci de sicli de argint, iar 
ca îi va deveni lui soţie, pentru că el a umilit-o, şi nu va putea s-o izgonească toată viața. 

„Aşadar, pe cel ce s-a însoţit cu cea logodită l-a declarat vinovat de preacurvie [şi l-a 
condamnat la moarte - n. n.] [...]. Iar în înţeles duhovnicesc, dacă se constată, zice, că un suflet 
care n-a fost în unire şi n-a fost făgăduit lui Hristos prin credință, ci a fost în chipul fecioarei, a 
fost întinat de cineva prin învățături contrare dreptei credinţe şi dus din rătăcire în rătăcire, ceea 
ce fac ereticii, răpind pe unii din păgâni şi din iudei şi convingându-i să le urmeze lor, fapta a- 
ceasta nu va fi fără vină. Ci unul ca acela va plăti tatălui sufletelor, adică lui Dumnezeu, 
pedeapsa păcatului, închipuită de-a plăti paguba în bani”**!. Dar Scriptura arată că acela o va 
lua de soţie şi-o va ţine toată viaţa, ceea ce ar însemna că acel suflet e condamnat la cufundarea 
în rătăcirile eretice; dar, dacă siluitorul dă socoteală tatălui fetei, putem înțelege şi întoarcerea 
amândurora la dreapta credință, de socotim pe tatăl fetei drept chip al lui Dumnezeu. 

30: Un bărbat să n-o ia pe femeia tatălui său, şi nici să ridice acoperământul tatălui 
său. 

Era oprită însoţirea cu vreuna dintre soțiile ori concubinele tatălui, excluzând, desigur, 
pe mama celui în cauză, relație de neconceput. „A ridica acoperământul: expresie eufemistică; 
ea se referă la gestul unui bărbat de a-şi ridica poala hainei asupra unei femei, ca semn că 
doreşte s-o aibă (ca soţie sau țiitoare). Simbol de posesie, dar şi de protecţie. Expresia e mai 
limpede, prin context, în Rut 3,9'%%. „Versiunea Ebraică aşează acest ultim verset la începutul 
capitolului următor, el devenind astfel 23, 1. Totuşi, prin conținut, el aparţine capitolului 22; aşa 
îl are Septuaginta (cu excepția ediţiei Rahlfs) şi tot astfel îl numerotează versiunile engleze KJV 
şi RSV»>. 


CAPITOLUL 23 — Cei din adunarea Domnului. 


1: Famenul şi scopitul nu vor intra în adunarea Domnului. 

„„Comentatorii interpretează sterilitatea fiziologică drept semn al sterilităţii spirituale sau 
al ateismului”55*. 

Famen, „adică cel fără fruct şi fără rod şi în ce priveşte vieţuirea şi în ce priveşte 
învăţătura”? „Unii nu sunt cu cele bărbătești, (fiind acelea) tăiate şi smulse; alţii le poartă 
încă, dar rănite şi bolnave şi neînstare de nici o treabă. [...] Iar cele bărbăteşti sunt simbol al 
bărbăției. Deci prin (famen) trebuie să înțelegem pe cel al cărui suflet şi minte nu sunt smulse 
cu totul, ci păstrează în sine zdrobită bărbăția spre cele bune; iar prin cel scopit, pe cel ce le-a 
pierdut cu totul şi e lipsit de cele ce sunt mai proprii bărbaţilor. Dar e acelaşi păcat a nu voi 
cineva să se poarte ca un bărbat şi a nu voi să se poarte deplin ca un bărbat. [...] Unii au căzut 
în poftele trupeşti, lăsând toate frânele patimii şi aruncând mintea putrezită şi afemeiată în 
plăcerile neruşinate. Alții admiră înfrânarea şi încearcă uneori să întreprindă faptele ei stră- 
lucite, dar se tem de împotrivire şi, nesuportând atacul plăcerii, se încovoaie spre moleşeală. 
Deci nu vei numi oare, cu drept cuvânt, pe cel ce-a renunţat pentru totdeauna la faptele 
bărbăţiei, scopit? Iar pe cel ce are în minte voința de-a se purta bărbăteşte, dar nu poate să-şi 
înfăptuiască virtutea, nu-l vei socoti bolnav (famen), strămutând cu inteligenţă bolile trupului la 
calitatea purtătorilor şi luând cele sensibile ca icoană a celor spirituale şi nevăzute?" 


55! Sf, Chiril al Alexandriei, Despre închinarea şi slujirea în duh şi adevăr, VIII 
“2 BBVA, p. 227 

“3 BBVA, p. 227 

*%4 SEP 1, p. 587 

355 Clement Alexandrinul, Stromate, III, 99, 4 

55 Sf, Chiril al Alexandriei, Despre închinarea şi slujirea în duh şi adevăr, XIV 

2: Cel născut din desfrânată nu va intra în adunarea Domnului. 

Din desfrânată traduce grecescul ek pârnis. „Sensul echivalentului ebraic mamzer este 
obscur, desemnând probabil copilul născut în afara legii (vezi Levitic 18, 6-18, în care se condamnă 
legăturile incestuoase). Mai târziu, exegeza iudaică îl aplică şi celor născuți dintr-un părinte evreu şi 
unul străin”. 

3: Amonit şi moabit nu va intra în adunarea Domnului; chiar după al zecelea neam 
şi până-n veci, el nu va intra în adunarea Domnului, 

4: pentru că ei nu v-au întâmpinat cu pâine şi cu apă când eraţi pe drum venind 
din Egipt, şi pentru că l-au plătit împotriva ta pe Balaam, fiul lui Beor, din Petorul 
Mesopotamiei, ca să te blesteme. 

5: Dar Domnul, Dumnezeul tău, n-a voit să-l asculte pe Balaam; ci Domnul, 
Dumnezeul tău, a preschimbat blestemele în binecuvântare, pentru că Domnul, 
Dumnezeul tău, te-a iubit. 

6: Cât vei trăi, în veci să nu le grăieşti cuvinte de pace sau de folos. 

„„Moabit se tălmăceşte intestinul tatălui, iar amonit, tatăl maicii. Prin acestea se spune 
că cel ce ia pildă de răutate de la altul a descoperit intestinul tatălui; iar cel ce naşte păcatul din 
sine este tatăl maicii, adică al păcatului său propriu. Deci aceştia nu vor intra în casa Domnului 
până la al treilea şi al patrulea şi al zecelea neam; şi până în veac. Adică cel ce nu s-a apropiat 
de Dumnezeu prin dobândirea deprinderii binelui şi prin făptuirea lui (căci acestea sunt al 
treilea şi al patrulea neam al virtuţilor), apoi prin numele şi prin credința Domnului lisus şi prin 
cele zece porunci ale Legii, nu va intra, prin renaşterea viitoare din veacul cel netrecător, în casa 
lui Dumnezeu, adică în cetatea cerească în care e locuinţa tuturor celor ce se veselesc'5%. 
„Moaviţii şi amoniţii, cărora nici nu le era îngăduit să treacă pe lângă Biserica Domnului, intră 
în locurile cele mai sfinte ale noastre, Am deschis tuturora, nu uşile dreptăţii (Psalm 117, 19), ci 
uşile ocării şi obrăznicirii unora împotriva altora. La noi, cel mai bun preot nu-i acela care de 
frica lui Dumnezeu nu scoate din gură cuvânt de prisos, ci acela care bârfeşte cel mai mult pe 
aproapele său, pe faţă sau pe ocolite, care învârteşte sub limba lui osteneală şi durere (Psalm 9, 
27), sau, ca să spun mai potrivit, venin de aspidă (Psalm 139, 3)”. O scurtă descriere a stării 
clerului în secolul al IV-lea, stare ce nu credem a se fi schimbat până astăzi; cu atât mai 
minunată apare dăinuirea Bisericii lui Hristos! „Erau scoşi amoritul şi moabitul ca lipsiţi de 
credinţă şi cu totul urâţi, ca năvălind între sfinţi şi între cei obişnuiţi să se poarte în chip vrednic 
de laudă, ca nişte lei, şi trimițându-şi în ei săgețile pismei şi bârfelii. Amoriţii sunt chipul 
ereticilor fără omenie, iar moabiții al celor aflați încă în rătăciri idoleşti şi supuşi răutăților 
dracilor. Şi unii şi alţii sunt urâtori de Dumnezeu şi bolesc de aceeaşi obrăznicie împotriva 
sfinţilor**. 

7: Pe edomit să nu-l urăşti, fiindcă el e fratele tău; să nu-l urăşti pe egiptean, că 
străin ai fost în ţara lui. 

8: Fiii ce li se vor naşte în cel de al treilea neam vor intra în adunarea Domnului. 

Edom era fratele lui Iacov; astfel, evreii socoteau ca apropiaţi pe edomiţi (deşi s-au aflat, 
deseori, în conflict). Cât priveşte pe egipteni, „motivarea indică o atitudine mult mai binevoitoare 
a legiuitorului față de Egiptenii care, totuşi, în ultimă instanță au fost un instrument al lui Dum- 
nezeu în planul Său general. Textul nu mai foloseşte cuvântul s/ugă (ikâtes), ca în 5, 15, ci 
străin (pârikos), cu înţelesul: rezident; străin care locuieşte temporar într-o ţară, cetate sau 
familie; imigrant”**!. 

„Da, legea a cinstit şi pe păgâni şi a poruncit să nu urâm pe cei care ne fac rău [...], 
numind prin egiptean pe cel de alt neam şi pe orice om din lume. Chiar pe duşmani, când îi vezi 


*57 DEUT, p. 354 

3% Sf. Maxim Mărturisitorul, Întrebări, nedumeriri şi răspunsuri, 77 

*% Sf. Grigorie de Nazianz, Despre preoție, LXXIX 

5% Sf, Chiril al Alexandriei, Despre închinarea şi slujirea în duh şi adevăr, XIV 
“1 BBVA, p. 227 

că sunt lângă ziduri şi încearcă să ia cetatea, să nu-i socoteşti duşmani până nu le trimiţi crainic 
ca să-i invite să facă pace'**?. 

9: Când vei ieşi cu oaste asupra duşmanilor tăi, fereşte-te de tot lucrul rău. 

Războiul, ca şi cultul divin, implică o stare de puritate a participantului. „Precum 
ostaşul, ieşind să lupte împotriva duşmanilor împăratului, nu poate să se împotrivească lor a- 
vând ceva contrar armelor trebuincioase, aşa îi este cu neputinţă omului să se împotrivească 
patimilor, având ceva contrar virtuţilor. Şi precum o cetate înconjurată de zid, de are o mică 
parte din zid dărâmată, de voiesc duşmanii să intre, se folosesc de locul în care zidul e dărâmat 
ca să intre prin el şi, chiar de se află apărători la porți, ei nu pot să se împotrivească duşmanilor 
de nu se reface partea dărâmată a zidului, la fel e cu neputinţă (nevoitorului) să se împotrivească 
vrăjmaşilor de este stăpânit de vreo patimă, nici nu poate ajunge la măsurile desăvârşirii**. 

10: Dacă va fi la tine om care să nu fie curat de pe urma ispitirii lui în visul de 
noapte, acela să iasă afară din tabără, nu va intra în tabără, 

11: ci spre seară să-şi spele trupul cu apă, iar după asfinţitul soarelui va intra în 
tabără. 

12: Pentru nevoia de a ieşi afară să ai un loc în afara taberei. 

13: Să ai la brâu un țăruş cu care să sapi atunci când ieşi afară şi cu care să-ţi 
acoperi necurăţiile; 

14: că Domnul, Dumnezeul tău, umblă prin tabăra ta ca să te libereze şi să ţi-i dea 
pe duşmani la picioare; pentru aceea să fie tabăra ta sfântă, ca nu cumva, văzând EI la 
tine ceva neruşinat, să-Şi întoarcă faţa de la tine. 

„Auzi că cei ce voiesc să biruiască pe vrăjmaşi şi să fie bine văzuţi de Dumnezeu 
trebuie să se elibereze de toată necurăția? [...] Trebuie deci să ne facem vieţuirea nepătată şi 
fără reproş, ca să nu fie supusă ispitelor de la aceia. Căci tatăl păcatului este şi duşman şi 
răzbunător. Cei ce sunt ridicați în lumea aceasta prin legea războiului şi a luptei împotriva 
vrăjmaşilor, sau primesc rănile în trup, sau le pricinuiesc altora. Dar cu noi nu este aşa: [...] 
Căci nu suntem loviți în trup, ci primim poftele în minte şi în inimă şi cădem în patimile iubirii 
de trup. Deci trebuie să ne învăţăm cu toate armele duhovniceşti şi să ne îmbrăcăm cu harul de 
sus şi să ne înălțăm mintea, pe cât se poate, dincolo de orice săgeată spirituală. Astfel vom birui 
pe toţi potrivnicii şi, ridicându-ne dincolo de orice patimă, ne vom păstra frumuseţea sufletului 
neştirbită pentru Dumnezeu. De aceea zice legea: Jar de vei ieşi cu oastea la război împotriva 
vrăjmaşilor tăi, să te păzeşti de orice cuvânt rău, adică să te ţii cât mai departe de orice 
învinuire. În acest caz nu va fi împotriva ta nici un cuvânt adevărat despre vreun lucru de ruşine 
şi de condamnat. [...] lar că trebuie să ne despovărăm de toate faptele necurăţiei trupeşti, ne-a 
arătat-o prin ghicitură, poruncind că cel pătat de curgere trebuie să se spele în afara taberei cu 
apă, spre seară, şi aşa să se întoarcă acasă şi dacă voieşte şi în tabără. [...] (Adică) de se va 
întâmpla cuiva vreo scurtă întinare omenească, din cauză că mintea va fi cuprinsă de o 
moleşeală şi va admite intrarea unor pofte necuvenite, Dumnezeu a judecat că acela trebuie să 
se despartă de mulțimea sfinților şi nu lasă pe cel curat să conlocuiască cu cei necuraţi. Căci nu 
lasă nicidecum nepedepsit păcatul din noi. Dar curăţia o vom afla în Hristos, curățindu-ne prin 
apă [...]. lar aceasta o face spre seară, adică în ultimele timpuri ale veacului, ceea ce o poate şi 
vedea cineva făcându-se în grupările Sfinților [în parohii - n. trad.]. Căci cei spurcați de 
nebuneştile plăceri trupeşti, cei ce au fost înainte în afara mulțimii şi taberei sfinților, [...] 
îmbogățindu-se cu curăţenia prin Sfântul Botez, s-au făcut aproape, arătându-se soți ai sfinților, 
concetăţeni şi împreună-părtaşi la nădejde în vremea venirii (Cuvântului), produsă oarecum 
seara şi la apusul veacului prezent. Deci a spus că cei ce năzuiesc curăţia în Hristos trebuie să 
respingă păcatele iubirii de trup. [...] Căci se cuvine ca cei ce doresc să biruiască pe vrăjmaşii 
spirituali, să se ferească, precum am spus, cât mai mult de tot felul de necurăţenie. Dar, fiindcă 


32 Clement Alexandrinul, Stromate, Il, 88, 2-3 
33 Isaia Pustnicul, 29 de cuvinte, XXV, 2 

e mult păcat, [...] de se va întâmpla să ne întinăm de vreuna din necurăţiile ce se ivesc în mod 
firesc în noi, şi să fim văzuţi îmbolnăviţi de cele contrare legii şi unei vieţi sfinte [...], în primul 
rând să nu stea descoperite şi neascunse, în văzul multora, păcatele cele din neputinţă, ci 
oarecum în afară şi neobservate şi cât mai departe de tabără, apoi să se acopere (îngroape) prin 
îndreptarea lor. [...] lar încetând să păcătuim şi predând mintea într-un mod oarecare pornirilor 
spre bine şi alegând ceea ce e de folos, după ce s-a înlăturat urâţenia greşalelor de mai înainte şi 
am biruit păcatele urâte prin bunele miresme următoare, vom intra iarăşi în tabăra sfinților, 
adică în Biserica celor întâi-născuţi. [...] Trebuie apoi să ascundem în pământ necurăţiile 
noastre, pentru că Domnul Dumnezeu umblă în tabără. Căci Hristos locuieşte şi umblă în noi şi, 
de vede un lucru de ruşine şi urât în noi, Se depărtează îndată. [...] lar de află pe unii curaţi şi 
spălați şi deasupra patimilor şi necurăţiilor, Se va sălăşlui cu plăcere în ei şi-i va scăpa din mâna 
vrăjmaşilor'5**. 

15: Pe robul care a fugit de la stăpânul său la tine să nu-l dai [pe mâna] stăpânului 
său; 

16: el va locui cu tine; între voi va locui, oriunde-i va plăcea lui; să nu-l necăjeşti. 

Prevedere uimitoare în contextul lumii antice! Revenind la versetele 10-16, „aceste 
reguli au fost interpretate alegoric de Philon şi de Părinți. Pentru Chiril al Alexandriei, spălarea 
cu apă la apropierea serii (v. 12) prefigurează botezul instituit prin venirea lui lisus la înserarea 
lumii (Glaphyra in Pentateuchum 661 CY**. 

17: Dintre fiicele lui Israel să nu fie desfrânată, nici desfrânat dintre fiii lui Israel. 


„Textul Masoretic lasă posibilitatea unei speculaţii lingvistice în virtutea căreia 
numeroase versiuni occidentale moderne traduc prostituată sacră, cu referire la prostituția de 
acest fel practicată de popoarele Canaanului; speculaţia se extinde şi asupra bărbatului. Din 
aceasta s-ar înţelege că interdicția se limitează numai la această categorie de desfrânate şi 
desfrânați. Septuaginta nu face această separare, aşa cum n-o face nici Vulgata, textele lor fiind 
în concordanță cu I Corinteni 6, 956. 

18: Vrăjitoare să nu fie dintre fiicele lui Israel, nici descântător de vrajă dintre fiii 
lui Israel. 

„Sintagma descântător de vrajă încearcă să-l traducă pe teliskâmenos [...]; novice al 
unui cult esoteric, din categoria misterelor frigiene, novice care ajunge la capătul inițierii prin 
anumite incantaţii vrăjitoreşti”*S. Versetul este propriu Septuagintei. 

19: Plata desfrânatei şi preţul câinelui să nu le aduci în casa Domnului, 
Dumnezeului tău, pentru vreo oarecare făgăduință, căci acestea amândouă sunt urâciune 
înaintea Domnului, Dumnezeului tău. 

Prin câine se denumea prostituatul masculin, pervertitul sexual de orice fel. 

20: De la fratele tău să nu iei camătă; nici camătă de la bani, nici camătă de la 
bucate, nici camătă de la orice lucru cu care-l împrumuţi. 

„Uită-te acum la iubirea de oameni a Stăpânului! Când e vorba de bani, ne opreşte să 
luăm dobândă! De ce? Pentru că aduce pagubă şi celui care dă bani cu dobândă şi celui care ia 
bani cu dobândă. Cel care ia bani cu dobândă ajunge de sărăceşte; iar cel care dă bani cu 
dobândă, odată cu înmulţirea banilor, adună pe capul lui şi mulțime de păcate. [...] În cele 
duhovniceşti, însă, Însuşi Dumnezeu ne cere să dăm dobândă (Matei 25,14-30)%%. 

21: De la cel străin, da, să iei camătă; dar de la fratele tău să nu iei camătă, pentru 
ca Domnul, Dumnezeul tău, să te binecuvinteze în tot ceea ce vei face tu în ţara-n care 
intri s-o moşteneşti. 


5% Sf, Chiril al Alexandriei, Glafire la A doua Lege, II 
%5 SEP 1, p. 587 

*% BBVA, p. 228 

%7 BBVA, p. 228 

lată că străinul nu era tratat la fel cu evreul. Desigur, s-ar putea tâlcui şi aceasta, în 
funcţie de ce anume înțelegem prin străin. În cazul israeliților, însă, înţelesul era doar cel 
propriu. 

22: Dacă te-ai legat faţă de Domnul, Dumnezeul tău, cu o făgăduinţă, să nu întârzii 
în a o plini, căci Domnul, Dumnezeul tău, nu va întârzia s-o ceară de la tine, şi păcat vei 
avea întru tine. 

„Regula este mai amplu prezentată în Numerele 30, 3-10.12-15, unde sunt folosiţi trei 
termeni distincți (făgăduințe, jurăminte, obligaţii). Philon (Sacrif. 52-53) explică dublul sens al 
acestui termen: rugămintea adresată lui Dumnezeu şi, după împlinirea ei, ofranda adusă; în 
acelaşi pasaj, insistă asupra promptitudinii cu care trebuie adusă ofranda”**. 

„Adică ceea ce făgăduieşti, grăbeşte-te să împlineşti cât mai repede. Pentru că 
întârzierea în acestea nu e fără pagubă”. 

23: Dar dacă nu vei vrea să făgăduieşti, întru tine păcat nu va fi. 

24: Pe cele ce ies de pe buzele tale să le păzeşti şi să le plineşti întocmai cum te-ai 
făgăduit Domnului, Dumnezeului tău, ele fiind un dar rostit cu gura ta. 

Tot despre făgăduinţe, pe care Dumnezeu nu le impune, dar, odată depuse, împlinirea lor 
devine obligatorie. 

25: Dacă vei intra în holda aproapelui tău, adună spice cu mâinile tale, dar secera să 
n-o pui în holda aproapelui tău. 

26: Dacă vei intra în via aproapelui tău, poţi mânca struguri după poftă, până te 
saturi, dar în paner să nu pui. 

„A strânge din holdă puține spice cu mâinile, sau a rupe din vie vreun ciorchine de 
poftă sau de mâncare, neaducând nici o pagubă, se va purta cu inima bună. Căci aceasta e legea 
iubirii şi lucrul nu întrece măsura. Dar a introduce şi fierul care seceră în cele ale aproapelui 
copleşeşte şi trece dincolo de iubirea întreolaltă şi ajunge la hotarul lăcomiei. Deci aceasta e o 
pildă clară că nu trebuie să abuzăm de iubirea fraților, ci să cinstim iubirea întreolaltă, 
mulţumindu-ne cu cele ale noastre”””!. 


CAPITOLUL 24 — Legiuiri casnice. 


1: De-şi va lua cineva femeie şi va locui împreună cu dânsa şi de se va întâmpla ca 
ea să nu afle bunăvoinţă-n ochii lui pentru că el a aflat într-însa ceva ce nu-i place, să-i serie 
carte de despărțire, să i-o dea în mână şi s-o scoată din casa lui. 

E vorba aici despre legătura dintre soţi. Ceva ce nu-i place: „termen ambiguu în ebraică, 
tradus foarte diferit, de la ceva necurat (KJV) până la ceva scandalos (OSTY ) şi tot atât de 
divers interpretat de şcolile rabinice, de la a nu-i plăcea bărbatului cum 1 s-a gătit mâncarea şi 
până la situaţia că o altă femeie îi place mai mult. Septuaginta foloseşte ashemon = rău 
conformat, diform (fizic); de neadmis, indecent, ruşinos (moral). Oricum, obiecţia soţului 
constituie motiv de divorț. lisus însă va stabili că singurul motiv de divorț e adulterul (Matei 19, 
3-9); legea lui Moise era doar un pogorământ faţă de slăbiciunea firii omeneşti”"?. „Legea 
divorțului nu mai este formulată în altă parte din Pentateuh; o aluzie la această lege apare în 
întrebarea pe care fariseii i-o adresează lui lisus (Matei 19, 7)*%. 

Ca o femeie alungată e şi persoana ori poporul care a călcat voia divină. „Într-adevăr, 
Dumnezeu a lepădat acest popor (pe iudei - n. n.) şi i-a dat o carte de despărțenie, aşa cum se 
întâmplă în viaţa oamenilor care au fost căsătoriți. Dacă o femeie nu mai era iubită de soț, 


** SEP 1, p. 588 
*% Sf. Chiril al Alexandriei, Despre închinarea şi slujirea în duh şi adevăr, XVI 
*! Sf. Chiril al Alexandriei, Despre închinarea şi slujirea în duh şi adevăr, VII 
** BBVA, p. 228 
*% SEP 1, p. 589 


78 


primea din partea bărbatului, potrivit legii lui Moise, o carte de despărțenie, şi femeia era 
repudiată, deci era slobozită din casa sa, întrucât nu se purtase bine, iar el putea să-şi ia alta. Tot 
aşa trebuie înţelese lucrurile şi cu poporul de aici, din Scriptură, care, din pricină că a primit 
carte de despărţenie, a ajuns cu totul părăsit”. Mântuitorul aduce o corectură Legii mozaice, 
stabilind că singurul motiv de divorț este adulterul (Matei 19,3-9); desigur, în plan religios, 
acesta e cu mult mai grav. 

2: lar dacă ea, ducându-se, se va mărita cu un alt bărbat 

3: şi dacă acest al doilea bărbat o va uri şi el, să-i scrie carte de despărţire şi să i-o 
dea în mână şi s-o scoată din casa lui; sau dacă acest al doilea bărbat care şi-o luase de soţie 
va muri, 

4: atunci bărbatul ei dintâi, cel ce-i dăduse drumul, nu va putea să se răzgândească 
şi să şi-o ia din nou de soţie după ce ea s-a pângărit; că urâciune este aceasta înaintea Dom- 
nului, Dumnezeului tău, şi să nu pângăreşti pământul pe care Domnul, Dumnezeul vostru, 
vi-l dă ca moştenire. 

Acestea s-au spus cu referire la divorț; Moise dăduse aceste legiuiri ca un pogorământ 
față de slăbiciunea firii omeneşti; de asemenea, şi Biserica recurge uneori la pogorăminte, însă 
rămâne valabilă recomandarea (porunca, de fapt) lui Hristos, anume ca ce a împreunat 
Dumnezeu omul să nu despartă (Matei 19, 6). 


5: Dacă cineva şi-a luat femeie de curând, să nu iasă la război, şi nici vreo sarcină 
să i se pună; ci timp de un an să fie [de toate] scutit în familia sa, ca să-şi bucure femeia pe 
care a luat-o. 


„Oare iubitorul de virtute legiuitor îl leagă de casă pe războinic şi nu-l lasă să câştige 
renume, ci îl obligă să rămână biruit de recile legături cu femeia şi să socotească mai de folos 
iubirea de trup decât lucrurile cele mai de trebuinţă? [...] Bărbatul care s-a atins de virtute, dar 
încă nu şi-a însuşit-o bine, e uşor de dus spre contrariul. [...] Deci să ne facem familiare 
virtuțile, silindu-ne să rodim cât mai mult în ele. Unul, de pildă, rodeşte înţelepciunea întru 
cunoştinţă, altul câştigă blândeţea şi nemânierea, sau vreun alt lucru din acestea, pe care îşi 
propune să-l dobândească. Dar oare va fi mintea în stare să suporte probe şi ispite îndată ce a 
început să se deprindă în buna cuviință a acestora? Şi cel ce s-a căsătorit de curând cu 
înţelepciunea, ajungând între cei ce corup cele drepte, nu se va corupe mai degrabă, în loc să biru- 
iască şi să respingă vătămările acelora, dat fiind că încă nu e destul de fixat şi de statornicit în 
înţelepciune? [...] Dar cel deprins în înţelepciune se va lupta cu înțelepții şi se va opune cu forță 
vicleniilor acelora [...]. Deci are dreptate legea când, zugrăvind cu finețe prin chipul femeii 
virtutea, ca soție a sfinţilor, [...] nu îngăduie să fie împovărat cu osteneli şi cu prigoniri cel care e 
proaspăt sădit şi se află de curând în sârguința pentru bine, ci-l lasă să petreacă fără griji şi întru 
ale sale, ca încălzit de dezmierdările virtuţii să se lege bine de ea'*%. 

6: Să nu iei drept zălog moara, nici măcar piatra ei de deasupra, că prin aceasta iei 
ca zălog însăşi viaţa. 

Prin oprirea acestora se lua datornicului un obiect indispensabil pentru pregătirea hranei, 
deci asigurării vieţii. „Cele două părți componente ale morii, inseparabile, reprezintă pentru 
Origen (PG 12, ad locum) Vechiul şi Noul Testament”. 

7: De se va afla că cineva dintre fiii lui Israel l-a răpit pe vreunul din fraţii săi şi, 
supunându-l silniciei, l-a vândut, tâlharul acela să moară; şi să stârpeşti răul din mijlocul 
vostru. 

„Deci nu e îngăduit să se răpească neamul sfințit în Hristos şi să fie dus într-o robie 
străină de cei ce obişnuiesc să facă aceasta. Căci precum cei ce, amăgind copiii, îi atrag din 
cetate şi din case şi, dezbrăcându-i de semnele libertăţii, le impun jugul robiei silnice, la fel se 


* Origen, Omilii la Cartea Proorocului leremia, LV, 2 
5% Sf, Chiril al Alexandriei, Despre închinarea şi slujirea în duh şi adevăr, V 

socotesc cei ce atrag prin amăgiri meşteşugite ale ideilor pe cei ce s-au hotărât să cugete cele 
drepte şi se nevoiesc în viaţa cuvenită celor liberi, la părerile lor nebuneşti, suferă osânda 
tâlharilor de suflete omeneşti; iar pedeapsa lor e moartea. [...] Deci, pentru ca să nu fie răpiți 
vreunii din Biserica lui Dumnezeu ca dintr-un cămin părintesc şi să fie duşi în capiştile celor 
vicleni, vânzându-li-se mintea prin perversitatea răutăţii, legea hotărăşte pedeapsa cu moartea 
pentru cei ce îndrăznesc în chip cu totul necredincios să facă aceasta”. Sunt vizaţi aici ereticii, 
dar se pot înțelege şi necredincioşii. 

8: Asupra unei răni de lepră ia bine seama la ce faci, să păzeşti întocmai şi să 
plineşti totul după legea pe care v-o spun vouă preoții, leviţii; aveţi grijă: precum v-am 
poruncit cu, aşa să faceţi! 

9: Adu-ţi aminte ce i-a făcut Domnul, Dumnezeul tău, Mariamei când voi erați pe 
drum la ieşirea din Egipt. 

Despre rânduiala pentru lepră am vorbit în comentariul la Levitic. Episodul cu Mariam, 
sora lui Moise, e relatat în Numerii, cap. 12. 

10: Dacă l-ai îndatorat pe aproapele tău cu orice fel de datorie, în casa lui să nu 
intri ca să iei de la el zălog; 

11: afară să stai, iar omul pe care l-ai îndatorat îţi va aduce el zălog, acolo, afară. 

12: lar dacă omul va fi sărac, să nu te culci având zălogul lui asuprăţi, 

13: ci să-i întorci zălogul la asfinţitul soarelui, ca să doarmă el în haina sa şi să te 
binecuvinteze şi să-ţi fie ţie ca milostenie înaintea Domnului, Dumnezeului tău. 

Ca şi în alte locuri, Legea pune stavilă asprimii creditorilor, propovăduind mai degrabă 
milostenia. 

14: Să nu opreşti plata celui sărac şi nevoiaş dintre fraţii tăi, nici pe aceea a 
străinului care trăieşte în cetăţile tale, 

15: ci plata să i-o dai în aceeaşi zi, înainte de asfințitul soarelui, de vreme ce el este 
sărac şi în ea îi e nădejdea; ca nu cumva să strige el către Domnul împotriva ta şi să fie 
păcat întru tine. 

Oprirea plăţii lucrătorilor e un păcat strigător la cer. „Nimeni să nu-l înşele pe un 
lucrător la plata datorată. Fiindcă suntem şi noi lucrătorii Domnului Dumnezeului nostru şi de 
la EI aşteptăm plata muncii noastre. Şi tu, orice lucru ai de făcut, dacă tăgăduieşti lucrătorului 
plata meritată, adică îl plăteşti prea puţin şi prea ieftin, vei fi refuzat când vei cere plata 
făgăduinţelor cereşti”5”6. 

16: Părinţii să nu fie daţi morţii pentru vina copiilor, şi nici copiii să nu fie daţi 
morţii pentru vina părinţilor: fiecare să moară pentru păcatul său. 

E clar afirmată responsabilitatea individuală, chiar dacă alte locuri (precum 21, 1-9) dau 
de înţeles că şi comunitatea e solidară în caz de vinovăţie. 

17: Să nu suceşti dreptatea străinului, nici pe a orfanului şi nici pe a văduvei; haina 
văduvei să n-o iei zălog; 

18: adu-ţi aminte că rob ai fost în ţara Egiptului şi că Domnul, Dumnezeul tău, te-a 
scos de acolo; iată de ce-ţi poruncesc eu să faci lucrul acesta. 

19: Când vei secera holda în țarina ta şi vei uita vreun snop în țarină, să nu te 
întorci să-l iei; el va fi al săracului şi al străinului şi al orfanului şi al văduvei, pentru ca 
Domnul, Dumnezeul tău, să te binecuvinteze întru toate lucrurile mâinilor tale. 

20: Când vei culege măslinele, să nu te întorci să aduni pe cele ce ţi-au rămas în ur- 
mă; ele vor fi ale străinului şi ale orfanului şi ale văduvei. 

21: Când îţi vei culege via, să nu culegi pe urmă şi ceea ce ţi-a scăpat; să-i fie 
străinului şi orfanului şi văduvei. 


57 Sf, Chiril al Alexandriei, Despre închinarea şi slujirea în duh şi adevăr, VIII 

22: Adu-ți aminte că rob ai fost în ţara Egiptului; iată de ce-ţi poruncesc eu să faci 
lucrul acesta. 

Legea protejează pe toţi cei neajutoraţi, asuprirea acestora numărându-se între păcatele 
strigătoare la cer. Pornind de la imaginea viei şi a măslinilor, o tâlcuire spune despre rugăciune: 
„Mintea nedesăvârşită nu e lăsată să intre în via plină de rod a rugăciunii, ci numai şi de abia la 
sunetele simple ale psalmilor, ca un sărac la frunze'*”. O notă a traducătorului arată că prin 
rugăciune se înțelege aici rugăciunea tăcută, de un singur gând; iar prin psalmi, rugăciunea citi- 
tă sau cântată. 


CAPITOLUL 25 — Măsuri de pază. 


1: De se va întâmpla o neînțelegere între oameni şi vor veni la judecată şi se vor 
judeca, celui drept i se va da dreptate, iar cel vinovat va fi osândit. 

2: Dacă celui vinovat i se va cuveni bătaie, judecătorii vor porunci să-l întindă jos 
şi să fie bătut în faţa lor, după măsura vinovăţiei lui. 

3: Patruzeci de lovituri i se pot da, dar mai multe, nu; că dacă i se vor da mai 
multe, atunci fratele tău va fi schilodit în chiar faţa ochilor tăi. 

La vechii evrei, în cazul pedepselor prin bătaie, se folosea un bici cu trei plesne, fiecare 
lovitură fiind socotită întreit; astfel, se puteau aplica până la 13 lovituri, obținându-se 40-1 
lovituri, fără a se împlini numărul de patruzeci. „La această limită se va referi Apostolul Pavel, 
căruia i se aplicase pedeapsa maximă (II Corinteni 11, 24)*%, „Flagelarea este considerată în 
tradiţia iudaică pedeapsa cea mai înjositoare””*!. 

La fel, în războiul cel nevăzut, nu va îngădui Dumnezeu să fim încercaţi peste puterile 
noastre. Facem această trecere deoarece Scriptura cere să se dea dreptate celui drept, însă 
aceasta se va petrece deplin numai la judecata divină. „În multe chipuri ni se desemnează taina 
lui Hristos prin porunca veche şi ni se zugrăveşte patima mântuitoare, în care şi prin care am 
fost izbăviţi de cel ce avea puterea să ne chinuiască şi ne supunea unor lovituri cumplite. [...] 
Loviturile de bici până la numărul patruzeci, aprobate celor ce biciuiesc şi celor biciuiţi, 
preînchipuie timpul preadorit al venirii Unuia Născutului cu trupul, când noi toţi cu rana Lui ne- 
am vindecat, iar EI S-a rănit pentru păcatele noastre. Căci Israeliţii s-au năpustit cu ocări asupra 
Lui, iar Pilat i-a aplicat lovituri peste spate, prin ceea ce noi am fost scoşi de sub pedeapsă şi 
chinuri. Căci multe erau odinioară bătăile păcătosului [...]. Dar Hristos a fost biciuit pentru noi. 
Căci precum pentru toţi a murit, aşa a fost şi biciuit pentru toți, El Unul fiind de un preţ egal cu 
toți. lar numărul de patruzeci de zile tăindu-l în cinci opți, vei afla pe opt şi pe cinci. Iar acest 
număr indică timpul lui Hristos. Pentru că Unul Născut a venit în timpul al cincilea, după 
parabola evanghelică (Matei 20, 1-16), în care se spune de un stăpân că a tocmit lucrători la vie, 
ieşind pe la ceasul întâi, al treilea, al şaselea, al nouălea şi al unsprezecelea. Şi S-a sculat în ziua 
a opta, surpând stăpânirea morţii şi nimicind împreună cu ea şi pe tatăl stricăciunii ivite, adică 
păcatul, care fiind înlăturat, a trebuit să înceteze şi bătăile şi pedepsele şi chinurile pentru el. 
Deci legea nu îngăduie bătăile să treacă peste numărul patruzeci, lăsând până la venirea lui 
Hristos chinurile şi preînchipuind timpul iertării. [...] Dar trebuie ştiut şi aceea că Israil, 
păcătuind, a rătăcit patruzeci de ani prin pustie. Căci cu jurământ S-a jurat Dumnezeu să nu-i 
ducă pe ei înainte în pământul făgăduinţei. Acesta le era lor timpul mâniei. lar trecând timpul, a 
încetat mânia şi urmaşii lor au trecut Iordanul şi au intrat în ţară. În aceasta s-a arătat că 
supărarea n-a trecut peste anul al patruzecilea. Deci şi acesta a fost un chip clar al faptului de a 


** Ilie Ecdicul, Culegere din sentințele înţelepților, 172 

nu fi fost bătuţi oamenii cu mai mult de patruzeci de lovituri. Căci după aceasta a venit timpul 
iertării, care ne-a adus trecerea tainică a Iordanului şi cuțitele de piatră, adică tăierea împrejur în 
duh, sub conducerea lui lisus. Căci după Moise şi lege ni s-a făcut nouă conducător lisus [preîn- 
chipuit prin losua sau lisus Navi -n. n.]””. 


4: Să nu legi gura boului care treieră. 

În afara înțelesului imediat, locul se referă la cei ce, depunând o muncă, nu trebuie 
lipsiţi de cele necesare vieţii. De văzut şi / Corinteni, cap. 9; I Timotei 5, 17-18, locuri ce se 
referă la cele cuvenite preoților. 

5: Dacă vor locui fraţi în acelaşi loc şi unul din ei va muri fără ca din el să rămână 
urmaş, atunci femeia celui mort să nu se mărite cu bărbat din afară; fratele bărbatului ei va 
intra la ea şi o va lua de femeie şi va locui împreună cu ea. 

6: Şi va fi că pruncul ce se va naşte va purta numele celui mort, şi astfel numele 
acestuia nu se va stinge din Israel. 

„Este vorba de o formă specială de căsătorie, cunoscută sub numele de levirat (cf. lat. 
levir = cumnat, care traduce ebr. yabam). Conform acestui obicei, văduva lipsită de copii urma să 
se căsătorească cu cel mai vârstnic dintre cumnaţi, pentru ca bărbatul mort să nu rămână fără 
urmaşi. Întâiul născut din această căsătorie era considerat fiu şi moştenitor al defunctului. 
Obiceiul leviratului era răspândit la mai multe popoare din Vechiul Orient, dar putea fi respins de 
cei implicaţi”. „Femeia unui bărbat care murea fără copii trebuia să fie dată fratelui lui. Pentru 
că moartea era socotită un rău de nemângâiat şi pentru că în legea veche se făcea totul în vederea 
vieţii acesteia pământeşti, legea poruncea ca fratele cel viu să se căsătorească cu soția fratelui ră- 
posat, ca să nu se stingă casa lui. Dacă se întâmpla ca răposatul să nu lase copii — cea mai mare 
mângâiere în fața morţii —, atunci jalea era fără margini. Pentru aceasta legiuitorul a izvodit o 
mângâiere pentru cei lipsiți din fire de copii şi a poruncit ca acela născut să fie socotit copilul 
răposatului. Când de pe urma unui bărbat răposat rămânea un copil, o astfel de căsătorie nu era 
îngăduită. Şi de ce? — aş putea fi întrebat. Dacă un altul străin se putea căsători cu văduva, apoi cu 
atât mai mult fratele răposatului! Nicidecum! Legea voia ca înrudirea dintre oameni să se întindă cât 
mai mult şi să existe multe prilejuri pentru întinderea acestei înrudiri între oameni. Dar atunci 
pentru ce nu avea voie să se mărite cu un străin soția celui răposat fără copii? Pentru că din o astfel 
de căsătorie copilul ce s-ar fi născut n-ar mai fi fost socotit al celui răposat. Aşa însă, pentru că era 
odrasla fratelui celui răposat, putea fi socotit copilul acestuia. De altfel, un străin nu avea nici un 
interes să continue familia celui răposat. Fratele însă dobândea acest drept din pricina înrudirii”5%. 

7: Dar dacă omul nu va voi s-o ia pe femeia fratelui său, să iasă femeia la poarta 
cetăţii, în faţa bătrânilor, şi să zică: Cumnatul meu nu vrea să înalțe numele fratelui său în 
Israel; fratele bărbatului meu nu m-a vrut. 

8: Atunci bătrânii cetăţii lui îl vor chema şi vor sta de vorbă cu el; şi dacă el se va 
ridica şi va zice: Nu vreau s-o iau!, 

9: atunci cumnata lui va veni la el acolo, în fața bătrânilor, îi va scoate sandala de la 
un picior, îl va scuipa în obraz şi va zice: Aşa i se face omului care nu zideşte casa fratelui 
său!...; 

„Scoaterea încălțămintei este gestul prin care cineva renunță la un drept de proprietate; cf. 
Rut 4, 755. 

10: iar numele lui în Israel se va chema: «Casa celui c-un picior desculț...» 

„Refuzul cumnatului de a se căsători, conform obiceiului, cu văduva fratelui decedat 
atrage după sine o reacţie stabilită prin norme precise din partea văduvei. În cazul vânzării unei 
proprietăți, vânzătorul îşi scotea încălțămintea şi o înmâna cumpărătorului, ca semn de 


* Sf. Chiril al Alexandriei, Despre închinarea şi slujirea în duh şi adevăr, VII 

renunțare la orice drepturi de proprietar (cf. Rut 4, 7). Când femeia îl descalță pe cumnatul ei, îi 
neagă orice drept la proprietatea fratelui decedat, care i s-ar fi cuvenit lui, prin moştenire, în caz 
de căsătorie. Refuzul cumnatului este dezonorant pentru văduvă. Această dezonoare se 
răsfrânge asupra cumnatului atunci când ea îl scuipă'**€. 

„Dacă te sârguieşti pururi să-ţi încalți picioarele tale spre gătirea Evangheliei păcii, vei 
zidi cu siguranţă şi casa ta şi a aproapelui tău. Dar de te vei lenevi, vei fi scuipat în față în chip 
nevăzut şi vei moşteni, după lege, numele celui ce şi-a lepădat încălțămintea'**. 

11: Dacă doi bărbaţi se iau undeva la harţă — om cu fratele său —, iar femeia unuia 
dintre ei va veni să-l scoată pe bărbatul ei din mâna celui ce-l bate şi, întinzându-şi mâna, 
îl va apuca pe acesta de părțile lui ruşinoase, 

12: să-i tai mâna; ochiului tău să nu-i fie milă de ea. 

„Această măsură extrem de severă, care prevede mutilarea pentru a sancţiona un delict, 
este unică în Vechiul Testament'**. De altfel, nu avem nici o referire cum că această prevedere 
s-ar fi aplicat. Filon din Alexandria interpretează prescripția „alegoric, mâna tăiată 
reprezentând gândurile care trebuie alungate, pentru că ating însuşi principiul generării'**?. 

„Din această pricină a poruncit şi legea să fie tăiată mâna femeii care apucă de cele ru- 
şinoase pe un bărbat când se bate, că având loc o luptă între gânduri, pentru alegerea între 
bunurile lumeşti şi cereşti, aceea, înlăturând alegerea celor din urmă, a ales pe cele ale facerii şi 
ale stricăciunii, deoarece prin mădularele care ajută la naştere a arătat lucrurile făcute”. 

13: În sacul tău să n-ai pentru cântar greutăţi şi greutăţi, mari şi mici. 

14: În casa ta să nu fie măsură şi măsură, mare şi mică. 

15: Pentru cântar să ai greutate adevărată şi dreaptă, iar măsura ta să fie 
adevărată şi dreaptă, ca să trăieşti zile multe pe pământul pe care Domnul, Dumnezeul 
tău, ţi-l dă ca moştenire; 

16: că urâciune este înaintea Domnului, Dumnezeului tău, tot cel ce face acestea — 
cel ce face strâmbătate. 

„Îi silea să caute egalitatea cât mai deplină în modurile dreptăţii. Şi pe drept cuvânt. 
Căci mintea dreaptă şi iubitoare de dreptate cântăreşte şi măsoară firile lucrurilor şi caută 
rațiunea egalităţii, mai subțire şi mai exact decât i s-ar părea cuiva că fac cei ce cântăresc 
monezile în cumpănă şi pe cântar. Şi măsoară fiecăruia din cei priviţi ceea ce 1 se cuvine cel mai 
mult, nestricând frumuseţea egalității exacte prin prisosință şi neîngăduind să se ştirbească 
egalitatea prin aplecarea spre ceea ce-i prea puţin. Să fie deci, zice, măsurile şi cumpenele 
drepte şi măsura dreaptă. lar acestea socotesc că sunt nişte chipuri şi pilde vădite care ne arată 
modurile în care trebuie să cercetăm rațiunea exactă a egalităţii şi prin care apare cunoştinţa 
dreptăţii. Observă însă că cele din lege se măsoară întreolaltă şi au ca hotar dreptatea. Dar cele 
ce ni s-au dat prin Hristos sunt mai bogate şi se ridică mult dincolo de ele. Căci binele, adică 
slava vieţii în Hristos, întrece dreptatea”. 

17: Adu-ţi aminte de câte ţi-a făcut ţie Amalec când erai pe drum la ieşirea din 
Egipt, 

18: cum ţi-a stat la drum şi ţi-a retezat partea de dinapoi a oastei —pe cei slăbiţi din 
spatele tău — în timp ce tu erai înfometat şi sleit; şi nu s-a temut de Dumnezeu. 

19: Şi va fi că atunci când Domnul, Dumnezeul tău, te va odihni dinspre partea 
tuturor vrăjmaşilor tăi de primprejuru-ţi, în ţara pe care Domnul, Dumnezeul tău, ţi-o dă 
s-o moşteneşti, numele lui Amalec să-l stingi de sub cer. Şi să nu uiţi! 

Lupta cu Amaleciţii la care se face referire e descrisă la Ieşirea, cap. 17. Trebuie stinşi 


3% DEBUT, p. 236 

%7 loan Carpatiul, Una sută capete de mângâiere, 99 

30 Nil Ascetul, Cuvânt ascetic, VIII 

83 


de sub cer cei ce nu se tem de Domnul, mai cu seamă în locurile consacrate Lui. 


CAPITOLUL 26 — Pârga roadelor. 


1: După ce vei intra în ţara pe care Domnul, Dumnezeul tău, ţi-o dă ca moştenire, 
când tu o vei stăpâni şi vei locui într-însa, 

2: să iei din pârga roadelor pământului tău pe care ţi-l dă ţie Domnul, Dumnezeul 
tău, şi s-o pui într-un paner şi să mergi la locul pe care Domnul, Dumnezeul tău, îl va alege 
spre a 1 se chema numele. 

3: Vei merge la preotul care va fi în zilele acelea şi-i vei spune: 

Astăzi mărturisesc înaintea Domnului, Dumnezeului meu, că am intrat în ţara pe 
care Domnul li S-a jurat părinților noştri că ne-o va da nouă. 

4: Preotul va lua panerul din mâinile tale şi-l va pune înaintea jertfelnicului 
Domnului, Dumnezeului tău, 

S: iar tu, cuvântând, vei zice în faţa Domnului, Dumnezeului tău: 

Tatăl meu a părăsit Siria, s-a coborât în Egipt cu puțini oameni şi a pribegit acolo; 
şi acolo a devenit neam mare, puternic şi numeros. 

„Ebr. : Tatăl meu era un arameu pribeag. Referire la Iacob, părintele celor douăsprezece 
seminții, ai cărui strămoşi erau Aramei din Mesopotamia (vezi Facerea 25, 20; 28, 5). KJV 
traduce: Tătăl meu era un Sirian gata să piară, preluând adverbul ebraic nu numai în sensul de 
pribeag, rătăcitor, nomad, Ci şi în acela de om pierdut, deznădăjduit, răzleţit de ai săi. Oricum, e 
vorba de diferența dintre pribeagul şi oropsitul (în Egipt) de odinioară şi proprietarul funciar de 
acum”**?. Capitolul 26 se referă la darurile din pârga roadelor, însă ritualul aducerii acestora e 
unit cu rememorarea evenimentelor din trecuti poporului israelit. 

6: Dar Egiptenii ne-au chinuit şi ne-au umilit şi au pus asupră-ne grele poveri. 

7: Şi am strigat către Domnul, Dumnezeul părinţilor noştri; iar Domnul ne-a auzit 
strigarea şi ne-a văzut umilinţa şi osteneala şi necazul. 

8: Şi ne-a scos Domnul din Egipt, El Însuşi cu puterea Lui cea mare, cu mână tare 
şi cu braţ înalt, cu vedenii mari, cu semne şi minuni; 

9: şi ne-a adus în locul acesta şi ne-a dat pământul acesta, ţara-n care curge miere 
şi lapte. 

10: Acum, iată, am adus pârga roadelor pământului pe care Tu, Doamne, mi l-ai 
dat, ale pământului din care curge miere şi lapte... 

Şi o vei lăsa acolo, înaintea Domnului, Dumnezeului tău. 

Fragmentul 5-10a: „Aceste versete formează o mărturisire de credinţă care se citeşte la 
celebrarea cinei pascale (seder Haggadah şel Pessah). Mişna precizează că textul trebuie 
neapărat recitat în ebraică. Philon prevede cazul în care cel care aduce ofranda nu cunoaşte 
textul pe dinafară şi îl ascultă pe preot recitând această cântare măreaţă şi minunată (Spec. II, 
216)». 

11: Şi să te veseleşti de toate bunătăţile pe care Domnul, Dumnezeul tău, ţi le-a dat, 
ţie şi casei tale: tu şi levitul şi străinul care este cu tine. 

12: Când vei fi isprăvit de dat toate zeciuielile din roadele pământului tău, în cel de 
al treilea an, a doua zeciuială o vei da levitului şi străinului şi orfanului şi văduvei, şi vor 
mânca ei în cetățile tale şi se vor sătura. 

13: Şi să grăieşti în faţa Domnului, Dumnezeului tău: Pe cele afierosite le-am luat 
din casa mea şi le-am dat levitului şi străinului şi orfanului şi văduvei, după toate 
poruncile Tale pe care Tu mi le-ai poruncit; porunca Ta n-am călcat-o şi nici n-am dat-o 

uitării. 

Pe cele afierosite: „literal: Pe cele sfinte. Odată închinate Domnului, darurile capătă 
dimensiunea sacralităţii, devin sfinte şi-l aparţin lui Dumnezeu”. 

14: Din ele-n întristare n-am mâncat, din ele-ntru necurăţie n-am cheltuit, din ele 
celui mort eu nu i-am dat; de glasul Domnului, Dumnezeului meu, am ascultat, după cum 
Tu mi-ai poruncit am făcut. 

„Zeciuiala sfântă, având o destinaţie precisă, nu poate fi folosită în alte scopuri şi cu alte 
prilejuri, ceea ce ar duce la profanarea ei: este interzisă folosirea ei ca ofrandă sau ca donaţie în 
caz de deces. Sensul celei de a doua afirmaţii este obscur în originale, putând fi tradusă şi prin 
formularea: n-am folosit-o pentru vreun lucru necurat”. Celui mort eu nu i-am dat: 
„„Comentatorii precizează că referirea la morți este o aluzie la obiceiul — foarte răspândit în 
Egipt — de a aşeza hrană lângă morminte sau la practica sacrificiilor propiţiatorii”5*. 

15: Caută deci din casa Ta cea sfântă, din cer, şi binecuvintează-l pe Israel, poporul 
Tău, şi pământul pe care l-ai dat lor, după cum Te-ai jurat părinţilor noştri că ne vei da o 
ţară în care curge lapte şi miere. 

Invocarea binecuvântării divine încheia textul ce era rostit de către aducătorul ofrandei 
din pârga roadelor. 

16: În ziua aceasta ţi-a poruncit Domnul, Dumnezeul tău, să plineşti toate 
hotărârile acestea şi rânduielile; să le păziţi şi să le pliniți din toată inima voastră şi din tot 
sufletul vostru. 

17: Tu astăzi L-ai ales pe Dumnezeu să fie Dumnezeul tău; să umbli în căile Lui, să- 
I păzeşti hotărârile şi rânduielile, să asculți de glasul Lui. 

Tu astăzi L-ai ales pe Dumnezeu să fie Dumnezeul tău: „Ambiguitatea Textului 
Masoretic a provocat traduceri diferite: Tu azi ai întărit (confirmat) că Domnul e Dumnezeul 
tău (KJV); Tu azi ai mărturisit că Domnul e Dumnezeul tău (RSV); Tu ai obținut azi de la 
Domnul această mărturisire, că E va fi Dumnezeul tău (BJ);, Pe Domnul L-ai adus tu astăzi să 
declare că El devine Dumnezeul tău (TOB); Astăzi ai mărturisit tu Domnului că EI va fi 
Dumnezeul tău (ed. Rom. 1936); Astăzi te-ai spovedit înaintea Domnului că EI îţi va fi 
Dumnezeu (GALA). În formularea de faţă prevalează socotinţa că în nici o parte a Bibliei nu se 
spune că legământul dintre Iahve şi Israel ar constitui un contract între doi parteneri egali. Nici 
Septuaginta nu spune aceasta, dar folosirea verbului a alege pune un accent special pe faptul că, 
deşi Dumnezeu este inițiatorul, Cel ce alege primul, totuşi EI îi respectă omului libertatea de a 
opta între alegerea lui Dumnezeu şi propria sa alegere. E drama căderii omului şi, în continuare, 
drama lui Israel, dar şi maiestatea omului de a avea dumnezeiasca însuşire a libertăţii. Notăm şi 
faptul că verbul ereo, folosit foarte rar (de numai 9 ori) în Vechiul Testament, înseamnă în 
primul rând a prinde în mâini a apuca (ceva sau pe cineva), şi numai în al doilea rând a alege. 
De aici: a-L alege pe Dumnezeu înseamnă, de fapt, şansa de a-L avea în mână, de a-L păstra 
pentru tine. Este ceea ce exprimă [...] Vasile Voiculescu în poezia Prizonierul: Oho, Te-am 
prins, Doamne, nu mai scapi,/ Te ţin prizonier... [...] O clipă inima mi se făcuse cer. Evident, e 
vorba de o experienţă mistică. În legătură cu aceasta însă vom reţine şi faptul că ereo e folosit 
aici în locul verbului eklego = a a/ege, dar înrudit cu acesta din urmă e substantivul ekloghesis 
= căutare. Aşadar, opţiunea omului pentru Dumnezeu este, în fapt, rezultatul (deseori 
subconştient) al unei căutări. A alege devine sincron cu a fi aflat, şi aşa se explică încrâncenarea 
mistică prin care omul // ține pe Dumnezeu în mână”. 

18: Tot astăzi Domnul te-a ales pe tine să-l fii popor ales, aşa cum ţi-a spus, ca să 
păzeşti toate poruncile Lui; 

Domnul te-a ales: „a doua folosire a verbului ereo, de unde se vede că Dumnezeu şi 
omul se aleg reciproc, un parteneriat pe care teologia creştină îl va defini drept synergie = 
conlucrarea dintre Dumnezeu şi om'*%*%. „Philon, în Virt. 184-185, admiră relaţia, de alegere 
reciprocă, stabilită între Dumnezeu şi omul care se străduieşte să-L slujească'”*”. 

19: şi să fii tu mai presus decât toate neamurile, aşa cum te-a făcut EI să fii: faimos 
şi mândru şi slăvit; ca să-l fii Domnului, Dumnezeului tău, popor sfânt, aşa cum a grăit 
EI”. 

„Fragmentul cuprins în versetele 16-19 constituie partea finală a reglementărilor şi a 
preceptelor expuse în capitolele 12-26 sub forma Codului deuteronomic. Acesta este docu- 
mentul Legământului între Dumnezeu şi Israel, prezentat ca un contract între doi parteneri, în 
care sunt specificate obligaţiile fiecăruia”"%. 


CAPITOLUL 27 — Scrierea Legii pe pietre; cele douăsprezece blesteme asupra celor ce o 
calcă. 


1: Moise şi bătrânii lui Israel i-au poruncit poporului zicând: „Să păziți toate 
poruncile acestea pe care vi le poruncesc eu astăzi. 

„Acesta e singurul loc în care bătrânii lui Israel îi sunt asociaţi lui Moise în rostirea 
poruncilor. În cele ce urmează se reia alternanţa dintre pluralul şi singularul verbelor”. 

2: Şi va fi că-n ziua când veţi trece Iordanul în ţara pe care Domnul, Dumnezeul 
tău, ţi-o dă ţie, îţi vei aşeza pietre mari şi le vei vărui cu var; 

3: şi pe pietrele acestea să scrii toate cuvintele acestei Legi, atunci când vei trece 
Iordanul ca să intri în ţara pe care Domnul, Dumnezeul părinților tăi, ţi-o dă, ţară-n care 
curge miere şi lapte, aşa cum a grăit Domnul, Dumnezeul părinţilor tăi. 

4: După ce veţi fi trecut Iordanul, să puneţi pietrele acestea, pe care vi le poruncesc 
eu astăzi, pe muntele Ebal şi să le văruiţi cu var. 

5: Să-l zideşti acolo jertfelnic Domnului, Dumnezeului tău, jertfelnic făcut din 
pietre; deasupra lor să nu pui fier. 

„A nu pune fier: a lăsa totul în stare naturală, fără intervenţia forjei şi ciocanului”. 
Altarul acesta era menit să funcționeze până la construirea sanctuarului central. Pe muntele 
Ebal (= pleşuv) urmau să fie înălțate două pietre cuprinzând cuvintele Legii. Muntele era situat 
la nord de Sichem şi la vest de Samaria, separat de muntele Garizim printr-o vale foarte strâmtă. 

6: Din pietre întregi să-l zideşti jertfelnic Domnului, Dumnezeului tău, şi arderi-de- 
tot să-l aduci pe el Domnului, Dumnezeului tău. 

7: Să jertfeşti acolo şi jertfă de mântuire; şi să mănânci şi să te saturi şi să te 
veseleşti în faţa Domnului, Dumnezeului tău. 

8: Pe pietre să scrii toată Legea aceasta, în scriere foarte lămurită”. 

„Pietrele mari şi puse pe înălțime sunt chipul cetei Apostolilor noştri, care sunt mari şi 
înalți şi văzuți de mulţi pentru adevărul făcut cunoscut de ei. Iar cât priveşte virtutea şi vieţuirea 
lor în Hristos plină de laudă, nimeni nu e pe măsura lor. Căci în înălțimea lor întrec pe toți cei 
asemenea nouă şi sunt mult deasupra lor. [...] Mari sunt deci pietrele şi ca într-un munte 
aşezate. Căci strălucirea slavei şi vestea măririi lor îi face să apară la mare înălțime şi ca într-un 
munte. Dar cine sunt cei ce ridică pietrele? Iudeii care trec Iordanul. Cei ce cred în Hristos cel 
sfânt şi se îmbogăţesc cu harul Sfântului Botez. Aceştia au ridicat peste ei ca învăţători şi 
călăuze tainice pe ucenicii Mântuitorului nostru, pietrele cu adevărat sfinte şi alese [...]. lar 
pietre văruite sunt, pentru că au înscrisă în ei legea în mod foarte clar. Pentru că în Sfinţii 

Apostoli vom afla înțelesurile legii înscrise alb şi deschis, neumbrite mai departe de literă, nici 
având pusă peste ele o umbră întunecoasă, ci luminoase şi curate. Căci învăţătura sfinților 
(Apostoli) e duhovnicească. Ei grăiesc în chip luminat cele ale legii. Aceasta socotesc că 
înseamnă a fi legea înscrisă foarte clar pe pietrele văruite. După ridicarea pietrelor, în care era 
înscrisă legea, a spus că trebuie zidit jertfelnicul din alte pietre întregi, adică netăiate şi nerănite 
de străpungerea fierului. Şi ce înţeles are aceasta? Piatra cea din capul unghiului este Hristos, 
care s-a pus la temelia Sionului (I Petru 2,6). Căci pentru EI suntem aşezaţi, avându-L ca pe o 
temelie sigură şi neclintită. Și noi ca nişte pietre vii suntem Zidiți casă duhovnicească, spre 
templu sfânt, spre locaş al lui Dumnezeu în Duh (1 Petru 2,5). Dar suntem nu mai puţin ca un 
altar (Jertfelnic), ridicați împreună într-o unire duhovnicească, ce înălțăm buna mireasmă a 
credinţei în Hristos, aducând prin El lui Dumnezeu şi Tatăl, ca pe nişte tămâie prea bine 
mirositoare, lauda ce se ridică din virtuțile noastre. [...] Deci şi noi suntem pietre, deşi 
rămânem întregi şi nerăniţi. Căci cei ce Îl înalță pe EL, cum am spus, întru miros de bună 
mireasmă, îşi sfințesc întreaga lor cugetare, nelăsându-se împărțiți spre cele din lume, nici 
purtând mai departe rănile de pe urma păcatului întinat şi urât, ci precum este Hristos 
neîmpărţit, aşa suntem şi noi şi ne arătăm având un singur mod de purtare şi simţire adevărată. 
Căci ne dăruim numai lui Dumnezeu, refuzând pornirea de a ne împărți spre cele ale trupului şi 
ale lumii. [...] Dar să mănânci şi să te saturi, zice, acolo, şi să te veseleşti înaintea Domnului 
Dumnezeului tău. Căci celor ajunşi la atâta slavă, încât să poată răspândi pe Hristos ca bună 
mireasmă, le este foarte potrivit să se sature de sfințita şi dumnezeiasca hrană şi să se 
veselească spiritual în fața lui Dumnezeu. Se desăvârşesc şi prin aceasta credincioşii care se 
folosesc în Biserică de binecuvântările tainice (de Euharistie) în Domnul nostru lisus 
Hristos"%, 

9: Moise, împreună cu preoţii, leviţii, a grăit către tot Israelul zicând: 

„Taci şi-ascultă, Israele: în ziua aceasta ai devenit popor Domnului, Dumnezeului 
tău. 

10: Ascultă glasul Domnului, Dumnezeului tău. şi plineşte toate poruncile şi 
hotărârile Lui, câte ţi le poruncesc eu astăzi”. 

11: În ziua aceea i-a poruncit Moise poporului, zicând: 

12: „După ce veţi fi trecut Iordanul, următorii vor sta pe muntele Garizim, ca să 
binecuvinteze poporul: Simeon, Levi, luda, Isahar, losif şi Veniamin; 

13: iar Ruben, Gad, Aşer, Zabulon, Dan şi Neftali vor sta pe muntele Ebal ca să 
blesteme. 

Cele 12 seminții, în fapt, vor citi, reamintindu-le, binecuvântările şi blestemele, nu ei 
vor binecuvânta ori blestema. Binecuvântările se vor citi de pe Muntele Garizim (= locuri 
pustii), învecinat cu Ebalul. Tribul Iosif înlocuieşte aici pe Efraim şi Manase, iar Levi revine 
între frații săi, părăsind oarecum statutul de seminție aparte, spre a se plini numărul de 12 
triburi. „Împărţirea în două a căpeteniilor de triburi este interpretată alegoric de Philon (Fuga 
73-74): cei mai buni (cuprinzând tribul regal şi cel sacerdotal'*) sunt aleşi pentru a binecuvânta, 
ceilalți şase (cei doi fu ai Liei şi cei patru copii născuți din slujnice) sunt instrumente ale mâniei 
divine. Origen (Hom. Ies. LX, 6-7) dă o explicaţie spirituală, opunându-i pe cei care acționează 
din dorinţa de a fi binecuvântaţi celor care se tem de blestem'”%. 

Urmează 12 blesteme, întărite de popor prin formula Amin (= aşa să fie!): 

14: Şi începând leviţii, vor zice cu glas mare către tot Israelul: 

15: Blestemat să fie omul care va face chip cioplit sau turnat — urâciune înaintea 
Domnului, lucru de mână de meşter — şi-l va pune-n loc ascuns! Şi, răspunzând întregul 
popor, va zice: Amin! 

La Facerea 35, 4 lacov ia dumnezeii cei străini, pe care i-a ascuns sub stejarul de lângă 
Sichem, şi pierduţi i-a făcut până-n ziua de astăzi. Să se refere cuvintele de mai sus şi la 
patriarh? 

„De fapt, nu este acelaşi lucru a ascunde ceva în pământ pentru totdeauna, şi a-l ţine în 
ascunziş. Căci ceea ce a fost ascuns în pământ şi nu se mai arată vederii se şterge cu vremea din 
amintire. Dar ceea ce e ţinut în ascunziş nu e cunoscut de cei dinafară, însă e văzut necontenit 
de cel ce l-a pus acolo. Acesta îl are mereu în amintire ca pe un chip cioplit pe care îl poartă în 
ascuns. Căci tot gândul urât, care ia formă în cugetare, este o sculptură ascunsă. De aceea este 
ruşine a scoate la arătare asemenea gânduri, dar e primejdios şi de-a ţine în ascuns un chip 
cioplit, precum şi mai primejdios este de-a căuta formele dispărute, cugetarea înclinând cu 
uşurinţă spre patima izgonită şi împlântând în pământ bronzul idolului. Căci deprinderea virtuții 
este de aşa fel că se cumpăneşte cu uşurinţă şi într-o parte şi într-alta, aplecându-se, dacă nu se 
poartă de grijă, spre cele potrivnice”*%*. 

16: Blestemat să fie cel ce nu cinsteşte pe tatăl său şi pe mama sa! Şi-ntregul popor 
va zice: Amin! 

17: Blestemat să fie cel ce mută hotarul aproapelui! Şi-ntregul popor va zice: Amin! 

18: Blestemat să fie cel care-l face pe orb să rătăcească-n cale! Şi-ntregul popor va 
zice: Amin! 

19: Blestemat să fie cel ce strâmbă judecata străinului şi pe a orfanului şi pe a 
văduvei! Şi-ntregul popor va zice: Amin! 

20: Blestemat să fie cel ce se culcă cu femeia tatălui său, pentru că a ridicat 
acoperământul tatălui său! Şi-ntregul popor va zice: Amin! 

21: Blestemat să fie cel ce se culcă cu orice fel de dobitoc! Şi-ntregul popor va zice: 
Amin! 

22: Blestemat să fie cel ce se culcă cu sora lui dinspre tată sau cu cea dinspre 
mamă! Şi-ntregul popor va zice: Amin! 

„Este vorba de sora după tată sau după mamă, având deci numai un părinte 
comun cu cel blestemat". La fel, prin femeia tatălui nu e înţeleasă mama celui în cauză, ci o 
altă soţie sau ţiitoare. Se pare că relațiile trupeşti cu mama ori sora bună erau de neconceput, ori 
poate că se evita până şi rostirea lor. 

23: Blestemat să fie cel ce se culcă cu soacra sa! Şi-ntregul popor va zice: Amin! 
Blestemat să fie cel ce se culcă cu sora femeii sale! Şi-ntregul popor va zice: Amin! 

24: Blestemat să fie cel care-l loveşte cu vicleşug pe aproapele său! Şi-ntregul popor 
va zice: Amin! 

25: Blestemat să fie cel ce primeşte daruri ca să ucidă suflet din sânge nevinovat! 
Şi-ntregul popor va zice: Amin! 

26: Blestemat să fie tot omul care nu va fi statornic în toate cuvintele Legii acesteia, 
ca să le plinească! Şi-ntregul popor va zice: Amin! 

Cei daţi blestemului sunt, în cele mai multe cazuri, săvârşitorii de păcate strigătoare la cer. 
Desigur, în capul listei se află idolatria. Blestemele vizează pe autorii rămaşi necunoscuţi şi are 
darul de a face să fie scoşi la iveală, după care vor suporta pedeapsa prescrisă de Lege. Dar, cum 
vom vedea în capitolul următor, şi asupra celor ce ar rămâne nesancţionaţi de lege sunt invocate 
pedepse divine, mai eficiente. 


CAPITOLUL 28 — Binecuvântări şi blesteme pentru cei ce păzesc sau calcă Legea. 


1: Şi va fi că după ce veţi fi trecut Iordanul în ţara pe care v-o dă Domnul, 

Dumnezeul vostru, dacă veţi asculta cu luare-aminte glasul Domnului, Dumnezeului vos- 
tru, ca să păziţi şi să pliniţi toate poruncile acestea pe care ţi le poruncesc eu astăzi, atunci 
Domnul, Dumnezeul tău, te va înălța mai presus decât toate neamurile pământului. 

„În acest capitol, Moise cheamă poporul israelit să facă alegerea între respectarea 
codului deuteronomic, care atrage după sine binecuvântările, şi nerespectarea acestui legământ, 
însoțită de blesteme'%. 

2: Dacă-ntru auz vei auzi glasul Domnului, Dumnezeului tău, asupra ta vor veni 
toate binecuvântările acestea şi te vor afla: 

3: Binecuvântat să fii în cetate şi binecuvântat să fii în țarină! 

4: Binecuvântate fie roadele pântecelui tău şi roadele pământului tău şi cirezile tale 
şi turmele tale! 

5: Binecuvântate fie hambarele tale şi prisosurile tale! 

6: Binecuvântat să fii când intri şi binecuvântat să fii când ieşi! 

7: Pe vrăjmaşii tăi ce stau împotrivă-ţi să ţi-i dea Domnul, Dumnezeul tău, înfrânți 
la picioare; pe o cale să vină asupră-ţi, pe şapte căi să fugă de tine! 

8: Să-ţi trimită Domnul binecuvântare în hambarele tale şi-ntru tot ce lucrează 
mâinile tale asupra ţării pe care ţi-o dă ţie Domnul Dumnezeul tău! 

9: Domnul Dumnezeu să te facă Sieşi popor sfânt, aşa cum li S-a jurat părinţilor 
tăi, dacă vei asculta de glasul Domnului, Dumnezeului tău, şi vei umbla în căile Lui! 

10: Toate neamurile pământului vor vedea că tu eşti numit cu numele Domnului, 
Dumnezeului tău, şi se vor teme de tine. 

11: Domnul, Dumnezeul tău, te va umple de bunătăţi: roadele pântecelui tău, 
roadele vitelor tale şi roadele pământului tău în ţara pe care Domnul li S-a jurat părinţilor 
tăi să ţi-o dea. 

12: Să-ţi deschidă Domnul vistieria Sa cea bună, cerul, ca să-i dea pământului tău 
ploaie la vreme, să binecuvinteze tot lucrul mâinilor tale; tu vei împrumuta neamuri 
multe, dar tu nu te vei împrumuta; şi peste multe neamuri vei fi stăpân, dar ele pe tine nu 
te vor stăpâni. 

13: Domnul, Dumnezeul tău, te va pune-n frunte, nu la coadă, şi vei fi deasupra, iar 
nu dedesubt, dacă vei asculta de poruncile Domnului, Dumnezeului tău, pe care ţi le 
poruncesc eu astăzi, ca să le ţii şi să le plineşti, 

14: şi dacă nu te vei abate nici la dreapta şi nici la stânga de la nici unul din 
cuvintele pe care ţi le poruncesc eu astăzi, să mergi cumva după dumnezei străini ca să le 
slujeşti. 

Acestea au fost binecuvântările, condiționate, desigur, de împlinirea poruncilor Legii. 

15: Şi va fi că dacă nu vei asculta de glasul Domnului, Dumnezeului tău, şi nu vei 
păzi şi nu vei plini toate poruncile Lui pe care ţi le poruncesc eu astăzi, veni-vor peste tine 
toate blestemele acestea şi te vor prinde: 

16: Blestemat să fii în cetate şi blestemat să fii în țarină! 

17: Blestemate să fie hambarele tale şi prisosurile tale! 

18: Blestemate fie roadele pântecelui tău şi roadele pământului tău, ale cirezilor 
tale şi ale turmelor tale! 

19: Blestemat să fii când intri şi blestemat să fii când ieşi! 

20: Trimită Domnul asupră-ți lipsuri şi foamete şi sleire în toate şi peste tot unde-ţi 
vei pune mâna să facă ceva, până vei fi stârpit, până vei pieri degrab pentru răutatea 
faptelor tale, că M-ai părăsit. 

21: Moartea s-o lipească Domnul de tine până te va topi din ţara-n care intri s-o 
moşteneşti. 

22: Bată-te Domnul cu sfârşeală şi cu lingoare şi cu friguri şi cu fierbințeli şi cu omor 

şi cu vătămare de vânt rău şi cu tăciune, iar ele să te fugărească până vei pieri. 

23: Cerul de deasupră-ţi să fie aramă, pământul de sub tine să fie fier. 

„Ce vor să spună aceste cuvinte (din urmă — n. n.)? Completa uscăciune şi lipsa apei 
celei din văzduh, prin care face neroditor pământul”. 

24: Praf să-i dea Domnul pământului tău în loc de ploaie, pulbere din cer să cadă 
peste tine până ce degrab te va nimici. 

25: Dea Domnul să fii sfârtecat în faţa duşmanilor tăi; pe o cale să le ieşi înainte, pe 
şapte căi să fugi de ei, şi-mprăştiat să fii prin toate-mpărăţiile pământului. 

26: Morţii voştri să fie hrană păsărilor cerului şi fiarelor pământului, de care 
nimeni nu va fi să-i apere. 

27: Bată-te Domnul cu bubă egipteană-n şezut şi cu râie sălbatică şi cu mâncărimi 
de care să nu te poţi vindeca! 

28: Bată-te Domnul cu minte bezmetică şi cu orbire şi cu ieşirea din minţi! 

„Cuvântul dumnezeiesc amenință pe păcătoşi că-i va pedepsi cu oftică, cu friguri, cu 
aprinderi, spunându-le că-i va chinui cu orbire, cu pierderea minţii, cu paralizie, cu îm- 
bolnăvirea rinichilor. Dacă ar aduna cineva pe îndelete din întreaga Sfântă Scriptură locurile 
unde se aminteşte de relele cu care sunt ameninţaţi păcătoşii prin numirile bolilor trupeşti, acela 
va afla indicate acolo în chip figurat şi paimile şi chinurile sufletelor”. 

29: Ziua-n amiază să pipăi cum pipăie orbu-n întuneric; să n-ai noroc în drumurile 
tale; năpăstuit şi jefuit să fii de-a lungul zilelor tale şi nimeni să-ţi fie spre ajutor. 

30: Femeie să-ţi iei, dar alt bărbat s-o țină; casă să zideşti, dar în ea să nu trăieşti; 
vie să sădeşti, dar de cules să n-o culegi. 

31: Boul tău să fie-njunghiat sub ochii tăi, dar din el să nu mănânci; asinul cu de-a 
sila să-ţi fie luat, dar înapoi să nu-ţi fie adus; oile tale să fie date vrăjmaşilor tăi, şi nimeni 
să nu-ţi fie într-ajutor. 

32: Fiii tăi şi fiicele tale să fie dați altui neam; ochii tăi să sece uitându-se la ei, dar 
braţul tău să nu aibă nici o putere. 

33: Roadele pământului tău şi toate ostenelile tale să le mănânce un neam pe care tu 
nu-l cunoşti; năpăstuit şi asuprit să fii în toate zilele tale! 

34: Mintea-ţi va ieşi din ţâţâni din pricina priveliştilor la care ochii tăi vor privi. 

Pentru ultimul verset, găsim o traducere surprinzătoare la Salvianus: Acela care se 
atinge de voi, de pupila ochilor Mei se atinge. Nicăieri n-am găsit ceva asemănător pentru acest 
loc, doar la 32, 10 fiind un text cu care se poate face apropierea. Apoi, textul de la Salvianus 
pare o binecuvântare, nu un blestem. Oricum, redăm comentariul acestuia, socotind a fi de 
folos: „Pentru a exprima delicateţea dragostei Sale, a comparat-o cu cea mai delicată parte a 
corpului omenesc, pentru ca să înţelegem destul de limpede că Dumnezeu, printr-o unică insultă 
faţă de servii Săi, este rănit EL, precum lumina ochiului este rănită de o mică atingere”. 

35: Bată-te Domnul cu bubă rea peste genunchi şi pulpe; din tălpile picioarelor tale 
şi până-n creştetul capului să nu te poţi vindeca! 

36: Ducă-te Domnul, pe tine şi pe regele tău pe care-l vei pune peste tine, ducă-te la 
neamul pe care nu l-ai cunoscut — nici tu, nici părinţii tăi — şi-acolo vei sluji la dumnezei 
străini, la lemne şi la pietre; 

37: şi fi-vei acolo de râs şi de arătat cu degetul şi de pomină prin toate neamurile la 
care Domnul te va duce. 

38: Sămânţă multă vei semăna în țarină, dar puțină vei culege, pentru că o vor 
mânca lăcustele; 

39: vie îţi vei sădi şi o vei lucra, dar vin dintr-însa nu vei bea şi nici te vei veseli, 

pentru că o va mânca viermele. 

40: Măslini vei avea în toate hotarele tale, dar cu untdelemn nu te vei unge, pentru 
că măslinele tale vor cădea. 

41: Fii şi fiice vei naşte, dar nu vor fi ai tăi, pentru că vor fi duşi în robie. 

42: Toţi pomii tăi şi roadele pământului se vor topi ofilindu-se. 

43: Străinul cel ce este-n mijlocul tău se va ridica deasupră-ţi foarte sus, iar tu vei 
cobori din ce în ce mai jos; 

44: el te va împrumuta pe tine, dar tu pe el nu-l vei împrumuta; el va fi cap, iar tu vei 
fi coadă. 

45: Veni-vor peste tine toate blestemele acestea şi te vor fugări şi te vor prinde pân-te 
vor surpa şi pân-te vor stârpi, pentru că n-ai ascultat de glasul Domnului, Dumnezeului tău, 
ca să-l păzeşti poruncile şi hotărârile pe care ţi le-a poruncit. 

46: Şi vor fi-ntru tine semne şi minuni, fi-vor ele-n neamul tău până în veac, 

47: pentru că nu I-ai slujit Domnului, Dumnezeului tău, cu bucurie şi cu inimă bună 
pentru toate-mbelşugările. 

48: Ci vrăjmaşilor tăi, pe care Domnul îi va trimite asupră-ţi, lor le vei sluji în foame 
şi-n sete şi-n golătate şi-n tot felul de lipsuri; şi jug de fier vor pune pe grumazul tău, până 
ce te vor nimici. 

49: Aduce-va Domnul asupră-ți un neam de departe, de la marginea pământului, 
ca pe un vultur ce se aruncă, neam a cărui limbă tu nu o vei înţelege, 

50: neam neobrăzat, care nu se va sfii de obrazul bătrânului, iar de cel tânăr nu-i 
va fi milă. 

51: EI va mânca roadele vitelor tale şi roadele pământului tău şi nu-ți va lăsa nici 
grâu, nici vin, nici untdelemn, nici cirezile vacilor tale şi nici turmele oilor tale, nimic pân- 
ce te va nimici. 

52: În toate cetăţile tale te va zdrobi până ce în toată ţara ta se vor surpa zidurile 
tale cele înalte şi tari în care ai nădăjduit; şi te va împila în toate cetăţile tale pe care ți le-a 
dat ţie Domnul, Dumnezeul tău. 

53: În strâmtorarea şi-n necazul cu care te va chinui vrăjmaşul tău vei mânca 
rodul pântecelui tău, carnea fiilor tăi şi pe a fiicelor tale pe care ţi i-a dat Domnul, 
Dumnezeul tău. 

Versetele 49-53 par a anticipa războaiele purtate de iudei împotriva romanilor, primul 
între 66-70 d. Hr., iar cel de-al doilea între 132-135. În urma acestor războaie, statul iudeu este 
desfiinţat, iar populaţia dusă în robie, între neamuri. Romanii numesc provincia Palestina, dar 
aceasta va rămâne, o perioadă, pustiită. În timpul asedierii Ierusalimului, din anul 70, s-au 
întâlnit cazuri în care au fost mâncaţi propriii copii, după cum relatează Iosif Flaviu în Istoria 
războiului iudeilor impotriva romanilor. Totuşi, parte dintre aceste blesteme s-au împlinit şi cu 
alte ocazii, la fel cum, în epoci diferite, s-au împlinit binecuvântările. 

54: Cel alintat şi gingaş foarte-n mijlocul tău va căta cu ochi rău asupra fratelui 
său şi asupra femeii de la sânul său şi asupra celor din urmă fii care-i vor fi rămas, 

55: ca nu cumva vreunuia din ei să-i dea carne din copiii lui pe care el îi va mânca, 
fiindcă nimic nu i-a rămas de dat în strâmtorarea şi-n necazul cu care te vor chinui 
vrăj maşii tăi în toate cetățile tale. 

56: Cea alintată şi gingaşă foarte-n mijlocul vostru, al cărei alint şi a cărei gingăşie 
n-au cutezat să-i facă piciorul s-atingă pământul, va căta cu ochi rău asupra bărbatului de 
la sânul ei şi asupra fiului ei şi asupra fiicei sale, 

57: ca nu cumva să le dea căiţa ieşită dintre coapsele ei şi pruncul pe care l-a 
născut; că din pricina lipsei de toate îi va mânca pe ascuns în strâmtorarea ei şi în necazul 
cu care te va chinui vrăjmaşul tău în cetăţile tale. 

„Căiţa: placenta. Termen folosit şi în Versiunea Ebraică, pe care, totuşi, unii tălmăcitori 

români (Radu, Gala) îl traduc prin fătul. Septuaginta foloseşte termenul horion = placentă, care 
uneori e folosit în locul lui korion = copilă (Morrish). Având în vedere că horion este folosit 
numai aici în tot Vechiul Testament, faptul că succesiunea imediată este pruncul, că cei vechi ai 
noştri (ŞERBAN, BOB, ŞAGUNA, SINOD) l-au tradus prin soartea (casa sau cămaşa 
copilului, placenta), optăm pentru căiză; textul exprimă teribila situaţie limită în care suferința 
(întru necredinţă) îl poate dezumaniza chiar pe omul cel mai pur, mai delicat, mai neprihănit”*?. 

58: Dacă nu veţi da ascultare, să pliniţi toate cuvintele acestei Legi, cele ce sunt 
scrise în cartea aceasta, şi dacă nu vă veţi teme de numele acesta cinstit şi minunat: 
Domnul, Dumnezeul tău, 

59: atunci Domnul îţi va face parte de rănile tale şi de rănile urmaşilor tăi, răni 
mari şi nemaipomenite, de boli rele şi statornice, 

60: şi va aduce asupră-ţi toate plăgile cele rele ale Egiptului — în faţa cărora tu te-ai 
temut — şi se vor lipi de tine. 

61: Mai mult, toate bolile şi toate plăgile care nu sunt scrise în cartea acestei Legi le 
va aduce Domnul asupra ta, până te va nimici. 

62: Şi puţini veţi rămâne la număr -— voi, cei ce mai-nainte eraţi mulți ca stele 
cerului — pentru că tu n-ai ascultat de glasul Domnului, Dumnezeului tău. 

63: În ce chip S-a bucurat Domnul de voi, ca să vă facă binele şi să vă înmulțească, 
tot aşa se va bucura Domnul de voi ca să vă nimicească; aruncați veți fi din ţara în care 
mergeţi s-o moşteniţi. 

64: Domnul, Dumnezeul tău, te va împrăştia prin toate neamurile, de la o margine 
a pământului pân-la cealaltă, şi acolo vei sluji altor dumnezei — lemnelor şi pietrelor — pe 
care nici tu şi nici părinţii tăi nu i-aţi ştiut. 

65: Dar nici între neamurile acestea nu vei avea odihnă, nici odihnă nu va fi pentru 
talpa piciorului tău, că-ţi va da Domnul acolo inimă sperioasă şi ochi sleiți şi suflet istovit. 

66: Fi-va viaţa ta spânzurată-n fața ochilor tăi şi te vei teme ziua şi noaptea, şi 
vieţii tale nu-i vei da crezare. 

67: De frica inimii tale ce te va-nfrica şi de vedeniile pe care cu ochii tăi le vei 
vedea, vei zice dimineaţa: O, de s-ar face seară!, iar seara vei zice: O, de s-ar face di- 
mineaţă!... 

68: Şi te va întoarce Domnul în Egipt pe corăbii pe calea despre care ţi-am spus: 
De-acum tu n-o vei mai vedea!... Şi acolo vă veţi vinde vrăjmaşilor voştri, să le fiţi robi şi 
roabe; şi nu va fi cine să vă cumpere”. 

Versetele 64-68 (dar nu numai) par a se fi adeverit în timpul robiei babiloniene (597-538 
î. Hr.); ca şi în intervenția anterioară (v. 53), subliniem că, măcar în parte, cele descrise aici se 
potrivesc şi altor momente (de pildă, Regatul de nord cade la 722 î. Hr. sub stăpânire asiniană, 
regele şi bună partea populaţiei fiind duşi în robie). 


CAPITOLUL 29 — Înnoirea legământului. 


1: Iată cuvintele legământului pe care Domnul i-a poruncit lui Moise să-l încheie cu 
fiii lui Israel în ţara Moabului, pe lângă legământulpe care-l făcuse cu ei în Horeb. 

Biblia Hebraica plasează acest verset, ca o concluzie, la sfârşitul capitolului 28, la fel ca şi 
Septuaginta, ediția Rahlfs. Vulgata plasează versetul în deschiderea capitolului 29, la fel cu ediţii 
mai vechi ale Septuagintei. Traducerile româneşti de care dispunem plasează, toate, versetul aici. 
„Versetul este de tranziţie şi poate fi interpretat fie ca o concluzie la a doua cuvântare a lui 
Moise, fie ca o anunţare a celei de-a treia. Editorii îl tratează diferit'""5. 

2: Moise i-a chemat pe toţi fiii lui Israel şi le-a zis: 

„Voi aţi văzut toate câte-n faţa ochilor voştri a făcut Domnul în ţara Egiptului cu 
Faraon şi cu slugile lui şi cu toată ţara lui, 

3: marile-ncercări pe care le-au văzut ochii tăi: semnele şi minunile cele mari, 
mâna cea tare şi braţul cel înalt; 

4: dar până-n ziua de astăzi nu va dat Domnul Dumnezeu inimă să înțelegeţi şi ochi 
să vedeți şi urechi să auziți. 

5: Patruzeci de ani v-a purtat prin pustie; hainele voastre nu s-au învechit, 
încălțămintele nu s-au stricat în picioarele voastre. 

6: Pâine n-aţi mâncat, vin şi sicheră n-aţi băut, ca să ştiţi că Acesta este Domnul, 
Dumnezeul vostru. 

7: Când însă aţi ajuns la locul acesta, au ieşit cu război împotriva voastră Sihon, 
regele Heşbonului, şi Og, regele Vasanului. 

8: Dar noi i-am bătut şi le-am luat ţara şi am dat-o de moştenire lui Ruben şi lui 
Gad şi la jumătate din neamul lui Manase. 

9: Păziţi dar şi pliniți toate cuvintele acestui legământ, ca să cunoaşteţi toate câte 
veţi face. 

10: Voi staţi astăzi cu toţii înaintea feței Domnului, Dumnezeului vostru: 
căpeteniile neamurilor voastre, bătrânii voştri, judecătorii voştri, condeierii voştri, toţi 
bărbaţii lui Israel, 

11: femeile voastre, copiii voştri şi străinul tău ce se află-n tabăra voastră, de la 
tăietorul de lemne pân-la cărătorul de apă, 

12: ca să pătrundeţi în legământul Domnului, Dumnezeului vostru, şi-n blestemele 
Lui, câte le pune Domnul, Dumnezeul tău, astăzi asupra ta; 

Ca să pătrundeți în legământul Domnului, Dumnezeului vostru, şi-n blestemele Lui: 
„Textul Masoretic e tradus diferit: ca să poți tu intra în legământ cu Domnul, Dumnezeul tău, 
şi-n jurământul Lui (KJV); ca să poți tu intra în juratul legământ al Domnului... (RSV); să 
treci tu în legământul Domnului, Dumnezeului tău, jurat cu blestem... (BJ); pentru ca tu să 
treci în legământul Domnului, Dumnezeului tău, rostit cu blesteme... (TOB); pentru ca tu să 
treci în legământul Domnului, Dumnezeului tău, [acest legământ însoțit de] blestem... (OSTY); 
ca să închei legământ cu Domnul, Dumnezeul tău, şi să ai parte de jurământul-legământ... 
(RADU); ca să intri în legământul cu Domnul Dumnezeul tău şi în jurământul pe care îl va 
întări... (GALA). Cele mai multe comentarii pe marginea acestor versiuni se referă la 
străvechiul ritual prin care legământul (contractul) dintre doi parteneri era însoțit de blestemele 
pe care şi le lua fiecare asupră-şi pentru cazul când n-ar mai respecta înțelegerea. Din această 
perspectivă e imposibil de admis că Dumnezeu, ca partener al legământului, Şi-ar asuma un 
astfel de blestem, deoarece EI niciodată nu-Şi calcă făgăduinţa. Mult mai limpede, Septuaginta 
se referă, în fapt, la cele două alternative ale omului: legământ însoțit de făgăduințe şi 
binecuvântări în caz de credincioşie; legământ însoţit de blesteme în caz de trădare'”!*. 

13: ca să te întărească Sieşi popor, şi EI să fie Dumnezeul tău, aşa cum ţi-a spus EI 
ţie şi cum li S-a jurat părinţilor tăi: lui Avraam, lui Isaac şi lui Iacob. 

Pentru ca să pătrundeţi în legământul Domnului |...] şi-n blestemele Lui: „Textul 
Masoretic e tradus diferit: ca să poți tu intra în legământ cu Domnul, Dumnezeul tău, şi-n jură- 
mântul Lui; ca să poți tu intra în juratul legământ al Domnului... Cele mai multe comentarii pe 
marginea acestor versiuni se referă la străvechiul ritual prin care legământul (contractul) dintre 
doi parteneri era însoțit de blestemele pe care şi le lua fiecare asupră-şi pentru cazul când n-ar 
mai respecta înțelegerea. Din această perspectivă e imposibil de admis că Dumnezeu, ca 
partener al legământului, Şi-ar asuma un astfel de blestem, deoarece EI niciodată nu-Şi calcă 
făgăduinţa. Mult mai limpede, Septuaginta se referă, în fapt, la cele două alternative ale omului: 

legământ însoţit de blesteme în caz de trădare”!?. 


14: Şi numai vouă vă pun eu înainte acest legământ şi blestemul acesta, 

15: ci şi celor ce sunt astăzi aici împreună cu voi înaintea Domnului, Dumnezeului 
vostru, precum şi celor ce nu sunt astăzi aici împreună cu voi. 

„Caracterul de permanență a legământului reiese din includerea, în acest act de alianță, 
atât a celor care au participat la încheierea lui, cât şi a celor care nu erau prezenţi, adică 
generaţiile viitoare”!6. 

16: Că voi ştiţi cum am trăit noi în ţara Egiptului şi cum am trecut prin neamurile 
cu care ne-am petrecut 

17: şi aţi văzut urâciunile lor şi idolii lor — lemn şi piatră, argint şi aur — care sunt 
la ele. 

18: Printre voi să nu fie nimeni — bărbat sau femeie sau familie sau neam — care să 
cugete cumva să se abată de la Domnul, Dumnezeul vostru, şi să meargă să slujească 
dumnezeilor acelor neamuri. Printre voi să nu fie vreo rădăcină care odrăsleşte deasupră-i 
fiere şi amărăciune, 

19: cineva care să audă cuvintele acestui blestem şi să cugete-ntru inima sa, zicând: 
-Dreptatea-i de partea mea, de vreme ce eu întru rătăcirea inimii mele umblu.... pentru ca 
nu cumva păcătosul să-l nimicească pe cel nepăcătos; 

Eu întru rătăcirea inimii mele umblu: „cugetul celui ce crede că e măsura tuturor 
lucrurilor". 

„În textul ebraic, ultima propoziţie [...] este: va dispărea atât ceea ce este udat, cât şi 
ceea ce este uscat. Se pare că este vorba de un proverb, a cărui semnificație este nesigură. Una 
din interpretări consideră că se dă un avertisment împotriva păcatului idolatriei, care atrage 
după sine distrugerea tuturor, atât a celor neatinşi, cât şi a celor atinşi de acest păcat”! 

20: spre unul ca acesta nu va vrea Dumnezeu să se milostivească; dimpotrivă. de 
abia atunci se va aprinde mânia Domnului şi gelozia Lui, asupra acelui om, peste care vor 
cădea toate blestemele acestui legământ — cele ce sunt scrise în cartea aceasta — , căruia 
Domnul îi va şterge numele de sub cer 

21: şi pe care Domnul îl va însingura spre nenorociri — pe el, dintre toți fiii lui Israel 
— după toate blestemele legământului, cele ce sunt scrise în această carte a Legii. 

„Dumnezeu de fapt nici nu se mânie, nici nu urgiseşte, dar tu vei avea de suferit 
urmările mâniei şi ale urgiei Sale, când vei cădea în dureri şi suferinţe, din cauza răutății tale, 
fiind pedepsit de aşa-zisa mânie a lui Dumnezeu”. Pentru a conduce omenirea pe calea 
dreptăţii, Dumnezeu Îşi atribuie adesea pasiuni omeneşti. 

22: lar neamul de după voi, fiii voştri, cei ce se vor ridica în urma voastră, precum 
şi străinul ce va veni din ţară-ndepărtată, vor zice văzând plăgile acelei ţări şi bolile ei pe 
care Domnul le-a trimis asuprăi 

23: — sare şi pucioasă, tot pământul ars; pe el nu se va semăna, el nimic nu va rodi, 
nici va creşte pe el verdeață, aidoma cu Sodoma şi Gomora, cu Adma şi Ţeboimul, pe care 
Domnul le-a stârpit întru aprindere şi mânie — 

24: da, toate neamurile vor zice: - De ce a făcut Domnul aşa cu ţara aceasta? Ce- 
nseamnă oare această mare aprindere a mâniei?... 

25: Şi vor răspunde: - Pentru că au părăsit legământul Domnului, Dumnezeului 
părinților lor, pe care EI l-a încheiat cu părinții lor când i-a scos din ţara Egiptului, 

26: şi s-au dus de au slujit la dumnezei străini şi li s-au închinat lor, pe care ei nu i- 
au cunoscut şi care nu le-au fost daţi ca parte. 

„Idolii nu se numără printre bunurile pe care Dumnezeu le-a împărţit oamenilor”. 


27: De aceea cu aprindere S-a mâniat Domnul asupra ţării aceleia, ca să aducă 
asupră-i toate blestemele scrise în cartea acestei Legi; 

28: cu mânie şi cu urgie şi cu aprindere mare foarte i-a smuls pe ei Domnul din 
ţara lor şi i-a aruncat în altă ţară, aşa cum sunt acum. 

29: Lucrurile ascunse sunt la Domnul, Dumnezeul nostru, dar cele descoperite sunt 
la noi şi-n veac la fiii voştri, ca să plinim noi toate cuvintele acestei Legi. 

Cel ce se depărtează de dreapta credință ajunge pământ ars, simplu trup mistuit de 
patimi; în acela, chiar de semeni, nu rodeşte nimic, nici gând bun, nici virtute; mai mult, acela 
NICI ţară nu mai are. 


CAPITOLUL 30 — Jertare celor ce se pocăesc, osândă celor împietriți. 


1: Şi va fi că, după ce vor veni asupră-ţi toate cuvintele acestea — binecuvântarea şi 
blestemul — pe care ţi le-am pus înainte şi pe care le vei cugeta cu inima ta prin toate 
neamurile de oriunde te va împrăştia Domnul, Dumnezeul tău, 

2: dacă te vei întoarce la Domnul, Dumnezeul tău, şi dacă din toată inima ta şi din 
tot sufletul tău vei asculta glasul Său întru toate câte-ți poruncesc eu ție astăzi, 

3: atunci Domnul îţi va vindeca păcatele şi te va milui şi iarăşi te va aduna de prin 
toate neamurile-n care Domnul, Dumnezeul tău, te-a împrăștiat. 

4: Dac-ai fi tu împrăștiat de la o margine a cerului pân-la cealaltă margine a cerului, 
chiar şi de acolo te va lua; 

S: şi te va aduce Domnul, Dumnezeul tău, în ţara pe care-au moştenit-o părinții tăi; 
tu o vei moşteni, iar El îţi va da binele şi te va înmulți mai mult decât pe părinţii tăi. 

Celor ce se căiesc, Dumnezeu este gata să le vină în ajutor şi să-i readune din 
împrăştierea părerilor şi patimilor; îi va aduce iarăşi în ţara pe care-au moştenit-o părinții, adică 
în Biserica lui Hristos. 

6: Domnul va curăţi-mprejur inima ta şi inima urmaşilor tăi, aşa ca tu să-L iubeşti 
pe Domnul, Dumnezeul tău, din toată inima şi din tot sufletul tău, ca să trăieşti. 

7: Atunci Domnul, Dumnezeul tău, va întoarce blestemele acestea asupra 
vrăjmaşilor tăi şi asupra celor ce te-au urât şi te-au prigonit. 

8: Iar tu te vei întoarce şi vei asculta glasul Domnului, Dumnezeului tău, şi vei plini 
poruncile Lui pe care ţi le poruncesc eu astăzi. 

9: Domnul, Dumnezeul tău, îţi va purta de grijă întru tot lucrul mâinilor tale, întru 
roadele pântecelui tău, întru prăsila vitelor tale şi-ntru roadele pământului tău; că 
Domnul, Dumnezeul tău, Se va întoarce şi EI, ca să se bucure de tine şi să-ți facă binele, 
aşa cum s-a bucurat de părinții tăi, 

10: dacă tu vei asculta de glasul Domnului, Dumnezeului tău, şi vei păzi şi-l vei 
plini poruncile şi hotărârile şi rânduielile care sunt scrise în cartea acestei Legi şi dacă te 
vei întoarce la Domnul, Dumnezeul tău, din toată inima ta şi din tot sufletul tău. 

Omul, prin întoarcere, răspunde chemării lui Dumnezeu, dar, pentru a ajunge la iubirea 
de Dumnezeu, are trebuinţă de intervenţia Aceluia; iubirea lui Dumnezeu e, astfel, tot un dar de 
sus. Versetele 1-10: „În ebraică, unitatea acestui pasaj este dată de ideea de întoarcere: 
întoarcere din robie, făgăduită de Dumnezeu, întoarcere la Dumnezeu (convertire) şi, prin 
urmare, întoarcerea lui Dumnezeu spre poporul Său””!. 

11: Căci porunca aceasta pe care ţi-o poruncesc eu astăzi nu este mai sus de tine, şi 
nici de tine departe. 

„Cerinţele legământului nu depăşesc puterea de înţelegere a oamenilor; ele nu sunt 
inaccesibile, ci au fost revelate oamenilor prin Lege'"?. 

12: Ea nu este în cer, ca să zici: - Cine dintre noi se va sui în cer şi ne-o va aduce, 
pentru ca noi s-o auzim şi s-o plinim?...; 

13: şi nu este nici peste mare, ca să zici: - Cine dintre noi va trece marea şi ne-o va 
aduce, pentru ca noi s-o auzim şi s-o plinim?... 

14: Ci cuvântul este foarte aproape de tine; el e-n gura ta şi-n inima ta şi-n mâinile 
tale: numai să-l plineşti! 

Secțiunea 11-14: „Pavel foloseşte parțial aceste versete afirmând că pentru creştini ele se 
referă la cuvântul credinței, propovăduirea lui Hristos (Romani 10, 5-8). O expresie analogă este 
folosită de Iisus pentru a vorbi despre Împărăție (Luca 17, 21): Împărăția lui Dumnezeu este evroş 
vuov = înlăuntrul vostru/întru voi". 

„Calea adevărului ne va duce spre Dumnezeu cel cu adevărat existent. Şi pentru 
cunoaşterea şi înțelegerea nerătăcită a ei nu avem trebuință de altceva decât de noi înşine. Căci 
calea spre Dumnezeu nu e aşa de departe sau de străină de noi, precum nu e nici Dumnezeu, 
măcar că e mai presus de toate. Ci este în noi şi e cu putinţă să-i aflăm începutul de la noi 
înşine”. „Nu-i greu să te apropii de credinţa cea adevărată, de adevăr, şi nici nu-i cu neputinţă 
de primit, este foarte aproape, locuieşte în noi, că, după cum spune acoperit preaînțeleptul 
Moise, adevărul locuieşte în cele trei părți ale fiinţei noastre, în mâini, în gură şi în inimă. 
Cuvintele acestea sunt adevărat simbol, că prin trei acţiuni se realizează adevărul: prin voință, 
prin faptă şi prin cuvânt”*5. 

15: lată, eu astăzi ţi-am pus înainte viaţa şi moartea, binele şi răul. 

„Două entități opuse una alteia; pune-le în talerele balanței tale de judecată, cântăreşte-le 
exact, ca să vezi ce-ţi este mai de folos: să alegi plăcerea cea trecătoare şi prin ea să primeşti 
moarte veşnică sau să alegi osteneala pentru virtute, ca virtutea să-ți fie pricinuitoarea veşnicei 
desfătări 6. 

16: Dacă vei asculta de poruncile Domnului, Dumnezeului tău, pe care ţi le 
poruncesc eu astăzi: să-L iubeşti pe Domnul, Dumnezeul tău, să umbli în căile Lui, să-l 
păzeşti hotărârile şi rânduielile, veți trăi şi vă veţi înmulţi şi Domnul, Dumnezeul tău, te va 
binecuvânta în întreaga ţară-n care vei intra s-o moşteneşti. 

18: Dar dacă inima ta se va schimba şi dacă tu nu vei asculta, ci, lăsându-te înşelat, 
te vei închina la alți dumnezei şi le vei sluji, 

19: îţi spun eu ţie astăzi: Veţi pieri de istov; zile multe nu veţi trăi în ţara pe care 
Domnul Dumnezeu ţi-o dă, spre care treceţi voi acum Iordanul ca s-o moşteniţi. Cerul şi 
pământul le iau astăzi ca martori împotriva voastră: v-am pus în faţă viaţa şi moarte, bi- 
necuvântarea şi blestemul. Alege viaţa, ca să trăieşti, tu şi urmaşii tăi! 

„Dumnezeu a spus că le-a pus înainte ca, prin comparaţie, să aleagă, nu ca să le facă pe 
amândouă”. Oamenii „au primit cunoştinţa şi mustrarea pedagogică: Cea dintâi, pentru că 
prin ea se dăruieşte oamenilor ştiinţa binelui şi a răului. Dat-am, zice, înaintea feței tale viaţa şi 
moartea, pe una spre a o alege, pe alta spre a fi ocolită şi spre a nu cădea, din neştiință, în rău ca 
în bine. Aceasta s-a arătat că a făcut-o Moise, preînchipuind în el simbolurile adevărului”. 

20: lubeşte-L pe Domnul, Dumnezeul tău, şi ascultă-l glasul şi lipeşte-te de EI, că 
aceasta este viaţa ta şi-ndelungarea zilelor tale, de a locui pe pământul pentru care Dom- 

nul, Dumnezeul tău, li S-a jurat părinţilor tăi, lui Avraam, lui Isaac şi lui Iacob, să li-l 
dea”. 

Versetele 15-20 „stau la originea temei celor două căi, foarte importantă în iudaismul 
elenistic şi la primii creştini (cf. mai ales Testamentul celor doisprezece patriarhi şi Didahia). 
La 30, 19 se accentuează libertatea omului de a alege între bine şi rău”. 

Cea de-a treia cuvântare a lui Moise se încheie cu îndemnul de a dobândi iubirea de 
Dumnezeu şi alipirea de EI, spre-ndelungarea zilelor sau, mai simplu, spre moştenirea zilei celei 
neînserate. 


CAPITOLUL 31 — Moise îl rânduieşte pe Iosua Navi ca urmaş al său. 


1: Şi dac-a sfârşit Moe de grăit cuvintele acestea către toţi fiii lui Israel, 

2: le-a zis: „Eu sunt acum de o sută douăzeci de ani; de-acum nu mai pot să intru şi 
să ies, iar Domnul mi-a zis: - Tu nu vei trece Iordanul acesta. 

3: Domnul, Dumnezeul tău, Cel ce merge-n faţa ta, El va nimici neamurile acestea 
de dinainte-ţi, pentru ca tu să le moşteneşti; iar Iosua este cel ce va merge înaintea ta, 
precum a grăit Domnul. 

4: Domnul va face cu ei precum a făcut cu Sihon şi cu Og, cei doi regi ai Amoreilor, 
care erau dincolo de Iordan, precum şi cu ţara lor în care i-a nimicit. 

5: Şi după ce Domnulvvi-i va da vouă, să faceţi cu ei aşa cum v-am poruncit. 

6: Îmbărbătează-te şi întăreşte-te, nu-ţi fie teamă, nu te speria de ei şi nici nu te- 
ngrozi; că Domnul, Dumnezeul tău, Cel ce merge înaintea ta împreună cu tine, nu te va 
lăsa şi nu te va părăsi”. 

7: Şi l-a chemat Moise pe Iosua şi i-a zis în faţa-ntregului Israel: „Îmbărbătează-te 
şi întăreşte-te, că tu eşti cel ce vei intra cu poporul acesta în ţara pe care Domnul li S-a 
jurat părinților voştri să le-o dea; tu eşti cel ce le-o vei da ca moştenire. 

8: Domnul, Cel ce-mpreună cu tine merge-nainte, El este Cel ce nu te va lăsa şi nu 
te va părăsi; nu te teme şi nici nu te-ngrozi!” 

„Având prea bunul Moise să plece de la lucrurile de aici şi să se mute în locaşurile de 
sus, îl înlocuieşte şi îi urmează în conducere într-un fel oarecare dumnezeiescul losua. Aceasta 
înseamnă că ajungând [...] la sfârşit, sau retrăgându-se vechea literă şi slujirea legii, a venit la 
noi din ceruri şi S-a făcut în chipul nostru (loan 1, 14) Unul-Născut. Dumnezeul Care 
stăpâneşte peste toate, ca Cel ce are atotvechea şi strălucitoarea demnitate în privinţa aceasta, 
Se pogoară astfel ca pentru asemănarea cu noi să apară ca Cel chemat, ca început al Împărăției. 
[...] Nimeni să nu ne mai aducă iarăşi pe Moise, odată ce a cedat locul (său) slavei lui Hristos. 
Să nu mai stăpânească chipurile, nici să nu ne mai tulbure cineva cu umbra. [...] Sau dacă 
cineva ar voi să o facă aceasta, să ştie că necinsteşte iconomia dumnezeiască şi se împotriveşte 
voii lui Dumnezeu şi face nelucrătoare preacinstita şi marea taină. Cel ce rămâne încă alipit de 
chipuri, după arătarea lui lisus, se va ține departe de cetele sfințite şi se va dovedi cu totul 
nepărtaş de darurile lui Hristos. [...] Moise e credincios cu adevărat şi vrednic de cea mai mare 
cinstire. Dar el era slujitor şi aceasta era măsura (slujba) lui: să fie mijlocitor şi slujitor al legii 
care judecă. Dar a venit Stăpânul lui şi ne-a adus harul care îndreptează. A încetat deci slujba 
legii, care judeca păcatul, a încetat slujba osânditoare, prin care Dumnezeu a închis toate în 
păcat, ca pe toţi să-i miluiască [...]. Dar ce a spus către Iosua marele Moise? Îmbărbătează-te 
şi fii tare. Căci tu vei intra înaintea feței poporului acesta în pământul pe care Domnul s-a 
jurat părinților noştri să-l dea lor şi tu îl vei împărți lor. Priveşte deci vestirea de mai înainte a 
legii. N-a fost Moise necunoscător al slavei neasemănate, mai presus de a oricărui sfânt, mai 
bine zis a întregii creaţii, a Mântuitorului. Cunoştea mâna de nebiruit, stăpânirea atotputernică 
şi de neînfrânt; se minuna privind pe duşmani căzând, moartea fără putere, pe satana fugind, 

fiara odinioară de nebiruit şi de neînfrânt învinsă, gura păcatului închisă, leproşii curățiți, 
demonii înfricați şi marea înfuriată potolită cu un singur cuvânt. Cunoştea că legea cea prin el 
n-a îndreptat pe nimeni (Fapte 13, 38). Căci sângele taurilor şi țapilor nu putea desființa păcatul 
(Evrei 9, 12). Dar ştia că va elibera Domnul nostru lisus Hristos lumea de vechile vini; şi 
fiindcă El este adevărul şi Sfântul prin fire, va sfinţi pe cei ce vor crede prin sângele Lui, şi se 
va arăta mai presus de moarte şi de stricăciune; va conduce în Împărăţia cerurilor, în ţara 
minunată şi cu adevărat sfântă, în frumoasa cetate din cer, în Biserica celor întâi-născuţi al cărei 
Ziditor şi Făcător e Dumnezeu. lar că Dumnezeu şi Tatăl va lupta şi va conlucra în toate cu Fiul 
făcut ca noi, ne-o arată lămurit Moise, adăugând: Și Domnul, Care va umbla împreună cu tine, 
nu te va lăsa, nici nu te va părăsi. Fiul este atotputernic şi stăpânirea Lui e de nebiruit, deoarece 
este Dumnezeu prin fire. Dar se spune că e ajutat de Tatăl pentru umanitatea Lui. Cuvântul şi 
faptul acesta îşi are temeiul în chipul de rob şi în modul iconomiei (al întrupării). De aceea Fiul, 


ca să se creadă făcut ca noi, şi-a însuşit şi slăbiciunea cuvenită omului". 


9: Cuvintele acestei Legi le-a scris Moise într-o carte, pe care a dat-o preoților, fiii lui 
Levi, cei ce purtau chivotul legământului Domnului, precum şi bătrânilor fiilor lui Israel. 

10: În ziua aceea le-a poruncit Moise, zicând: După şapte ani, la vremea anului 
iertării, la sărbătoarea Corturilor, 

11: când tot Israelul se va aduna să se înfățişeze înaintea Domnului, Dumnezeului 
tău, în locul pe care-l va alege Domnul, să citiţi Legea aceasta înaintea întregului Israel, în 
auzul lor. 

„În vechiul Orient, tratatele de alianţă se citeau în public, cu glas tare. Perioada stabilită 
de Deuteronom pentru această lectură este anul sabatic, în timpul sărbătorii corturilor. În tradiţia 
ulterioară, această ceremonie avea loc şi în timpul sărbătorii săptămânilor””!. 

12: Să aduni poporul, bărbaţii, femeile, copiii, precum şi pe străinii ce se vor afla în 
cetăţile voastre, ca să audă şi să înveţe a se teme de Domnul, Dumnezeul vostru, şi, auzind, 
să plinească toate cuvintele acestei Legi. 

13: Şi fiii lor, care nu ştiu, vor auzi şi vor învăţa a se teme de Domnul, Dumnezeul 
vostru, în toate zilele câte vor trăi ei pe pământul spre care voi treceţi Iordanul ca să-l 
moşteniţi”. 

„Auzi că a scris legea. Şi că a poruncit preoților aleşi şi bătrânilor ca după trecerea anului 
al şaptelea, în vremea iertării în Sărbătoarea Corturilor, să adune pe toți, tineri şi bătrâni, femei şi 
Copii, Şi fiind ei adunaţi, să le-o citească. Că aveau să se scurgă mulți ani şi nu uşor de numărat 
până se va arăta luminând Hristos şi va veni timpul întrupării o poate afla cineva din trebuinţa de- 
a se citi după şapte ani. Căci prin numele şapte, Scriptura dă de înțeles mulţimea. [...] Observă că 
în cei şapte ani dinainte de iertare, adică în timpurile dinainte de întrupare, legea nu se va citi. 
Căci a nu se citi ea deloc e una cu a nu se putea înţelege, chiar dacă o citeşte poate cineva. De 
aceea ea s-a făcut cunoscută, precum am spus, celor mici şi mari, când a venit vremea iertării”"?. 

14: Şi a zis Domnul către Moise: „Iată, zilele morţii tale s-au apropiat; cheamă-l pe 
losua şi staţi la uşile cortului mărturiei, ca să-i dau porunci”. Şi au venit Moise şi Iosua la 
cortul mărturiei şi au stat la uşile cortului mărturiei. 

15: Şi Domnul S-a pogorât într-un nor, şi a stat la uşile cortului mărturiei; iar stâlpul 
de nor a stat la uşile cortului mărturiei. 

S-au apropiat zilele morții lui Moise: Legea apune, spre a face loc lui losua-lisus, 
Plinirea Legii (Matei 5, 17). 

16: Şi a zis Domnul către Moise: „Iată, tu vei adormi împreună cu părinţii tăi, iar 
poporul acesta se va scula şi se va desfrâna după dumnezeii străini ai ţării în care intră, iar 


%0 Sf. Chiril al Alexandriei, Despre închinarea şi slujirea în duh şi adevăr, V 
*1 DEUT, p. 240 
%2 Sf. Chiril al Alexandriei, Despre închinarea şi slujirea în duh şi adevăr, V 

pe Mine Mă vor părăsi şi vor călca legământul Meu pe care l-am încheiat cu ei. 

17: În ziua aceea Mă voi aprinde cu mânie-mpotrivă-le şi-i voi părăsi şi-Mi voi în- 
toarce fața de la ei, iar ei le vor fi altora spre hrană; şi-l vor ajunge mulţime de rele şi de 
necazuri şi va zice-n ziua aceea: Pentru că Domnul, Dumnezeul meu, nu este-ntru mine, de 
aceea m-au ajuns relele acestea!... 


18: Dar Eu Îmi voi întoarce, da, în ziua aceea Îmi voi întoarce faţa de la ei, din 
pricina tuturor răutăţilor pe care le-au făcut, că s-au dus la dumnezei străini. 


Cuvintele s-ar putea aplica la multe momente din istoria evreilor, când căderile acestora 
au fost urmate de pedepse; deplin, însă, întoarcerea feței Domnului de la evrei, către neamuri, s- 
a petrecut după uciderea lui Hristos. S-ar putea obiecta că, în această situaţie, evreii (de fapt, nu 
toți, ci doar mare parte dintre ei) nu s-au dus după dumnezei străini, ci au păcătuit printr-un 
ataşament rigid față de Lege, şi aceasta văzută în litera ei. Dar, când respingem Treimea şi 
lucrarea lui Hristos, mergem după un a/t dumnezeu, nu după Cel ce ni S-a revelat. Atragem, în 
plus, atenția, că astfel de locuri nu se referă doar la poporul evreu, ci se pot aplica oricărui 
neam, chiar şi celor creştinate! 

19: Iar acum, scrieţi cuvintele acestei cântări şi puneţi-i pe fiii lui Israel s-o înveţe; 
puneţi-o în gura lor, pentru ca ea, cântarea aceasta, să-Mi fie spre mărturie întru fiii lui 
Israel. 

20: Căci Eu îi voi duce la pământul cel bun, cel pentru care M-am jurat părinților 
lor să li-l dau, pământ din care curge lapte şi miere; ei vor mânca şi, săturându-se, se vor 
îmbuiba şi se vor întoarce către dumnezei străini şi le vor sluji, iar pe Mine Mă vor mânia 
şi vor strica legământul Meu, cel pe care Eu l-am dat lor. 

21: Şi va fi că, după ce-i vor ajunge mulţime de rele şi necazuri, cântarea aceasta va 
fi mărturie-mpotriva lor, căci ea nu va fi uitată din gura lor şi din gura urmaşilor lor; că 
Eu le cunosc răutatea, câte vor face ei aici şi acum, mai-nainte chiar de a-i fi dus Eu la 
pământul cel bun pentru care M-am jurat părinţilor lor”. 

22: Şi a seris Moise cântarea aceasta în chiar ziua aceea şi i-a pus pe fiii lui Israel s- 
o învețe. 

De remarcat că îmbuibarea premerge apostaziei; legătura e uşor de făcut, chiar dacă 
prima e un păcat trupesc, iar cea de-a doua unul sufletesc. Vedem, totodată, cum se transmiteau 
învățăturile religioase celor din vechime: prin memorarea de cântări, tehnică valabilă în bună 
măsură şi astăzi. 

23: lar Moise i-a poruncit lui Iosua, fiul lui Navi, zicând: „Îmbărbătează-te şi 
întăreşte-te, că tu eşti cel ce îi vei duce pe fiii lui Israel în ţara pentru care Domnul li S-a ju- 
rat, iar EL va fi cu tine”. 

„În Textul Masoretic acest verset e formulat astfel: £/ (adică Moise, preluat din versetul 
precedent) i-a poruncit lui Iosua, fiul lui Navi: Fii tare şi curajos, că tu îi vei duce pe fiii lui 
Israel în țara pe care Eu M-am jurat să le-o dau, şi Eu voi fi cu tine. Evident, personajul e 
Moise, dar cuvintele sunt ale lui Dumnezeu, rostite însă la persoana întâi. Spre a evita confuzia, 
unii traducători l-au înlocuit pe E! (Moise) cu Domnul'"*?. 

24: După ce Moise a isprăvit de scris în carte până la capăt toate cuvintele acestei 
Legi, 

25: le-a poruncit leviţilor care purtau chivotul legământului Domnului zicând: 

26: „Luaţi Cartea acestei Legi şi puneţi-o alături de chivotul legământului 
Domnului, Dumnezeului vostru, şi va fi ea acolo spre mărturie-ntru tine. 

„Deci înţelegi că a poruncit să se pună legea într-o parte a chivotului [lângă el — n. n.] şi 
nu în mijlocul însuşi, până ce vor veni poruncile cele noi şi prin Hristos, cărora va trebui să le 
cedeze porunca mai veche, lăsându-le locul din mijloc, iar ea ieşind din slujire, ca să o preia 
acestea. Dar nu se scoate din sfințitul chivot. Căci e primită legea prin Moise în Biserici. Dar nu 

s-a pus în locul prim. De aceea s-a retras şi a rămas într-o latură, cedând, cum am spus, porunci- 
lor neasemănat superioare, adică celor dumnezeieşti şi evanghelice prin care Hristos ne-a adus 
la toată cunoştinţa virtuţilor”. Cuvântul lui Moise continuă: 

27: Că Eu îţi cunosc îndărătnicia şi-nvârtoşarea cerbicei; că, dacă acum, când eu 
sunt cu voi încă viu, l-aţi stat împotrivă lui Dumnezeu, cum veţi fi altfel după moartea mea? 

28: Aduceţi-i la mine pe mai-marii semințiilor voastre şi pe bătrânii voştri şi pe 
judecătorii voştri şi pe condeierii voştri, pentru ca-n auzul lor să rostesc toate cuvintele aces- 
tea şi să le pun înainte-le ca martori cerul şi pământul. 

29: Că ştiu eu că după moartea mea veţi face tot felul de nelegiuiri şi vă veţi abate de 
la calea pe care v-am poruncit-o; în zilele cele de apoi vă vor ajunge relele, pentru că voi veți 
face răul în faţa Domnului şi-L veţi mânia cu lucrul mâinilor voastre”. 

„Unii cred că, atunci când a încetat (legea) cea dintâi, s-a înjghebat a doua Lege, pentru 
îndeplinirea căreia a fost încredințat de Moise în chip special ca urmaş lisus (Navi), care, după 
câte cred, preînchipuie pe Mântuitorul nostru, adică poruncile Evangheliei, Care duce totul la 
desăvârşire” *%5. 

30: Şi-n auzul întregii adunări a lui Israel a rostit Moise cuvintele cântării acesteia, 
până la sfârşit: 

Urmează, în capitolul următor, Cântarea lui Moise. 


CAPITOLUL 32 — Cântarea lui Moise. 


Cântarea lui Moise „e una dintre cele mai frumoase pagini poetice ale Vechiului Testa- 
ment, intrată de timpuriu în cultul creştin. Ea cuprinde relaţia dramatică dintre Domnul (Iahve) 
şi poporul său cel ales. În ciuda binefacerilor revărsate de Domnul asupră-i, Israel îi devine 
necredincios prin veşnica sa aplecare spre idolatrie. Mâniat, Domnul îl pedepseşte, dar, bun, nu- 
| dă pierzării, până la urmă, puterea lui Dumnezeu este aceea care învinge. Comentatoni 
occidentali notează că textul Versiunii Ebraice e foarte deteriorat, ceea ce face ca traducerile să 
recurgă deseori la parafraze şi aproximaţii; nu o dată ei recurg la limpezimea Sepruaginter”"*. 
„Acest poem (cânt: 05, şirah) fusese anunţat în 31, 19.21.22; e o mărturie împotriva lui 
Israel. Cântul este o evocare a istoriei poporului evreu şi o pledoarie pentru fidelitate față de 
Dumnezeu. Textul ebraic este poetic prin sintaxă, lexic şi imagini; traducerea grecească a 
păstrat în mare parte această caracteristică. Titlul marele cânt (ueyâin 054) este atestat la 
Philon din Alexandria (Leg. III, 105; Post. 121, 167; Plant. 59; Deter. 114; Sobr. 10; Mut. 182; 
Somn. II, 191). În cultul mozaic are ca titlu primele cuvinte, ha”azinu (ascultă); lectura sa se 
face în şase secțiuni, împreună cu lectura profetică din Isaia (care începe exact la fel: 1, 2). 
Creştinismul îl preia ca una dintre odele (cântările) care au fost alăturate Psaltirii în 
manuscrisele Septuagintei, cel târziu începând cu sec. al IV-lea, probabil după modelul iudaic. 
Importanţa sa este atestată de comunitatea de la Qumran, care l-a conservat în mod special, 
recopiat pe un sul separat. Pentru utilizarea sa frecventă stau mărturie numeroasele fragmente 
pe papirus din acest text; cel mai vechi dintre ele este papirusul Fuad 266, papirus ebraic de la 
Jumătatea primului veac î. Hr. Textul grecesc al unor versete este confirmat de fragmentele 
ebraice descoperite la Qumran şi care diferă de Textul Masoretic”*”. 


1: „La aminte, cerule, şi voi grăi, 
graiuri din gura mea audă pământul! 


4 Sf. Chiril al Alexandriei, Despre închinarea şi slujirea în duh şi adevăr, V 

2: Rostirea să mi-o aştepte ca pe-o ploaie, 

ca roua să mi se pogoare cuvintele, 

ca ploaia răpăind pe păşune, 

ca bruma pălind pe căpiţe. 

„Puterea cuvântului şi modalităţile lui (line, dulci, aspre sau pedepsitoare) de a rosti 

„Cuvântul lui Dumnezeu se numeşte şi este şi rouă şi apă, şi izvor şi râu, precum s-a 
scris, fiind şi făcându-se acestea după puterea ce se află în cei ce-L primesc. Unora le este rouă, 
întrucât le stinge fierbințeala şi lucrarea patimilor, care le încinge trupul de din afară. Celor ce 
sunt scuturaţi în adânc de frigurile veninului răutăţii le este apă, nu numai întrucât nimiceşte 
printr-o însuşire contrară ceea ce este opus, ci şi întrucât le dăruieşte putere de viață pentru o 
existenţă fericită. lar izvor le este celor ce au în ei ca o ţâşnire necontenită deprinderea 
contemplaţiei, întrucât le dăruieşte înțelepciune. În sfârşit, râu le este celor ce varsă ca un râu 
învățătura cucernică, dreaptă şi mântuitoare, întrucât adapă din belşug oameni, dobitoace, fiare 
şi plante. Şi o face aceasta ca oamenii să se îndumnezeiască, înălțându-se prin înțelesurile celor 
grăite; cei îndobitociți de patimi să-şi primească din nou puterea rațiunii naturale, 
redobândindu-şi omenia prin arătarea sârguincioasă a chipurilor virtuţii; cei însălbăticiţi prin 
deprinderile şi faptele lor ticăloase să se înmoaie prin îndemnurile dulci şi line şi să revină la 
blândeţea firii; iar cei deveniți nesimţitori față de cele bune, asemenea plantelor, subțiindu-se 
prin străbaterea cuvântului în adâncime, să dobândească simţirea spre aducere de roade, iar 
puterea cuvântului să le fie ca o sevă care-i nutreşte'"*. 

3: Că numele Domnului l-am chemat, 

dați slavă Dumnezeului nostru! 

4: Dumnezeu: adevărate-s lucrurile Sale, 

toate căile Lui sunt drepte. 

Credincios e Dumnezeu, nedreptate nu se află-ntru EI; 

drept şi sfânt este Domnul. 

„Dar spunând sfinții acestea, n-au cugetat cele omeneşti despre Dumnezeu, ci au 
cunoscut că cuvântul credincios are în Scriptură un îndoit înțeles: unul arătând pe cel ce crede, 
altul pe cel vrednic de crezare. Primul se potriveşte oamenilor, al doilea lui Dumnezeu'””. La 
fel se va întâmpla cu orice atribut: când se referă la Dumnezeu, el capătă un alt înțeles decât pus 
în legătură cu oamenii. 

5: Greşit-au: nu sunt ai Săi fiii cei cu prihană 

— neam îndărătnic şi răzvrătit. 

6: Cu acestea-l răsplătiți voi Domnului, 

popor nebun şi nemintos? 

Oare nu e EI, Tatăl tău, Cel ce te-a agonisit, 

Cel ce te-a făcut şi te-a zidit? 

„Dacă cineva vrea să ştie în ce chip numim pe Dumnezeu Tată, să asculte pe bunul 
pedagog Moisi, care zice: Nu însuşi Tatăl tău te-a dobândit şi te-a făcut şi te-a zidit? [...] Harul 
profetic a arătat foarte clar că nu-L numim Tată prin fire, ci prin har şi poziţie”. 

7: Aduceţi-vă aminte de zilele veacului, 

socotiți anii-ndărăt din neam în neam; 

întreabă-l pe tatăl tău şi-ţi va povesti, 

întreabă-i pe bătrânii tăi şi-ţi vor spune: 

„Deci dacă nu voieşti să te amăgeşti [...], ţine smerenia de care ai folos, nefăcând nimic 


fără să întrebi pe Părinţii duhovniceşti. Şi, cu harul lui Dumnezeu, nu vei rătăci”*?. „Nicăieri 

nu vei afla Scriptura poruncind cuiva să facă ceva de la sine. Căci a nu cere sfat e mândrie. Şi 
unul ca acesta este duşman al lui Dumnezeu”?. E şi un alt îndemn cuprins aici, acela de a stărui 
în cercetarea Scripturii: „Dacă citim o dată, de două ori, şi nu înțelegem ceea ce citim, să nu ne 
trândăvim, ci să stăruim, să medităm, să întrebăm. [...] Cunoştinţa nu e a tuturora. Să scoatem 
din izvorul paradisului apă veşnic curgătoare şi prea curată, care saltă spre viaţa veşnică. Să ne 
veselim, să ne desfătăm fără de saţ, căci are un har nesfârşit". 

8: Atunci când Cel-Preaînalt a împărțit neamurile, 

când i-a semănat pe fiii lui Adam, 

a pus hotarele neamurilor după numărul îngerilor lui Dumnezeu; 

După numărul îngerilor lui Dumnezeu: „În Textul Masoretic: după numărul fiilor. lui 
Israel. Toţi exegeţii însă (inclusiv Ernest Wright) sunt de acord că textul Septuagintei reflectă, în 
mod aproape Sigur, textul original ebraic. EI se află în consonanţă nu numai cu contextul imediat, 
dar şi cu texte mai îndepărtate cum ar fi Psalmi 81; 88, 7; Daniel 10, 13, din care reiese că 
Dumnezeu i-a rânduit fiecărui neam un înger păzitor şi că toate entitățile cereşti, oricare le-ar fi 
numele şi rangul, se află în subordinea lui Dumnezeu. Apostolul Pavel va folosi această temă în 
Epistola către Evrei, capitolele 1 şi 2, spre a demonstra că, în calitatea Sa de Fiu al lui Dumnezeu 
(şi, deci, EI Însuşi Dumnezeu), lisus Hristos e mai presus de toate entităţile cereşti. De notat că 
numeroşi traducători din ebraică (RSV, BJ, RADU, GALA) au preferat textul Septuagintei, în 
timp ce alţii (KJV, TOB, OSTY) au rămas pe Textul Masoretic”*$. 

9: partea Domnului a devenit poporul lui Iacob, 

partea lui de moştenire, Israel. 

„Printr-o poruncă dumnezeiască şi veche îngerii sunt împărțiți pentru purtarea de grijă a 
fiecărui neam. Dar partea Domnului este slava celor credincioşi. Că Domnul sau nu se 
îngrijeşte de toţi oamenii — şi s-ar explica aceasta, fie că nu poate, lucru care nu-i îngăduit de 
gândit, pentru că ar fi un semn de slăbiciune; fie că nu vrea, deşi poate, dar şi această idee nu se 
împacă cu bunătatea Lui; că nu se poate spune că desfătarea L-a făcut nepăsător pe EI, Care 
pentru noi a luat trupul cel pătimitor — sau se îngrijeşte de toţi, idee care 1 se cuvine, pentru că 
este Domnul tuturora. Nu este Mântuitor numai pentru unii, iar pentru alții nu; dar a împărțit 
fiecăruia, după aptitudinea pe care fiecare o avea, binefacerea Lui”. „Îngerii buni au fost 
rânduiți de Atotţiitorul să supravegheze cele de pe pământ după căderea noastră din această 
stăpânire şi din pricina ei, deşi aceasta nu ni s-a luat deplin, din pricina iubirii de oameni a lui 
Dumnezeu. Căci hotarele îngerilor, cum zice Moise în cântarea lui, le-a aşezat Dumnezeu după 
ce a împărțit neamurile. [...] lar mie mi se pare că de atunci s-a ales numele şi s-a prevestit 
neamul din care avea să ia trup Fiul Unul-Născut al lui Dumnezeu”. 

10: Îndestulatu-l-a pe el în pustie, 

în arzătoare sete, în loc fără apă, 

împrejmuitu-l-a şi l-a călăuzit 

şi l-a păzit ca pe lumina ochiului Său. 

11: Ca un vultur ce-şi umbreşte cuibul 

întinzându-şi dorul aripelor spre pui. 

aşa i-a luat ducându-i pe grumajii Săi. 

„Imaginea grandioasă a vulturului care-şi învaţă puii să zboare 

„„Dar ce face cu credincioşii? Un lucru foarte minunat, în chip covârşitor mai presus de 
ceea ce s-a spus mai înainte. Căci Dumnezeu nu se aşează numai pe noi, dându-ne viața, 

încălzindu-ne, păzindu-ne şi veselindu-ne în chip minunat, cum face pasărea cu puii ei. Ci, o, 
minune a dragostei dumnezeieşti!, ne aşează pe Sine însuşi şi se face pe Sine ca o căruță nouă a 
noastră, mai presus de înţelegere, prin prisosinţa nesfârşită a dragostei Sale, păzindu-ne în 
siguranță şi purtându-ne în chip nespus la bunătățile negrăite şi supralumeşti ale vieţii mai 
presus de ceruri şi pregătindu-ne astfel să ne desfătăm de cele mai presus de fire şi să ne 
umplem de pace şi să ne odihnim în cele de netălmăcit şi să ne bucurăm şi să gustăm în chip 
dumnezeiesc şi duhovnicesc şi să ne îndulcim, precum se cuvine, de ele'**. 

12: Domnul singuri-a povăţuit, 

dumnezeu străin nu s-a aflat cu ei. 

„Vezi puterea celui Unul şi singur? Nu era cu ei dumnezeu străin, pentru că Domnul 
singur îi conducea pe ei. Dar Domnul nu călăuzeşte pe cei ce se întorc de la EI. Când cineva îi 
urmează cuiva, înseamnă că s-a întors spre acela. Nevoind, deci, să avem cu noi alt dumnezeu, 
pe dracul, sau vreo patimă, trebuie să urmăm Celui ce e Unul şi singur, printr-o întoarcere cu 
mintea spre El". 

13: Urcatu-i-a pe ei la tăria pământului, 

cu roada ţarinilor i-a hrănit; 

miere din piatră supt-au 

şi untdelemn din stâncă vârtoasă, 

„Mierea albinelor sălbatice, cu fagurii adăpostiți în clonţani (vezi şi Psalmi 80, 16); 
untdelemn din măslinii ce cresc în locuri pidroase”*5!. 

„lar stânca este trupul lui Hristos, Care a răscumpărat cerul şi toată lumea”*”. Astfel, 
prin miere şi untdelemn, ca şi prin elementele din versetul următor, vom înţelege hrana 
euharistică sau pe cea spirituală. 

14: unt de vacă şi lapte de oaie 

cu grăsimea mieilor şi-a berbecilor, 

a viţeilor şi-a iezilor, 

cu grăsime din măduva grâului; 

şi sânge de strugure-au băut: vin. 

Vom socoti acestea bunuri duhovniceşti, izvorâte din Stânca Hristos, de care s-au scârbit 
(mare parte dintre) urmaşii lui Iacov: 

15: A mâncat Iacob şi s-a săturat 

şi s-a lepădat de Cel-lubit, 

s-a îngroşat, s-a îngrăşat şi s-a lăbărțat 

şi L-a părăsit pe Dumnezeul Cel ce l-a făcut 

şi s-a-ndepărtat de la Dumnezeu, mântuitorul său. 

16: Mântuitu-M-a-ntru [|dumnezei] străini, 

întru urâciunile lor M-a amărât; 

17: el nu lui Dumnezeu I-a adus jertfe, ci diavolilor le-a adus, 

dumnezeilor pe care ei nu i-au ştiut, 

cei noi şi de curând veniți, 

pe care părinţii lor nu i-au ştiut. 

18: Pe Dumnezeul Cel ce te-a născut L-ai părăsit 

şi L-ai uitat pe Dumnezeul Care te hrăneşte. 

19: Văzut-a Domnul şi S-a stârnit 

şi prin mânie S-a-ntărâtat asupra fiilor şi fiicelor Sale. 

20: Şi a zis: - Întoarce-voi fața Mea de la ei 


+ Calist Patriarhul, Capete despre rugăciune, 75 

%0 Calist Catafygiotul, Despre viaţa contemplativă, 16 
1 BBVA, p. 239 

1 Sf. Ambrozie al Milanului, Scrisori, XLIII, 9 

neşt 


şi le voi arăta cum va fi la urmă; 
că neam îndărătnic e acesta, 
fii lipsiți de credincioşie. 


„Acolo unde Domnul priveşte e pace şi veselie, iar acolo de unde Domnul îşi întoarce fața 
Sa, acolo intră răutatea. Dumnezeu nu vrea să vadă răul, pentru că este bun. Iar dacă Dumnezeu în 
chip voit îşi întoarce ochii Săi, atunci răutatea se naşte cu putere din pricina necredinţei ome- 

455, 


21: Ei Mi-au întărâtat gelozia prin cei ce nu sunt Dumnezeu, 


mânia Mi-au aprins-o prin idolii lor; 


le voi întărâta şi Eu gelozia prin cei ce nu-s popor, 


printr-un popor nerod îi voi obijdui. 


„Versetul va fi citat parţial, din memorie, de Apostolul Pavel în Romani 10, 19%. 


22: Că foc s-a aprins din mânia Mea; 
arde-va pân-la iadul cel mai de jos, 
va mistui pământul şi roadele lui, 
temeliile munților le va pârjoli. 

23: Rele voi aduna asupră-le 

şi-ntru ei Îmi voi sfârşi săgețile toate. 
24: Sleiţi vor fi de foame şi de păsări hulpave 
şi de nevindecată gârbovire; 

dinți de fiară voi trimite-mpotriva lor, 
cu mânia târâtoarelor pământului. 
25: Din afară-i va stârpi sabia, 

din lăuntrul cămărilor, frica: 

pe tânăr şi pe fecioară, 

pe sugar şi pe bătrânul de-alături. 


„Dumnezeu nu se mânie, aşa precum gândesc unii; dimpotrivă, de cele mai multe ori 
amenință, dar totdeauna sfătuieşte omenirea şi-i arată ce trebuie să facă. Metoda aceasta este 
bună; ne înfricoşează, ca să nu păcătuim 


>455 


26: Zis-am: Îi voi împrăștia 


şi voi face să piară amintirea lor dintre oameni... 

În pofida numeroaselor amenințări, oamenii nu au, adeseori, voința ori hotărârea de-a 
urma voinţei divine. „Fiindcă nu este frica lui Dumnezeu înaintea ochilor noştri. Ne-am făcut 
groapa tuturor răutăților şi de aceea am disprețuit ca pe-o simplă vorbă pedeapsa înfricoşată a lui 
Dumnezeu 


22456 


27: Aceasta, dacă n-ar fi mânia vrăjmaşilor, 
ca nu cumva aceştia să dăimuie prea mult, 
ca nu cumva potrivnicii să sară-asupralor 
şi să zică: - Mâna noastră-naltă este 

şi nu Domnul a făcut acestea toate... 

28: Că-i neam ce şi-a pierdut capul, 

în ei nu e ştiinţă; 

29: ei n-au gândit ca să-nţeleagă: 

cum să le ia pe toate din veac ce va să vină. 


Dumnezeu ne lasă uneori pe mâna vrăjmaşilor, însă, spre a nu se trufi aceia cu puterea 
lor, îi va lovi şi pe ei. „A rănit boala, a tămăduit credinţa. A văzut că simțământul tău lăuntric nu 


%5 Clement Alexandrinul, Pedagogul, 1, 70, 1-2 
+ BBVA, p. 239 

%55 Clement Alexandrinul, Pedagogul, 1, 68, 3 
155 Sf. Maxim Mărturisitorul, Cuvânt ascetic, 27 


104 


este lipsit de dorinţe evlavioase, dar este bântuit de amânări, şi de aceea a socotit că e mai bine 
să te dojenească, să nu-ţi vatăme mântuirea, ci să-ţi grăbească supunerea faţă de Dumnezeu”. 
Sfârşitul versetului 29 îndeamnă oamenii să cugete la cele ce vor veni, înțelegând şi viaţa de 
aici, dar, mai cu seamă, pe cea viitoare. 

30: Cum oare va fugări unul o mie 

şi doi vor goni zece mii, 

dacă Dumnezeu nu şi-ar fi luat mâna de pe ei, 

dacă Domnul nu i-ar fi lăsat? 

31: Că dumnezeii lor nu sunt ca Dumnezeul nostru, 

iată ceea ce duşmanii noştri nu pot să priceapă. 

32: Că via lor este din via Sodomei, 

viţa lor, din viţa Gomorei; 

strugurele lor, strugure de fiere, 

poamă le e de amărăciune; 

33: vinul lor, suflare de balaur, 

suflare de aspidă ne-mblânzită. 

Viţa „cea sălbatică şi ucigătoare este diavolul. De la el picură turbare, venin şi mânie 
[...]. Din această vie au cules roade locuitorii Sodomei şi înnebuniți de patimi s-au unit bărbaţi 
cu bărbați, împotriva firii. Ei se datoreşte faptul că cei contemporani lui Noe, alunecând în 
necredinţă, au fost înghițiți de potop; din rodul ei a sorbit Cain, care şi-a înroşit mâinile şi a 
mânjit pământul cu sângele unuia dintre fraţii săi”. Din această vie beau şi ereticii; aceştia „ca 
îmbătaţi de vorbării mincinoase, nu ştiu de unde născocite, vomează din comoara rea a inimii 
lor cele rele'**. „Mânia dracilor este vinul lor şi mânia aspidelor fără vindecare. (Scriptura) 
numeşte fierberea plăcerilor trupeşti vinul dracilor, iar neascultarea îngâmfată şi dispreţuitoare, 
vinul aspidelor"**. 

34: Oare nu sunt acestea, iată, adunate la Mine, 

pecetluite-n vistieriile Mele? 

35: În ziua răzbunării voi plăti, 

la vremea când piciorul lor va luneca; 

fiindcă aproape-i ziua pieirii lor, 

ceea ce vi s-a pregătit e de faţă. 

36: Că Domnul îl va judeca pe poporul Său 

şi Se va pleca spre robii Săi 

văzându-i vlăguiți 

şi părăsiţi în primejdii 

şi neputincioşi. 

„Primele două versuri se regăsesc întocmai în Psalmi 134, 14%. 

37: Atunci a zis Domnul: - Unde sunt dumnezeii lor 

spre care au nădăjduit, 

38: din ale căror jertfe voi mâncaţi grăsimea 

şi din ale căror turnări beţi vinul? 

Scoală-se şi să vă ajute 

şi să vă fie paveze! 

„Turnări = libaţii; acte rituale prin care se vărsa pe pământ sau pe carnea jertfelor vin (sau 
alte lichide aduse în cinstea zeilor)"?. 


157 Sf. Ambrozie al Milanului, Scrisori, LXXIX, 1 

15 Metodiu de Olimp, Banchetul, V, 5 

* Sf. Chiril al Alexandriei, Despre Sfânta Treime, Il 

*% Sf. Maxim Mărturisitorul, Răspunsuri către Tulasie, 54 

39: Vedeţi, vedeţi că Eu sunt 

şi că-n afară de Mine nu este un alt Dumnezeu; 

Eu voi ucide şi voi face viu, 

Eu voi răni şi voi vindeca 

şi nu-i nimeni care să scoată din mâinile Mele. 

„Bine se zice, căci unul este Dumnezeu şi Singurul şi Întâiul. Dar acestea nu se zic spre 
desfiinţarea Fiului. Să nu fie! Căci şi EI este în Cel unul şi Întâiul şi Singurul, ca Cel ce e singur 
Cuvântul şi Înţelepciunea şi strălucirea Celui unul şi singurul şi întâiul. Căci este şi EI întâiul, 
fiind plinătatea dumnezeirii Celui dintâi şi singurul, adică fiind Dumnezeu întreg şi deplin. Deci 
nu s-a spus pentru EI (pentru desființarea Lui), ci spre a se arăta că nu este altul cum e Tatăl şi 
Fiul Lui. Acesta este gândul proorocului arătat şi vădit tuturor”"*. „Deşi ar putea zice cineva că 
acestea se referă la Tatăl, se potrivesc să se spună şi despre Fiul, deoarece, chiar făcându-Se om, 
Îşi arată identitatea şi neschimbarea Sa celor ce socotesc că S-a schimbat din pricina trupului şi 
a devenit altceva”**. Pe scurt, mărturisim un Dumnezeu, în trei Ipostasuri. „Fiindcă nici asupra 
altor neamuri (dintre care şi noi ne-am înălţat la oceanul nemărginit şi îmbelşugat şi la dispo- 
ziția tuturor al luminii dumnezeieşti începătoare, revărsată prin dăruire) n-au stăpânit zei străini. 
Ci unul era Stăpânul tuturor. Şi spre EI i-a înălțat pe cei ce I-au urmat prin îngerii care împlinesc 
slujirea ierarhică pentru fiecare neam". lar Dumnezeu Cel unul va ucide şi va face viu, va 
răni şi va vindeca: „Abia după ce trupul a murit şi păcatul a fost smuls din rădăcină, trupul va fi 
refăcut, întocmai cum este renovat un templu din toate aceleaşi părți, însă nemuritor şi prosper. 
Pentru că, înainte de a muri, trăia în mod necesar cu trupul şi păcatul, avându-și înfipte 
rădăcinile înlăuntrul acestuia, deşi era oarecum îngrădit de cugetul înțelept şi de dojană. După 
ce am fost luminaţi prin botez, ar fi trebuit să nu mai săvârşim ceea ce nu este drept, să fie 
îndepărtat cu totul păcatul de la noi. Dar şi după ce am crezut şi ne-am apropiat de apa sfințirii, 
adesea ne aflăm în păcate. Nimeni nu se poate mândri că este fără păcat, că nici chiar cu gândul 
nu păcătuieşte. Prin credinţă s-a ajuns să se împuţineze şi să se îmblânzească păcatul, să nu mai 
facă roade vătămătoare, dar n-a fost smuls din rădăcini. Acum reprimăm mlădiţele lui, adică 
gândurile cele rele, ca nu cumva o rădăcină a amărăciunii să dea rod şi să ne aducă necaz, nu 
permitem să crească şi să se dezvolte bobocii lui, pentru a nu da rod, îi tăiem cu cuvântul, ca şi 
cu o secure, de lângă rădăcină. Numai în viaţa viitoare chiar şi gândul cel rău va dispărea”. 
„Dacă ceea ce este mai bun trebuie să învingă, atunci negreşit că duşmanul va fi ucis. Virtutea 
va avea biruință împotriva răutății numai atunci când vrăjmaşul ei, prin ajutorul pe care îl vor 
da acesteia gândurile cele mai bune, va dispărea pentru totdeauna în neființă; iar atunci se va 
împlini şi ceea ce s-a zis de Dumnezeu prin profeția care zice: Eu voi ucide şi Eu voi face să fie 
cineva viu, şi aceasta pe bună dreptate, fiindcă ceea ce este bun nu poate să trăiască în mine 
decât numai când este învingător, şi deci viu, prin moartea vrăjmaşului”“%. „Într-adevăr e un 
dar al lui Dumnezeu să mori păcatului şi să vezi în duh. Căci cuvântul sfânt ne făgăduieşte că 
abia prin moarte dobândim viaţă. [...] (lar) dacă nu rănesc relele din noi înşine, atunci nu voi 
putea vindeca nici dispoziţia iubitoare, otrăvită şi ea din pricina urii. Şi tot aşa şi toate celelalte 
care mocnesc în noi din pricina răutății, mă gândesc îndeosebi la lupta rea a patimilor şi la 
războiul cel crunt care se dă între oameni din pricina plăcerilor pătimaşe şi care ne robesc legii 
păcatului". 

40: Că mâna Mea Mi-o voi ridica în cer 
şi pe dreapta Mea Mă voi jura 
şi voi zice: - Viu sunt Eu în veac! 


1 Sf. Atanasie cel Mare, Trei cuvinte împotriva arienilor, UL, 6 
1% Sf. Atanasie cel Mare, Trei cuvinte împotriva arienilor, |, 36 
“5 Sf. Dionisie Areopagitul, Despre ierarhia cerească, IX, 3 

* Metodiu de Olimp, Aglaofon, XLI 

“7 Sf. Grigorie de Nyssa, Despre desăvârşire 

“5 Sf. Grigorie de Nyssa, Omilii la Ecclesiast, VI 

„Iar dreapta lui Dumnezeu şi Tatăl este Fiul, prin care ţine toate, porunceşte tuturor şi 
lucrează dumnezeieşte, chemând cele ce nu sunt să se facă şi celor făcute dăruindu-le buna 
existență. Aşadar taina Mântuitorului nostru a fost primită printr-un jurământ care trebuia să 
întărească în credință pe moştenitorii făgăduinţei”*. 

41: Că sabia ca pe un fulger Mi-o voi ascuţi 

şi mâna Mea va prinde-ntr-însa judecata 

şi cu pedeapsă voi plăti vrăjmaşilor Mei, 

şi celor ce Mă urăsc le voi plăti. 

42: Săgeţile Mi le voi îmbăta de sânge 

şi sabia Mea carne va mânca 

şi sânge de răniți şi de robiţi, 

din capetele capilor duşmani. 

„Este lămurit din cele spuse că cei care nu sunt duşmani declaraţi ai adevărului şi nici 
nu urăsc Cuvântul, nu-şi vor urî propria lor mântuire; dimpotrivă, vor scăpa de pedepsele pe 
care le aduce ura”. Altfel, cei răniţi de patimi şi robiţi păcatului şi falselor credinţe vor 
sângera de sabia lui Dumnezeu, sabie ce desparte pentru totdeauna pe vrăjmaşii credinței de 
fericirea cea veşnică. 

43: Veseliţi-vă, voi, ceruri, împreună cu EL. 

Lui să 1 se-închine toţi fiii lui Dumnezeu! 

Veseliţi-vă, voi, neamuri, împreună cu poporul Său, 

întărească-se pentru EI toţi îngerii lui Dumnezeu! 

Că EI va răzbuna sângele fiilor Săi 

şi cu răzbunare le va plăti vrăjmaşilor Săi, 

şi celor ce-L urăsc le va plăti 

şi va curăți Domnul pământul poporului Său”. 

„Acest verset e formulat astfel în Versiunea Ebraică: 

Voi, neamuri, lăudaţi-lpe poporul Său, 

căci El va răzbuna sângele servilor Săi, 

răzbunarea o va-ntoarce asupra potrivnicilor Săi 

şi va curăța pământul poporului Său. 

Versiunea Septuagintei este atestată de manuscrisele de la OQumran, ceea ce i-a făcut, 
probabil, pe traducătorii BJ s-o adopte caatare'””!. 

Cântarea lui Moise se încheie cu o doxologie; de remarcat că şi neamurile sunt chemate 
la bucuria preamăririi lui Dumnezeu. Finalul, însă, e în tonul întregii Cântări, făgăduind 
nimicirea vrăjmaşilor lui Dumnezeu. 

44: Moise a scris această cântare în chiar ziua aceea şi i-a pus pe fiii lui Israel s-o 
înveţe. Şi a venit Moise şi a grăit toate cuvintele acestei Legi în auzul poporului, el şi 
Iosua, fiul lui Navi. 

45: lar după ce Moise a sfârşit de spus toate cuvintele acestea în faţa-ntregului 
Israel, le-a zis: 

46: „Puneţi la inimă toate cuvintele pe care vi le mărturisesc eu astăzi şi porunciţi- 
le fiilor voştri să păzească şi să plinească toate cuvintele acestei Legi; 

47: că ea nu-i pentru voi doar o vorbă goală, ci e însăşi viaţa voastră, şi prin 
cuvântul acesta vă veţi îndelunga zilele pe pământul spre care treceţi Iordanul ca să-l 
moşteniţi”. 

„Fragmentul cuprins în versetele 45-47 constituie o continuare a textului din capitolul 
31, 27. EI se referă la cuvintele legii, nu ale cântării. După această paranteză, versetul 48 reia 


“9 Sf. Chiril al Alexandriei, Glafire la Facere, Ul 
1% Clement Alexandrinul, Pedagogul, 1, 69, 2 
+1 BBVA, p. 240 


107 


cursul naraţiunii de la versetul 44”. 

48: Tot în ziua aceea a grăit Domnul cu Moise, zicând: 

49: „Suie-te în muntele acesta Abarim, muntele Nebo, care este în ţara Moabului, 
faţă-n faţă cu Ierihonul, şi vezi ţara Canaanului, pe care-o dau Eu moştenire fiilor lui 
Israel, 

50: şi mori acolo, în muntele pe care te sui, şi te adaugă la poporul tău, în acelaşi 
chip în care Aaron, fratele tău, a murit în muntele Hor şi s-a adăugat la poporul său, 

51: pentru că n-aţi ascultat de cuvântul Meu în mijlocul fiilor lui Israel, la apa 
Meribei, la Cadeş, în pustia Sin, pentru că nu M-aţi arătat pe Mine sfânt întru fiii lui 
Israel; 

52: că vei vedea ţara cum îţi stă-nainte, dar într-însa nu vei intra”. 

„Textul Masoretic adaugă: în țara pe care Eu le-o dau fiilor lui Israel". 

Evenimentele reamintite aici sunt descrise la Cartea Numerii. Moise va sui pe Abarim 
(= garduri; colțuri), pe muntele Webo (= înălțime; proorocire; contemplare), de unde va privi 
Canaanul şi unde avea să moară. Pare o pedeapsă faptul că el n-a intrat în pământul făgăduinţei. 
Înclinăm, totuşi, să credem că nu avea nevoie de Canaanul cel văzut acela care s-a învrednicit 
de contemplarea celor negrăite. 

Textul se întrerupe din nou şi va fi reluat în capitolul 34, spre a face loc aici 
binecuvântării lui Moise. „Prin această binecuvântare, Moise îşi ia rămas bun, înainte de 
moarte, de la poporul său. Muribunzilor le erau atribuite calități neobişnuite de previziune a 
viitorului, de aceea binecuvântarea sa capătă o forță deosebită”"?. 


CAPITOLUL 33 — Moise binecuvintează poporul şi prooroceşte. 


1: Şi iată binecuvântarea cu care Moise, omul lui Dumnezeu, i-a binecuvântat pe 
fiii lui Israel înainte ca el să fi murit. 

„Această binecuvântare a lui Moise este oarecum asemănătoare cu aceea a lui lacov 
(Facerea 49), şi totuşi diferită, în sensul că în destinele unor triburi au survenit schimbări. 
Fiecare seminţie este numită, ca şi acolo, cu numele strămoşului”"5. „Omul lui Dumnezeu: 
denumire pentru prooroci (IL Regi 2, 27; 9, 6) sau pentru trimișii Domnului (Judecători 13, 6, 8)”. 

2: Şi a zis: 

„Din Sinai venit-a Domnul 

şi din Seir ni S-a arătat; 

din muntele Paran şi din Cadeş S-a sârguit 

cu zeci de mii de îngeri: 

de-a dreapta Sa, 

împreună cu El. 

„Ascetul încercat prin răbdarea necazurilor, curăţit prin disciplinarea şi strunirea 
trupului şi desăvârşit prin îndeletnicirea cu vederile (contemplaţiile) înalte, se învredniceşte de 
mângâierea dumnezeiască. Căci venit-a Domnul, zice Moise, din Sinai, adică din încercări, şi s- 
a arătat nouă din Seir, adică din osteneli trupeşti; şi s-a grăbit din muntele Faran, împreună cu 
zeci de mii de sfinți, adică din muntele credinţei, cu zeci de mii de sfinte cunoştinţe”. Pentru a 
fi mai limpezi acestea, reamintim traducerile numelor proprii de aici: Sinai (= munte colţuros; 
mărăcini);, Seir (= păros; ispită); Paran (= frumuseţe; podoabă). 


+2 DEBUT, p. 242 
+3 BBVA, p. 240 
+ DEUT, p. 242 
*% BBVA, p. 241 
5 BBVA, p. 241 
+1 Sf. Maxim Mărturisitorul, Capete despre cunoştinţa de Dumnezeu, 74 

3: EI Şi-a cruțat poporul: 

toţi cei sfinţiți, sub mâinile Tale, 

sub Tine se află. 

Din cuvintele Lui au primit Legea 

Toţi cei sfinţiți: „ui lui Israel; totalitatea poporului ales 
4: pe care ne-a poruncit-o nouă Moise, 

moştenire adunărilor lui Iacob. 

5: Rege va fi întru cel-iubit, 

că s-au adunat mai-marii neamurilor 

împreună cu semințiile lui Israel. 

Prin toți cei sfinţiți înţelegem pe fiii lui Israel sau, mai ales, pe fiii Bisericii, adevăratul 

Israel (= mintea văzătoare de Dumnezeu). 


6: Să trăiască Ruben şi să nu moară; 
şi Simeon să fie mult la număr!” 
Iacov avusese cuvinte aspre, la timpul său, pentru Ruben şi Simeon (Facerea 49,3-7). 


Simeon e pomenit, în acel loc, împreună cu Levi, devenit, din vremea lui Moise, trib sacerdotal. 


7: Şi iată pentru luda: 

„Ascultă, Doamne, glasul lui Iuda. 

şi fă-l să vină la poporul său; 

mâinile sale-l vor face osebit, 

Tu îi vei fi ajutor împotriva vrăjmaşlor lui”. 
Reamintim că din tribul Iuda avea să Se nască Hristos. 
&: lar lui Levi i-a zis: 

„Lui Levi daţi-i Urimulsău 

şi Tumimul său, bărbatului celui cuvios 

pe care [Domnul] l-a-ncercat la Masa 

şi l-a certat la apa Meribei; 

9: celui ce-i zice tatălui său şi mamei sale: 

- Nu te-am văzut!... 

şi pe fraţii săi nu i-a cunoscut 

şi pe fiii săi nu i-a ştiut. 

Că ei au păzit cuvintele Tale 

şi au ţinut legământul Tău; 

„Nu ne porunceşte să-i urâm fără pricină — asta ar fi o mare nelegiuire! — ci: Când tatăl 


tău, mama ta, femeia ta, copiii tăi — spune Domnul — vor să-i iubeşti mai mult decât pe Mine, 
atunci, tocmai pentru aceasta, urăşte-i; că o dragoste ca aceasta pierde şi pe cel iubit şi pe cel ce 


iubeşte 

. „Astfel Domnul ne învață în Evanghelia Sa să nu invocăm pe tatăl de pe pământ, 


pentru că avem un singur Tată, Care este în ceruri (Matei 23,9)"*. Continuă cuvântul pentru 


Levi: 


10: îi vor arăta lui Iacob hotărârile Tale 

şi Legea Ta lui Israel; 

de teama mâniei Tale pune-vor de-a pururi 
tămâie pe jertfelnicul Tău. 

11: Binecuvintează, Doamne, puterea lui 

şi primeşte lucrurile mâinilor lui; 

frânge şalele vrăjmaşilor săi 

ce se ridică împotriva lui 


+ BBVA, p. 241 
1% Sf. loan Gură de Aur, Omilii la Matei, XXXV, | 
%0 Sf. Ciprian al Cartaginei, Despre rugăciunea domnească, VIII 

şi pe ale celor ce-l urăsc: să nu se mai ridice!” 

„Spre deosebire de binecuvântarea rostită de Iacov pentru Levi, care se referă la 
însuşirile de războinici ale acestui trib, Moise subliniază prerogativele de preoți ale membrilor 
tribului lui Levi, în tripla ipostază de cercetători ai oracolului divin, de învățători şi de slujitori 
la altar”*!. 

12: lar lui Veniamin i-a zis: 

„lubit de Domnul, fără de frică va locui: 

Dumnezeu în toată ziua umbreşte deasupră-i, 

între umerii săi S-a odihnit”. 

„Verbul skiâzo = a umbri (figurativ: a ocroti) are în limbajul biblic şi o semnificație 
duhovnicească: prezenţa sau acțiunea prin care harul sau puterea lui Dumnezeu lucrează asupra 
oamenilor. Norul care umbrea deasupra cortului mărturiei reprezenta una dintre lucrările 
Domnului asupra Israeliţilor (Numeri 9, 18, 22; 10, 36). Aceeaşi lucrare se manifestă în Noul 
Testament: asupra Fecioarei Maria (Luca 1, 35), asupra Sfinților Apostoli pe muntele Tabor 
(Matei 17, 5; Marcu 9, 7), asupra suferinzilor prin Apostolul Petru (Fapte 5, 15)"*2. „Umerii = 
metaforă pentru munţii sau colinele ce mărginesc o vale în care se afla un sanctuar al seminţiei 
lui Veniamin (după unii comentatori, chiar templul din Ierusalim). Metafora însă poate prefigura 
şi locul anatomic, pe corpul uman, unde se concentrează rugăciunea inimii: acela pe care se 
odihneşte şoldul lăutei, sub bărbie, sub ochii plecaţi ai celui ce se roagă, aşa cum va sugera 
Evagrie Ponticul”2. Iacov îi prevesteşte lui Veniamin un viitor războinic (Facerea 49, 27), mai 
apropiat de ceea ce s-a petrecut cu acest trib, aproape nimicit de israeliți (Judecători, cap. 20). 

13: Lui Iosif i-a zis: 

„Din binecuvântarea Domnului pământul lui. 

din roadele cerului şi din rouă 

şi din adâncurile izvoarelor de jos; 

14: din roadele pe care soarele 

şi luna le fac să odrăslească, 

15: din ce-i mai bun al munţilor bătrâni, 

din ce-i mai bun al dealurilor veşnice, 

16: din roadele îmbelşugatului pământ. 

[Darurile|] plăcute Celui ce S-a arătat în rug 

să vină peste capul lui Iosif, 

pe creştetul celui mărit între frați. 

„Aluzie la Domnul Cel ce i S-a arătat lui Moise în rugul care ardea fără să se mistuie 
(leşirea 3, 2)**. 

17: Cel întâi-născutal taurului, lui fie-i frumuseţea; 

şi coarnele inorogului, coarnele lui 

- cu ele va împunge neamurile 

pân-la marginea pământului. 

Acestea sunt zecile de mii ale lui Efraim, 

acestea sunt miile lui Manase”. 

„Lui Iosif i se atribuie rangul deosebit de întâi născut (deşi acela e Ruben — n. n.), 
comparabil cu un taur ce emană forță şi vigoare. În Vechiul Testament coarnele sunt deseori un 
simbol al forței. Efraim şi Manase formează împreună casa lui Iosif, care domină triburile din 
nordul şi din centrul Israelului”.  Inorogul: „este neclar motivul care a dus la traducerea prin 
inorog (pov6kepog) a cuvântului ce pare să indice pur şi simplu un bivol, numit în modobişnuit 


+1 DEBUT, p. 242 
“2 BBVA, p. 241 
+ BBVA, p. 241 
+4 BBVA, p. 241 
+5 DEBUT, p. 243 

în greacă bou sălbatic, şi care are două coarne. Alegerea poate fi explicată printr-o 
imposibilitate de identificare a animalului sau prin recurgerea la un termen care desemna o 
specie anume de bivol (poate în Egipt) sau prin dorinţa de a face aluzie la un animal fabulos. 
Denumirea apare în Septuaginta în pasaje poetice: poemul lui Balaam (Numerele 23, 22), în 
Psalmi (28,6; 91, 10 etc.) 

18: lar lui Zabulon i-a zis: 

„> Veseleşte-te, Zabulon, în ieşirea ta, 

şi tu, Isahar, în corturile tale! 

19: Neamuri vorsurpa şi [numele Domnului] acolo-l veţi chema 

şi veţi jertfi jertfele dreptăţii; 

că vei suge bogăţia mării 

şi mărfurile celor ce locuiesc pe țărmuri”. 

„Triburile lui Zabulon şi Isahar erau vecine şi frecventau probabil acelaşi sanctuar de pe 
Muntele Tabor, aşezat la granița dintre ele. Prosperitatea lor se datorează, între altele, resurselor 
Mării Mediterane şi Mării Galileii”. 

20: Lui Gad i-a zis: 

„Binecuvântat este Cel ce lărgeşte hotarele lui Gad; 

ca un leu s-a odihnit, 

sfărâmând braţul şi capul. 

21: EI şi-a văzut pârea, 

fiindcă acolo li s-a-mpărţit moşie căpeteniilor 

celor ce s-au adunat împreună cu mai-marii popoarelor. 

Dreptate a făcut Domnul, 

şi judecata Sa cu Israel”. 

„Gad a ocupat podişul mănos de la este de Iordan, ajutând celelalte triburi să cucerească 
ținutul Canaanului. Moise a murit la est de Iordan, în teritoriile care aparțineau lui Gad. Versetul 
20 elogiază succesele militare ale lui Gad, vezi Numeri 32%. 

22: lar lui Dan i-a zis: 

„Dan, pui de leu 

care se aruncă din Vasan”. 

„Dan, care iniţial s-a stabilit la vest de Beniamin şi la nord de Iuda, a emigrat din acest 
teritoriu şi s-a aşezat în nordul Israelului, la poalele muntelui Hermon, la marginea Vasanului, 
vezi losua 19,47; Judecători 18'%%. 

23: Lui Neftali i-a zis: 

„Neftali, saţul roadelor celor bineprimite, 

sătul de binecuvântarea Domnului, 

Marea şi Miazăziua va moşteni”. 

„Neftali ocupa teritoriile muntoase de la nord-vest de Marea Galileii. Versetul se referă 
la expansiunea spre sud a acestui trib'*%. 

„Neftali în tălmăcire înseamnă belşug, îndestulare. Acolo este, aşadar, belşugul, unde 
este sațiul. Acolo, însă, unde există foamea poftelor, dorinţa niciodată sătulă, acolo este 
sărăcie”. 

24: Lui Aşer i-a zis: 

„Binecuvântat fie Aşer între fii; 

bineprimit va fi de fraţii săi, 


% SEP 1, p. 614 
+1 DBUT, p. 243 
+ DBUT, p. 243 
+ DBUT, p. 243 
*0 DBUT, p. 243 
*! Sf. Ambrozie al Milanului, Scrisori, XXXVIII, 10 

piciorul său în untdelemn şi-l va întinge: 

25: fier şi aramă-i vor fi încălțările; 

tăria ta, cât zilele tale! 

Despre Aşer a avut şi Iacov cuvinte ce-i prevesteau belşugul (Facerea 49, 20). Restul 
binecuvântării se referă la întregul Israel: 

26: Nimeni nu-i ca Dumnezeul celui-iubit, 

Cel ce merge pe ceruri ca să-ți vină-n ajutor, 

Cel ce-ntru tărie-i plin de strălucire. 

„Tărie: (aici ca la Facerea 1, 6): firmament; bolta cerului”. 

27: Puterea lui Dumnezeu te va acoperi; 

jos, sub tăria braţelor veşnice 

îl va izgoni de la faţa ta pe vrăjmaş, 

zicând: - Piei!... 

28: Şi va locui Israel fără frică 

singur pe moşia lui Iacob, 

moşie cu grâu şi cu vin 

şi cu cerul doldora de rouă. 

29: Ferice de tine, Israele! 

Care popor este asemenea ţie, mântuit de Domnul?: 

cu pavăză te va ocroti Cel ce te ajută; 

sabia ta, lauda ta! 

Vrăjmaşii tăi te vor înşela, 

dar tu vei călca peste grumajii lor!” 

Încheiere plină de bune făgăduinţi pentru poporul statornic în dreapta credință, cel 
mântuit de Domnul. Desigur, ne gândim la Israel cel adevărat, adică la alcătuitorii Bisericii lui 
Hristos. 


CAPITOLUL 34 — Moartea lui Moise. 


1: Şi s-a suit Moise din şesurile Moabului în muntele Nebo, pe vârful Fazga, care 
este față-n față cu Ierihonul. Şi Domnul i-a arătat tot ţinutul Galaad, până la Dan, 

2: şi tot ţinutul lui Neftali şi tot ţinutul lui Efraim şi al lui Manase şi tot ţinutul lui 
Iuda, până la marea de dincolo de zare, 

3: şi Neghebul şi împrejurimile lerihonului, cetatea Palmierilor, până la Ţoar. 

„Conducătorul norodului lui Israil nu poate vedea pământul făgăduinții, care este 
nepătimirea, după fuga din Egipt, care este păcatul cu lucrul, nici după trecerea mării, adică a 
robiei prin poftă şi afecțiune, ci numai după petrecerea în pustie, aşezată între faptele şi 
mişcările păcatului, trimițând înainte puterea sa văzătoare şi cercetătoare'”"*. „Modul bazat pe 
pronie e indicat prin Moise, căci acesta scoate cu iubire de oameni, din rătăcire, pe cei stăpâniți 
de răutate şi le arată cu înţelepciune oamenilor căile variate ale ieşirii din cele materiale, 
stricăcioase şi trupeşti, spre cele dumnezeieşti şi nematerialnice şi netrupeşti, şi-i întăreşte înţe- 
lepţeşte cu legile dumnezeieşti”**. 

4: Şi a zis Domnul către Moise: „Iată ţara pe care M-am jurat lui Avraam, lui Isaac 
şi lui Iacob, zicând: Seminţiei tale o voi da... Iată, le-am arătat-o ochilor tăi; dar tu într- 
însa nu vei intra!” 

5: Şi a murit Moise, robul lui Dumnezeu, acolo, în ţinutul Moabului, după cum îi 


*2 BBVA, p. 242 
* [lie Ecdicul, Culegere din sentinţele înțelepților, 123 
* Sf. Maxim Mărturisitorul, Ambigua, 50 

spusese Domnul. 

6: Şi l-au îngropat în vale, în ţinutul Moabului, aproape de templul lui Peor, dar 
mormântul său nimeni nu-l ştie, nici până-n ziua de astăzi. 

„Mormântul lui Moise rămâne o taină pe seama căreia tradițiile rabinice au făcut 
numeroase speculaţii. În general, creştinii admit punctul de vedere că această taină făcea parte 
din planul lui Dumnezeu, ca nu cumva Evreii, atât de aplecați spre idolatrie, să facă din trupul 
lui Moise un obiect de adoraţie, divinizându-l*5. 

„Chiar Moise, conducătorul unui popor atât de mare, nu şi-a putut ajuta luişi, ci, după 
nenumărate oboseli şi necazuri, după ce a condus poporul patruzeci de ani, a fost oprit să intre 
în pământul pentru care primise atâtea făgăduinţe şi juruinţe. Care era pricina? Harul acesta nu 
i-ar fi fost folositor, ci i-ar fi adus multă pagubă şi ar fi smintit pe mulți iudei. Când Moise i-a 
scăpat din robia Egiptului, iudeii, părăsind pe Dumnezeu, se uitau numai la Moise şi socoteau 
că toată scăparea se datorează lui Moise. Până unde credeţi că n-ar fi mers cu necredinţa lor, 
dacă l-ar fi văzut că-i mai duce şi în pământul făgăduinței? De aceea nici locul mormântului lui 
Moise nu se cunoaşte". 

7: Şi era Moise de o sută douăzeci de ani când a murit; vederea nu i se înnegurase, 
nici gura nu i se zbârcise. 

„Cei o sută douăzeci de ani ai lui Moise corespund duratei vieţii omeneşti anunţate în 
Facerea 6, 3”. 

8: Şi l-au plâns fiii lui Israel pe Moise, în şesurile Moabului, la Iordan, aproape de 
Ierihon, timp de treizeci de zile, până s-au sfârşit zilele jelituluiîn plângerea după Moise. 

9: Iar Iosua, fiul lui Navi, s-a umplut de duhul înțelepciunii, pentru că Moise îşi 
pusese mâinile peste el. Iar fiii lui Israel i s-au supus şi au făcut aşa cum Domnul 
poruncise prin Moise. 

„Pentru investirea lui losua ca urmaş al lui Moise vezi Numerele 27, 18- 23%%. 

„Vezi că pretutindeni, şi în Vechiul Testament şi în Noul Testament, este acelaşi simbol? 
Pe timpul lui Moisi, Duhul se da prin punerea mâinilor; şi Petru tot prin punerea mâinilor da 
Duhul (Fapte 8, 17). Şi peste tine, care ai să te botezi, are să vină darul'**. 

10: Şi nu s-a mai ridicat în Israel prooroc ca Moise, pe care Domnul să-l fi cunoscut 
faţă către faţă, 

„„Să-l fi cunoscut faţă către faţă: să fi vorbit cu el direct, fără mijlocitori, limpede şi cu 
urmări”5%, 

11: întru toate semnele şi minunile pe care Domnul l-a trimis să le facă în ţara 
Egiptului, lui Faraon şi slugilor lui şi ţării lui întregi, 

12: precum şi-ntru minunile cele mari şi-ntru mâna cea tare pe care Moise le-a 
săvârşit în faţa-ntregului Israel. 

„Relatarea sobră a morţii lui Moise a fost îndelung dezvoltată în tradiţia iudaică, precum 
şi în cea creştină. În tradiţia iudaică, ea corespunde unei teme prezente în literatura 
intertestamentară: Dumnezeu îi răpeşte la Sine pe cei drepți, ca ei să nu fie pradă sorții comune 
a oamenilor. Moise dispare aşa cum a dispărut Enoh, fără a lăsa vreo urmă vizibilă despre ei. De 
aceea Părinții vor face din ei profeţi eshatologici, martori ai lui Hristos în confruntarea cu 
Antihristul (pe lângă Moise şi Enoh apare invocat şi Ieremia, la Victorin din Poetovio). Tot la 
creştini, unele expresii din acest text vor sluji de model în istorisirile morții unor sfinți: trupul 
nu putrezeşte, mormântul rămâne necunoscut (cf. Vita Antonii a lui Atanasie). + Figura lui 
Moise a făcut obiectul mai multor monografii spirituale în Antichitatea iudeo-elenistică şi 


+ BBVA, p. 243 

*% Sf. loan Gură de Aur, Omilii la Facere, V, 4 

+7 SEP 1, p. 617 

* BBVA, p. 243 

*% Sf. Chiril al Ierusalimului, Catehezele., XVI, 26 
*% BBVA, p. 243 

creştină, cele mai importante aparţinând lui Philon şi lui Grigorie al Nyssei”!. 


Se presupune că ultima parte a Deuteronomului a fost adăugată de Iosua. Tip al lui 
Hristos, acesta va duce poporul în Țara Făgăduinţei. Dar, despre faptele acestuia se va vorbi în 
Comentariul la Cartea Iosua. 


Listă de abrevieri 


AB - Dumitru Abrudan şi Emilian Corniţescu, Arheologie biblică 


*! SEP 1, p. 616 

Adv. haer. — Adversus haereses 

Agric. — De agricultura 

BBVA - Biblia sau Sfânta Scriptură, Ediţie jubiliară a Sfântului Sinod, versiune 
diortosită după Septuaginta, redactată şi adnotată de Bartolomeu Valeriu Anania 

C. Cels. — Contra Celsum 

Com. lo. — Commentarii in evangelium Ioannis 

Congr. — De congressu 

Decal. — De decalogo 

Deter. — Quod deterius potiori insidiari soleat 

DEUT - Monumenta linguae dacoromanorum, Biblia 1658, pars V, Deuteronomium 

Dialogus Her. — Dialogus cum Heraclide 

Ebr. — ebraică 

EIB — Editura Institutului Biblic şi de Misiune al Bisericii Ortodoxe Române 

Ep. Serap. — Epistula ad Serapionem 

Exh. Mart. — Exhortatio ad martyrium 

F — Filocalia 

Fuga — De fuga et inventione 

GALA — Biblia de la Bucureşti 1938 

Gr. — greacă 

Her. — Qius rerum divinarum heres sit 

Hom. — Homiliae spirituales 

Hom. Ex. — Homiliae in Exodum 

Hom. Ez. — Homiliae in Ezechielem 

Hom. les. — Homiliae in lesu Nave 

Hom. Lev. — Homiliae in Leviticum 

Hom. Luc. — Homiliae in Lucam 

Hom. Num. — Homiliae in Numeros 

KJV — King James Version 

Leg. — Legatio ad Gaium 

LEV - Monumenta linguae dacoromanorum, Biblia 1688, pars III, Leviticus 

Migr. — De migratione Abrahami 

Mut. — De mutatione nominum 

NUM - Monumenta linguae dacoromanorum, Biblia 1635, pars IV, Numeri 

OSTY — La Bible trad. Osty 

PG — Patrologia greacă (ed. Migne) 

Plant. — De plantatione 

Post. — De posteritate Caini 

PSB — Părinți şi Scriitori bisericeşti 

Q — Manuscrisele de la Qumran 

Ou. Num. — Quaestiones in Numeros 

RSV — Revised Standard Version 

Sacrif. — De sacrificiis Abelis et Caini 

SEP 1 - Septuaginta 1, Geneza, Exodul, Leviticul, Numerii, Deuteronomul 

SINOD — Biblia de la Bucureşti 1914 

Sobr. — De sobrietate 

Somn. — De somniis 

Spec. — De specialibus legibus 

ŞAGUNA - Biblia de la Sibiu 1858 
ŞERBAN — Biblia de la Bucureşti 1688 
TEV — Today's English Version 

TOB — Traduction Oecumenique de la Bible 
Virt. — De virtutibus 

Universităţii „Alexandru loan Cuza”, laşi, 1994 
- Monumenta linguae dacoromanorum, Biblia 1688, pars V, Deuteronomium, Editura 
Universităţii „Alexandru loan Cuza”, laşi, 1997 

- Monumenta linguae dacoromanorum, Biblia 1658, pars VI, Iosue, ludicum, Ruth, 
Editura Universităţii „Alexandru loan Cuza”, laşi, 2004 

- Monumenta linguae dacoromanorum, Biblia 1688, pars XI, Liber Psalmorum, Editura 
Universităţii „Alexandru loan Cuza”, laşi, 2003 

- Septuaginta, Edidit Alfred Rahlfs, Stuttgart, 1979 

- Septuaginta 1, Geneza, Exodul, Leviticul, Numerii, Deuteronomul, volum coordonat 
de: Cristian Bădiliţă, Francisca Băltăceanu, Monica Broşteanu, Dan Sluşanschi, în colaborare 
cu pr. loan-Florin Florescu; traduceri de: Cristian Bădiliță, Ion Pătrulescu, Eugen Munteanu, 
Mihai Moraru, loana Costa, Colegiul Noua Europă/Polirom, Bucureşti laşi, 2004 

- Septuaginta 2, lisus Nave, Judecătorii, Ruth, 1-4 Regi, volum coordonat de: Cristian 
Bădiliță, Francisca Băltăceanu, Monica Broşteanu, Dan Sluşanschi, în colaborare cu pr. loan- 
Florin Florescu; traduceri de: Florica Bechet, loana Costa, Alexandra Moraru, lon Pătrulescu, 
Cristina Costena Rogobete, Colegiul Noua Europă Polirom, Bucureşti/laşi, 2004 

- Septuaginta 3, 1-2 Paralipomene, 1-2 Ezdra, Ester, ludit, Tobit, 1-4 Macabei, volum 
coordonat de: Cristian Bădiliță, Francisca Băltăceanu, Monica Broşteanu, în colaborare cu pr. 
Ioan-Florin Florescu, traduceri de: Francisca Băltăceanu, Gheorghe Ceauşescu, Ştefan Colceriu, 
Vichi Dumitru, Ştefania Ferchedău, Theodor Georgescu, Octavian Gordon, Lia Lupaş, Colegiul 
Noua Europă/Polirom, Bucureşti/laşi, 2005 

- Septuaginta 4/I, Psalmii, Odele, Proverbele, Ecleziastul, Cântarea Cântărilor, volum 
coordonat de: Cristian Bădiliță, Francisca Băltăceanu, Monica Broşteanu, în colaborare cu pr. 
loan-Florin Florescu, traduceri de: Cristian Bădiliță, Francisca Băltăceanu, Florica Bechet, 
Monica Broşteanu, loana Costa, Marius David Cruceru, Cristian Gaşpar, Eugen Munteanu, lon 
Pătrulescu, Colegiul Noua Europă/Polrom, Bucureşti/laşi, 2006 


117 


B. Scrieri patristice 


- Actele martirice, trad. loan Rămureanu, în colecția „Părinți şi scriitori bisericeşti” 
(în continuare, abreviat: PSB), nr. 11, EIB, Bucureşti, 1982 

- Ambrozie al Milanului (Sf.), Împotriva bogaţilor răi, trad. Vasile Goraş, în vol. 
Antologie din scrierile Părinților latini, Editura Anastasia, 2000 

- Ambrozie al Milanului (Sf.), Despre Sfintele Taine, Scrieri II, trad. David Popescu, 
PSB 53, EIB, Bucureşti, 1994 

- Ambrozie al Milanului (Sf.), Scrisori, Scrieri II, trad. David Popescu, în colecția 
„Părinţi şi scriitori bisericeşti” (PSB), nr. 53, EIB, Bucureşti, 1994 

- Atanasie cel Mare (Sf.), Cuvânt împotriva Elinilor, Scrieri II, trad. D. Stăniloae, PSB 
15, EIB, Bucureşti, 1988 

- Atanasie cel Mare (Sf.), Despre principii, Scrieri II, trad. D. Stăniloae, PSB 15, EIB, 
Bucureşti, 1988 

- Atanasie cel Mare (Sf.), Epistola despre Sinoade, Scrieri II, trad. D. Stăniloae, PSB 15, 
EIB, Bucureşti, 1988 

- Atanasie cel Mare (Sf.), Epistolele către Serapion, Scrieri II, trad. D. Stăniloae, PSB 
15, EIB, Bucureşti, 1988 

- Atanasie cel Mare (Sf), Zratat despre întruparea Cuvântului, Scrieri 1, trad. D. 
Stăniloae, PSB 15, EIB, Bucureşti, 1987 

- Atanasie cel Mare (Sf.), 7rei Cuvinte împotriva arienilor, Scrieri 1, trad. D. Stăniloae, 
PSB 15, EIB, Bucureşti, 1987 

- Atanasie cel Mare (Sf.), Viaţa Cuviosului Părintelui nostru Antonie, Scrieri II, trad. 
Dumitru Stăniloae, PSB 16, EIB, Bucureşti, 1988 

- Augustin (Fer.), Mărturisiri, Scrieri alese I, trad. loan Rămureanu, PSB 64, EIB, 
Bucureşti, 1985 

- Barnaba, Epistola, trad. D. Fecioru, în Scrierile Părinților apostolici, PSB 1, EIB, 
Bucureşti, 1979 

- Boethius, Scurtă expunere a credinței creştine, trad. D. Popescu, în Boethius şi 
Salvianus, Scrieri, P.S.B. 72, EIB, Bucureşti, 1992 

- Calist Catafygiotul, Despre viața contemplativă, trad. D. Stăniloae, în colecția 
„Filocalia” (F), nr. 8, EIB, Bucureşti, 1979 

- Calist Patriarhul, Capete despre rugăciune, trad. D. Stăniloae, F 8, EIB, Bucureşti, 
1979 

- Calist şi Ignatie Xanthopol, Cele 100 de Capete, trad. D. Stăniloae, F 8, EIB, 
Bucureşti, 1979 

- Chiril al Alexandria (Sf.), Comentariu la Evanghelia Sfântului loan, Scrieri IV, trad. 
D. Stăniloae, PSB 41, EIB, Bucureşti, 2000 

- Chiril al Alexandriei (Sf.), Despre închinarea şi slujirea în Duh şi Adevăr, Scrieri I, 
trad. D. Stăniloae, PSB 38, EIB, Bucureşti, 1991 

- Chiril al Alexandriei (Sf.), Despre Sfânta Treime, Scrieri III, trad. D. Stăniloae, PSB 
40, EIB, Bucureşti, 1994 

- Chiril al Alexandriei (Sf.), Glafire, Scrieri II, trad. D. Stăniloae, PSB 39, EIB, 
Bucureşti, 1992 

- Chiril al Alexandriei (Sf.), Zece Cărți împotriva lui Iulian Apostatul, trad. Constantin 
Daniel revăzută de Î.P.S. Nicolae Corneanu, Editura Anastasia, 2000 

- Chiril al Ierusalimului (Sf.), Carehezele, trad. D. Fecioru, EIB, Bucureşti, vol. I — 
1943; vol. II - 1945 

- Ciprian al Cartaginei (Sf.), Despre gelozie şi invidie, trad. D. Popescu, în Apologeți de 

limbă latină, PSB 3, EIB, Bucureşti, 1981 

- Ciprian al Cartaginei (Sf.), Despre rugăciunea domnească, trad. D. Popescu, în 
Apologeți de limbă latină, PSB 3, EIB, Bucureşti, 1981 

- Ciprian al Cartaginei (Sf.), Despre unitatea Bisericii ecumenice, trad. D. Popescu, în 
Apologeţi de limbă latină, PSB 3, EIB, Bucureşti, 1981 

- Clement Alexandrinul, Cuvânt de îndemn către Elini, Scrieri 1, trad. D. Fecioru, PSB 
4, EIB, Bucureşti, 1982 

- Clement Alexandrinul, Pedagogul, Scrieri I, trad. D. Fecioru, PSB 4, EIB, Bucureşti, 
1982 

- Clement Alexandrinul, Stromate, Scrieri II, trad. D. Fecioru, PSB 5, EIB, Bucureşti, 
1982 

- Clement Romanul (Sf.), Epistola către Corinteni, trad. D. Fecioru, în Scrierile 
Părinților apostolici, PSB 1, EIB, Bucureşti, 1979 

- Diadoh al Foticeii, Cuvânt ascetic, trad. D. Stăniloae, F 1, Tipografia Arhidiecezană, 
Sibiu, 1946 

- Diadoh al Foticeii, Cuvânt ascetic în 100 de capete, trad. D. Stăniloae, F 1, Tipografia 
Arhidiecezană, Sibiu, 1946 

- Didim din Alexandria, Despre Duhul Sfânt, trad. Vasile Răducă, Editura Sofia, 
Bucureşti, 2001 

- Dionisie Areopagitul (Sf.), Opere complete, trad. D. Stăniloae, Ed. Paideia, Bucureşti, 
1996 

- Dorotei (Ava), Învățături de suflet folositoare, trad. D. Stăniloae, F 9, EIB, Bucureşti, 
1980 

- Efrem Sirul (Sf.), Cuvânt despre preoție, trad. D. Fecioru, în Sfântul loan Gură de Aur, 
Sfântul Grigorie de Nazianz şi Sfântul Efrem Sirul, Despre preoție, EIB, Bucureşti, 1987 

- Efrem Sirul (Sf.), Imne 1, Imnele Păresimilor, Azimelor, Răstienirii şi Învierii, trad. 
Ioan I. Ică jr, Editura Deisis, Sibiu, 1999 

- Efrem Sirul (Sf.), Imne II, Imnele Naşterii şi Arătării Domnului, trad. loan LI. Ică Jr, 
Editura Deisis, Sibiu, 2000 

- Eusebiu de Cezareea, Istoria bisericească, Scrieri 1, trad. Teodor Bodogae, PSB 13, 
EIB, Bucureşti, 1987 

- Evagrie Ponticul, Cuvânt despre rugăciune, trad. D. Stăniloae, F 1, Tipografia 
Arhidiecezană, Sibiu, 1946 

- Evagrie Ponticul, Capete despre deosebirea patimilor şi a gândurilor, trad. D. 
Stăniloae, F 1, Tipografia Arhidiecezană, Sibiu, 1946 

- Evagrie Ponticul, Schiţă monahicească, în care se arată cum trebuie să ne nevoim şi 
să ne liniştim, trad. D. Stăniloae, F 1, Tipografia Arhidiecezană, Sibiu, 1946 

- Filotei Sinaitul, Capete despre trezvie, trad. D. Stăniloae, F 4, Tipografia 
Arhidiecezană, Sibiu, 1948 

- Grigorie al Salonicului (Sf.), Că toți creştinii îndeobşte trebuie să se roage neîncetat, 
trad. D. Stăniloae, F 7, EIB, Bucureşti, 1977 

- Grigorie de Nazianz (Sf.), Cele cinci cuvântări teologice, trad. D. Stăniloae, Ed. 
Anastasia, Bucureşti, 1993 

- Grigorie de Nazianz (Sf.), Despre preoție, trad. D. Fecioru, în vol. Sf. loan Gură de 
Aur, Sf. Grigorie de Nazianz, Sf. Efrem Sirul, Despre preoție, EIB, Bucureşti, 1987 

- Grigorie de Nyssa (Sf.), Cuvânt apologetic la Hexaimeron, Scrieri II, trad. T. Bodogae, 
PSB 30, EIB, Bucureşti, 1998 

- Grigorie de Nyssa (Sf.), Despre desăvârşire, către monahul Olimpiu, Scrieri II, trad. T. 
Bodogae, PSB 30, EIB, Bucureşti, 1998 

- Grigorie de Nyssa (Sf.), Despre facerea omului, Scrieri II, trad. T. Bodogae, PSB 30, 
EIB, Bucureşti, 1998 

- Grigorie de Nyssa (Sf.), Despre fericiri, Scrieri 1, trad. D. Stăniloae, PSB 29, EIB, 
Bucureşti, 1982 

- Grigorie de Nyssa (Sf.), Despre înțelesul numelui de creştin, către Armoniu, Scrieri II, 
trad. T. Bodogae, PSB 30, EIB, Bucureşti, 1998 

- Grigorie de Nyssa (Sf.), Despre nevoință, Scrieri 1, trad. D. Stăniloae, PSB 29, EIB, 
Bucureşti, 1982 

- Grigorie de Nyssa (Sf.), Despre pruncii morți prematur, către Hierios, Scrieri II, trad. 
T. Bodogae, PSB 30, EIB, Bucureşti, 1998 

- Grigorie de Nyssa (Sf.), Despre rugăciunea domnească, Scrieri I, trad. D. Stăniloae, 
PSB 29, EIB, Bucureşti, 1982 

- Grigorie de Nyssa (Sf.), Despre viața lui Moise, Scrieri 1, trad. loan Buga, PSB 29, 
EIB, Bucureşti, 1982 

- Grigorie de Nyssa (Sf.), Dialogul despre suflet şi înviere, Scrieri II, trad. T. Bodogae, 
PSB 30, EIB, Bucureşti, 1998 

- Grigorie de Nyssa (Sf.), La titlurile Psalmilor, Scrieri II, trad. T. Bodogae, PSB 30, 
EIB, Bucureşti, 1998 

- Grigorie de Nyssa (Sf.), Marele cuvânt catehetic, Scrieri II, trad. T. Bodogae, P.S.B. 
30, EIB, Bucureşti, 1998 

- Grigorie de Nyssa (Sf.), Omilii la Ecclesiast, Scrieri II, trad. T. Bodogae, PSB 30, EIB, 
Bucureşti, 1998 

- Grigorie de Nyssa (Sf.), Tâlcuire la Cântarea Cântărilor, Scrieri I, trad. D. Stăniloae, 
PSB 29, EIB, Bucureşti, 1982 

- Grigorie Palama (Sf.), Capete despre cunoştinţa naturală, trad. D. Stăniloae, F 7, EIB, 
Bucureşti, 1977 

- Grigorie Palama (Sf.), Despre împărtăşirea dumnezeiască, trad. D. Stăniloae, F 7, 
EIB, Bucureşti, 1977 

- Grigorie Palama (Sf.), Despre rugăciune, trad. D. Stăniloae, F 7, EIB, Bucureşti, 1977 

- Grigorie Palama (Sf.), Despre sfânta lumină, trad. D. Stăniloae, F 7, EIB, Bucureşti, 
1977 

- Grigorie Palama (Sf.), Omilii 1, traducere Constantin Daniel, revăzută de Laura 
Pătraşcu şi stilizată de Răzvan Codrescu, Editura Anastasia, Bucureşti, 2000 

- Grigorie Palama (Sf.), 150 Capete despre cunoştinţa naturală, trad. D. Stăniloae, F 7, 
EIB, Bucureşti, 1977 

- Grigorie Sinaitul (Sf.), Capete foarte folositoare în acrostih, trad. D. Stăniloae, F 7, 
EIB, Bucureşti, 1977 

- Grigorie Sinaitul (Sf.), Învățătură despre liniştire şi rugăciune, trad. D. Stăniloae, F 7, 
EIB, Bucureşti, 1977 

- Ignatie Teoforul (Sf.), Epistola către Efeseni, trad. D. Fecioru, în Scrierile Părinților 
apostolici, PSB 1, EIB, Bucureşti, 1979 

- Ilie Ecdicul, Culegere din sentințele înţelepţilor, trad. D. Stăniloae, F 4, Tipografia 
Arhidiecezană, Sibiu, 1948 

- loan Carpatiul, Cuvânt ascetic şi foarte mângâietor, trad. D. Stăniloae, F 4, Tipografia 
Arhidiecezană, Sibiu, 1948 

- Ioan Carpatiul, Una sută capete de mângâiere, trad. D. Stăniloae, F 4, Tipografia 
Arhidiecezană, Sibiu, 1948 

- loan Casian (Sf.), Aşezămintele mânăstireşti, Scrieri alese, trad. Vasile Cojocaru, PSB 
57, EIB, Bucureşti, 1990 

- loan Casian (Sf.), Convorbiri duhovniceşti, Scrieri alese, trad. David Popescu, PSB 
57, EIB, Bucureşti, 1990 

- loan Casian (Sf.), Despre cele opt gânduri ale răutății, trad. D. Stăniloae, F 1, 
Tipografia Arhidiecezană, Sibiu, 1946 

- loan Casian (Sf.), Despre întruparea Domnului, Scrieri alese, trad. D. Popescu, PSB 
57, EIB, Bucureşti, 1990 

- loan Damaschin (Sf.), Cele trei tratate contra iconoclaştilor, trad. D. Fecioru, EIB, 
Bucureşti, 1998 

- loan Damaschin (Sf), Dogmatica, trad. D. Fecioru, ediţia a II-a, EIB, Bucureşti, 1943 

- loan Gură de Aur (Sf), Cuvânt de sfătuire către Teodor cel căzut, în vol. Despre 
feciorie, Apologia vieţii monahale, Despre creşterea copiilor, trad. D. Fecioru, EIB, Bucureşti, 
2001 

- loan Gură de Aur (Sf), Despre feciorie, în vol. Despre feciorie, Apologia vieții 
monahale, Despre creşterea copiilor, trad. D. Fecioru, EIB, Bucureşti, 2001 

- loan Gură de Aur (Sf.), Despre mărginita putere a diavolului, Despre căință, Despre 
necazuri şi biruirea tristeţii, trad. D. Fecioru, EIB, Bucureşti, 2002 

- loan Gură de Aur (Sf.), Omiliile despre pocăință, în Sf. loan Gură de Aur, Omiliile 
despre pocăință şi Sf. Sofronie al Ierusalimului, Viața Cuvioasei Maria Egipteanca, trad. D. 
Fecioru, EIB, Bucureşti, 1998 

- loan Gură de Aur (Sf.), Omilii la Epistola către Romani, trad. P. S. Teodosie Atanasiu, 
revizuită şi îngrijită de Cezar Păvălaşcu şi Cristian Untea, Ed. Christiana, Bucureşti, 2005 

- loan Gură de Aur (Sf.), Omilii la Facere, trad. D. Fecioru, PSB 21-22, EIB, Bucureşti, 
vol. I- 1987; vol. II - 1989 

- loan Gură de Aur (Sf.), Omilii la Matei, trad. D. Fecioru, PSB 23, EIB, Bucureşti, 
1994 

- loan Gură de Aur (Sf.), Omilia rostită când a fost hirotonit preot, trad. D. Fecioru, în 
vol. Sf. loan Gură de Aur, Sf. Grigorie de Nazianz, Sf. Efrem Sirul, Despre preoție, EIB, 
Bucureşti, 1987 

- Ioan Gură de Aur (Sf.), Predici la Sărbători Împărăteşti şi Cuvântări de laudă la 
Sfinţi, trad. D. Fecioru, EIB, Bucureşti, 2002 

- loan Gură de Aur (Sf.), Tratatul despre preoție, trad. D. Fecioru, în vol. Sf. loan Gură 
de Aur, Sf. Grigorie de Nazianz, Sf. Efrem Sirul, Despre preoție, EIB, Bucureşti, 1987 

- loan Scărarul (Sf.), Scara duhovnicescului urcuş, trad. D. Stăniloae, F 9, EIB, 
Bucureşti, 1980 

- Isaac Sirul (Sf.), Cuvinte către singuratici, partea II, trad. loan I. Ică jr, Ed. Deisis, 
Sibiu, 2003 

- Isaac Sirul (Sf.), Cuvinte către singuratici, partea III, trad. loan I. Ică jr, Ed. Deisis, 
Sibiu, 2005 

- Isaac Sirul (Sf.), Cuvinte despre sfintele nevoințe, trad. D. Stăniloae, F 10, EIB, 
Bucureşti, 1981 

- Isaia Pustnicul, Douăzeci şi nouă de cuvinte, trad. D. Stăniloae, F 12, Ed. Harisma, 
Bucureşti, 1991 

- Isaia Pustnicul, Fragmente, trad. D. Stăniloae, F 12, Ed. Harisma, Bucureşti, 1991 

- Isichie Sinaitul (Sf.), Scurt cuvânt de folos sufletului şi mântuitor despre trezvie şi 
virtute, trad. D. Stăniloae, F 4, Tipografia Arhidiecezană, Sibiu, 1948 

- Iustin Martirul şi Filosoful (Sf.), Dialogul cu iudeul Trifon, trad. Olimp Căciulă, în 
Apologeți de limbă greacă, PSB 2, EIB, Bucureşti, 1980 

- Iustin Martirul şi Filosoful (Sf.), Apologia întâia, trad. Olimp Căciulă, în Apologeți de 
limbă greacă, PSB 2, EIB, Bucureşti, 1980 

- Macarie Egipteanul (Sf.), Omilii duhovniceşti, trad. Constantin Corniţescu, PSB 34, 
EIB, Bucureşti, 1992 

- Macarie Egipteanul (Sf.), 27 de Cuvântări despre mântuire, trad. loasaf Popa, Editura 
Anastasia, Bucureşti, 2001 

- Marcu Ascetul, Despre cei ce-şi închipuie că se îndreptează din fapte, trad. D. 
Stăniloae, F 1, Tipografia Arhidiecezană, Sibiu, 1946 

- Marcu Ascetul, Despre legea duhovnicească, trad. D. Stăniloae, F 1, Tipografia 
Arhidiecezană, Sibiu, 1946 

- Marcu Ascetul, Epistolă către Nicolae Monahul, trad. D. Stăniloae, F 1, Tipografia 
Arhidiecezană, Sibiu, 1946 

- Marcu Ascetul, Răspuns acelora care se îndoiesc de Dumnezeiescul Botez, trad. D. 
Stăniloae, F 1, Tipografia Arhidiecezană, Sibiu, 1946 

- Maxim Mărturisitorul (Sf.), Ambigua, Scrieri I, trad. D. Stăniloae, PSB 80, EIB, 
Bucureşti, 1983 

- Maxim Mărturisitorul (Sf.), Capetele despre cunoştinţa de Dumnezeu, trad. D. 
Stăniloae, F 2, Tipografia Arhidiecezană, Sibiu, 1946 

- Maxim Mărturisitorul (Sf.), Capetele despre dragoste, trad. D. Stăniloae, F 2, 
Tipografia Arhidiecezană, Sibiu, 1946 

- Maxim Mărturisitorul (Sf.), Capetele gnostice, trad. D. Stăniloae, F 2, Tipografia 
Arhidiecezană, Sibiu, 1946 

- Maxim Mărturisitorul (Sf.), Capetele teologice, F 2, ediția a II-a, Ed. Harisma, 
Bucureşti, 1993 

- Maxim Mărturisitorul (Sf.), Cuvânt ascetic, trad. D. Stăniloae, F 2, Tipografia 
Arhidiecezană, Sibiu, 1946 

- Maxim Mărturisitorul (Sf.), Epistolele, Scrieri II, trad. D. Stăniloae, PSB 82, EIB, 
Bucureşti, 1990 

- Maxim Mărturisitorul (Sf.), Întrebări, nedumeriri şi răspunsuri, trad. D. Stăniloae, F 
2, ediţia a II-a, Editura Harisma, Bucureşti, 1993 

- Maxim Mărturisitorul (Sf), Răspunsuri către Talasie, trad. D. Stăniloae, F 3, 
Tipografia Arhidiecezană, Sibiu, 1948 

- Maxim Mărturisitorul (Sf.), Scrieri despre cele două nevoinţe în Hristos, Scrieri II, 
trad. D. Stăniloae, PSB 82, EIB, Bucureşti, 1990 

- Maxim Mărturisitorul (Sf.), Scurtă tălcuire a rugăciunii Tatăl nostru, 

- Metodiu de Olimp, Banchetul sau Despre castitate, trad. C. Corniţescu, în Sf. Grigorie 
Taumaturgul şi Metodiu de Olimp, Scrieri, PSB 10, EIB, Bucureşti, 1984 

- Metodiu de Olimp, Aglaofon sau despre înviere, trad. C. Corniţescu, în Sf. Grigorie 
Taumaturgul şi Metodiu de Olimp, Scrieri, PSB 10, EIB, Bucureşti, 1984 

- Nichita Stithatul, Cele 300 de capete despre făptuire, despre fire şi despre cunoştinţă, 
trad. D. Stăniloae, F 6, EIB, Bucureşti, 1977 

- Nichita Stithatul, Vederea duhovnicească a raiului, trad. D. Stăniloae, F 6, EIB, 
Bucureşti, 1977 

- Nil Ascetul, Cuvânt ascetic, trad. D. Stăniloae, F 1, Tipografia Arhidiecezană, Sibiu, 
1946 

- Origen, Comentariu la Evanghelia după Ioan, Scrieri alese II, trad. T. Bodogae şi N. 
Neaga, PSB 7, EIB, Bucureşti, 1982 

- Origen, Comentariu la Evanghelia după Matei, Scrieri alese II, trad. T. Bodogae şi N. 
Neaga, PSB 7, EIB, Bucureşti, 1982 

- Origen, Contra lui Celsus, Scrieri alese IV, trad. T. Bodogae, PSB 9, EIB, Bucureşti, 
1984 

- Origen, Convorbirile cu Heraclide, Scrieri alese III, trad. T. Bodogae, PSB 8, EIB, 

Bucureşti, 1982 

- Origen, Despre principii, Scrieri alese III, trad. T. Bodogae, PSB 8, EIB, Bucureşti, 
1982 

- Origen, Despre rugăciune, Scrieri alese II, trad. T. Bodogae şi Nicolae Neaga, PSB 7, 
EIB, Bucureşti, 1982 

- Origen, Exortație la martiriu, Scrieri alese III, trad. Constantin Galeriu, PSB 8, EIB, 
Bucureşti, 1982 

